
Introducere 


Problema organizării teritoriale eficiente a puterii publice a fost obiectul 
preocupărilor științifice din cele mai vechi timpuri şi până în prezent, fără a-și 
pierde din actualitate, deoarece dinamica proceselor şi schimbărilor socio- 
economice a generat mereu noi provocări, mai dificile şi mai complexe. Modul 
în care statul dă expresie puterii publice are un rol determinant în soluționarea 
problemelor ce vizează dezvoltarea economică, socială, politică şi culturală a 
țării, influențează configurarea rețelelor de transport, furnizarea serviciilor 
către populaţie, aflându-se în conexiune directă cu astfel de concepte, cum ar fi 
stat unitar, descentralizare și desconcentrare a puterii, dezvoltare regională și 
autonomie locală. 

Procesele de democratizare au amplificat rolul și importanţa colectivită- 
ţilor locale privind furnizarea de servicii publice şi asigurarea bunăstării 
populaţiei. Aceste schimbări au determinat necesitatea redimensionării orga- 
nizării teritoriale a puterii locale în statele democratice ale lumii contemporane. 
Experienţa sistemelor politice ce recunosc puterea locală este o confirmare a 
rolului foarte important pe care aceasta îl are în afirmarea statului de drept şi a 
societății civile. Existenţa și recunoașterea puterii locale, constituită în baza 
unor principii democratice şi ale eficienţei, reprezintă unul din elementele 
esenţiale care definesc aspiraţiile de modernizare ale unei țări. 

În cele trei decenii de existență a Republicii Moldova, sistemul puterii 
publice nu a devenit unul rațional şi eficient, cu toate încercările repetate de a-l 
reforma. Sistemul actual al puterii publice nu corespunde standardelor 
societății democratice și nici complexităţii sarcinilor și provocărilor cărora ar 
trebui să le facă faţă. Eficienţa puterii publice la toate nivelurile și în toate 
domeniile de activitate este una scăzută, sistemul existent devenind, practic, un 
obstacol în calea realizării progresului social. Ineficiența activității autorităților 
puterii locale se datorează, în mare parte, modului irațional de organizare 
teritorială a puterii locale, repartizării teritoriale incoerente a responsabilităților 

dintre nivelurile de exercitare a puterii publice. Organizarea teritorială 
defectuoasă a puterii locale are drept consecință nerealizarea sarcinilor sale 
esenţiale, fapt care diminuează gradul de satisfacere a intereselor vitale ale 
populaţiei locale, cât şi implicarea ei în procesul decizional local. Modul 
irațional de organizare teritorială a puterii locale a accentuat constant decalajul 
între obiectivele transformării social-politice: crearea instituţiilor democratice, 
statului de drept, societății pluraliste şi a economiei de piaţă, realizarea unităţii 
naţionale și consolidarea suveranităţii, pe de o parte, și rezultatele obținute — 
pe de altă parte. 

Necesitatea reformării organizării teritoriale a puterii locale, dictată de 
existența unui întreg complex de contradicții și probleme care necesită 
imperios o abordare sistemică pentru a putea fi soluționate, este evidentă. 
Nivelul local de exercitare a puterii publice, prin definiţie ar trebui să fie 
autonom în raport cu puterea statală, însă în realitatea cotidiană s-a menţinut 
dependența de autorităţile puterii statale, persistând tendinţa autorităților 
puterii statale de a se implica direct și nemijlocit în administrarea treburilor 
locale. 

Fundamentele ştiinţifice în structurarea unui sistem optim de exercitare a 
puterii locale au fost ignorate în fazele incipiente ale tranziției democratice din 
Republica Moldova, consecința fiind perpetuarea mecanismelor prin care 
puterea publică locală este „tutelată”, diminuându-i funcţiile esenţiale. 
Problema identificării unui model optim de organizare teritorială a puterii 
locale pentru societatea moldovenească este una foarte actuală, de mare 
interes, atât pentru teoreticieni, dar şi pentru practicieni deopotrivă. 
Organizarea teritorială a puterii locale trebuie să corespundă în mod 
obligatoriu necesităţii obiective de edificare a unor structuri de exercitare a 
puterii publice capabile să răspundă eficient, în acord cu standardele europene, 
noilor realități politice şi sociale, economice și culturale în care se află 
Republica Moldova. 

Demersul științific propus supune analizei două categorii de probleme: 
teoretice și practice. Fundamentarea teoretică este determinată, într-o mare 
măsură, de ambiguitatea interpretărilor și înțelegerii în știința modernă a 
procesului de organizare teritorială a puterii locale în statele postsovietice, 
implicit în Republica Moldova. Prin analiza problemelor teoretice se urmărește 
de a clarifica conceptele fundamentale utilizate în cercetarea organizării 
teritoriale a puterii publice, iar transpunerea în practică a acestora justifică 
analiza problemelor practice. 

Scopul lucrării este de a cerceta organizarea teritorială a puterii locale din 
Republica Moldova în baza paradigmei organizării teritoriale a puterii publice. 

Demersul interdisciplinar, pluridisciplinar şi transdisciplinar circumscris 
scopului formulat s-a realizat sub imperiul următoarelor obiective: 

— elaborarea unui model teoretic de analiză a organizării teritoriale a 
puterii publice; 

— determinarea naturii și a caracteristicilor puterii locale și a rolului 
său în sistemul realizării puterii publice; 

— cercetarea modalităților de organizare teritorială a puterii locale şi a 
instrumentelor de influență a proceselor de dezvoltare socio- 
economică, culturală și politică a colectivităţilor locale; 

— analiza fundamentelor conceptuale ale descentralizării, contextului și 
particularităților mecanismului de distribuire a atribuţiilor între 
nivelurile puterii publice; 

— constatarea și evaluarea disfuncţionalităţilor existente în sistemul 
organizării teritoriale a puterii locale din Republica Moldova; 

— identificarea unui sistem optim de organizare teritorială a puterii 
locale în corespundere cu interesele și necesitățile colectivităților 
locale şi în concordanţă cu rigorile europene; 

— precizarea eventualelor dificultăți şi implicaţiilor social-politice ale 
reformei organizării teritoriale a puterii locale. 

Lucrarea are drept obiectiv final reconfigurarea cadrului de analiză a feno- 
menului organizării teritoriale a puterii locale, optând deliberat pentru aborda- 
rea organizării teritoriale a puterii publice din perspectiva științelor sociale, în 
general, şi a științei politice în particular, precum și a rigorilor impuse de prin- 
cipiile democraţiilor contemporane raportate la realitățile Republicii Moldova. 

Rezultatele principale ale lucrării oferă posibilitatea de a formula con- 
cluzii și recomandări nu doar cu valoare teoretică, ci şi cu implicaţii practice 
fezabile. Abordate în complex, concluziile și recomandările se încadrează într-o 
viziune inovatoare care oferă soluţii pentru rezolvarea unor probleme impor- 
tante cu privire la reformarea organizării teritoriale a puterii locale, răspund 
principalelor provocări, ameninţări şi oportunități cu care se confruntă astăzi 
Republica Moldova la capitolul incapacității sistemului de organizare a puterii 
publice de a asigura dezvoltarea armonioasă a statului. 

Reformarea organizării teritoriale a puterii locale în baza recomandărilor 
formulate în lucrare va contribui la depășirea tendințelor negative social- 
economice și demografice care se manifestă la nivel subnaţional. 

Lucrarea include următoarele componente: Introducere, patru capitole, 
Concluzii generale și recomandări, Bibliografie şi Anexe. 

În Capitolul I Cadrul teoretic şi conceptual privind organizarea teritorială a 
puterii locale este argumentat faptul că paradigma organizării teritoriale a 
puterii publice oferă un cadru teoretic propice edificării unui sistem unitar și 
proporţional de organizare teritorială optimă a puterii locale, fără de care nu 
este posibilă activitatea sa eficientă. Într-o astfel de abordare, organizarea teri- 
torială a puterii locale trebuie să fie parte componentă şi să se formeze în ca- 
drul general al organizării teritoriale a puterii publice din Republica Moldova. 
Sintagma „putere publică” a fost elucidată din perspectiva pluralităţii colectivi- 
tăților teritoriale, fiind scoase în evidenţă elementele definitorii ale identităţii 
colectivităţilor locale. A fost elucidat, de asemenea, conținutl celor două noţi- 
uni, aparent similare: „colectivitate locală” şi „unitate administrativ-teritorială” 

Natura şi statutul puterii locale, caracteristicile sale esenţiale și funcțiile 
îndeplinite, precum și relaţiile cu puterea statală au fost examinate în a doua 
parte a capitolului. Ultima parte a capitolului al doilea este dedicată cercetării 
aspectelor dimensiunii teritoriale a puterii locale, analizei factorilor și princi- 
piilor organizării teritoriale a puterii locale. 

Capitolul II, întitulat Distribuirea atribuțiilor între nivelurile teritoriale ale 
puterii publice este dedicat analizei mecanismelor distribuirii puterii publice în 
raport cu teritoriul. S-a argumentat ideea că organizarea teritorială a puterii 
publice locale în statele contemporane este de neconceput fără descentralizarea 
şi distribuirea judicioasă a responsabilităţilor între nivelurile de realizare a 
puterii, acestea fiind condiţiile indispensabile ale unui astfel de proces. Sunt 
elucidate avantajele, dezavantajele și problemele descentralizării puterii publice 
în Republica Moldova. Este acreditată convingerea că descentralizarea puterii 
publice depinde de contextul administrativ şi politic din Republica Moldova. 

În Capitolul III Continuitate şi discontinuitate în reformarea organizării 
teritoriale a puterii locale din Republica Moldova este examinat procesul de 
reconfigurare a dimensiunii teritoriale a puterii locale din ultimele trei decenii 
și analizată starea actuală a organizării teritoriale a puterii locale, fiind 
argumentată necesitatea reformării ei. 

Din punct de vedere al organizării teritoriale a puterii publice, Republica 
Moldova este un stat fragmentat, cu un înalt grad de centralizare. Acest sistem 
de distribuire teritorială a puterii publice este unul ineficient, depăşit de timp 
şi care nu permite funcţionarea eficientă a autorităților publice, fapt ce afec- 
tează dezvoltarea colectivităţilor. Necesitatea reformării organizării teritoriale 

a puterii locale este dictată imperios de existența unui întreg complex de 
contradicții și probleme care necesită o abordare sistemică pentru a fi 
soluționate. 

În ultimul capitol, Opțiuni privind reformarea sistemului organizării teritoriale 
a puterii locale, pornind de la premisa că problema identificării unor soluții 
eficiente pentru depășirea situaţiei existente este una foarte actuală am ajuns la 
concluzia că în condiţiile Republicii Moldova există trei căi reale de a soluţiona 
problema fragmentării teritoriale a puterii locale: consolidarea colectivităților 
teritoriale locale, amplificarea cooperării intercomunale și stimularea coope- 
rării transfrontaliere. 

Reforma organizării teritoriale a puterii locale trebuie să răspundă unui 
dublu scop: pe de o parte, aspirațiilor europene ale Republicii Moldova şi, în al 
doilea rând, necesităţii edificării unui sistem de exercitare a puterii locale 
democratic, bine dimensionat și structurat, suplu şi performant care să asigure 
oferirea serviciilor de calitate populaţiei locale. Am stăruit asupra faptului că 
reforma trebuie tratată ca o parte integrantă a unui efort continuu și complex 
de modernizare a statului. Accentul reformei nu ar trebui să fie pus doar pe 
stabilirea numărului și dimensiunilor colectivităţilor locale sau intermediare, ci 
este indispensabil să fie stabilită o structură teritorială a puterii locale 
funcţională, capabilă să răspundă contextului şi provocărilor cu care se 
confruntă la moment și în perspectivă Republica Moldova. 

Ideea fundamentală a lucrării este că organizarea teritorială existentă a 
puterii locale, fiind constituită fără a se lua în considerare necesitățile și 
interesele colectivităților locale, nu asigură premisele de dezvoltare a societății 
în general şi a colectivităților locale, în particular. Identificarea și implemen- 
tarea unui sistem al organizării teritoriale a puterii locale optim va crea condiţii 
necesare pentru afirmarea democraţiei locale şi va asigura dezvoltarea 
prosperă a Republicii Moldova. 

1. 


Cadrul teoretic şi conceptual 
privind organizarea teritorială 


a puterii locale 


Legitimitatea oricărui cadru teoretic de analiză este asigurată de faptul că 
reprezintă un set de concepte interdependente şi principii utilizate pentru 
explicarea proceselor și fenomenelor, și de producerea de cunoaştere în zona 
obiectului studiat. Explicarea rolului puterii locale în sistemul puterii publice 
ar fi imposibilă în absența unui cadru teoretic bine articulat. Experiența 
metodologică limitată în cercetarea organizării teritoriale a puterii publice 
determină indispensabilitatea elaborării unui cadru teoretic care, prin concep- 
tele interdependente invocate şi stabilirea relațiilor dintre ele, ar oferi explicații 
concludente privind fenomenul puterii locale. Urmărind scopul declarat al 
lucrării, într-un mod prioritar va fi supus investigației contextul general privind 
exercitarea puterii publice în condițiile statului postsovietic, caracteristicile, 
formele și nivelurile ei de realizare. Pentru a elucida rolul puterii locale în 
sistemul puterii publice va fi cercetată natura şi statutul puterii locale, 
caracteristicile și funcțiile sale, iar esența fenomenului puterii locale nu poate fi 
înțeleasă fără studierea elementelor definitorii ale identității colectivităților 
locale, a dimensiunii sale politice. Deoarece eficiența activității puterii locale 
depinde, în mare măsură, de relațiile cu puterea statală, vor fi investigate și 
modalitățile de interacțiune dintre cele două forme ale puterii publice. 

Pentru a răspunde provocărilor de a extinde cadrul de analiză către unul 
interdisciplinar, transdisciplinar și pluridisciplinar, vor fi supuse investigațiilor 
ştiinţifice perspectivele teoretice privind dilemele dimensiunii teritoriale 

optime a puterii locale, principiile şi factorii organizării teritoriale a puterii 
locale, premisele organizării eficiente a puterii publice în stat la nivel teritorial. 
Reperele conceptuale de cercetare a fenomenului sunt încadrate într-o 
paradigmă unitară privind organizarea teritorială a puterii publice. 


1.1. Esenţa puterii locale în sistemul puterii publice 


Traseul analizei valențelor puterii locale în sistemul puterii publice 
porneşte de la clarificarea teoretică a conceptului „putere publică”, formele şi 
nivelurile de realizare. Fundamentul teoretic al demonstraţiei îl constituie 
paradigma organizării teritoriale a puterii publice. 

Expresie a necesităţii sociale, puterea s-a afirmat pe parcursul dezvoltării 
societăților umane ca mijloc de asigurare a ordinii sociale, de reglementare a 
întregului complex de relaţii existente în orice mediu social,! specificul fiindu-i 
imprimat de posibilitatea purtătorilor săi de a-și impune voinţa altora, de a 
determina supunerea sau subordonarea altora, în scopul asigurării coeziunii şi 
funcţionalităţii diferitor structuri și organisme ale societății, coordonării 
activităților care se desfăşoară în interiorul acestora”? Potrivit concepției 
colectivist-volitive, puterea prezintă un fenomen imanent oricărei comunități 
umane, a cărei membri fundamentează interese comune. Existenţa puterii, de 
rând cu interesele comune, interesele particulare şi cele de grup, generează 
divergențe, iar acestea, uneori, complică relaţiile în cadrul colectivităţii, prin 
care se asigură coexistența unităţii și a competitivităţii. Necesităţile colective 
generate de către societate formează un grup aparte de interese, numite 
interese sociale. Sintagma „interes social” se află în conexiune cu sintagma 
„interes public”, însă interesul public, fiind asigurat de normele de drept şi 
recunoscut de stat, nu întotdeauna coincide cu interesul social. Având în 
vedere faptul că orice putere reprezintă realizarea volitivă a intereselor cuiva, 
pot fi diferențiate puterea publică şi puterea privată, realizând interesele 
publice şi interesele private, însă ambele fiind manifestări ale puterii sociale. 
Pentru a nu se destrăma comunitatea, conducerea bazată pe autoritate se 
combină sau se transformă în conducere bazată pe impunere și constrângere. 
Puterea publică, fiind o varietate a puterii sociale, în virtutea caracteristicilor 


1 Roşca A.N. Puterea politică şi ordinea socială: interacţiune şi echilibru dinamic. În: Revista 
de Filozofie, Sociologie şi Ştiinţe Politice, nr.1, 2007, p. 5. 
2 Guceac I. Curs elementar de drept constituţional. Vol. I. Chişinău, s.n., 2001, p. 69-70. 

sale esenţiale, cum ar fi, în primul rând, supremaţia şi independenţa față de 
alte forme de realizare a puterii sociale, comportă un caracter universal și 
obligatoriu. Într-o măsură mai mare sau mai mică, în funcţie de regimul politic, 
puterea publică se răsfrânge asupra tuturor sferelor activităţii umane. Puterii 
publice îi este caracteristică incluziunea: cuprinzând toate sferele activităţii 
umane, puterea publică include în sfera acţiunii sale totalitatea subiecţilor 
sociali. Trăsăturile menţionate explică principala predestinaţie a puterii publi- 
ce, adică de a subordona unei voințe unice toţi subiecţii sociali în scopul asigură- 
rii integrităţii şi stabilităţii comunităţii sociale. Obligativitatea respectivă este 
consolidată prin constrângere și realizată prin intermediul unui aparat speciali- 
zat, adică prin sistemul instituţiilor puterii publice. Prin urmare, doar titularii 
puterii publice, în exclusivitate, pot emite dispoziţii cu caracter normativ în sco- 
pul reglementării unei sau altei sfere sociale. Puterea publică reprezintă, în acest 
sens de idei, un fenomen unitar, holistic, al cărui funcții sunt îndreptate spre armo- 
nizarea interacțiunilor dintre oameni în realizarea scopurilor sociale comune. 

Funcţiile puterii publice se exprimă în realizarea interesului public, conso- 
lidarea societăţii, administrarea afacerilor publice, protejarea sistemului de 
relaţii stabilite sociale, elaborarea actelor de caracter normativ, apărarea drep- 
turilor şi libertăţilor omului, în timp ce principiile în baza cărora funcţionează 
puterea publică se rezumă, după cum urmează: legalităţii, responsabilității, 
unităţii puterii publice, autonomiei în exercitarea competenţelor, transparenţei, 
legitimităţii, respectării drepturilor omului.* Abordările fenomenului şi a for- 
melor sale de manifestare care şi-au găsit, reliefate în literatura de specialitate, 
atribuie puterii publice următoarele proprietăţi: 

— conform originii sale, puterea publică are caracter social și a 
apărut în rezultatul necesităţii obiective de a asigura vitalitatea 
colectivităţii în condiţiile în care indivizii exprimă interese private 
care nu totdeauna coincid cu cele comune; 

— acționează în scopul satisfacerii interesului public și reprezintă 
capacitatea colectivităţii (naţionale sau locale) de a acţiona şi a 
adopta decizii obligatorii, nemijlocit sau prin intermediul autorită- 
ţilor reprezentative; 


5 Hupxun B.E. CoBpemenHaa Konnennna IyOAuaHoă Baacru. In: Russian journal of legal 
studies, nr. 2, 2015, p. 73-74. 

+ MunakoB II.A. IlyGauuahaa BAaCTB: NOANTOAOTUIECKUĂ acreKT. ABropecpepaT Auccepr. Ha 
CONCKAHHE YIeHOI CrernreHu KaHAuAara MOAMTNYECKNX HayK. Ya, 2007, c. 13-14. 

se manifestă în raport cu colectivitatea naţională și colectivitățile 
teritoriale locale în mod diferit, sub diferite forme, competențele 
subiecţilor puterii fiind restrânse de limitele teritoriale ale colecti- 
vităţilor respective. Cu toate că dispun de competenţe specifice, 
ambele forme de putere publică constituie un sistem unitar al 
puterii publice; 

are caracter sistemic, situație determinată de izvorul unic al puterii 
publice, atât al celei statale, cât și al celei locale, precum şi de 
interesele lor fundamentale; 

îşi organizează activitatea în baza principiului teritorial, atât 
puterea statală, cât şi puterea locală activează în limitele unui 
teritoriu strict delimitat; 

are caracter legal, conform modului său de existenţă puterea 
publică fiind una formală, în sensul că necesită reglementarea 
juridică a formelor de constituire şi de activitate. Aceasta poate 
funcţiona numai dacă subiecţii care o exercită sunt legali consti- 
tuiţi, nici o acţiune sau dispoziţie a puterii publice nu poate fi în 
afara câmpului legal; 

este instituţionalizată, atribuţiile fixate în sistemul legislativ, ca 
fapt în sine, încă nu reprezintă puterea publică dacă nu este creat, 
constituit, format sau ales un organ al acestei puteri care va 
exercita competența dată. Puterea publică se realizează prin 
activităţile organelor sale, în cadrul cărora acţionează funcţionarii 
publici cărora le sunt atribuite anumite funcţii; 

are caracter imperativ, dispoziţiile sale fiind executorii pentru 
toate persoanele, atât fizice, cât şi juridice, aflate în limitele ei 
teritoriale de funcţionare; 

îşi organizează activitatea în baza principiului transparenţei, reali- 
zarea prerogativelor puterii având loc în mod deschis, trans- 
parent, în interesul colectivităţii. 


Unii autori prin putere publică înțeleg doar puterea statală, abordare care 


poate fi considerată ca fiind o reminiscență a perioadei sovietice, când noţiunea 


„public” a fost substituită cu noţiunea „stat”. Literatura marxistă şi legislaţia 


ţărilor socialiste nu agrea concepţia separaţiei puterilor în stat, atât puterii 


publice, cât şi puterii statale nu li s-a recunoscut propria identitate, ambele 


fiind considerate identice cu puterea politică. 

Instituționalizarea şi aprofundarea proceselor de democratizare a deter- 
minat unele schimbări în relaţia stat-putere. În ţările democratice ale lumii 
contemporane de rând cu statul există şi alte colectivităţi teritoriale. Statul, prin 
legi, stabileşte sfera şi limitele de acţiune a acestor colectivităţi teritoriale, 
atribuţiile autorităţilor deliberative şi executive care le reprezintă. Teza, 
potrivit căreia, puterea publică este concentrată doar în instituţiile statului, nu 
mai corespunde realităţilor lumii contemporane.” Problema puterii publice nu 
poate fi tratată doar în raport cu statul, ci trebuie elucidată dintr-o perspectivă 
mult mai largă, având în vedere existența în democraţiile contemporane a 
colectivităților teritoriale locale care beneficiază de dreptul la autoadministrare. 
Deşi este foarte complicat de a trasa o linie rigidă între puterea statală și cea 
locală,* a nu recunoaşte existența ultimei înseamnă a ignora caracterul holistic 
al puterii, dat fiind că practic nu există putere abstractă. Există unele sau altele 
forme reale de manifestare a puterii, forma puterii reprezintă modalitatea de 
existență, de exprimare și de organizare a conţinuturilor ei, structura sa 
interioară. Forma puterii este determinată de conţinutul său, dar şi conţinutul 
depinde de forma corespunzătoare. Fiecare formă a puterii nu reprezintă doar 
o anumită structură, dar şi o anumită stare, nu numai o organizare spaţială a 
elementelor puterii, dar şi una temporală.” 

Varietatea formelor de realizare a puterii publice trebuie determinată în 
corelare cu categoria „colectivitate teritorială publică”, a cărei populaţie 
reprezintă subiectul volitiv nemijlocit al puterii publice. Astfel, din această 
perspectivă, o definiție a puterii publice care ar însuma particularităţile 
distincte, tipurile şi formele de manifestare ar fi: puterea publică este o formă a 
puterii sociale, instituționalizată legal, care reprezintă şi realizează interesele vitale ale 
colectivității teritoriale publice. 

Forme ale puterii publice prin care se realizează interesele vitale ale 
colectivității teritoriale publice sunt: a) suprastatală, b) statală, c) locală, d) 
corporativă. 

A. Puterea publică suprastatală se află în proces de consolidare şi reprezintă 
o nouă realitate a vieţii social-politice. Această nouă realitate se consolidează 
sub influența unor procese ample de regionalizare şi globalizare. Principalii 


5 Jupxuu B.E. | IyGauano-npaBoBoe oGpasoBarmne. M.: Hopma: VIHOPA-M, 2011, c. 84-85. 

é Þaranos A.B. MyhununaAsHaA BAaCTB: NOHATHĂHaA U PYHKYMOHAAbHaAA xapakrepucruka 
// Iloauruka n oGrmecrBo, 2007, No 4, c. 18. 

7 Tomepos M. H. Baacrr — ucxoaHaa mpeanocrraka NoAuTuKu: /exrua. HoBocuGupck: 
Hosocu6. roc. yt-r, 2011, c. 61. 

subiecţi, a căror activitate depăşeşte hotarele statelor, sunt organizaţiile 
internaționale guvernamentale, organizaţiile internaţionale nonguvernamen- 
tale şi corporaţiile transnaţionale. În majoritatea cazurilor impactul activităţii 
organizaţiilor enumerate trebuie determinat mai mult în termeni de influenţă, 
decât în termeni de putere. Deciziile organelor puterii suprastatale sunt 
obligatorii pentru state, ultimele îşi menţin suveranitatea.’ 

B. Puterea publică statală reprezintă, în esență, exprimarea voinței statului, 
a organelor sale şi a funcționarilor publici, iar după conţinutul său ţine de 
îndeplinirea funcţiilor şi a competenţelor acestor subiecţi. Sintagma „putere 
statală” exclude ideea oricărei alte puteri superioare, unitatea puterii de stat 
este indisolubil legată de formele ei de manifestare şi de structura organiza- 
ţională internă. Limitele realizării posibilităţilor puterii statale în statul de 
drept sunt stabilite de lege. 

În statele democratice actuale noţiunea de putere statală se raportează la 
realităţile existente şi exprimă ideea că pentru un anumit teritoriu se instituie 
un sistem de organe care exercită funcţiile legislative, executive şi judecătoreşti 
în condiţiile care exclud subordonarea sie faţă de o autoritate superioară. 
Puterea statală este forma superioară a puterii publice, deoarece: în primul 
rând, baza ei socială o constituie colectivitatea teritorială naţională; în al doilea 
rând, este tipul de putere publică care are caracter suveran; în al treilea rând, 
doar puterea statală poate reglementa toate problemele esenţiale ale societăţii; 
în al patrulea rând, doar aceasta atribuie competenţe celorlalte colectivităţi 
teritoriale şi stabileşte sfera de atribuţii pentru autorităţile lor.? 

C. Puterea publică locală. Subliniem că în orice ţară există mai multe tipuri 
de colectivităţi teritoriale publice. În fiecare colectivitate teritorială se constituie 
propria putere publică, care este realizată nemijlocit de către populaţie sau de 
către organele sale reprezentative. Puterea apare din necesitatea de a face faţă 
unor probleme și provocări cu care se confruntă colectivitățile teritoriale 
respective, în timp ce natura acestei puteri, formele de realizare, formele de 
constrângere, limitele teritoriale, numărul persoanelor (fizice şi juridice) asupra 
cărora se răsfrânge sunt diferite. Cea mai mare colectivitate teritorială publică 
este societatea cuprinsă în limitele teritoriale ale statului, iar cea mai viguroasă 
manifestare a puterii publice ține de puterea suverană a statului. Celelalte 
colectivităţi teritoriale publice fiind părţi ale colectivităţii teritoriale publice 


8 Munaxos II.A. Op. cit., p. 14-15. 
? Ynpruu B.E. IlyOauaHaa BAaCTh B COBPeMeHHOM OOInecTBe // XXyphaa poccuğckoro npara, 
2009, No7, c. 9. 

naţionale, sunt de caracter regional şi local, soluţionează probleme, deşi 
importante, dar de esenţă regională şi locală. Colectivităţilor teritoriale publice 
le aparţine o altă formă de putere publică, care are scopul de a asigura 
vitalitatea colectivităţii şi acționează în limitele atribuţiilor stabilite de puterea 
statală. Puterea locală trebuie tratată ca o relaţie socială volitivă, a cărei apariţie 
a fost determinată de necesităţile administrării afacerilor publice în interesul 
populației stabilite în limitele teritoriale concrete, ţinând cont de particularită- 
tile sale istorice, economice, culturale, realizate în cadrul politicii generale a 
statului. Subiectul acestei relaţii este populaţia locală, aceasta fiind reprezen- 
tată de propriile autorităţi publice reprezentative şi executive. 

Atât autorităţile publice statale, cât şi cele locale sunt egale în faţa legii şi 
în egală măsură, reprezentanţi ai poporului, în limitele competenţei atribuite. 
În corespundere cu teoria sistemelor şi a sinergiei, puterile statală şi locală se 
află într-un sistem de legături şi relaţii, fiind componente ale unui sistem unic — 
sistemul puterii publice. Puterea locală fiind o parte componentă a puterii în 
societate, nu poate fi izolată de puterea statală care reprezintă societatea în 
ansamblu. În acest sens, puterea locală acţionează în cadrul unui sistem de 
relaţii de putere ca o parte componentă a întregului. Din aceste considerente 
nu putem insista asupra separării rigide a puterii locale de puterea statală. 
Totodată, fiecare formă a puterii publice are particularităţile sale distincte. 
Autorităţile puterii statale soluţionează problemele de importanţă statală, 
autorităţile publice locale rezolvă problemele de interes local. „În timpul de 
faţă, notează V. Cirkin, puterea publică nu este apanajul exclusiv al statului, la 
diferite niveluri ale organizării teritoriale ale societăţii acţionează „propria” 
putere publică, chemată să rezolve problemele vitale ale colectivităţi teritoriale 
locale în limitele competenţei stabilite de actele normative care exprimă 
interesele societăţii în ansamblu”.!! Pornind de la această afirmaţie, precizăm 
că puterea statului se exercită pe întregul teritoriu statal şi, evident, pe 
teritoriul fiecărei colectivităţi teritoriale publice, aceasta fiind puterea statală, 
nu a colectivităţii respective. Puterea publică a colectivităţii teritoriale realizată 
în limitele unei părţi din teritoriul statului, fiind alta decât cea statală, nu poate 
fi considerată puterea statului. 


10 Baranos A.B. MynurunaAHaA BAaCTB: NOHATHĂHaA U PyHKIMOHaAGHaA xapakrepucruka 
// Tloanruka n oGrmecrBo, 2007, No4, c. 18. 

1 Hupxun B.E. Teppuropnaabnnň IyOANAIHGIH KOAAEKTUB M BAacTr Hapoaa // [pax Aatun 
n rpaso, Ne 5, 2006, c. 10-12. 

Formele organizaționale ale puterii publice ţin de manifestările de voinţă 
ale poporului atât în mod direct, cât şi indirect. Prin intermediul manifestării 
voinţei în mod indirect, în funcţie de teritoriul în care se manifestă, puterea 
capătă calitatea sau de statală, sau subnaţională. Integritatea puterii publice ca 
fenomen social este asigurată de faptul că sursa prerogativelor de putere pe 
care le posedă este poporul, moment reflectat şi în următoarele prevederi 
constituţionale: 

— voința poporului constituie baza puterii de stat şi se exprimă prin 
„alegeri libere care au loc în mod periodic prin sufragiu universal, 
egal, direct, secret şi liber exprimat” (art. 38, alin.1); 

— formarea autorităţilor publice locale se bazează pe principiul eli- 
gibilităţii, adică exprimarea voinţei populaţiei colectivităţii terito- 
riale locale. (art. 109, alin.1; art. 112, alin.1). 

Sensul articolelor constituţionale consacrate administraţiei publice locale 
oferă posibilitatea de a examina puterea colectivităţilor locale ca pe o formă 
distinctă a puterii publice, adică o formă de realizare de către popor a puterii. 
Această afirmaţie se întemeiază pe prevederile constituţionale şi legale privind 
posibilitatea realizării autonomiei locale prin referendum, alegeri şi alte forme 
de exprimare direct a voinței populare. 

D. Puterea publică corporativă. Fundamentul teoretic al puterii corporative 
nu este de dată recentă ca să-l putem considera un efect al proceselor societale 
de ultimă oră. Explicaţiile teoretice au fost avansate de E. Durkheim, preluând 
unele concepte și tipuri de analiză de la A. Comte și H. Spencer. Astfel, E. 
Durkheim formulează teoria principiului corporativ, argumentând ca la 
nivelul societăţii acţionează nu numai faptele sociale, ci și alte tipuri de 
fenomene ale vieţii comunitare, adică alte tipuri de fi (colective). E. Durkheim 
este convins că nici grupul politic şi nici statul, nici grupul de rudenie şi nici 
grupul militar nu sunt îndestulătoare pentru a asigura autoritatea regulii 
sociale. Corporaţiile sau grupurile profesionale organizate răspund nevoii de 
asigurare a regulii sociale, devenind organe esenţiale ale vieţii publice.!? 
Formulat în condiţiile stadiului incipient al capitalismului, ca replică la viziu- 
nea conflictualismului, principiul corporativ al lui E. Durkheim este reluat și 
dezvoltat ca principiu al responsabilităţii sociale. Definirea doctrinară s-a 
dovedit a fi convingătoare pentru a încadra organizaţiile corporatiste în texte 
pozitive de lege. În R. Moldova, legislaţia în vigoare evidenţiază forma 


12 Bădescu I. Idei politice. București: Ed. Mica Valahie, 2011, p. 99-100. 

corporativă a puterii publice ca fiind una independentă de alte forme ale 
puterii publice. Acest aspect este specificat clar în prevederile Legii cu privire la 
asociaţiile obşteşti nr. 837 din 17.05.1996 (art. 9). Astfel, puterea publică corpora- 
tivă funcționează în propriile forme spaţiale, factorul teritorial fiind luat în 
considerare în activitatea subiecţilor puterii publice corporative, adică a 
asociaţiilor obşteşti şi a altor instituţii ale societăţii civile. De regulă, legea 
stabileşte necesitatea stabilirii limitelor spaţiale în cadrul cărora au putere 
juridică competențele subiecţilor puterii publice corporative. De exemplu, art. 
8, alin. 4 al Legii sindicatelor nr. 1129 din 07.07.2000, prevede expres că „sindica- 
tele se pot asocia în centre sindicale ramurale sau interramurale teritoriale (la 
nivel de raion, de unitate teritorială autonomă, de municipiu și oraş)”. Mai 
detaliat sunt reglementate relaţiile sociale cu privire la fundamentele spaţiale 
ale creării şi activităţii partidelor politice. Legea privind partidele politice nr. 294 
din 21 decembrie 2007 prevede în mod expres principiul teritorial de organizare 
a partidelor politice (art. 2). Deoarece organizaţiile obşteşti ale cetăţenilor şi alte 
forme instituționale ale societăţii civile sunt libere să-şi aleagă obiectivele, 
formele şi metodele de activitate, acestea prin adoptarea statutelor stabilesc în 
mod independent structurile teritoriale ale activităţii lor. 

Vom sublinia că fiecare formă de putere publică se manifestă la un anumit 
nivel, acestea fiind echivalente și la fel de importante. Nivelurile puterii 
autorităţile publice, fiecare nivel conţine propria structură şi anumite probleme 
care ţin de competenţa sa. Însă fiind separate total unul faţă de altul, nivelurile 
de putere publică nu pot funcţiona, pe motivul că se află într-o permanentă 
interacţiune, chiar dacă fiecare întrunește particularităţile sale distinctive. 
Drept criteriu de clasificare a nivelurilor puterii publice poate fi criteriul teri- 
torial-competenţional. Altfel spus, la baza stabilirii nivelurilor puterii publice 
sunt puse limitele teritoriale ale competenţei autorităților puterii publice, fiind 
stabilite următoarele niveluri: statal şi local (subnaţional). 

Demonstrând varietatea formelor de putere publică și manifestarea ei la 
diferite niveluri de organizare a colectivităţilor teritoriale, se cuvine să 
supunem dezbaterii o caracteristică esenţială a puterii publice — suveranitatea, 
pentru a argumenta că recunoașterea și instituționalizarea puterii publice 
locale nu afectează principiul suveranității poporului. Or, identificarea unor 
soluţii viabile referitor la implementarea practică a dezideratului privind 
suveranitatea poporului în realitatea practică este una din problemele esenţiale 
ale societăţii moldoveneşti. 

Afirmaţiile-stereotip pătrund cu lejeritate în discursul politic şi în ştiinţele 
sociale, una dintre acestea fiind că „în statul democratic puterea aparţine poporu- 
lui”. Însă fiind supusă unei analize pe categorii de concepte (democrație, 
putere, popor) generează cel puţin trei întrebări: 1) „poporul-sursa puterii” şi 
„poporul deţine puterea” sunt afirmaţii echivalente? 2) poate poporul să deţină 
puterea? şi 3) pot fi considerate referendumul şi alegerile libere manifestarea 
nemijlocită a puterii poporului? 

În societatea democratică contemporană concepţia vizând suveranitatea 
poporului presupune că puterea oficială şi legitimă reprezintă un sistem com- 
plex, multifuncțional şi comportă caracter public. În statele democratice suve- 
ranitatea poporului se realizează la fiecare nivel de existență a colectivităţilor 
teritoriale prin sistemul puterii publice, motiv pentru care studierea mecanis- 
melor de realizare a puterii publice trebuie de efectuat nu izolat, ci în complex. 

În textul Declaraţiei cu privire la suveranitatea Republicii Sovietice Socialiste 
Moldova din 23.06.1990 este stipulat expres că „izvorul şi purtătorul suverani- 
tăţii este poporul”,!5 însă proclamarea suveranităţii poporului, vom sublinia, 
încă nu înseamnă realizarea de facto a puterii publice nemijlocit de popor. 
Alineatul 1 din art. 2 al Constituţiei Republicii Moldova stabileşte că „suverani- 
tatea naţională aparţine poporului, care o exercită în mod direct şi prin 
organele sale reprezentative, în formele stabilite de Constituţie”. Sintagma 
„suveranitatea poporului” cu care se operează în Constituţie întrunește un 
conținut destul de larg, deoarece înseamnă, cu precădere, posibilitatea 
poporului de a administra afacerile publice atât în mod direct, cât şi prin 
reprezentare. Totodată, autorităţile publice locale fiind reprezentative, nu fac 
parte din sistemul autorităţilor statale. Organe reprezentative, potrivit 
prevederilor constituționale, sunt Parlamentul (art. 60-76); consiliile locale și 
primarii (art. 112-113). Exercitarea suveranităţii poporului prin organele 
reprezentative presupune că acestea se formează în conformitate cu 
prevederile Constituţiei, ale legislaţiei electorale și activitatea lor se desfăşoară 
în modul şi în limitele stabilite de Constituţie și de legislaţia respectivă în 
domeniu [60, p. 26]. Regimul reprezentativ poate fi definit în două sensuri: a) 


13 Declaraţia suveranităţii Republicii Sovietice Socialiste Moldova nr. 148-XII din 23.06.90. În: 
Veştile nr. 8/192, 1990. 

14 Hotărârea Curţii Constituţionale nr. 13 din 14.03.2002 cu privire la controlul constitu- 
ţionalităţii unor prevederi din Legea nr. 781-XV din 28.12.2001 „Pentru modificarea şi 
completarea Legii nr. 186-XIV din 6.11.1998 „Privind administraţia publică locală”. 
Publicată în: Monitorul Oficial, nr. 46-48 din 04.04.2002. 

în sens larg, ca formă de exercitare indirectă a suveranităţii naţionale de către 
popor prin intermediul reprezentanţilor săi aleşi; b) în sens restrâns, ca 
ansamblu de autorităţi publice desemnate de popor pentru a exercita 
suveranitatea (puterea politică) în numele lui”.15 

La o analiză semantică a noţiunilor putem lesne constata că sintagmele „a 
fi sursa (izvorul) puterii” şi „a deţine puterea” nu sunt identice. Este indiscu- 
tabil că poporul într-un stat democratic poate şi trebuie să fie recunoscut drept 
sursa (cauza iniţială, începutul) puterii. Dar aceasta încă nu înseamnă că 
poporului îi aparţine (deţine, posedă puterea) şi este firesc să revenim la 
întrebarea exprimată anterior: „poate oare poporul deţine puterea”? 

În scopul clarificării situaţiei, pentru început, ar trebui elucidat sensul 
noţiunii „popor”. Vom menţiona faptul că în textul constituţional prin „popor” 
nu se înţelege doar totalitatea locuitorilor din ţară sau populaţia acesteia: 
sensul atribuit de Constituţie „poporului” stabilește o colectivitate de indivizi 
care au calitatea de cetăţeni și prin aceasta — aptitudinea de a participa la 
exprimarea voinţei naționale. Chiar şi în acest sens, categoria de popor este 
foarte largă, deoarece nu toţi cei care au calitatea de cetăţeni pot participa 
efectiv la exprimarea voinţei generale naţionale, ea fiind condiţionată de dis- 
cernământul persoanei, calităţile ei morale şi specificul manifestării de voinţă. 

Analizând diversele viziuni privind esenţa noţiunii „putere”, am constatat 
că fenomenul, în diversele sale interpretări, presupune existenţa unor subiecţi 
care interacționează între ei într-un anumit fel cu scopul de a atinge anumite 
obiective concrete. Dacă puterea poporului este realizarea voinţei proprii a 
poporului, acesta este un element al autoadministrării unui colectiv public. 
Astfel, referendumurile sau alegerile nu reprezintă realizarea nemijlocită de 
către popor a puterii sale, dar o formă de autoadministrare prin intermediul 
căreia un colectiv public cu ajutorul unei proceduri democratice, alegerile, 
adoptă o decizie. Dat fiind că printr-o astfel de procedură aproape niciodată 
deciziile nu se adoptă unanim, putem vorbi de puterea majorităţii poporului 
asupra minorităţii. În același timp, dacă privim mai atent lucrurile, în practică 
deseori avem puterea minorităţii active asupra majorităţii pasive. 

În acest fel, pe de o parte, poporul, în corespundere cu procedura stabilită 
legal şi cu folosirea diverselor practici, inclusiv a celor social-comunicative, este 
purtătorul voinţei sale, a majorităţii, iar pe de alta, poporul nefiind deţinătorul 
puterii, este izvorul (sursa) ei. În ordinea reliefată de idei, ar trebui să găsim 


15 Popa V. Drept public. Chişinău: AAP, 1998, p. 146. 

răspunsul la următoarea întrebare: „Izvorul (sursa) cărei puteri este poporul”? 
Cel mai evident răspuns ar putea fi următorul: a puterii publice. Esenţa puterii 
publice este raţional să fie legată de faptul că este o putere al cărei izvor (sursă) 
este colectivitatea teritorială publică națională și componentele ei — colectivită- 
tile teritoriale intermediare și locale: anume izvorul, dar nu titularul ei. Uzur- 
parea dreptului poporului de a fi izvor al puterii în stat înseamnă pierderea de 
către stat a caracterului său public. Textul constituțional consacră expres inter- 
dicţia exercitării puterii de stat în nume propriu. Nici o persoană oficială sau o 
structură din cadrul puterii de stat, nu poate să-și exercite prerogativele ca 
emanând de la sine și constituind voinţa sa exclusivă. Tot ceea ce se întreprin- 
de de puterea statală se face în numele statului și al poporului R. Moldova.16 

Absența în textul constituţional a unei stipulări exprese privind delimi- 
tarea puterii în statală şi locală nu înseamnă inexistenţa ultimei. Chiar dacă 
Constituţia Republicii Moldova nu operează cu sintagma „putere publică” şi 
cu atât mai mult, cu cea de „niveluri de realizare a puterii publice”, dacă 
urmărim logica abordării în textul constituţional a problemei activităţii autori- 
tăţilor publice, practic putem deduce că există două niveluri de exercitare a 
puterii publice: statal şi local. Analiza sistemică a normelor constituţionale ne 
conduce direct la ideea că alături de principiul separării pe orizontală a puterii 
(art. 6) există şi principiul separării pe verticală a puterii publice (art. 109-113). 
Sistemul puterii publice care se răsfrânge asupra întregii populaţii stabilite în 
limitele unui anumit teritoriu este organizat la nivel statal, raional şi local, toate 
nivelurile de putere fiind echivalente şi de aceiaşi importanţă. Poporul, 
conform textului constituțional, este unica sursă a puterii publice. Însă fiecare 
din nivelurile specificate supra conţin propriile particularităţi de exercitare a 
funcţiilor şi responsabilităţilor de către autorităţile puterii publice, fiind 
determinate de gradul de apropiere/ distanţare faţă populaţie. Autorităţile 
puterii statale soluţionează afacerile publice la nivel naţional, autorităţile 
puterii locale soluţionează afacerile publice la nivelul colectivităţii teritoriale 
locale respective. În majoritatea statelor contemporane există două-trei niveluri 
de realizare a puterii publice, fiecare nivel având propriul său obiect de 
exercitare a puterii, este autonom şi responsabil pentru acţiunile sale 
întreprinse. În același timp, separate total unul faţă de altul, aceste niveluri nu 
pot funcţiona, ele fiind într-o permanentă interacţiune, chiar dacă fiecare se 
caracterizează prin particularităţile sale specifice (Anexa 1). 


1 Constituţia Republicii Moldova: comentariu. Chişinău: Arc, 2012, p. p. 27. 

Sarcinile statului și a colectivităţii locale, în linii mari, sunt comparabile, 
diferența constă în amploarea sarcinilor și cantitatea mijloacelor și a resurselor 
necesare pentru realizarea lor. Curtea Constituţională în deciziile sale a statuat 
faptul că autorităţile puterii publice locale „sunt autonome în exercitarea 
atribuţiilor lor, în limitele prevăzute de lege şi nu sunt autorităţi ale statului, nu 
fac parte din sistemul organelor puterii de stat, menirea lor constă în a 
organiza şi rezolva treburile publice din sate şi oraşe, în interesul 
colectivităţilor care le-au ales şi pe care le reprezintă”. Pornind de la aceste 
constatări, putem înainta concluzia privind natura publică a puterii locale care 
este identică naturii puterii statale. Astfel, puterea poporului, adică puterea 
publică, se realizează prin puterea publică statală şi puterea publică locală. 
Exercitarea puterii publice la nivel local, percepută ca modalitate de 
soluţionare a problemelor locale, presupune existenţa unor autorităţi publice 
care acţionează în regim permanent, constituite în baza unor proceduri 
democratice, aflate sub controlul locuitorilor. Autorităţile locale rezolvă 
afacerile publice locale şi prestează servicii publice de interes local prin 
intermediul propriilor instituții administrative. În acest sens, rezultă că puterea 
autorităţilor publice locale nu provine din puterea statului, ci din voinţa 
alegătorilor locali, pe care îi reprezintă şi în numele cărora acţionează.!% 

Puterea locală, ca şi oricare altă formă de putere, include două 
componente indispensabile: subiect şi obiect. Subiectul, în acest caz, este 
populaţia locală stabilită în limitele unui anumit teritoriu, care își realizează 
dreptul său constituţional la administrare (art. 39) şi care îşi manifestă puterea 
în cadrul alegerilor şi referendumurilor locale şi prin autorităţile puterii locale 
constituite. Calitatea de obiect revine tuturor persoanelor care locuiesc în 
limitele teritoriale ale colectivităţii teritoriale locale respective, dar şi 
persoanelor juridice care îşi desfăşoară activitatea în limitele teritoriale date. 
Atât pentru persoanele fizice, cât și pentru cele juridice deciziile adoptate de 
către autorităţile puterii locale sunt obligatorii. Astfel, despre puterea locală 
putem vorbi numai atunci când subiectul puterii este populaţia locală care 


17 Hotărârea Curţii Constituţionale nr. 36 din 10.12.98 pentru controlul constituţionalităţii 
Decretului Preşedintelui Republicii Moldova nr. 146 din 10 mai 1995 „Cu privire la 
numirea Primăriei municipiului Chişinău”. Publicată în: Monitorul Oficial 111-113/45 din 
17.12.1998. 

18 Hotărârea Curţii Constituţionale nr. 13 din 14.03.2002 cu privire la controlul 
constituţionalităţii unor prevederi din Legea nr. 781-XV din 28.12.2001 „Pentru 
modificarea şi completarea Legii nr. 186-XIV din 6.11.1998 „Privind administraţia publică 
locală”. Publicată în: Monitorul Oficial, nr. 46-48 din 04.04.2002. 

decide asupra problemelor importante locale, formează nemijlocit autorităţile 
puterii publice locale, cărora le deleagă soluționarea problemelor vitale pentru 
colectivitatea locală şi controlează activitatea lor. Autoadministrarea locală este 
o administrare teritorială, însă a administra afacerile publice fără a dispune de 
prerogative de putere, este o sarcină irealizabilă. 

Populaţia locală poate fi, într-un mod real, subiect al puterii când acest 
deziderat este fixat în textul constituţional şi dezvoltat în legislaţia naţională. 
Însă doar elaborarea cadrului juridic nu constituie un efort suficient, ar trebui 
să existe şi un mecanism eficient şi fezabil de realizare a acestor prevederi de 
către populaţie. Sfera competenţei autorităţilor puterii locale este stabilită de 
puterea statală, dar enumerarea completă şi concretizată a atribuţiilor şi 
responsabilităţilor pentru fiecare autoritate publică locală trebuie să fie stabilită 
de către populaţia locală în statutul colectivităţii locale respective cu luarea în 
considerare a posibilităţilor de a fi realizate (umane, materiale, financiare, 
organizaționale). Considerăm că populaţia colectivităţii locale în calitatea sa de 
subiect colectiv al puterii publice locale ar trebui să aibă un rol mai important 
în stabilirea limitelor de acţiune ale autorităţilor puterii locale. Şi limitele 
teritoriale concrete ale colectivităţii locale ar trebui să fie stabilite de către 
populaţie, avându-se în vedere atât factorii de ordin subiectiv (doleanţele, 
iniţiativa populaţiei de a-şi realiza dreptul la autoadministrare în anumite 
limite teritoriale), cât şi a celor de ordin obiectiv (existența resurselor materiale, 
financiare şi, nu în ultimul rând, a celor umane). 

Puterea locală fiind o formă autonomă a puterii publice care apare şi 
funcţionează în sistemul relaţiilor sociale la nivel local, întrunește un şir de ca- 
racteristici care determină natura sa politico-administrativă distinctă. În rezul- 
tatul analizei actelor normative care reglementează funcţionarea puterii locale, 
a literaturii de specialitate şi a activităţilor practice realizate de autorităţile 
publice locale am identificat următoarele caracteristici ale puterii locale: 

— este un sistem autonom de organizare şi soluţionare a problemelor 
vitale ale populaţiei locale. Dreptul la autoadministrare în formele 
organizaționale de administrare a afacerilor publice stabilite de lege 
se realizează de către populaţia locală potrivit cu doleantele ei şi 
autonom în raport cu autorităţile puterii statale. Puterea publică a 
colectivităţilor teritoriale publice este autonomă să acţioneze în 
limitele competenţei atribuite privind soluţionarea problemelor de 
interes local. Nu există puteri ierarhic superioare care ar avea 
competenţe imperative asupra puterii locale, adică nu există o 
verticalitate a puterii; 

prezintă în sine o formă socială de realizare a puterii poporului. 
Natura sa politico-juridică denotă că puterea locală nu este una 
statală, esenţa acesteia fiind imprimată de iniţiativa socială şi capaci- 
tatea organizatorică a locuitorilor, autoidentificarea necesităţilor 
colective şi autorealizarea lor în activităţile practice, controlul 
nemijlocit al cetăţenilor asupra activităţii organelor puterii publice 
locale. Drept dovadă a ponderii pe care o întruneşte dimensiunea 
socială în sistemul puterii publice locale este şi folosirea instituţiilor 
democraţiei directe în actul autoadministrării; 

este o formă legală de autoreglare a vieţii locale. Procesul de reali- 
zare de către populaţia locală a puterii publice întrunește o acoperire 
normativă, reprezentată de instituţia puterii locale, care înglobează 
un set distinct de norme legale care se referă la formele organiza- 
torice şi juridice de realizare de către populaţia colectivităţii locale a 
puterii sale, fiind stabilite şi limitele manifestării relaţiilor de putere; 
are caracter democratic. Puterii locale, prin însăşi esenţa sa, îi sunt 
caracteristice forme democratice de organizare şi manifestare, 
disponibile direct populaţiei colectivităţii locale, care îşi poate 
realiza puterea în două modalităţi: direct şi indirect; 

este autonomă în limitele stabilite de puterea statală. Legiuitorul a 
reglementat sferele de competenţă ale autorităţilor puterii locale şi a 
stabilit mecanismul de conlucrare cu autorităţile puterii statale. 
Acest mecanism nu presupune nici subordonarea autorităţilor 
puterii locale faţă de cele statale şi nici posibilitatea ultimelor de a 
face presiuni sau de a influenţa pe cale administrativă autorităţile 
puterii publice locale. Aceste particularităţi indică direct asupra 
faptului că autorităţile locale reprezintă o componentă autonomă a 
sistemului autorităţilor de realizare a puterii publice care este strâns 
legată de autorităţile statale prin competenţa atribuită, dar, în acelaşi 
timp, separată organizaţional de acestea; 

este limitată în plan spaţial de hotarele unui teritoriu strict delimitat. 
Limitele teritoriale ale activităţii puterii locale, restrângerea sferei de 
acţiune la teritoriul colectivităţii locale în activitatea practică se 
realizează prin stabilirea dimensiunilor teritoriale ale colectivități 
respective. Această caracteristică denotă caracterul obiectivat 
teritorial al activităţii puterii locale. Puterea locală nu poate exista şi 
acţiona în afara limitelor teritoriale ale colectivităţii locale, deoarece 
astfel îşi pierde esenţa de a gestiona afacerile publice pentru 
colectivitatea dată, în interesele căreia acţionează; 

— are caracter public şi, în același timp, nivelul primar în sistemul rela- 
ţiilor puterii publice a statului. Puterea locală este constituită prin res- 
pectarea principiului constituţional al separării şi colaborării puterilor; 

— comportă caracter legitim: componenţa, structura şi modalitatea de 
constituire a organelor sale reprezintă rezultat al voinţei populaţiei 
locale, puterea locală poate fi considerată legitimă dacă va cores- 
punde aşteptărilor comunităţii locale; 

— are caracter instituționalizat: posedă aparat propriu specializat de 
realizare a atribuţiilor de putere publică. Autorităţile puterii locale, 
în orice formă, pot fi create în baza voinţei cetățenilor, deoarece 
crearea lor pe calea centralizată fără a lua în considerare voinţa şi 
doleanţele locuitorilor, de către lege nu este prevăzută. Caracteris- 
ticile organizării instituţionale ale puterii locale cuprind asemenea 
elemente, precum numărul nivelurilor ierarhice; componenţa; atri- 
buțţiile; modalitatea de formare a organelor puterii; modalitatea de 
interacţiune cu celelalte niveluri ale puterii publice; 

— comportă caracter general: dispoziţiile puterii locale se referă la 
toate persoanele, fizice şi juridice, aflate în limitele teritoriale ale 
colectivităţii locale; 

— are caracter uniformizat. Aceasta se manifestă prin abordarea tipi- 
zată şi uniformizată a activităţii autorităților publice locale în 
realizarea prerogativelor de putere publică. Deși fiecare colectivitate 
locală dispune de propria putere publică, fiind supusă procesului de 
uniformizare şi reglementare din partea statului. Statul nu numai 
uniformizează, dar şi limitează competențele altor colectivităţi 
locale, atribuindu-şi rezolvarea problemelor de interes naţional; 

— comportă o orientare socială. Puterea locală, fiind o formă autonomă 
a puterii publice, după natura, esenţa şi funcţiile realizate, este cea 
mai orientată social formă de realizare a puterii publice. Sub 
aspectul funcțional, puterea locală se dovedeşte a fi cel mai dinamic 
şi proxim instrument de prestare a serviciilor sociale. În acelaşi timp, 
puterea locală este un catalizator puternic al formării societăţii 
civile, deoarece participarea conştientă a populaţiei în procesul de 
creare a condiţiilor de trai decente în limitele anumitei entităţi 
teritoriale, contribuie la formarea simțului responsabilităţii pentru 
soluționarea problemelor locale, sporind astfel activismul lor civic; 

— are responsabilitate socială. Caracterul responsabil al activităţii 
puterii locale presupune că îşi asumă toată responsabilitatea 

consecinţelor pentru deciziile luate şi acţiunile săvârşite. Mai men- 
ţionăm că autorităţile puterii locale şi funcţionarii publici care acti- 
vează în aceste organe sunt responsabili, în funcţie de circumstanţe, 
faţă de populaţia locală, stat, persoane fizice şi juridice. Astfel, 
responsabilitatea socială este recunoscută ca criteriu obligatoriu al 
puterii locale. Formele responsabilităţii atât a organelor, cât şi 
funcţionarilor sunt determinate de lege; 

— are prerogativa de a dispune de proprietate publică, aceasta consti- 
tuie fundamentul material necesar pentru realizarea de către pute- 
rea locală a competenţei atribuite; 

— deține prerogativa de a colecta mijloace financiare prin taxe şi impo- 
zite locale, poate să-şi formeze propriul buget, folosind resursele 
financiare disponibile pentru soluţionarea problemelor vitale ale 
colectivităţii teritoriale locale; 

— are continuitate în timp. Acţiunea în timp a puterii locale este 
nelimitată; 

— dispune de prerogativa de a folosi legal constrângerea. Aceasta prero- 
gativă este utilizată în scopul asigurării realizării deciziilor adoptate. 

Vom sublinia, în mod special, că formele organizaționale ale puterii 
publice sunt legate de manifestările de voinţă ale poporului atât într-un mod 
direct, cât şi indirect. Prin intermediul manifestării voinţei în mod indirect, în 
funcţie de entitatea teritorială în care se manifestă, puterea capătă calitatea de 
statală sau locală. 

Puterea locală se realizează printr-un sistem de autorităţi publice care 
constituie un complex de elemente interdependente. În acest context mentio- 
năm expres că pentru funcţionarea sistemului este importantă funcţionarea 
fiecărei autorităţi publice. De fapt, pentru funcționarea eficientă a sistemului 
este important nu atât autoritatea publică propriu-zisă, cât funcţiile îndeplinite, 
funcţiile unei autorităţi publice trebuie examinate doar în context cu funcţiile 
sistemului autorităţilor publice locale, în general. Funcţiile atribuite unei 
instituţii din cadrul administraţiei publice locale sunt încadrate în totalitatea 
funcţiilor realizate în sistemul puterii locale. Mai este important de remarcat 
faptul că realizarea de către organul puterii locale a unei anumite funcții 
reprezintă nu o activitate arbitrară, ci una care are un caracter foarte clar stabilit. 
Funcție a autorității puterii locale poate fi considerată o sumă de acţiuni 
obligatorii, stabilite de un act normativ, în scopul realizării cărora îşi desfăşoară 
activitatea. Funcţiile exercitate de către puterea locală sunt determinate de 

tradiţiile istorice, legislaţie, politicile implementate la nivel naţional şi local, 
practicile curente, de realizările ştiinţei, de voinţa forțelor politice guvernante etc. 
Pentru funcţionarea eficientă a puterii locale este foarte important de a clarifica 
sensul funcţiilor puterii locale şi stabili conținuturile acestor funcţii. 

Preocuparea principală a puterii locale presupune soluţionarea problemelor 
comunităţii cu forțele şi resursele proprii. Putem afirma cu certitudine că 
anume problemele de importanţă locală ca un substrat al constituirii 
colectivităţii locale alcătuiesc obiectul principal de activitate al puterii locale, 
care condiţionează predestinarea sa funcţională şi determină sistemul funcţiilor 
realizate de această formă de realizare a puterii publice. Dat fiind că spectrul 
funcţiilor puterii locale este unul destul de larg, sistematizarea şi clasificarea 
lor este una din sarcinile foarte greu de realizat. Punctul de plecare în 
rezolvarea acestei probleme ar trebui să fie selectarea criteriilor în baza cărora 
se va realiza clasificarea. Luând în considerare faptul că funcţiile puterii locale, 
prin definiţie, determină formele ei de activitate, drept criterii de clasificare 
trebuie luate elementele esenţiale ale activităţii autorităţilor locale. Orice acti- 
vitate reprezintă o noţiune complexă şi structurată care se manifestă printr-un 
şir de elemente, printre care, scopul, subiectul şi obiectul, mijloacele, formele, 
metodele de activitate şi alte criterii. Având la bază aceste constatări, deducem că 
este rezonabil de a clasifica funcţiile puterii locale potrivit caracteristicilor acestei 
forme de exercitare a puterii publice şi a activităţii subiecţilor ei: subiecţii, 
obiectul, mijloacele, condiţiile de realizare, proveniența. În acest sens, este 
recomandabil ca funcţiile puterii locale să fie clasificate după cum urmează: 

a) scopurile şi sarcinile autonomiei locale, sferele de competenţă, inclu- 
zând anumite domenii ale vieţii locale: politic, economic, social, cultural și 
ecologic. Corespunzător acestor domenii sunt şi funcţiile puterii locale: politice, 
economice, sociale, culturale şi ecologice. În funcţie de sfera de realizare a 
acestor funcţii, ar putea fi divizate în funcţii proprii şi atribuite; 

b) nivelurile teritoriale de realizare a puterii locale. În corespundere cu acest 
criteriu, pot fi evidenţiate funcţiile puterii locale la nivel de colectivităţi locale de 
nivelul I şi funcţiile puterii locale la nivel de colectivităţi locale de nivelul II; 

c) subiecţii sistemului autonomiei locale. Potrivit acestui criteriu, putem 
evidenția funcţiile subiecţilor primari ai puterii locale - comunităţile locale, 
funcţiile organelor reprezentative ale colectivităţilor locale, funcţiile organelor 
executive ale puterii locale; 

d) mijloacele, metodele şi modul de realizare a puterii locale: conform aces- 
tui criteriu, este recomandabil de a evidenția sistemul funcţiilor tehnologice ale 
puterii locale, care includ funcţii de informare, de planificare, de elaborare a 
actelor normative, bugetar-financiară, material-tehnică, control social. 

Drept urmare a analizei prevederilor legislaţiei în vigoare şi activităţii 
practice a autorităţilor publice locale putem releva următoarele funcţii esenţiale 
realizate de puterea publică locală: 

a) funcţia decizională. Dacă analizăm situaţia privind elaborarea actelor 
normative, sesizăm că această prerogativă este deținută de consiliile locale şi 
raionale, primării şi preşedinţii de raion; 

b) funcţia executivă, care întrunește două componente: executivă — 
executarea, îndeplinirea cerințelor normelor juridice şi cea de dispoziţie — 
gestionarea resurselor materiale şi financiare. Examinând funcţiile autorităţilor 
locale, conchidem că ambele tipuri de organe ale puterii locale, reprezentative 
si executive, realizează funcţii executive şi de dispoziţie; 

c) funcţia reprezentativă, care se rezumă la reprezentarea intereselor 
populaţiei locale, fiind exercitată de către consilierii locali, care sunt aleşi de lo- 
cuitori şi reprezintă interesele lor. Primarul de asemenea deţine funcţii de 
reprezentare, dat fiind că este ales de către toţi locuitorii. Dacă vom compara 
ponderea reprezentativităţii primarului ca autoritate executivă, ales de popu- 
laţia locală, aceasta este echivalentă cu voinţa colectivă exprimată de consilieri; 

d) funcţia de control, care presupune monitorizarea situaţiei existente pe 
marginea realizării programelor, strategiilor şi a deciziilor adoptate. În urma 
studierii actelor normative şi a analizei activităţii practice a autorităţilor publice 
locale, se poate constata că funcţia de control în sistemul puterii publice locale 
este realizată de consiliul local, având prerogative în limitele competenţelor 
atribuite de a controla participanţii la relaţiile sociale locale; primar, care poate 
controla nemijlocit, în limitele atribuţiilor sale activitatea actorilor vieţii locale 
sau delega anumite atribuţii de control organelor aflate în subordinea sa; 

e) funcţia de asigurare a participării populaţiei în procesul de soluţionare 
a problemelor locale. Principala funcţie politică a puterii locale constă în 
mobilizarea locuitorilor şi organizarea participării lor la viaţa publică locală. 

Cu toate că puterea publică întruneşte unele caracteristici, valabile pentru 
toate formele sale de manifestare, puterea locală comportă şi un şir de 
caracteristici care o fac să se deosebească de puterea statală: 

— puterea locală este realizată de autorități publice, care nu fac parte 
din sistemul autorităţilor puterii statale. Chiar dacă este creat un 
aparat administrativ şi chiar dacă are asemănări exterioare cu cel 
statal, el nu este o ramificaţie a aparatului statal, deoarece există două 
deosebiri esenţiale: a) autorităţile puterii locale sunt investite cu 
putere de către acei pe care îi reprezintă - populaţia locală. 
Autorităţile publice locale nu pot fi ele însele izvorul puterii şi b) 

autorităţile puterii locale sunt responsabile pentru activitatea lor nu 
față de autorităţile ierarhic superioare, ci faţă de acei care le-au 
transmis puterea — populaţia locală; * 

— inexistența ierarhiei şi a subordonării stricte a organelor puterii 
locale: art. 6, alin. 3 al Legii nr. 436-XVI din 28.12.2006 prevede că 
„între autorităţile centrale şi cele locale, între autorităţile publice de 
nivelul întâi şi cele de nivelul al doilea nu există raporturi de 
subordonare, cu excepţia cazurilor prevăzute de lege”; 

— existența unui compartiment specific de probleme ce ţin de compe- 
tenţa puterii locale care nu sunt incluse în domeniul de competenţă a 
puterii statale; domeniile de activitate ale autorităţilor publice locale 
fiind stabilite în art. 4 al Legii nr. 435-XVI din 28.12.2006; 

— existența propriilor resurse şi a propriului patrimoniu. Potrivit preve- 
derilor art. 9, alin. 1 al Constituţiei Republicii Moldova, „proprietatea 
este publică şi privată”, iar în art. 127, alin. 3 se precizează că 
„proprietatea publică aparţine statului sau unităţilor administrativ- 
teritoriale”; 

— deşi puterea locală este constituită pe întreg teritoriul R. Moldova, 
spre deosebire de cea statală, nu este uniformizată total, având parti- 
cularităţile sale în anumite colectivităţi locale. Ne referim la munici- 
piile Chişinău şi, respectiv, Bălţi, Unitatea Teritorială Autonomă 
Găgăuzia şi, eventual, raioanele de est, aflate provizoriu în afara 
controlului autorităţilor constituționale; 

— puterea colectivităţilor locale este o putere care acţionează în baza 
cadrului juridic stabilit de către puterea statală, aceasta fiind princi- 
pala deosebire între puterea locală şi puterea statală. 

În acelaşi timp, fiind o varietate a puterii publice, puterea locală posedă o 
serie de proprietăţi caracteristice și puterii statale. Anume această situație 
permite să examinăm puterea locală, de rând cu cea statală, drept forme ale 
puterii publice. Printre proprietăţile comune ale celor două forme ale puterii 
publice putem evidenția următoarele: 

— criteriul principal este caracterul lor public. Caracterul public al 
puterii statale, cât şi a celei locale reprezintă o confirmare a folosirii 
principiilor identice (democraţie şi descentralizare) de organizare 
teritorială a puterii publice. În principiu, natura autorităţilor publice 
ale puterii statale, cât şi a celei locale, este aceeași; 


9 Jemna H.A. MynurunaarHaa Baacre: roHarue n cozepxanue // KOHCTUTYUNOHHOE n 
MyHurvura A5Hoe rpaBo, 2011, No 9, c. 16. 

activitatea autorităţilor puterii statale şi a celor locale se bazează pe 
Constituţie, legi şi alte acte normative care reglementează activitatea 
celor două forme ale puterii publice; 

drepturile şi libertăţile omului, cadrul teritorial al realizării lor deter- 
mină direct conţinutul şi direcţiile esenţiale atât ale puterii locale, cât 
şi ale puterii statale; 

întrunesc caracter instituționalizat, ambele forme ale puterii publice 
dispunând de aparate distincte de realizare a puterii — autorităţile 
puterii statale și respectiv, autorităţile puterii locale; 

puterea statală şi cea locală sunt realizate în regim de continuitate, au 
caracter universal şi general; 

ambele forme ale puterii publice activează în anumite limite 
teritoriale şi se referă la toate persoanele fizice şi juridice aflate în 
limitele teritoriale respective; 

în cazurile prevăzute de lege, atât autorităţile puterii statale, cât şi 
cele ale puterii locale au posibilitatea de a aplica, în mod legal, 
măsuri coercitive: autorităţile puterii statale şi autorităţile puterii 
locale au la dispoziţia lor un complex de mijloace imperative fără de 
care este imposibilă administrarea afacerilor publice; 

doar autorităţile puterii statale şi locale dispun de o bază economico- 
financiară care include posibilitatea impunerii şi colectării taxelor şi 
impozitelor; ambele dispun de un fond centralizat de resurse finan- 
ciare — bugetul de stat şi, respectiv, bugetul local; 

există unele similitudini între autorităţile reprezentative şi executive 
ale celor două forme ale puterii publice. Autorităţile deliberative sunt 
alese de populaţie, activează sub forma convocării în ședințe (sesiuni) 
și în cadrul comisiilor de specialitate, adoptă acte normative, obliga- 
torii pentru toți cei aflați în respectivele teritorii. Autorităţile executive 
de ambele niveluri întrunesc asemănări privind funcţiile îndeplinite, 
modalităţile de constituire. În caz de necesitate, la ambele niveluri se 
poate apela la consultarea voinței populare prin referendum. 


După examinarea diverselor aspecte ce contribuie la definirea sensului 
noțiunii „putere locală” se impune formularea unei definiţii succinte. 
Subliniem că într-o definiție operațională a puterii locale trebuie înserate şi 
caracteristicile definitorii ale acesteia, motiv pentru care propunem următoarea 
definiție: puterea locală este o varietate a puterii publice care reprezintă puterea 
colectivităților locale, recunoscută juridic şi acționează în limitele teritoriale ale 
colectivității locale, se bazează pe anumite norme legale şi este exercitată în numele 
populației colectivității locale de către autoritățile puterii locale. 

Menţionăm că puterea locală comportă o dublă fundamentare: juridică şi 
social-psihologică. În acest sens vom analiza problemele privind legalizarea şi 
legitimitatea puterii locale. Legalizarea înseamnă recunoaşterea corectitudinii 
din punct de vedere juridic a creării, organizării şi activităţii, legitimitatea face 
puterea locală acceptabilă, necesară în accepțiunea celor care sunt subordonați 
comandamentelor sale. Legalizarea puterii locale poate fi realizată pe diferite 
căi, principala dintre care este adoptarea, democratică, a Constituţiei statului. 
Legalizarea se corelează cu recunoaşterea, admiterea şi susținerea unei ori altei 
instituţii de către un act normativ şi, mai întâi de toate, de Constituţie. În 
tendinţa determinării legalităţii sau a ilegalităţii constituirii sistemului de 
exercitare a puterii publice trebuie să determinăm măsura în care actele 
normative prin care se va asigura legalizarea corespund principiilor de drept 
unanim acceptate. 

Constituţia Republicii Moldova prevede realizarea puterii de către popor 
nu numai în mod direct, prin autorităţile puterii statale, dar şi prin intermediul 
autorităţilor puterii locale. În afară de aceasta, Constituţia recunoaşte 
proprietatea publică (art. 9, alin. 1) şi autonomia locală (art. 109-113). O astfel 
de abordare a autonomiei locale în textul constituţional înseamnă, în fapt, 
legalizarea (recunoaşterea juridică) a puterii locale. În afară de Constituţie, o 
serie de alte acte normative reglementează procesul realizării puterii locale. 
Faptele enumerate sunt dovadă a faptului că puterea locală este recunoscută la 
nivel juridic şi alături de puterea statală se dovedeşte a fi o putere legală în 
limitele teritoriale ale R. Moldova. 

Mai complexă este problema fundamentării legitimităţii puterii locale. D. 
Beetham nota că puterea poate să se considere legitimă şi să fie sigură de 
susţinerea cetăţenilor dacă va corespunde următoarelor trei condiţii care 
alcătuiesc fundamentul normativ al legitimităţii: puterea corespunde regulilor 
acceptate sau instaurate în societate; aceste reguli sunt justificate prin referința 
la credinţa împărtăşită de cei ce guvernează şi cei guvernați; există dovezi, sub 
formă de acţiuni a guvernaţilor privind existenţa relaţiilor de putere.2 

În condiţiile R. Moldova puterea locală poate fi considerată legitimă dacă 
structura organelor sale, modalitatea de constituire a lor, activitatea 
funcţionarilor publici locali corespund aşteptărilor, percepţiilor formate la 
populaţia locală în baza experienţei şi analizei raţionale. Foarte aproape, ca 
sens, este şi noţiunea de „încredere” - populaţia locală va avea încredere în 
acea putere la care modalitatea de organizare şi acţiune corespunde 
principiilor sale morale. 


% Beetham D. The legitimation of power. London: Macmillan, 1991, p. 4, 10-12, 120. 

Sintagma „statut al puterii locale” se numără printre subiectele ambigue și 
puţin cercetate. Noţiunea „statut” de obicei este tratată ca o totalitate de 
drepturi şi obligaţiuni a unei persoane (fizice sau juridice) sau a unei instituţii 
politice care stabileşte juridic poziţia lor în societate. Este imposibil însă de a o 
defini prin prisma normelor juridice, deoarece statutul reprezintă nu doar o 
situaţie, ci şi o stare. Statutul puterii locale este determinat de condiţiile social- 
economice, politice și culturale de viaţă ale societăţii, statutul se prezintă ca o 
categorie variabilă, influenţată de mai mulți factori, atât interni, cât şi externi. 
Pentru determinarea statutului puterii locale trebuie să fie elucidat gradul de 
autonomie al acestei instituţii şi de integrare în sistemul politic al societății. 

Referitor la instituţia puterii locale, pot fi evidenţiate trei tipuri de statut: 
social, politic şi juridic. Statutul social se constituie în baza relaţiilor dintre 
societatea civilă şi puterea locală şi este determinat de rolul şi locul ei în viaţa 
socială. Un criteriu important privind aprecierea statutului social al puterii 
locale este existenţa unui temeinic fundament social. Puterea locală acumu- 
lează şi articulează interesele populaţiei, îndeplineşte rolul de mediator între 
colectivitatea teritorială locală şi autorităţile puterii statale. Statutul juridic este 
determinat de totalitatea relaţiilor juridice vizând constituirea, organizarea şi 
activitatea puterii locale. În fine, statutul politic al puterii locale este determinat 
de relaţiile dintre puterea statală, puterea locală şi societatea civilă. Aspectul 
politic al noţiunii „statut” este înțeles ca o poziţie, stare cu predestinare 
obiectiv stabilită, cu anumite funcţii, drepturi şi obligaţiuni şi reprezintă un 
anumit sistem cu trăsături distincte, legături şi niveluri de organizare. Statutul 
politic al puterii locale este determinat atât de factori politici, cât şi ideologici: 
organizarea statală, sistemul politic, regimul politic şi cultura politică, de locul 
şi rolul puterii locale în viaţa colectivităţii locale, în sistemul politic, formarea şi 
realizarea voinţei politice. 

Practica realizării reformelor democratice a demonstrat că lipsa atenţiei 
corespunzătoare din partea statului faţă de puterea locală, mai ales la însemnă- 
tatea ei din punct de vedere politic, nu poate să nu provoace un şir de conse- 
cinţe negative. Lipsa unei poziţii clare a legiuitorului privind determinarea 
rolului politic al autonomiei locale şi locului ei în cadrul sistemului separării 
puterilor dezorganizează puterea, elimină un strat foarte important al relaţiilor 
publico-juridice din piramida puterii: în condiţiile înțelegerii şi recunoaşterii 
puterii locale ca atare sunt posibile descentralizarea reală, separarea adevărată 
a puterilor în stat şi respectarea reală a drepturilor şi libertăţilor omului. 

Statutul politic se manifestă în cadrul realizării funcţiilor politice, dar 
puterea locală este în stare să realizeze unele sau altele funcții în măsura în care 

îi reuşeşte să obţină un anumit statut în sistemul politic. În acest sens, criteriile 
generale privind stabilirea statutului politic al autonomiei locale pot fi: a) 
autonomia puterii locale; b) gradul de detaliere de către stat a competenţelor 
puterii locale; c) nivelul de libertate a puterii locale privind acordarea 
serviciilor publice populaţiei; d) gradul autonomie în domeniul fiscal de care 
dispune puterea locală; e) recunoaşterea şi încrederea populaţiei faţă de 
puterea locală şi posibilitatea reală de a influenţa sistemul politic al societăţii; f) 
mecanismul şi formele de control a activităţii autorităţilor puterii locale din 
partea statului.?! 

În accepțiunea noastră, conţinutul politic al puterii locale în R. Moldova 
este obiectivat de următoarele particularităţi: 

a) imperativitatea prevederilor constituționale vizând fundamentele regimului 
constituțional. Constituţia Republicii Moldova în art. 2, statuează că „suverani- 
tatea naţională aparţine poporului, care o exercită în mod direct şi prin 
autorităţile sale reprezentative”. Este de menţionat că această reglementare se 
referă la toate autorităţile reprezentative alese, care conform Constituţiei, sunt 
autorităţi publice şi care, în aplicarea puterii de stat, nu afectează caracterul 
unitar al statului. Titlul III din Constituţie „Autorităţile publice” stabileşte 
autorităţile reprezentative din stat, care includ: Parlamentul (art. 60 şi 61), 
Preşedintele R. Moldova (art. 77 şi 78), autorităţile administraţiei publice locale 
(art. 111-113). Drept urmare a analizei acestor prevederi constatăm că, 
Constituţia Republicii Moldova tratează puterea locală ca pe unul din 
fundamentele regimului constituțional, statul îşi asumă obligaţia de a contribui 
la dezvoltarea şi consolidarea administraţiei publice locale, fiind consfinţite 
bazele ei în articolele 109-113 şi dezvoltându-le în legislaţia specială; 

b) includerea puterii locale în sistemul de realizare a puterii poporului. 
Constatăm faptul că prin art. 4, pct. 4 al Cartei europene a autonomiei locale se 
fixează conţinutul politic al autonomiei locale ca instituţie de realizare a 
puterii: „competențele atribuite colectivităţilor locale trebuie să fie, în mod 
normal, depline şi exclusive. Ele nu pot fi puse în cauză sau limitate de altă 
autoritate centrală sau locală, decât în cazurile prevăzute de lege” (am citat 
varianta în limba română plasată pe site-ul oficial al Consiliului Europei, 
deoarece varianta publicată în „Tratate internaţionale” (Vol. 14, (1999), p. 14) 
are deficienţe la traducerea respectivului punct, fapt care îi distorsionează 
conţinutul). Pct. 2, art. 4 prevede că „autorităţilor administraţiei publice locale 


2 TumaaeraunHoBa O.A. Iloauruuaeckuii craryc MecTHOTO CaMoyrpaBaeHua B Poccnňckoñň 
Deaepanmu // Becrunk Bamxnpcroro yuusepcurera, 2009, Ne 4 (rom 14), c. 1551-1552. 

le este recunoscută, în cadrul legii, capacitatea deplină de a-şi exercita iniţiativa 
în toate domeniile care nu sunt excluse din cadrul competenţelor lor sau care 
nu sunt atribuite unei alte autorităţi”. Aceste prevederi ale Cartei sunt 
definitorii pentru identificarea, în termeni de putere, a autonomiei locale. Cu 
titlu de exemplu menţionăm faptul că, Constituţia Germaniei poziţionează 
municipalităţile, de rând cu Federaţia şi Landurile ca niveluri ale puterii, unde 
poporul trebuie să fie reprezentat de organe alese (art. 28, pct.1).2 

Legea nr. 435-XVI din 28.12.2006 stipulează că „autorităţile publice locale 
de nivelurile întâi şi al doilea, în limitele legii, dispun de libertate deplină de 
acţiune în reglementarea şi gestionarea oricărei chestiuni de interes local care 
nu este exclusă din competenţa lor şi nu este atribuită unei alte autorităţi. Alte 
atribuţii autorităţilor publice locale pot fi atribuite acestora numai prin lege” 
(art. 4, pct. 3). Notăm că şi art. 10 al Legii nr. 436-XVI din 28.12.2006 prevede că 
autorităţile publice locale dispun de „competenţe depline care nu pot fi puse în 
cauză sau limitate de nici o autoritate publică, decât în condiţiile legii”; 

c) functionalitatea puterii locale în sistemul puterii publice. Odată cu adoptarea 
Constituţiei Republicii Moldova în 1994, puterea locală şi cea statală nu mai 
sunt recunoscute ca identice, iar autonomia locală este tratată ca un nivel 
nestatal al puterii publice. În acest sens, este evidentă necesitatea de a delimita 
sintagmele „putere publică” şi „putere de stat”, care în societatea sovietică erau 
considerate similare. 

Potrivit logicii Constituţiei Republicii Moldova, mecanismul unitar al 
puterii publice include puterea statală şi puterea realizată de către autorităţile 
administraţiei publice locale sau nemijlocit de către populaţie. Asta înseamnă 
că puterea locală, ca unul dintre fundamentele constituţionale ale R. Moldova, 
are în calitate de sursă a existenţei sale voința nestatală, dar constituțională a 
poporului. Într-o astfel de accepţiune, puterea locală este o formă a puterii 
publice, autorităţile căreia nu fac parte din sistemul autorităţilor publice ale 
puterii statale. La baza acestei abordări stă definirea comprehensivă a 
fenomenului politic, care defineşte sistemul unitar al relaţiilor de putere din 
perspectiva distribuirii resurselor şi a administrării lor de subiecţii puterii 
publice, reprezentaţi atât de autorităţile puterii statale, cât şi de autorităţile 
puterii locale care nu fac parte din sistemul puterii statale. Această abordare nu 
se rezumă doar la sistemul relaţiilor de putere şi a elementelor caracteristice 
organizării puterii de stat așa cum era tratat în modelul sovietic, model ce 
recunoştea drept identice procesele „politice” şi cele „statale”. 


2 Basic Law for the Federal Republic of Germany. https://www.bundestag.de/blob/ 
284870/ce0d03414872b427e57fccb703634dcd/basic_law-data.pdf. (accesat la 14.07.2016). 

Este de subliniat că politica şi politicul într-o abordare sistemică sunt 
indispensabil legate de relaţiile de putere existente între nivelurile de realizare 
a puterii publice. Relaţiile de putere sunt forme concrete ale procesului politic 
fiind interconectate nu numai cu realizarea intereselor statului (realizarea 
atribuţiilor care ţin de autorităţile publice centrale delegate autorităţilor 
publice locale, asigurarea dezvoltării teritoriale locale, susţinerea organizaţiilor 
societăţii civile). În aspectul supus analizei politica și politicul nu sunt similare 
procesului de realizare a puterii statale şi administrării statale, dar sunt 
identificate în activitatea autonomiei locale (a populaţiei şi a autorităților 
puterii locale), adică în relaţiile de putere, şi intereselor privind administrarea 
afacerilor publice locale şi asigurării vitalităţii colectivităţii locale. Explicaţia 
dată a „politicului” aplicabilă la caracterizarea puterii locale îşi are originile în 
înţelegerea aristoteliană a fenomenului politic; 

d) realizarea competențelor delegate de autorităţile publice centrale 
exprimată prin transferul către autorităţile publice locale a anumitor 
responsabilităţi pentru îndeplinirea calitativă şi eficientă a obligaţiunilor 
statului. Articolul 6, pct. 1 al Legii nr. 435-XVI din 28.12.2006 prevede expres că, 
„competențele care ţin de autorităţile publice centrale pot fi delegate 
autorităţilor publice locale de nivelurile întâi şi al doilea, respectându-se 
criteriile de eficacitate şi de raționalitate economică”. Legea mai stipulează că 
„delegarea de competenţe este însoţită obligatoriu de asigurarea resurselor 
financiare necesare şi suficiente realizării acestora” (art. 6, pct. 4). 

Menţionăm că prin realizarea acestei funcţii autorităţile puterii locale nu 
atât organizaţional, cât funcţional sunt implicate în sistemul realizării puterii 
executive a statului şi îndeplinesc rolul agenţilor de realizare a intereselor 
statului în teritoriu. În contextul acestor realități, menţionăm că subestimarea 
influenţei puterii statale asupra autorităţilor locale este inadmisibilă, statul 
având prerogative cu privire la emiterea actelor normative, de control şi de 
reglementare, cât şi de susţinere a colectivităţilor locale, care se exprimă, 
inclusiv, prin apărarea şi garantarea drepturilor acestora. 

Puterea locală se află într-o conexiune permanentă cu mediul în care se 
exercită, acționând sub influenţa acestuia şi contribuind la reconfigurarea lui.” 
Din această perspectivă mediul politic în care acţionează puterea locală are o 
mare importanţă pentru funcţionarea sa eficientă. În acest sens, contextul 
politic al activităţii puterii locale din R. Moldova, accentuăm, este marcat de 
fenomenul ingerinţei politice în activitatea autorităţilor publice locale. 


% Munteanu C. D. Administraţia publică teritorială. Bucureşti: Univers Juridic, 2010, p. 7. 

Cât despre imixtiunea partidelor politice în activitatea puterii locale din R. 
Moldova, constatăm că filierele politice, stabile şi influente, sunt omniprezente 
în structurile administrative locale, presiunile asupra funcţionarilor publici 
fiind destul de frecvente. Se atestă şi o politizare excesivă a autorităţilor 
executive locale, numirea în funcţii de conducere şi coordonare pe criterii 
politice şi nu pe cele de competenţă a unor membri sau simpatizanți ai 
partidului cu o influenţă mai mare în localitatea sau raionul respectiv. Ingerinţa 
partidelor politice în activitatea autorităţilor locale se manifestă prin intimidarea 
primarilor şi impunerea de a adera la un partid sau altul. De exemplu, pentru a 
face față situaţiei, în condiţiile politizării excesive a finanțelor publice, primarii 
sunt forțați să migreze către partidul de guvernământ. 2* De exemplu, la alegerile 
locale din 2015 Partidul Democrat a obţinut un rezultat de 278 primari aleşi, iar 
la 1 februarie 2018 avea în rândurile sale 600 de primari (67% din numărul lor 
total). Acest fenomen a fost sesizat și de CPLRE, care prin Rezoluţia 420 (2017) 
solicita ca în procesul de monitorizare a situaţiei din R. Moldova pe parcursul 
anului 2018 să se atragă atenţia asupra presiunilor exercitate asupra aleşilor 
locali prin acțiuni recurente în justiție împotriva lor.2 

O tendinţă caracteristică, în special ultimei perioade, este minimalizarea 
rolului autorităţilor reprezentative locale. Transformarea acestor organe în 
decoraţii politice poate avea repercusiuni negative, deoarece favorizează 
birocraţia şi corupţia. Precizăm că şi Carta europeană a autonomiei locale (art. 3) 
prevede subordonarea autorităţilor executive faţă de cele reprezentative. 

Funcţionarii publici locali nu sunt dispuşi să mediatizeze problema 
imixtiunii excesive a factorului politic în treburile administraţiei publice locale, 
situaţie care poate fi explicată printr-o mentalitate marcată de teama unor 
eventuale represalii. În raioanele în care raportul de forţe între principalele 
partide politice este relativ echilibrat, funcţionarii locali sunt dispuşi de a-şi 
manifesta dezacordul faţă de maniera în care formațiunile politice încearcă să 
înlăture adepţii concurenţilor politici pentru a-i înlocui, indiferent de nivelul 
ierarhic, cu proprii oameni. Aici apare o problemă: nivelul competenţei 


2 De ce „migrează” primarii. https://www.zdg.md/editia-print/politic/de-ce-migreaza- 
primarii/comment-page-1(accesat la 04.04.2018). 

% Un primar din R. Moldova a vorbit la Strasbourg, despre Unire. https://10tv.md/2018/04/ 
04/video-in-premiera-un-primar-din-r-moldova-a-vorbit-la-strasbourg-despre-unire/ 
(accesat la 04.04.2018). 

% Resolution 420 (2017): Local democracy in the Republic of Moldova: clarification of the 
conditions surrounding the suspension of the Mayor of Chișinău. https://publicsearch.coe.int/ 
Pages/results.aspx?k=ResolutionY20420%20%282017%29 (accesat la 05.04.2018). 

profesionale ale celor nou-numiţi doar în baza criteriilor politice. Instabilitatea 
şi ambiguitatea politică contribuie la instaurarea şi perpetuarea stării de 
confuzie şi incertitudine. 

Relaţiile politice tratate ca factor mediator pentru corupţie sunt susţinute 
de puterea pe care conducătorii politici o dețin asupra funcţionarilor, asupra 
administraţiei în general, inclusiv la nivel local. S-au înrădăcinat deja diverse 
practici de presiuni politice şi mijloace prin care conducătorii politici îşi asigură 
dominaţia asupra funcţionarilor şi influențează procedurile publice: 
schimbarea abuzivă a angajaţilor cu persoane loiale din punct de vedere politic 
şi de partid; ordine mascate şi ilegale date funcţionarilor publici. Afirmarea 
autonomiei locale eficiente nu poate să fie concepută fără asigurarea unui 
mecanism durabil de îngrădire a autorităţilor locale de amestecul şi abuzurile 
autorităţilor puterii statale controlate politic. Tendinţa de imixtiune în afacerile 
autorităţilor locale este una constantă, diferă doar procedeele de realizare. 
Dacă această tendinţă a autorităţilor puterii statale nu va fi frânată de bariere 
juridice care ar stabili clar limitele interferenţei puterii statale cu autorităţile 
locale, puterea locală n-are nici o şansă de a fi eficientă. Autorităţile statale 
trebuie să trateze autorităţile locale ca pe parteneri în realizarea strategiilor 
naţionale şi locale de dezvoltare. 

În contextul examinării condiţiilor necesare pentru funcţionarea eficientă 
a puterii locale, pot fi evidenţiate câteva probleme cu caracter politic care 
necesită de a fi soluționate: 

În primul rând, vom menţiona poziţia juridică incertă a puterii locale în 
sistemul politic din R. Moldova. Pe de o parte, puterea locală reprezintă o 
instituție autonomă care nu face parte din sistemul puterii publice statale, iar 
pe de altă parte, se află într-o dependenţă deplină faţă de stat, care îi stabileşte 
limitele sale de acţiune. Puterea locală nu este inclusă, din punct de vedere 
juridic, în verticala puterii, dar în plan material-financiar, anume pe această 
verticală se regăseşte în poziţia cea mai inferioară. 

În al doilea rând, are loc o politizare nejustificată şi pe alocuri chiar 
impusă a puterii locale. Sistemul autoadministrării contemporane reprezintă o 
instituție politică care are la bază separarea pe verticală a puterii. Puterea 
locală nu poate funcţiona izolat de viaţa social-politică a societăţii, esenţa sa se 
developează nu doar prin relaţiile cu populaţia locală, asociaţiile obşteşti ale 
societăţii civile, autorităţile puterii statale, dar şi prin relaţiile cu partidele 
politice. Atitudinea partidelor faţă de puterea locală poate fi apreciată din două 
puncte de vedere: care este poziţia partidelor politice faţă de puterea locală în 
organul legislativ şi care sunt performanţele partidelor în alegerile locale şi 

naţionale. În corespundere cu aceste două variabile, atitudinea forțelor politice 
faţă de puterea locală la diferite etape a fost, de multe ori, una ambiguă. 

Transpunerea dezbaterilor politice din forul legislativ la nivelul local au 
drept consecință sustragerea atenţiei puterii locale de la sarcinile primordiale — 
soluţionarea problemelor vitale ale comunităţii locale. Luptele ideologiilor şi 
programelor de partid la nivel local sunt cel puţin inadecvate, aici ar trebui să 
concureze programele şi strategiile de dezvoltare economică, socială, culturală, 
proiectele de diversificare a serviciilor publice oferite populaţiei şi a sporirii 
calităţii lor. Din acest punct de vedere considerăm că ar trebui înlocuit sistemul 
alegerilor în consiliile locale pe liste de partid cu unul uninominal pe 
circumscripţii, în măsură să permită alegerea persoanelor cunoscute şi 
responsabile faţă de cei care i-au ales, nu faţă de liderul sau de grupul 
conducător al partidului. Alegerile pe liste de partid pot fi cumva justificate la 
nivel naţional, dar la nivel local nu au nici sens şi nici relevanţă. 

În al treilea rând, menţionăm neconcordanta dintre responsabilităţile 
atribuite şi posibilităţile materiale, umane şi financiare de realizare a lor. 
Resursele de care dispune puterea locală nu sunt suficiente pentru a acoperi 
întreaga gamă de sarcini, atribuţii şi servicii publice de a căror prestare este 
responsabilă. Rezolvarea situaţiei existente este imposibilă fără suficientă 
voinţă politică şi fără asumarea responsabilităţii cu privire la asigurarea 
condiţiilor materiale şi financiare pentru funcţionarea eficientă a puterii locale. 

Tergiversarea soluționării problemelor menţionate nu permite puterii 
locale să activeze la randament maxim, fapt care influenţează funcţionalitatea 
sistemului puterii publice, în ansamblu. Ingerinţa politică în activitatea puterii 
locale reduce semnificativ din capacitatea ei administrativă, alterează perfor- 
manţa şi aduce atingere principiilor legale de funcţionare a statului democratic. 

În concluzie menţionăm că existenţa şi activitatea puterii locale nu poate fi 
concepută în afara relaţiei cu mediul politic. Chiar dacă puterii locale îi sunt 
caracteristice anumite particularităţi cu caracter tehnic, aceasta este în mod 
nemijlocit influenţată de instituţiile şi orientările politice. Relaţia expusă nu 
semnifică însă o lipsă de iniţiativă şi un dinamism din partea acesteia, cu toate 
că puterea locală, uneori, este prezentată ca fiind imobilă prin natura sa şi 
incapabilă, în esenţă, să se adapteze evoluţiilor cerute şi necesare. Puterea 
locală, ţinând cont de realităţile sociale şi politice, care evoluează în timp şi în 
spaţiu, dispune de anumită supleţe în acţiunea proprie şi de capacitate de 
adaptare la cazuri particulare. 

Generalizând cele expuse, subliniem următoarele: 

În orice colectivitate teritorială stabilă şi organizată, conducerea afacerilor 
publice capătă forma unor relaţii de putere. Altfel spus, în orice colectivitate 

umană organizată există neapărat relaţii de putere, puterea fiind o condiţie 
obligatorie a existenţei și funcţionării sale. Aceste relaţii de putere sunt 
indispensabile pentru a rezolva problemele existente şi a îndeplini sarcinile 
colective. Puterea publică în colectivităţile teritoriale locale comportă un 
caracter distinct față de puterea socială globală, fiind o emanaţie a populaţiei 
colectivităţii locale respective. 

Această putere nu este puterea statului. Puterea locală este o putere 
nestatală a colectivităţii locale,” fiind puterea proprie a populaţiei colectivităţi 
locale respective exercitată în limitele Constituţiei şi cadrului normativ al 
statului. Această putere nu poate fi tratată ca „părticică” a puterii de stat şi, 
respectiv, nu putem defini puterea colectivităţii locale drept putere statală, iar 
autorităţile sale drept organe al puterii statale. 

Reprezentantul poporului este statul, care posedă o formă deosebită a 
puterii publice — puterea statală. Aceasta este puterea publică supremă, cea 
care stabilește limitele şi competențele celorlalte forme ale puterii publice. 
Colectivităţilor locale le aparţine altă formă de putere publică, obiectivul ei 
fiind de a asigura vitalitatea colectivităţii şi acţionează în limitele atribuţiilor 
stabilite de puterea statală. Cu toate că este diferită de puterea statală, puterea 
colectivităţilor locale este una publică, subiectul ei colectiv fiind un grup 
teritorial al poporului, unit nu doar de factorul teritorial, dar şi de factori 
sociali determinaţi, de convieţuirea în comun şi de apariţia necesităţii de 
coordonare şi de conducere a activităţilor vieţii comune. 

Realizarea autoadministrării locale presupune de rând cu formele 
soluționării nemijlocite de către populaţie a problemelor cu caracter local, şi 
existența unui aparat administrativ, funcţionarea căruia nu este posibilă fără 
atribuirea competenţei, fapt care implică manifestări de putere publică, 
reprezentând nu numai o pârghie sau un mijloc de conducere, dar şi o condiţie 
obligatorie. Puterea publică a colectivităţilor locale deţine un anumit grad de 
autonomie pentru ca să aibă posibilitate de acţiona în limitele competenţei 
atribuite. Competența proprie caracterizează volumul de putere de care dispune 
un nivel sau altul al colectivităţilor locale pentru a putea rezolva problemele 
locale şi pentru a participa la soluţionarea problemelor de nivel naţional.?% 

Populaţia locală poate să-și exercite puterea în două forme: în mod direct 
şi prin reprezentare. Exercitarea în mod direct se exprimă prin participarea la 
alegerile şi referendumurile locale. Forma indirectă se materializează prin 


7 Uupkun B.E. IlyGauaHaa Baacr: B COBpeMeHHOM OOmecrBe // XypHaa poccuňckoro 
pasa, 2009, No 7, c. 11-12. 
238 YupKuu B.E. IIyGauuno-rpaBoBoe oGpasoBarue. M.: Hopma: VIHPPA-M, 2011, c. 89. 

reprezentanţii aleși în autorităţile reprezentative, care vor acţiona în numele şi 
în interesele populaţiei colectivităţi locale. Autoritatea realizată nemijlocit de 
populaţie şi de autorităţile publice locale constituite în baza alegerilor 
reprezintă voinţa populaţiei colectivităţilor locale, care constituie o parte 
integrantă a poporului R. Moldova. 

Cu toate că subiectul puterii publice a colectivităţilor locale este populaţia 
lor, care reprezintă o parte din popor, din punct de vedere juridic puterea statală 
este cea care atribuie competenţă altor colectivităţi teritoriale publice, le acordă 
calitatea de persoane juridice publice, determină volumul competenţei autorită- 
ţilor lor. Puterea statală este prezentă la nivel local atât prin acţiunea legilor, cât 
şi prin autorităţile deconcentrate ale instituţiilor centrale care își desfășoară 
activitatea în teritoriul respectiv. Autorităţile puterii statale şi reprezentanţii lor 
în teritoriu soluţionează, la nivel local, problemele de interes naţional. 

Legea fundamentală a R. Moldova distinge clar cele trei planuri pe care 
poate să fie situată suveranitatea: al titularului, statul fiind suveran, cel al 
sursei suveranităţii, combinând teoria suveranităţii naţionale cu cea a 
suveranităţii populare şi cel al exerciţiului suveranităţii, acesta fiind realizat 
prin organele reprezentative ale poporului şi prin referendum. Pornind de la 
prevederile constituţionale, putem afirma că sintagma „puterea poporului” 
include următoarele componente: 

1) izvorul puterii în Republica Moldova este poporul ei; 

2) subiecţii colectivi ai puterii publice sunt: a) poporul Republicii Moldova 
şi b) populaţia colectivităţilor locale; 

3) există două sisteme de autorităţi publice care exercită prerogativele 
puterii publice: a) autorităţile puterii publice statale și b) autorităţile puterii 
publice locale. 

Astfel, sistemul puterii publice din R. Moldova reprezintă un sistem 
alcătuit din două niveluri egale. În scopul clarificării situaţiei, având în vedere 
dispoziţiile legiuitorului autohton, propunem următoarea diferenţiere pe 
niveluri a puterii publice în R. Moldova: 

1. Puterea publică statală, care reprezintă colectivitatea teritorială naţională. 

2. Puterea publică locală, alcătuită din două subsisteme: a) puterea publică 
a colectivităţilor teritoriale intermediare (nivelul II) şi b) puterea publică a 
colectivităților locale (nivelul I). 

În ordinea de idei reliefată, fiecărei forme de putere publică îi corespunde 
sursa şi forma sa organizaţională: puterea publică statală are ca sursă poporul, 
iar ca formă - statul; puterea publică locală are ca sursă populaţia colectivi- 
tăților teritoriale locale şi intermediare, iar în calitate de formă organizaţională 
- sistemul autorităţilor publice locale. 

1.2. Conceptualizarea organizării teritoriale a puterii locale 


Funcționarea eficientă a puterii publice într-un stat unitar, cum este R. 
Moldova, în mare măsură depinde de organizarea ei teritorială, deoarece 
funcţionarea, atât a autorităţilor puterii statale, cât și a celor locale și raionale se 
realizează în limitele unor spaţii teritoriale. Puterea este exercitată nu asupra 
teritoriului, ci asupra populaţiei stabilite în limitele teritoriale respective și 
anume în acest sens dimensiunea teritorială a organizării şi activităţii 
autorităţilor puterii publice reprezintă un areal teritorial, în limitele căruia se 
realizează puterea. 

În spaţiul public, dar și în literatura de specialitate, continuă să-și producă 
efectele paradigma organizării administrativ-teritoriale a statului, edificată pe 
abordarea descendentă a distribuirii puterii publice în raport cu teritoriul, 
caracteristică societăților nedemocratice. Astfel de structură, construită în baza 
principiilor regimurilor autoritare este suficient de stabilă, însă exclude 
inițiativa locală și mobilizarea resurselor proprii de dezvoltare. Este evident că 
acest model de organizare teritorială a puterii publice necesită o reformare 
radicală, iar pentru realizarea cu succes a reformei sunt necesare investigații 
ştiinţifice profunde care i-ar oferi un fundament teoretic solid. 

Soluţionarea problemelor identificate impun alegerea unei strategii de 
cercetare care, de regulă, este influențată de paradigma de cercetare cu care 
cercetătorul preferă să lucreze sau care este considerată cea mai în măsură să 
ofere, din punct de vedere pragmatic, asumpţii ontologice şi epistemologice 
mai potrivite. O paradigmă, în accepţia ei uzuală, este un model sau un cadru 
teoretic acceptat. În antichitate paradigma avea sensul de exemplu deosebit sau 
model, care servește ca standard de gândire.% M. Foucault considera că 
paradigma este o totalitate de episteme, iar I. Lakatos trata paradigma de 
cercetare ca pe o construcţie logică care include „nucleul dur”, „centura 
interzisă”, „euristica negativă” și „euristica pozitivă”. În accepțiunea lui J. 
Habermas paradigma reprezintă un set de interese de cercetare. P. Feyrabend 
neagă existența și necesitatea paradigmelor, fiind adept al conceptului 
„anacronismului gnoseologic”.3i 


2 Blaikie N. Modele ale cercetării sociale: producerea cunoaşterii. Ed. a 2-a, rev. Cluj 
Napoca: CA Publishing, 2010, p. 2. 

3 Konr-CnoHBuas A. Dnaocopckuň caoBapr. MockBa: Drepna, 2012, c. 390. 

51 Korenko B.II. Ilapaaurma KaK MeTogoaorna HayaHoii aearearHocru // BuGanocepa, 
2006, No3, c. 22. 

Paradigma poate fi înțeleasă ca un set de premise teoretice și meto- 
dologice care determină un studiu științific specific și care este aplicat în 
practica ştiinţifică la o anumită etapă. Paradigma este nu doar baza pentru 
alegerea problemelor de cercetare, ci şi modelul pentru rezolvarea lor. Para- 
digma permite rezolvarea dificultăților în activitatea de cercetare, stabilirea 
schimbărilor în structura cunoaşterii care apar ca urmare a revoluției științifice 
şi sunt legate de asimilarea noilor date empirice.* Cu toate acestea, paradigma 
nu este doar un set de teorii, ci şi un set de modele pentru rezolvarea 
problemelor specifice și cercetarea problemelor concrete. În plus, paradigma 
impune cercul de probleme care sunt semnificative și rezolvabile, determinând 
astfel ceea ce se poate referi în general la fapte științifice şi ce nu.% Paradigma 
este tratată și ca sistem de realizări științifice de bază - teorii, metode, pe 
modelul cărora se organizează practica de cercetare a specialiştilor dintr-un 
domeniu de cunoaștere într-o anumită perioadă istorică.’ 

În context epistemologic, noţiunea „paradigmă” a fost introdusă de G. 
Bergman pentru a caracteriza natura normativă a metodologiei, dar devine 
larg răspândită după publicarea lucrărilor savantului american Th. Kuhn. 
Conform definiţiei elaborate de Th. Kuhn, „paradigmele sunt acele realizări 
ştiinţifice universal recunoscute care, pentru o perioadă, oferă probleme şi 
soluţii model unei comunităţi de practicieni”.* Paradigmele, ca realizări 
ştiinţifice ce oferă modele de formulare şi rezolvare de probleme unui grup de 
cercetători, constituie entităţi complexe ce cuprind elemente de natură 
teoretică, instrumentală şi metodologică.% Orice paradigmă este compusă din 
trei elemente: ontologic, epistemologic şi metodologic. Astfel, ontologia oferă o 
interpretare a structurii realităţii, a legăturilor dintre elementele ei componente 
şi a modului în care funcţionează acestea. Epistemologia oferă răspunsul la 
întrebarea „Cum putem cunoaşte lumea?” şi „Care aspecte ale lumii pot fi 
cunoscute?”. Metodologia cuprinde tehnicile practice de obţinere a 
informaţiilor despre realitatea socială în concordanţă cu coordonatele 
epistemice.% Toate paradigmele anterioare și cele existente, pot fi caracterizate 


32 Puaocopcekuă caosaps. Ioa pea. M.T. bpoaosa. 6-e nsa. M.: IloaurusaaT,1991, c. 331. 

3 Caosapr pnaocopckux repmnHos. Peg. B.I. Kysnenos. Mocsa: MHOPA-M, 2007, c. 402. 

% Hoseňmnň ncuxoaoruueckuii caosapb / B.B. Ilamapr, B.E. Poccoxa, O.B. Manap». 
Vsaanue 4-e. PocTog-Ha-4ony: Pennkc, 2009, c. 364. 

35 Kuhn Th. Structura revoluțiilor ştiinţifice. Bucureşti: Humanitas, 2008, p. 58. 

3% Flonta M. Thomas Kuhn şi reorientarea istorică în filozofia ştiinţei. În: Kuhn Th. Structura 
revoluțiilor ştiinţifice. Bucureşti: Humanitas, 2008, p. 19. 

37 Mihăilă A. Sociologia dreptului. București: Ed. Hamangiu, 2010, p. 19. 

prin modul în care adepţii lor răspund la aceste trei întrebări fundamentale. Ei, 
după Egon G. Guba, pot fi divizați în următoarele curente: pozitivism, 
postpozitivism, criticism, constructivism.58 

Pentru a justifica existența, paradigmele trebuie să întrunească două 
caracteristici esenţiale: a) realizările lor să fie „suficient de noi pentru a atrage 
un grup durabil de aderenţi, îndepărtându-i de modurile rivale de activitate 
ştiinţifică”; b) să fie „suficient de deschise, de neîncheiate, pentru a lăsa 
soluţionarea multor tipuri de probleme în sarcina noului grup de practicieni”.% 
Pentru a se detașa de o oarecare altă teorie, trebuie să realizeze următoarele 
obiective: a) stabilirea faptelor relevante, adică „acea clasă de fapte pe care 
paradigma le-a identificat ca fiind deosebit de revelatoare despre natura 
lucrurilor” şi care sunt absolut necesare pentru rezolvarea problemelor cu care 
cercetătorii ştiinţifici se confruntă; b) încadrarea faptelor în logica demersului 
teoretic, prin determinări factuale care „vizează acele fapte care (deşi nu 
prezintă adesea interes intrinsec) pot fi direct comparate cu predicțiile 
paradigmei”; c) articularea teoriei se referă la „travaliul empiric menit să 
articuleze teoria paradigmă, dizolvând ambiguităţile rămase şi permițând 
rezolvarea problemelor asupra cărora anterior ea atrăsese doar atenţia”. Acest 
ultim obiectiv era considerat de Th. Kuhn ca fiind cel mai important, deoarece 
afirmarea paradigmei este o condiţie necesară soluționării cu succes a 
problemelor existente într-un anumit domeniu științific.4 

Mai târziu, în legătură cu faptul că noţiunea „paradigmă” a provocat 
interpretări inadecvate față de cea dată iniţial și sub influenţa criticilor aduse 
pentru excesul de sociologism și psihologism în explicarea sensului paradig- 
mei Th. Kuhn şi-a concretizat poziţia prin introducerea conceptului de 
„matrice disciplinară” sinonimă cu contextul epistemic al unei paradigme. 
Componentele unei matrice disciplinare conţin: a) „generalizările simbolice”, 
adică „expresiile folosite fără probleme sau dezacorduri de către membrii 
grupului”; b) „paradigme metafizice” sau „părţile metafizice ale paradigme- 
lor”, avându-se în vedere opțiunile comune pentru ideile esenţiale: „încrederea 
în unele modele”; c) valorile, care oferă „un sentiment de comunitate 
oamenilor de ştiinţă în ansamblu”. 


38 Guba E.G. The Alternative Paradigm Dialog. In: The Paradigm dialog / Egon G. Guba, 
editor. Newbury Park: Sage Publications, Inc., 1990, p. 18-26. 

* Kuhn Th. Op. cit., p. 72. 

4% Ibidem, p. 87-89. 

+! Ibidem, p. 250-253. 

Conceptul de paradigmă a lui Th. Kuhn, devenit foarte răspândit, a 
pierdut în prezent din importanţa de termen strict specializat al istoriei şi 
filozofiei ştiinţei, întrând în lexiconul ştiinţific general. În ştiinţa contemporană 
schimbarea paradigmelor reprezintă schimbarea modalităţii de abordare a 
obiectului de cercetare, soluționarea problemelor existente pornind de la 
realităţile lumii contemporane. Diferenţele dintre paradigmele de cercetare 
rezidă în modurile lor particulare de a vedea lumea și modul în care aceasta 
poate fi înțeleasă, pornind, evident, de la asumpţiile lor ontologice şi epistemo- 
logice. Numai paradigma promovează o cercetare realmente eficientă: pe de o 
parte, pentru că prin încheierea disputelor dintre şcoli se pune astfel capăt 
reluării permanente a problemelor fundamentale; pe de altă parte, pentru că 
încrederea că se aflau pe calea cea bună îi încuraja pe oamenii de ştiinţă să 
întreprindă investigaţii mai precise, mai ezoterice şi mai îndelungate.” 

Generalizând, menționăm că paradigma este o realizare ştiinţifică domi- 
nantă pe parcursul unei anumite perioade istorice într-o anumită comunitate 
ştiinţifică. Aceasta reprezintă un model de formulare a problemelor, a 
metodelor de cercetare și de identificare a soluţiilor. Elaborarea unei 
paradigme reprezintă crearea unui cadru teoretico-conceptual și metodologic 
care circumscrie un domeniu de cercetare și care permite cercetătorilor să 
înainteze ipoteze de cercetare și să le demonstreze experimental. 

Noţiunea „paradigmă”, în accepțiunea noastră, reprezintă o construcție 
teoretică care oferă un instrument de cercetare util pentru soluționarea 
problemelor existente. Pornind de la premisa că paradigmele de cercetare 
„oferă diferite moduri de a realiza conexiuni între ideile despre lumea socială, 
experienţele sociale ale oamenilor şi lumea socială în cadrul căreia se 
desfăşoară viaţa socială” + şi pentru a ne încadra deliberat în logica procesului 
democratic de soluționarea problemelor teoretice şi practice vizând 
organizarea teritorială eficientă a puterii publice propunem de a pune la baza 
demersului științific de analiză a fenomenului paradigma organizării teritoriale 
a puterii publice. 

În prezent, problemele cu care se confruntă puterea locală deja nu pot fi 
soluționate apelând la paradigma „organizării administrativ-teritoriale a sta- 
tului”. În rezultatul desfășurării proceselor de democratizare, a crescut într-un 
mod substanţial rolul și importanța colectivităţilor locale. În afară de 
colectivitățile naționale, în lume există peste jumătate de milion de colectivități 


* Blaikie N. Op. cit., p. 4. 
8 Kuhn Th. Op. cit., p. 80. 
# Blaikie N. Op. cit., p. 146. 

locale și regionale cu propriile interese și probleme. Fiecare dintre aceste 
colectivități teritoriale au propriile autorități publice care funcționează în regim 
de putere publică, distinctă de puterea publică statală. Aceste schimbări au 
determinat necesitatea redimensionării organizării teritoriale a puterii locale în 
statele democratice ale lumii contemporane. Organizarea teritorială eficientă a 
puterii locale are un rol important în soluționarea problemelor ce vizează 
dezvoltarea economică, socială, politică şi culturală a unei ţări, influențează 
configurarea rețelelor de transport, furnizarea serviciilor către populaţie și este 
direct legată de concepte precum statul unitar, descentralizarea și decon- 
centrarea puterii publice, dezvoltarea regională şi autonomia locală. 

Paradigma organizării teritoriale a puterii publice se bazează pe abor- 
darea ascendentă a fenomenului care are drept punct de pornire recunoaşterea 
pluralităţii colectivităților teritoriale publice în societățile democratice contem- 
porane. Într-o astfel de abordare, distribuirea puterii publice în raport cu 
teritoriul nu este un exercițiu de delimitare a teritoriului statului, ci un proces 
amplu de identificarea dimensiunilor teritoriale optime pentru colectivităţile 
locale și intermediare. Căutarea unui optimum teritorial întruneşte la bază 
două sarcini determinante: a) autosuficiența colectivităților locale și b) asigura- 
rea condiţiilor pentru funcționarea democraţiei locale. 

Paradigma organizării teritoriale a puterii publice se întemeiază pe urmă- 
toarele aserțiuni: 

a) în statele contemporane puterea poporului se realizează la diferite 
niveluri, având diverse forme (viziunea colectivist-volitivă privind puterea 
publică); 5 

b) la fiecare nivel de existență a colectivităţilor locale (subnaţionale) 
populaţia lor ca parte componentă a poporului, direct sau prin intermediul 
autorităţilor create de aceste colectivităţi, realizează, în limitele sale teritoriale 
puterea publică, potrivit prevederilor legale; 

c) puterea fiecărei colectivităţi locale (subnaţionale) reprezintă o parte 
componentă a puterii publice, care alături de puterea statală, formează un 
sistem unitar al puterii publice; 

d) fundamentul juridic al acestei puteri publice îl constituie Constituţia şi 
legile statului care atribuie autorităţilor elective ale colectivităţilor locale 
competența necesară în vederea realizării puterii lor. 

e) dimensiunea teritorială a puterii locale influențează modalităţile de 
acțiune a puterii locale şi eficiența activităţii ei. 


5 Uupkut B.E. IlyOauuanaa BAacT5 B COBpeMeHHOM oðmecrse // XypHaa pPOccuIcKOro 
pasa, 2009, No 7, c. 13. 

Paradigma organizării teritoriale a puterii publice include următoarele 
părți componente: a) organizarea teritorială a puterii statale; b) organizarea 
teritorială a puterii locale; c) distribuirea judicioasă a atribuţiilor între autorită- 
tile puterii statale şi autorităţile puterii locale; d) colaborarea nivelurile de 
putere publică în realizarea interesului general. Ideea de bază a paradigmei 
este că fenomenul puterii publice în statul democratic contemporan trebuie 
abordat nu doar în raport cu statul, ci mult mai larg, în aspectul existenţei atât 
a puterii publice a poporului, cât şi a existenței şi funcționării puterii publice a 
colectivităţilor locale, ca putere de aceeaşi natură socială, dar fiind diferită ca 
formă şi conţinut de cea statală. Aceste colectivități dispun de propria lor 
putere publică, bazată pe două elemente esenţiale: populaţia locală și alegerile 
locale prin intermediul căruia sunt alese organele sale reprezentative 
(decizionale și executive). 

Paradigma organizării teritoriale a puterii publice oferă posibilitatea de a 
trata problema organizării teritoriale a puterii publice din perspectiva procese- 
lor de democratizare, caracteristice lumii contemporane. Caracterul multinive- 
lar al puterii publice, determinat de limitele teritoriale în care se aplică, implică 
studierea fenomenului dat în toate formele sale de manifestare şi elaborarea 
criteriilor unitare de analiză a organizării structurilor puterii publice. Într-o 
astfel de abordare este importantă analiza eficienței organizării puterii publice 
în corespundere cu principiul teritorial, a resurselor de care dispune şi pe care 
le va folosi în scopul legitimării sau consolidării poziţiei sale. 

Fiind coerentă şi suficient de accesibilă pentru percepere şi aplicare, 
paradigma organizării teritoriale a puterii publice este un instrument de 
cercetare ştiinţifică util la cercetarea fenomenului puterii publice din societățile 
contemporane. În contextul proceselor de modernizare care au loc în R. 
Moldova, elaborarea şi acceptarea unei paradigme unitare privind puterea 
publică şi organizarea ei teritorială este foarte actuală. În baza acestei paradigme 
se poate realiza un sistem unitar şi proporţional de organizare teritorială 
raţională a puterii publice, fără de care nu este posibilă funcționarea ei eficientă. 

Implicaţiile pozitive ale aplicării paradigmei organizării teritoriale a 
puterii publice atât în activităţile de cercetare cât și cele practice se fondează pe 
următoarele raționamente: 

- În statele democratice, datorită principiului eligibilităţii aplicat la 
constituirea autorităţilor publice, are loc o mişcare permanentă a persoanelor 
care participă la viaţa politică şi care acced la funcţii publice în sistemul 
autorităților publice locale. Anume aceşti funcţionari, cât şi aleşii locali, care, în 
cele mai dese cazuri, deţin cunoştinţe foarte vagi despre formele de 

manifestare şi realizare a puterii publice locale, au nevoie de un suport teoretic 
bazat pe o viziune ştiinţifică unitară asupra puterii publice şi care le-ar servi ca 
instrument util în procesul de luare a deciziilor şi de exercitare a atribuţiilor. 

- În condiţiile modernizării societăţii, marcate de procesele de reevaluare a 
conceptelor şi a valorilor, în special a celor ancorate în trecut, necesitatea 
elaborării unei construcții teoretice moderne privind organizarea teritorială a 
puterii publice care ar reflecta şi ar corespunde noilor realităţi, lipsite de 
constrângeri ideologice şi dogme propagandistice este evidentă. Dat fiind că în 
ultimele trei decenii au fost elaborate şi promovate diverse viziuni privind 
organizarea teritorială a puterii locale, a apărut necesitatea obiectivă de a 
sistematiza abordările, ideile şi cunoştinţele acumulate în cadrul unei 
paradigme privind organizarea teritorială a puterii locale. 

- Realităţile societății contemporane (politice, economice şi sociale) de 
asemenea reclamă identificarea de noi mecanisme şi metode de realizare a 
puterii publice atât la nivelul statal, cât şi la nivelul local, instituţionalizarea 
unor forme civilizate, clar stabilite şi reglementate juridic de colaborare între 
nivelurile puterii publice. 

- Impulsionarea cercetărilor științifice privind organizarea teritorială a 
puterii locale prin oferirea unui cadru teoretic unitar de analiză a fenomenului. 

- Analiza experienţei în materie de organizare teritorială a puterii publice 
acumulate de alte state, cu predilecție ale celor care se află în condiţii similare 
sau comparabile cu cele din R. Moldova, din perspectiva edificării propriului 
sistem. Este necesar de a folosi raţional experienţa străină, luând în considerare 
particularităţile naţionale, istoria şi nu în ultimul rând, mentalitatea populaţiei 
R. Moldova. Importul instituțional și copierea neinspirată a practicilor aplicate 
în alte state poate avea consecinţe nefaste asupra sistemului autohton de 
organizare teritorială a puterii publice. 

- Încadrarea problemelor teoretice şi practice privind dimensiunea teri- 
torială a puterii publice în limitele paradigmei organizării teritoriale a puterii 
publice va permite funcționarilor care activează în cadrul autorităţilor publice, 
aleşilor locali, dar şi tuturor celor interesaţi şi implicaţi să înţeleagă procesele 
care au loc în societate, stimulând astfel participarea lor civică. 

Paradigma organizării teritoriale a puterii publice oferă avantajul de a 
opera cu anumite concepte clar definite și în plin acord cu semnificaţia pe care 
o comportă. De exemplu, pentru a caracteriza dimensiunea teritorială a 
organizării puterii publice în stat şi implicit, sistemul relaţiilor dintre puterea 
publică statală şi puterea locală, în literatura de specialitate se face uz de mai 
multe sintagme, printre care: „orânduire de stat”, „organizare național- 

statală”, „organizare teritorială a statului”, „organizare administrativ- 
teritorială”, „împărţire teritorială a statului”, „sistemul delimitării verticale a 
puterii”, „organizare teritorială a puterii publice”. Însă sintagmele prezentate 
nu oferă certitudinea existenţei în cadrul statului şi a colectivităţilor teritoriale 
locale, acestea pot fi folosite atunci când se examinează puterea statală în 
raport cu entităţile teritoriale componente, dar nu sunt utile la elucidarea 
rolului şi a funcţiilor puterii publice a colectivităţilor subnaționale. Este 
important de a distinge sintagma „delimitare teritorială a statului” de sintagma 
„organizare teritorială a puterii publice în stat”. Organizarea teritorială a 
puterii publice în stat include și sistemul interacțiunilor între nivelurile puterii 
publice, adică între puterea statală şi puterea locală. Esenţa acestei sintagme 
poate fi desluşită doar în baza unităţii dialectice a tuturor elementelor 
constitutive (analiza metafizică a teritoriului şi a puterii nu va asigura o 
interpretare exhaustivă a organizării teritoriale a puterii publice). Mai mult, în 
cadrul curentului ştiinţific bazat pe clasificarea tradiţională a statelor după 
forma organizării teritoriale, toate aspectele teritoriale (organizarea teritorială 
şi delimitarea teritorială a statelor, tipurile şi statutul entităţilor teritoriale 
componente, simetria şi asimetria, centralizarea şi descentralizarea în 
organizarea teritorială a statelor) practic sunt legate în mod indisolubil cu 
organizarea şi edificarea sistemului de exercitare a puterii publice.“ 

Sintagma „organizarea teritorială a puterii publice” include două 
componente esenţiale — puterea publică şi teritoriul. Teritoriul îndeplineşte un 
rol de maximă importanţă, care depăşeşte interesul strict necesar al definirii 
statului. Unele dintre funcţiile primordiale ale teritoriului statului rezidă în 
faptul că teritoriul reprezintă simbolul și factorul de protecţie a ideii naționale, 
iar în aspect fizic şi în anumite limite determină întinderea și prerogativele 
puterii publice, suveranitatea și independenţa acestei. În sfârşit, teritoriul 
asigură şi confirmă calitatea cetățenilor, trăsăturile lor comună de a convieţui 
într-un anumit spațiu. Constituţia, nominalizând teritoriul ca fiind element 
constitutiv al statului, precizează că el este inalienabil (art. 3, alin.1), 
interzicându-se, astfel, orice formă de înstrăinare a lui. Inalienabilitatea este 
valabilă nu numai pentru raporturile statului cu alte state, dar şi pentru 
raporturile statului cu persoanele fizice si juridice străine. 


1 Dumitrescu Cr., Sărăcăcianu H. Descentralizarea în administrația publică. Craiova: 
Editura SITECH, 2010, p. 19-20. 

+7 HexpacoB C.M. TeppuropnaarHaa oprannsanna MmyÕAMYHOÑŇ BAaCTU: IOHATHE M 
CYIIIHOCTHaA xapaxrepucruka // KOHCTUTYIINOHHOe N MyHunmurnaAbHoe rpaBo, 2013, No 1, 
c. 23. 


53 


Reorganizarea teritorială a puterii locale — imperativ al modernizării R. Moldova 


Teritoriul, în calitatea sa de fundament spaţial al organizării puterii 
publice statale sau locale, nu poate fi tratat arbitrar, adică în afara unor criterii 
formal atribuite şi abstract, ceea ce ar însemna în afara relației cu sistemul 
general de organizare teritorială a puterii publice şi fără interacţiunea cu 
celelalte elemente. Organizarea puterii publice trebuie să aibă o structură 
ordonată, lucru valabil şi pentru componenta sa teritorială. În primul rând, 
organizarea teritorială a puterii publice trebuie să fie una structurată, adică să 
includă tipuri determinate de entităţi teritoriale, formal acceptate. Al doilea 
aspect al problemei îl constituie corelarea structurii organizaționale teritoriale a 
puterii statale cu structura organizării teritoriale a puterii locale. Stabilitatea 
activităţii autorităţilor publice şi a vieţii politice în stat depind, în mare măsură, 
de organizarea teritorială a puterii publice, care reflectă structura teritorială a 
statului, cât şi relaţiile între stat şi entităţile teritoriale componente. 

Similitudinea, în linii mari, a sarcinilor şi funcţiilor realizate de autorităţile 
publice statale și locale, indiferent de tipul lor concret de manifestare, con- 
tribuie la sporirea gradului de unitate a sistemului puterii publice. Realizarea 
eficientă a sarcinilor şi funcţiilor care le-au fost atribuite este imposibilă fără 
colaborarea armonioasă a componentelor puterii publice, coeziune care poate 
fie asigurată în activitatea de formare a unei structuri unitare a organizării 
teritoriale a puterii publice. Ideea fundamentală ar trebui să fie următoarea: 
apropierea autorităţilor puterii locale de populaţie în scopul soluționării 
problemelor de interes local, fără a periclita rezolvarea problemelor aflate în 
competența autorităţilor statale. Concluzia care rezultă este că organizarea 
teritorială a puterii locale trebuie să fie o parte componentă şi să se formeze în 
cadrul general al organizării teritoriale a puterii publice în stat, termenul 
„organizare” implicând atât perceperea, cât şi existenţa relaţiilor de tip sistemic 
ca urmare a complexităţii teritoriale la care se face referinţă. 

Problemele privind eficienţa activităţii puterii publice sunt legate indiso- 
lubil de organizarea ei teritorială, funcţionarea autorităţilor puterii publice 
realizându-se în limitele unor spaţii teritoriale delimitate. Pentru autorităţile 
statale fundamentul teritorial al activităţii lor îl constituie teritoriul naţional al 
R. Moldova, în timp ce pentru autorităţile publice locale contează teritoriul 
colectivităţilor locale respective. 

Sintagma „organizare teritorială” poate fi înțeleasă ca un set de principii şi 
reguli de ordonare a elementelor componente ale teritoriului de aşa manieră 
încât să fie asigurată interacţiunea între elementele sale componente. Structura 
teritorială a statului reprezintă, în fapt, forma de organizare teritorială a puterii 
publice. Astfel, organizarea teritorială a statului reprezintă, pe de o parte, 

forma organizării teritoriale a puterii publice, iar pe de alta, un sistem de relaţii 
între stat, ca tot întreg, cu părţile sale componente. Caracterul acestor relaţii 
determină configuraţia celor două forme de organizare național-teritorială ale 
statului: unitar şi federativ. Diferitele componente ale organizării teritoriale a 
puterii publice pot servi drept criterii pentru clasificarea statelor. În funcţie de 
gradul de rigiditate a sistemului puterii publice și a relaţiilor dintre nivelurile 
central şi cel local al puterii publice, statele contemporane, federative şi unitare 
în înțelesul tradiţional al termenului, pot să fie împărţite în centralizate 
(Kazahstan, Federația Rusă, Belarus) şi decentralizate (Statele Unite, Spania, 
Marea Britanie, Italia). În funcţie de statutul părţilor componente, distingem 
state simetrice (Germania, Polonia) şi asimetrice (Ucraina (până în 2014), R. 
Moldova, Spania, Federaţia Rusă). După modelul realizării puterii publice la 
nivel local, deosebim state cu sisteme dezvoltate de autoadministrare (Marea 
Britanie, SUA), state cu structuri administrative statale în teritoriu (China, 
Vietnam, Laos) şi state cu sisteme mixte — coexistenţa sistemului administrativ 
statal în teritoriu cu autoadministrare locală (Franţa, Kazahstan, Federaţia Rusă, 
India). Sunt posibile şi alte clasificări: după numărul nivelurilor de administrare; 
în funcţie de gradul de integrare a statului în comunitatea internaţională şi a con- 
cepţiei alese privind corelarea normelor internaţionale cu cele naţionale (partici- 
parea autorităţilor puterii publice de diferite niveluri la rezolvarea problemelor 
interstatale şi a activităţii structurilor suprastatale).% În baza paradigmei 
organizării teritoriale a puterii publice este posibilă efectuarea analizei concrete a 
organizării teritoriale a puterii publice în orice stat contemporan. 

Rezumând cele menţionate, insistăm asupra faptului că sintagma „organi- 
zarea teritorială a puterii locale” trebuie tratată sub două aspecte: acțiune și 
sistem. În prima accepție, „organizarea teritorială a puterii locale” înseamnă 
distribuirea optimă a puterii locale în raport cu teritoriul colectivităților locale, 
adică stabilirea limitelor teritoriale de acţiune a autorităţilor puterii publice, 
asigurând astfel funcționarea ei eficientă pentru atingerea obiectivelor trasate. 
Abordată ca sistem, „organizarea teritorială a puterii locale” reprezintă o 
totalitate de elemente care interacționează pentru satisfacerea interesului 
general la nivel local. Elemente ale sistemului sunt: a) instituţional — include 
autoritățile publice locale: deliberative și executive; b) funcţional - cuprinde 
totalitatea formelor şi direcțiilor activităţii administrative, procedeelor şi 
metodelor de exercitare a puterii publice, atribuţiilor îndeplinite în realizarea 
interesului general; c) normativ — însumează totalitatea normelor juridice care 


48 Hexpacos C.M. Op. cit., p. 24. 

reglementează activitatea autorităților administraţiei publice locale, precum și 
relaţiile stabilite între acestea; d) relațional - reprezintă totalitatea relaţiilor 
între autoritățile locale și locuitori în scopul satisfacerii interesului general; e) 
cultural — include totalitatea valorilor, uzanțelor și tradiţiilor existente la 
nivelul colectivităţii locale. 

Așadar, problema principială a organizării teritoriale a puterii publice 
constă în determinarea necesităţii şi suficienţei instituţiilor puterii publice la 
diferite niveluri, care ar fi capabile să rezolve problemele vitale ale populaţiei. 
Criteriul necesității şi suficienţei instituțiilor publice poate asigura elaborarea 
unei construcţii logice şi unitare, ar fi în stare să contribuie la diminuarea 
discrepanţelor şi neclarităţilor în abordarea celor două forme ale puterii 
publice: statală şi locală. Reamintim că există un anumit tip de colectivități 
unde poate să apară şi să fie realizată în diverse forme puterea publică — 
colectivităţile teritoriale publice. Colectivităţile teritoriale, constituite în baza 
unor acte constituţionale sau legale, realizează propria putere publică în 
domeniile de responsabilitate clar stabilite. Propria putere publică funcționează 
în cadrul unei colectivităţi teritoriale care manifestă interese publice distincte, 
îşi formează propriile autorităţi ale puterii publice, deciziile cărora sunt 
obligatorii pentru cei circumscriși colectivității respective. 

Puterea locală se realizează în limitele teritoriale ale colectivităţilor locale, 
delimitate unele de altele prin hotare clar stabilite. Gradul lor de autonomie și 
vitalitate depinde, într-o mare măsură, de principiile care se află la baza 
organizării teritoriale a puterii locale. Principiile organizării teritoriale a puterii 
locale sunt rezultatul cercetărilor ştiinţifice, direcțiilor strategice ale politicilor 
publice şi experienţei istorice acumulate. Analiza principiilor organizării 
teritoriale a puterii locale oferă posibilitatea de a elucida esența structurii 
existente și de a elabora o idee generală privind similitudinile și diferențele în 
comparație cu alte state. 

Exprimăm ideea că literatura de specialitate autohtonă tratează sumar 
problema principiilor organizării teritoriale a puterii locale și, de regulă, 
acestea sunt doar enumerate. Mai constatăm că numărul și natura principilor 
de la o lucrare la alta diferă, dat fiind că în multe cazuri prevalează nu atât 
analiza lor obiectivă, cât poziţia subiectivă a autorului. Principiile organizării 
teritoriale a puterii locale sunt determinate de elementele sale esenţiale: nivel, 
competenţă, formele și metodele de acţiune. Pentru ca principiile organizării 
teritoriale a puterii publice locale să fie transformate în exigenţe care au o forță 
juridică obligatorie, este necesar ca ele să fie fixate în textul legii, în caz contrar 
acestea rămân doar sub forma unor idei și reflecții teoretice. 

La identificarea principiilor organizării teritoriale a puterii locale este 
important ca acestea să se regăsească printre cele care constituie la moment 
standarde europene şi care au reglementare constituțională (art. 6, 8, 34, 38, 39, 
53, 109 şi 127 din Constituţie). Reglementările trebuie să decurgă din aceste 
principii şi să le dezvolte, în caz contrar ar putea fi declarate neconstituţionale 
sau să fie în contradicţie cu actele internaţionale ratificate de R. Moldova.” 

În procesul organizării teritoriale a puterii locale în R. Moldova reco- 
mandăm luarea în considerare a următoarelor principii: 

- Principiul respectării drepturilor omului. Respectarea drepturilor şi libertă- 
ţilor omului este una dintre sarcinile primordiale ale puterii locale. Datorită 
complexităţii crescânde a problemelor impuse de perioada de tranziţie, 
autorităţile publice locale sunt puse în situația de a interveni din ce în ce mai 
mult în aproape toate domeniile vieţii sociale şi de a adopta decizii care 
interesează un număr tot mai mare de locuitori. Intervenţia autorităţilor 
publice locale în formă de acte juridice sau acțiuni conțin incidenţe crescânde 
asupra drepturilor şi libertăţilor omului cu toate riscurile posibile de eventuale 
prejudicieri a libertăţii şi demnităţii individuale. Cert este că în aceste condiţii, 
problematica drepturilor omului trebuie să constituie o preocupare prioritară 
în activitatea autorităţilor publice locale. Este necesar de precizat că în prezent 
problematica drepturilor omului nu constituie o preocupare directă a 
autorităţilor publice locale, dar prin responsabilităţile care li se atribuite de 
legislaţia în vigoare, ele pot şi trebuie să contribuie la realizarea deplină a 
drepturilor omului. În această ordine de idei, considerăm absolut necesară 
familiarizarea consilierilor locali şi a reprezentanţilor autorităţilor executive 
locale cu drepturile şi libertăţile fundamentale ale omului, cu documentele 
internaţionale şi naţionale din domeniu, cu practicile moderne de respectare a 
drepturilor omului în activitatea autorităţilor publice locale. 

Este evident faptul că pentru a fi respectate, drepturile omului trebuie să 
fie cunoscute, atât de către autorităţile publice locale abilitate să le aplice, cât şi 
de populaţie, care trebuie să cunoască drepturile sale şi posibilităţile practice 
de a le realiza. 

- Principiul respectării tradițiilor istorice, naționale şi locale. Organizarea 
teritorială a puterii locale solicită de a lua în considerare, în mod neapărat, 
experienţa istorică, tradiţiile naţionale şi locale existente cât și particularitățile 
locale. Organizarea teritorială a puterii locale nu este doar o operaţiune de 


% Popa V. Regândirea procesului de reformă al administraţiei publice locale în Moldova 
prin politici publice și acţiuni participative. Chișinău: TISH, 2003, p. 10. 

ordin tehnic, ci ţine de o anumită realitate geografică şi istorică, culturală şi 
socială. Chiar dacă realitatea deseori este reinterpretată de către stat, dife- 
renţierea colectivităţilor locale nu este numai de ordin birocratic, ci se referă și 
la anumite împrejurări sociale. Statutul de colectivitate locală contribuie la 
construirea identităţii, asigurând reprezentarea colectivităţii în spaţiul politico- 
administrativ şi oferind reprezentanţilor dreptul de a vorbi în numele său. 
Colectivitatea locală reprezintă emanaţia unei populaţii, implantată într-un 
spaţiu geografic circumscris. Beneficiind de o realitate incontestabilă de ordin 
sociologic şi o plasare teritorială specifică, colectivitatea locală dispune de 
legitimitate proprie în raport cu statul: administrarea afacerilor locale se 
circumscrie intereselor populaţiei colectivităţii respective. 

- Principiul suficienţei economice şi financiare. La dimensionarea teritorială a 
colectivităților locale trebuie să se ţină cont de resursele existente, de numărul 
şi densitatea populaţiei, de căile de comunicaţie și de perspectivele dezvoltării 
economice. Hotarele administrative ale colectivităţilor locale trebuie să se 
apropie la maximum sau să coincidă cu cele economice. 

- Principiul asigurării participării populației la administrarea treburilor publice 
locale. Astfel, limitele teritoriale ale exercitării puterii publice locale trebuie 
trasate în asemenea configuraţie, ca populaţia încadrată în aceste limite să aibă 
interese comune cu privire la soluționarea problemelor de interes local. 

- Principiul apropierii maxime a autorităților puterii locale de locuitori, 
presupune acordarea unui spectru larg de servicii calitative şi accesibile, 
precum şi satisfacerea diverselor necesităţi ale populaţiei cât mai aproape de 
locul de trai. 

- Principiul consultării populației în problemele cu privire la organizarea teritorială 
a puterii publice. Orice modificare a limitelor teritoriale ale colectivităților locale 
trebuie să fie realizată în funcţie și în conformitate cu doleantele şi opiniile 
cetăţenilor. Mecanismul determinării necesității modificării limitelor teritoriale 
ale colectivităţilor locale prin consultarea opiniei publice permite să se răspundă 
în mod adecvat la provocările economice și organizatorice ale colectivităţii. 

- Principiul legalității. Pentru funcţionarea eficientă a sistemului puterii 
publice la toate nivelurile este necesar de a asigura un cadru legislativ corespun- 
zător. Garantarea constituţională a elementelor de bază ale sistemului organi- 
zării teritoriale a puterii publice este foarte importantă, trebuind să corespundă 
principiilor stipulate în articolul 109 al Constituţiei Republicii Moldova. 


5 Apostol D. Probleme actuale ale descentralizării administrative (I). În: Studii de drept 
românesc, nr. 3-4, 1991, p. 145. 

- Principiul respectării realizărilor ştiinţei. Orice modificare a organizării 
teritoriale a puterii locale trebuie să aibă o bază teoretică solidă, să constituie 
rezultatul unei cercetări aprofundate şi riguroase a realităţilor existente, a 
consecinţelor pozitive, dar, mai ales, negative pe care le-ar putea provoca 
schimbările realizate. Eşecul reformelor recente se datorează anume faptului că 
nu au fost elaborate în baza unor studii aprofundate, argumentate ştiinţific. 

Principiile enunțate asigură fundamentul teoretic al organizării teritoriale 
a puterii locale. Cu certitudine, este necesar de a ține cont şi de anumiţi factori 
de influență. Am constatat că nu există o dependenţă strictă a procesului 
organizării teritoriale a puterii locale faţă de criteriile obiective de formare a 
sistemelor teritoriale. Dimpotrivă, o influență asupra procesului revine 
configuraţiilor constituite în timp. Influenţa hotarelor colectivităților locale în a 
căror limite acţionează autoritățile publice locale sunt cu atât mai stabile, cu cât 
funcţiile exercitate de autorităţi sunt mai mult evoluate și cu cât mai multe sunt 
resursele proprii de care dispun. Funcționarea durabilă a unor autorități 
publice în anumite limite teritoriale constituie un factor important în stabilirea 
dimensiunii colectivităţii locale. Atunci când are loc o dezvoltare evolutivă, 
treptată a societăţii, acest factor plasează procesele de formare a complexelor și 
sistemelor teritoriale în cadrul spaţial conturat de hotarele administrative. 
Anume prin aceasta se explică stabilitatea pe termen lung a organizării 
teritoriale a puterii publice în statele dezvoltate. 

Totuși, spre deosebire de aceste state, R. Moldova a avut o evoluţie isto- 
rică diferită, reformele din perioada sovietică i-au schimbat complet structura 
teritorială transformând-o, în mare măsură, într-o construcție artificială. În 
condiţiile puterii hipercentralizate care a dominat câteva decenii, dezvoltarea 
locală practic a fost unilateral subordonată autorităților centrale, care distri- 
buiau resursele financiare în baza criteriilor departamental și de ramură, fără o 
coordonare adecvată cu autorităţile locale. În asemenea condiţii funcţiile 
autorităţilor locale practic au rămas nesolicitate. Drept urmare, în R. Moldova 
condiţiile și factorii obiectivi s-au constituit nu în favoarea rolului stabilizator 
al organizării teritoriale a puterii locale, care a avut un efect redus asupra 
dezvoltării şi amplasării entităților economice, dar și asupra dezvoltării sociale 
a anumitor raioane și localități. 

Sistemul organizării teritoriale a puterii locale, comparativ cu alte sisteme, 
este mult mai static. Această stare reprezintă o condiţie necesară pentru buna 
funcţionare a autorităţilor publice locale, care trebuie să aibă o arie teritorială 
de activitate permanentă și clar delimitată. Caracterul static al organizării 
teritoriale a puterii locale nu poate fi corelat cu situația responsabilităţilor ce țin 

de administrarea afacerilor publice ale colectivităţilor locale, care evoluează și 
sunt determinate de condiţiile în schimbare ale dezvoltării sociale și locale. 
Influenţa factorilor socio-economici și organizaționali depinde şi de legislaţia 
în vigoare, forma de guvernare, sistemul economic existent și de corelarea şi 
delimitarea funcţiilor dintre nivelurile de realizare a puterii. 

În afară de factorii socio-economici și organizaționali, asupra organizării 
teritoriale a puterii publice influenţează și alți factori, cum ar fi cel național, 
istoric şi politic, fiecare dintre care poate determina aspectele cele mai 
importante ale structurii teritoriale la anumite etape de dezvoltare a statului. 
După cum menţiona O. Groza, organizarea spaţiului constituie rezultatul a 
două categorii de procese: 1) procese cu caracter voluntarist, rezultate din 
impactul deciziilor politico-administrative și 2) procese de autoorganizare 
rezervată, rezultate din tendinţa eternă de reechilibrare a sistemelor teritoriale 
în raport cu disfuncţionalităţile induse de factorii exogeni. Aceste categorii de 
procese menţin teritoriul, după cum susține autorul, într-o „tectonică teritorială 
activă” 5! Prin manifestarea de voinţă a statului, în conformitate cu politicile 
exercitate în domeniu, teritoriul este divizat în „unităţi administrativ- 
teritoriale”, puterea publică fiind dispersată pe unele niveluri. Reţinem că 
unitatea administrativ-teritorială, după cum am mai menţionat, reprezintă 
dimensiunea spaţială a autorităților publice statale. 

În continuare se impun câteva precizări privind sensul și utilizarea 
sintagmelor „colectivitate locală” şi „unitate _teritorial-administrativă” din 
perspectiva paradigmei organizării teritoriale a puterii publice. Potrivit 
definiţiei autonomiei locale, titularii dreptului şi al capacităţii de a rezolva o 
parte importantă din treburile publice sunt colectivităţile locale, însă legislaţia 
naţională atribuie calitatea de persoană juridică doar „unităţilor administrativ- 
teritoriale” (art. 4 al Legii nr. 436-XVI din 28.12.2006 şi art. 3 (alin. 2) al Legii nr. 
764-XV din 27.12.2001). Astfel, în sensul prevederilor Cartei europene a 
autonomiei locale, calitatea de persoane juridice de drept public şi privat ar fi 
fost logic să fie atribuită colectivităţilor locale. 

De exemplu, capitolul IV al Legii nr. 435-XVI din 28.12.2006 este intitulat 
„Resursele financiare şi materiale ale colectivităţilor locale”, iar în articolele 12 
şi 13 ale capitolului respectiv se operează cu sintagma „unităţile administrativ- 
teritoriale”. Într-o astfel de abordare nu este clar ale cui sunt aceste resurse: ale 
colectivităților locale sau ale „unităţilor administrativ-teritoriale” și vom 


51 Groza O. Polarizare teritorială şi organizare administrativă în România. The missing link: 
nivelul regional. În: Lucrările Seminarului Geografic „D. Cantemir”, nr. 21-22, 2002, p. 338. 


60 


1. Cadrul teoretic şi conceptual privind organizarea teritorială a puterii locale 


deduce că și aici s-a pus semnul egalităţii între cele două sintagme, cu toate că 
prevederile legale cu privire la descentralizare au în vedere anume 
colectivitățile locale. 

Din definiţia autonomiei locale care se conţine în articolul 3 al Cartei 
europene a autonomiei locale este lesne de înțeles că subiecţi ai autonomiei locale 
sunt colectivităţile locale. Pornind de la prevederea dată, constatăm că titlul 
art. 5 al Legii nr. 436-XVI din 28.12.2006 practic nu corespunde conţinutului, dat 
fiind că se referă nu la subiecţii autonomiei locale, la colectivităţile locale, ci la 
autorităţile reprezentative ale colectivităţilor, prin ale căror intermediu, potrivit 
prevederilor constituționale (art. 112, pct.1), se realizează autonomia locală. Se 
formează impresia că subiecţii autonomiei locale sunt autorităţile locale, care, 
conform prevederilor legii, sunt reprezentanţii colectivităţilor, alese în vederea 
soluționării problemelor de interes local. În același registru găsim definiţia 
sintagmei „autonomie locală”: Legea nr. 435-XVI din 28.12.2006 se referă la 
„autorităţile publice locale” în loc de „colectivităţile locale”. Este esenţial, în 
această ordine de idei, de făcut delimitare conceptuală clară între colectivitățile 
locale şi autorităţile reprezentative ale colectivităţilor, adică cele care o 
reprezintă şi care adoptă decizii în numele acestei colectivităţi locale. 

Urmare a celor reliefate, constatăm că legiuitorul din R. Moldova, deşi 
recunoaşte existența colectivităţilor locale, nu a oferit o explicaţie detaliată a 
sintagmei, creând confuzie între sintagmele „colectivitate locală” şi „unitate 
teritorial-administrativă”, elementul comun al celor două realităţi diferite fiind 
teritoriul. Considerăm că sintagma „colectivitate locală” este adecvată 
realităților şi spiritului statului democratic, deoarece se referă la un anumit gen 
de colectivităţi, caracterizate de faptul că au anumite interese locale proprii, 
deosebite de interesele şi problemele altor colectivităţi. „Teritorialitatea”, deşi 
nu se conţine în corpul sintagmei, se prezumă expres: populaţia colectivităţilor 
locale este stabilită pe un anumit teritoriu determinat, teritoriul fiind unul 
dintre elementele definitorii ale colectivităţilor locale. În opinia noastră, nu este 
atât de important să scoatem în evidenţă caracteristica teritorială a colectivităţii 
locale, cu mult mai important este pentru definirea sintagmei accentuarea 
caracterului „local” (ceea ce înseamnă o distincţie clară între colectivitatea 
naţională cu interesul naţional de cele locale, care pot avea, în afară de 
interesul general şi anumite interese particulare, adică locale). Mai menţionăm 
faptul că şi Carta operează cu sintagma „colectivitate locală”. 

Alt argument în favoarea utilizării sintagmei „colectivitate locală” ar fi că 
prezintă o expresie adecvată fenomenului organizării teritoriale a puterii 
publice în general, spre deosebire de „unitate administrativ-teritorială”, care se 

referă doar la organizarea teritorială a puterii publice statale. Din acest punct de 
vedere, unităţile administrativ-teritoriale şi colectivităţile locale sunt două 
fenomene diferite. În sens strict juridic, unitatea administrativ-teritorială 
reprezintă un teritoriu locuit care nu deţine patrimoniu, în teritoriu existând 
doar patrimoniul statului sau un alt tip de patrimoniu, acesta este administrat de 
un funcţionar numit. Colectivităţile locale au patrimoniu, îl gestionează în nume 
propriu şi în vederea soluționării problemelor de interes local. Problemele care 
ţin de competenţa statului pot fi delegate autorităţilor publice locale cu transmi- 
terea resurselor necesare pentru realizarea lor. O comunitate teritorială a locuito- 
rilor devine colectivitate locală dacă în scopul reglementării vieţii interne posedă 
şi foloseşte instituţii democratice, creează în baza principiului electiv organe de 
autoadministrare, adoptă decizii obligatorii pentru colectivitate, deţine resurse 
materiale şi financiare proprii. Acești indicatori sunt determinanaţi şi deosebesc 
colectivităţile teritoriale publice de unităţile administrativ-teritoriale, în care se 
folosesc metode administrative de conducere. 

Astfel, în scopul folosirii adecvate a sintagmelor şi a eliminării ambiguită- 
ţii în interpretarea noțiunilor esenţiale folosite în textele științifice şi legislaţie, 
este logic și mai aproape de realitate utilizarea sintagmei „colectivitate locală”, 
având ca rezultat eliminarea neclarităților din legislaţie și textele de specialitate 
şi introducând în spaţiul public o notă de modernitate, mai ales în condiţiile am- 
plificării procesului de reformare a societăţii în scopul ralierii la standardele UE. 

Colectivităţile locale se formează în limitele unor spaţii teritoriale sub 
influenţa anumitor factori de ordin subiectiv şi obiectiv. Ele se creează nu pe 
calea aderării formalizate a indivizilor, ci în baza legăturilor teritoriale a 
oamenilor. Spre deosebire de alte comunităţi, colectivitatea locală se constituie 
şi există pentru a asigura vitalitatea colectivităţii în ansamblu, aceasta 
dovedindu-se a fi logica constituirii şi existenţei lor: soluţionarea problemelor 
comune. Constituirea şi existenţa colectivităţilor locale este influenţată de mai 
mulţi factori, care, în mod convenţional, pot fi divizați în câteva grupuri: 

— factorii geografici şi naturali: poziţionarea geografică, dimensiunea, 
relieful teritoriului, condiţiile climaterice, factorii naturali ş.a.; 

— factorii economici: activităţile economice predominante, eficacitatea 
ramurilor economiei locale, formele de proprietate, capacităţile buge- 
tului local, atractivitatea investițională, gradul de diversificare a 
economiei locale, potenţialul de dezvoltare economică ş.a.; 

— infrastructura locală: accesibilitatea obiectelor de menire socială şi 
reţelelor de distribuţie; dezvoltarea reţelei şi starea căilor de 
comunicaţie; 

— factorii politici: regimul reprezentativ local, componenţa calitativă şi 
relaţiile existente în cadrul elitei politice locale, activismul electoral al 
comunităţii locale, activitatea organizaţiilor teritoriale ale partidelor 
politice; 

— factorii istorici: geneza evoluţia colectivităţii locale, evenimente 
istorice cu impact asupra dezvoltării ei, personalităţile istorice care 
au avut o anumită tangenţă cu colectivitatea, participarea colectivită- 
ţii la procesele istorice la diferite etape de dezvoltare; 

— factorii sociali: caracteristicile demografice, migraţia populaţiei, 
nivelul de educaţie al membrilor comunităţii, nivelul stratificării so- 
ciale a populaţiei, nivelul veniturilor şi al consumului populaţiei ş.a.; 

— factorii culturali: existenţa tradiţiilor, obiceiurilor, valorilor locale, 
existenţa unor modele comportamentale, existenţa unor tradiţii 
privind autoorganizarea şi autoadministrarea; 

— factorii etnici: prezenţa relaţiile dintre etniile conlocuitoare, gradul 
înalt/redus de coeziune şi implicare în afacerile colectivități.” 

Analizând diversele abordări privind caracteristicile colectivităţii locale 
şi având în vedere perspectiva din care analizăm fenomenul, am stabilit că 
elementele definitorii ale identităţii unei colectivităţi locale sunt următoarele: 
a) numele, b) teritoriul, c) populaţia, d) autoritatea publică a autorităţilor 
eligibile, e) statutul şi f) însemnele distinctive ale colectivităţilor locale. 
Elementele expuse fac să se deosebească o colectivitate locală de alte colecti- 
vităţi similare. În continuare, vom analiza succint aceste elemente: 

- Numele colectivităţii locale este un element definitor al identităţii unei 
colectivităţi, prin nume colectivitatea locală se autoidentifică şi se individua- 
lizează în raport cu alte colectivităţi de acelaşi gen. Din cele 1860 de localităţi, 
aproximativ 1.060 (57%) poartă nume româneşti, teritorial având următoarea 
repartiție: 490 (26,4%) în raioanele de nord, 400 (21,6%) în raioanele centrale şi 
170 (9%) în raioanele de sud. Aproximativ 540 de localităţi (29%) poartă nume 
slave. Teritorial includ următoarea repartiție: 15% în raioanele de nord, 10% în 
raioanele centrale şi 4% în raioanele de sud. Oiconimele de origine turcică 
alcătuiesc în jurul a 7% din numărul total de nume de localităţi din republică. 
Aria lor de răspândire corespunde în linii mari teritoriului Unităţii Autonome 
Găgăuze.* (Anexa 2) 


5 AnruriveB K.A. Mecrnere cooGrmecTBa KaK OCHOBa MECTHOTO CAMOYIIPaBAEHUA: MOHOrpabua. 
Ilepms: VIsa-Bo Ilepm. Han. uccaea. noaurexu. yH-Ta, 2013, c. 47-48. 

5 Eremia A. Toponimia Republicii Moldova: studiu etimologic, lexical-semantic şi 
derivaţional; principii de reglementare. Referat ştiinţific al tezei de dr. hab. Chişinău., 
2004, p. 31, 33, 37. 

- Teritoriul colectivităţilor locale reprezintă cadrul natural şi geografic pe 
al cărui perimetru este stabilită populaţia. Teritoriul comportă o semnificație 
determinantă pentru ființarea decentă a colectivităţilor locale, dimensiunea 
mecanismelor autoadministrării, volumul competenţei atribuite autorităţilor 
publice locale, mărimea şi structura aparatului administrativ local şi cheltuie- 
enţa benefic dezvoltarea locală, modalităţile de realizare, calitatea serviciilor 
publice, ritmurile de realizare a reformelor structurale la nivel local. 

- Populaţia fiind elementul definitor al colectivităţii locale, reprezintă 
totalitatea locuitorilor care trăiesc permanent în perimetrul teritorial al colecti- 
vităţii. Populaţia locală formează subiectul cheie al sistemului de autoadmi- 
nistrare, emanând puterea publică prin diverse componente de autoorgani- 
zare, prin alegeri şi referendumuri locale, adunări generale ale locuitorilor. 
Influenţa populaţiei asupra existenţei şi dezvoltării durabile a colectivităţii 
locale depinde de numărul şi densitatea populaţiei, ponderea populaţiei 
active cu calificare înaltă și medie, relaţiile de grup şi de solidaritate stabilite 
comunitară între locuitori. Existenţa populaţiei locale este determinată de 
elemente esenţiale, precum: aşezarea unui grup de familii în perimetrul unui 
anumit teritoriu; un grad mai mult sau mai puţin înalt de integrare a locui- 
torilor; conştientizarea de către locuitori a apartenenţei lor la colectivitate. 
Subliniem că populaţia se poate manifesta în multiple planuri: a) bio-social 
(volumul şi densitatea populaţiei, structură pe sexe şi vârste, mişcarea 
naturală a populaţiei); b) economic (persoanele active în plan socio- 
profesional, gruparea lor pe categorii de activităţi economice şi profesionale); 
c) biologic (stare de sănătate); d) psihologic (structuri psihice, structuri 
intelectuale, mentalități psiho-sociale predominante, tipologie psihologică). 

Un aspect esenţial al problemei supuse analizei rezidă în identificarea 
criteriilor care ne-ar permite să stabilim apartenenţa indivizilor la o anumită 
colectivitate locală. Acest exercițiu este foarte important, deoarece anume 
calitatea individului de a face parte dintr-o anumită colectivitate locală îi oferă 
posibilitatea de a participa la autoadministrarea locală. Apartenența persoanei 
la o colectivitate locală impune starea de a beneficia de anumite drepturi şi 
îndeplini unele obligaţiuni, acestea din urmă constau în necesitatea de a 
îndeplini deciziile luate de autorităţile publice locale în limita competenţelor 
atribuite, plata impozitelor locale ş.a. Principalele drepturi ar fi de a alege şi de 
a fi ales în organele elective locale, de a participa la referendumul local. În 
ţările europene apartenenţa persoanei la o anumită colectivitate locală este 

determinată de următoarele criterii: a) locul de trai în limitele teritoriale 
respective, b) posedarea de terenuri sau imobile; c) practicarea activităţii de 
antreprenor. o persoană concomitent poate fi membru mai multor colectivităţi 
locale.” Generalizând experienţa europeană, cât şi cea naţională, considerăm că 
apartenenţa indivizilor la o anumită colectivitate locală şi capacitatea lor de a 
participa la autoadministrarea locală poate fi stabilită în baza următoarelor 
criterii: în primul rând, calitatea de contribuabil în limitele teritoriale respective; 
în al doilea rând, calitatea de proprietar al bunurilor imobile; în al treilea rând, 
calitatea de a locui în perimetrul teritorial al colectivităţii teritoriale respective. 

- Autoritatea publică a autorităţilor eligibile se exprimă prin investire cu 
anumite prerogative de putere publică, care se răsfrânge pe un anumit teritoriu 
determinat, dispune de patrimoniu şi o competenţă generală, este prezentă 
populaţia asupra căreia exercită autoritatea publică, în vederea rezolvării 
afacerilor publice de interes local, pe baza căreia se emit acte juridice unilate- 
rale sau sunt parte la contracte. Mai mult, legea le recunoaşte competenţa 
pentru a exercita o putere de reglementare, fiind asumate în vederea bunului 
parcurs al prestării serviciilor locale, administrării localităţii, aplicării legilor şi 
a hotărârilor care conţin reguli de organizare, funcţionare şi realizare a 
administraţiei publice locale.5 

- Statutul colectivităţii locale, conform prevederilor art. 14, alin. 2, lit. „m” 
al Legii nr. 436-XVI din 28.12.2006, este aprobat de către consiliul local în baza 
statutului-cadru aprobat de Parlament şi intră în vigoare la data aprobării. În 
statut se precizează nivelul colectivităţii locale, potrivit prevederilor Legii nr. 
764-XV din 27.12.2001, se includ date şi elemente specifice care au rolul de a o 
individualiza în raport cu alte entităţi similare. 

- Însemnele distinctive ale colectivităţilor locale constituie un element 
important al identităţii lor. Potrivit prevederilor art. 5, alin. 1 al Legii nr. 86 din 
28.07.2011, simbolurile teritoriale includ: a) stema; b) drapelul; c) imnul; d) 
sigiliul armoriat; e) însemnele faleristice; f) însemnele de funcţie ale 
persoanelor oficiale — insigne, colane, eşarfe; g) alte embleme vizuale sau 
auditive cu caracter oficial. Elaborarea simbolicii colectivităţilor locale este 
organizată de către autorităţile publice locale pe baza metodologiei stabilite de 
Comisia naţională de heraldică, cu antrenarea specialiştilor în heraldică, 
vexiologie, sigilografie şi imnologie. 


54 MecTHoe yIIpaBAeHue n CaMOyIIpaBAeHue B KPyIIHEIX ropoAax 3apyGexnHrrx crpan: O630p. 
uopm. Mocksa, 1990, c. 3-4. 

5 Drept administrativ. Partea specială. Coordonator: Dr. Mircea Preda. Bucureşti, Ed: 
AMIVA, 1992, p. 124-129. 

Ţinem să subliniem că dimensiunea teritorială optimă a colectivităților 
locale este obiect al unor investigaţii ştiinţifice intensive şi de lungă durată, din 
perspectiva diferitor domenii de cercetare. Astfel, economiştii urbani au fost 
mult timp interesaţi de relaţia dintre costuri, cheltuieli şi dimensiunea terito- 
rială. Într-un mod similar, reprezentanții științei politice deja în antichitate au 
formulat opinii asupra dimensiunii optime a jurisdicţiilor teritoriale. Dezba- 
terea a fost uneori menţionată ca una dintre „consolidatori” şi „policentriști”.% 

Cercetătorii au dezbătut mereu și modul în care dimensiunea jurisdicțiilor 
politice afectează calitatea guvernării. În acest sens de aserţiuni, oricare ar fi 
forma statului, organizarea teritorială a puterii publice variază de-a lungul a 
două axe: nivelurile organizării teritoriale a puterii publice și dimensiunea 
colectivităţilor locale. Nivelul statal și nivelul local reprezintă diviziunea 
obișnuită a puterii publice, deși nu este mai puţin adevărat că între aceste două 
pot să fie instituite niveluri intermediare. Dimensiunea teritorială judicioasă a 
colectivităţilor locale asigură în mod deliberat condiţiile necesare pentru 
accesul şi participarea populaţiei la activitatea autorităţilor publice, 
participarea publică fiind un instrument important în activităţile de dezvoltare 
locală, imprimând calitate procesului decizional şi întărind autoritatea 
deciziilor prin suportul oferit de către public în implementarea lor. 
Dimensiunea teritorială are impact asupra accesului cetățenilor la autorităţile 
publice locale şi asupra responsabilităţii autorităţilor față de populaţia locală. 
Dimensiunea lor teritorială determină în mod direct: a) dezvoltarea şi 
funcţionarea mecanismelor autoadministrării; b) volumul competențelor 
atribuite autorităţilor publice locale; c) mărimea şi structura aparatului 
administrativ local şi cheltuielile pentru întreţinerea lui; d) posibilităţile 
autorităţilor publice locale de a influența în mod benefic dezvoltarea 
economică locală; e) modalităţile de livrare şi calitatea serviciilor publice; f) 
ritmurile de realizare a reformelor la nivel local. 

Stabilirea perimetrului de acţiune a autorităților publice și reglementarea 
acțiunii publice perfect adaptate pentru a administra, eficient și optim, în 
corespundere cu solicitările sociale, implică eforturi considerabile. Deşi pot să 
fie identificate modele variabile (mărime, populaţie, dimensiune economică re- 
levantă sau fonduri financiare, legitimitate democratică, administrație 
teritorială sau omogenitate suficientă), dimensiune teritorială ideală nu există.” 


5 Callanan M., Murphy R., Quinlivan A. The Risks of Intuition: Size, Costs and Economies 
of Scale in Local Government. In: The Economic and Social Review, Vol. 45, No. 3, 2014, p. 
373-374. 

57 Deffigier Cl. Intercommunalité et territorialisation de l'action publique en Europe. In: 
Revue française d'administration publique, no 1(no 121-122), 2007, p. 79-80. 

După cum specifica și K. Davey, dimensiunea optimă este „greu de definit și 
aproape imposibil din punct de vedere politic de a fi realizată” .58 

Afirmația tranșantă a lui K. Davey privind imposibilitatea definirii 
dimensiunii optime poate fi susținută şi cu opiniile lui R. Dahl şi Ed. Tufte, 
potrivit cărora o entitate teritorială are mai multe caracteristici ale dimensiunii: 
populaţia, suprafața, densitatea și altele. Tocmai aceste caracteristici devin 
surse ale complexităţii. De exemplu, în discuţiile privind relaţia dintre 
dimensiunea entității teritoriale și guvernare, populaţia reprezintă un criteriu 
important. Însă poate să fie unul ambiguu, deoarece poate include toți 
locuitorii, toţi cetăţenii, toţi adulţii, toţi votanţii sau doar votanţii reali. Într-o 
democraţie directă aspectul cel mai relevant al mărimii populaţiei este numărul 
cetățenilor eligibili de a participa la viaţa politică a urbei, constituind doar o 
anumită parte din populaţia totală. Într-un sistem reprezentativ orice alt aspect 
poate fi relevant pentru anumite scopuri. Ocazional, dimensiunea se referă şi la 
densitatea populaţiei. Densitatea are un efect secundar asupra acțiunilor locale 
privind drumurile, sănătatea publică. Efectul acţiunilor publice este mai 
pronunţat în țările cu densitate mai mare a populaţiei. Un alt aspect relevant al 
mărimii se referă la distribuirea populaţiei. Dimensiunea poate fi examinată și 
din punct de vedere socioeconomic, R. Dahl și Ed. Tufte consideră că nivelul 
de dezvoltare socio-economică nu depinde de numărul total al populației și 
este slab legată de suprafaţa totală și densitatea medie.* 

Stabilirea dimensiunii teritoriale a colectivităţilor locale se dovedeşte a fi o 
problemă foarte sensibilă pentru populație, funcţionarii publici, formațiunile 
politice şi pentru companiile private. Fiind prin definiţie o sarcină foarte 
complicată pentru a o soluţiona rezonabil, este necesar de a lua în considerare 
cerințele, opțiunile şi doleanţele, uneori incompatibile, ale părților politice 
prezente în teritoriu, dar se impune, în acelaşi timp, stabilirea criteriilor 
adecvate şi echitabile. 

În accepţiune politologică, dimensiunea colectivităţii teritoriale include, în 
primul rând, numărul locuitorilor săi. După cum s-a menţionat, problemă 
dimensiunii colectivității teritoriale a fost examinată de gânditorii antici în 
ideea de a găsi un mecanism statal ideal. Astfel, Platon şi Aristotel au preferat 
entități destul de mari pentru a fi autosuficiente, dar și suficient de mici pentru 
a se asigura că cetățenii își cunosc personalitățile publice. Platon a sugerat că 
oraşul ideal ar trebui să aibă o mărime suficientă pentru livrarea tuturor 


58 Davey K. Division of Responsibility Between Levels of Power. http://unpanl.un.org/ 
intradoc/groups/public/documents/UNTC/UNPANO017645.pdf (accesat la 21.05.2016). 
% Dahl R., Tufte Ed. Size and Democracy. Stanford: Stanford University Press, 1973, p. 17-19. 

funcţiilor importante, dar în acelaşi timp suficient de mică pentru a proteja 
unitatea oraşului. El a ajuns la concluzia că numărul ideal ar fi de 5.040 de 
bărbaţi adulţi liberi, excluzând femeile, minorii, străinii și sclavii.“ Aristotel a 
avut o abordare cu mult mai precaută, incluzând între 500 și 1.000 de 
gospodării. Consideraţii şi idei despre problema examinată pot fi găsite mai 
târziu la gânditorii renascentini și utopiştii sociali ai sec. al XIX-lea. Ch. Fourier 
a sugerat în 1829 organizarea în „falanstere” (comune) care constau din 1.620 
sau mai bine 2.000 de locuitori.s! Abordarea lor se baza numai pe populaţie, 
mai precis pe familii. Gânditorii au invocat orașe în care, de exemplu, au trăit 
5.000 de familii sau numărul cetăţenilor a variat de la 1.600 la 1.800. 

Mai târziu, R. Dahl și Ed. Tufte au fost mult mai ezitanți. La întrebarea 
privind dimensiunea optimă a unei colectivităţi locale, R. Dahl propune o 
variantă care ar permite participarea reală a cetăţenilor în procesul decizional 
prin participare directă, similar exerciţiului din polisurile greceşti. Evaluând 
experienţa democraţiei ateniene, R. Dahl face concluzia că efectul participării în 
mod direct este posibil de realizat în colectivităţile locale cu un număr de 40-50 
mii de locuitori, deoarece doar până la această dimensiune ar putea fi posibile 
omogenitatea status-ului politic şi a intereselor locuitorilor, a comunicării şi 
conştientizării intereselor comune, convocarea adunărilor generale ale 
locuitorilor în calitate de titulari ai puterii publice locale. Vorbind despre 
dimensiunea optimă a oraşelor americane, R. Dahl consideră că aceasta ar 
trebui să fie între 50 şi 200 de mii. 

În Olanda, s-a constatat că dimensiunea municipiilor are o implicatie 
considerabilă în ceea ce priveşte capacitățile administrative vizând unele 
servicii, cum ar fi securitatea socială, ordinea publică şi siguranţa. Cu toate 
acestea, are o importanţă mică în ceea ce priveşte alte servicii, cum ar fi 
lucrările publice. Destul de puţine ţări (Italia, Norvegia, Danemarca) au ajuns 
la concluzia că numărul de 5.000 este dimensiunea minimă pentru o 


% Ibidem, p. 4-5, 17. 

61 Apud Swianiewicz P. Size of Local Government, Local Democracy and Efficiency in 
Delivery of Local Services — International Context and Theoretical Framework. In: 
Consolidation or Fragmentation? The Size of Local Governments in Central and Eastern 
Europe. Ed. By P. Swianiewicz. Budepest: OSI/LGI, 2002, p. 6. 

€  Matejova L. Consolidation of Small Municipalities as a Solution of Territorial 
Fragmentation in the Czech Republic. In: Current Trends in Public Sector Research. 
Proceedings of the 18th International Conference, Slapanice, 16-17 January 2014. Brno: 
Masaryk University, 2014, p. 173. 

6 Dahl R. The City in the Future of Democracy. In: The American Political Science Review, 
Vol. 61, No. 4, 1967, p. 957, 960, 965. 

administraţie publică locală eficientă, studiile efectuate în Olanda şi Suedia 
denotă un prag mai mare al populaţiei, aproximativ 8.000. Concluziile unui 
raport al Băncii Mondiale, realizat în România în anul 1993, precum și expe- 
riența practică din statele cu un sistem administrativ eficient, demonstrează că 
dimensiunile optime ale unei colectivități locale, pornesc de la 4-5 mii de 
locuitori în sus. Prin urmare, deși frecvent discutată în literatura de specialitate, 
pentru problema organizării teritoriale optime a colectivităților locale încă nu 
s-au formulat concluzii univoce. M. Keating a constatat că discuţia privind 
dimensiunea optimă a administraţiei locale se concentrează, de obicei, pe patru 
dimensiuni: a) eficiența economică — care nivel poate produce cele mai multe 
servicii la cel mai mic preţ, b) democraţia — care structuri pot să asigure cel mai 
bine controlul cetățenilor asupra guvernării şi responsabilitatea corespunzătoare, 
c) distribuţia - care structuri pot să realizeze cea mai echitabilă distribuţie a 
serviciilor și sarcinilor fiscale, d) dezvoltarea - care structuri sunt cel mai bine 
echipate pentru a promova creşterea economică. 

Autorităţile mici nu dispun de economii de scară, au mai mari cheltuieli 
generale pe cap de locuitor și devin dependente de nivelurile superioare, 
recurg, la cooperarea intercomunală sau o formă de contractare pentru servicii 
mai specializate. Dovezile empirice demonstrează că sub pragul de circa 5.000 
se produc pierderi semnificative de eficiență. Totodată, ceilalți indicatori, cum 
ar fi alegerile și sondajele de satisfacție, denotă că participarea cetățenească este 
inversă cu mărimea populaţiei (nu neapărat în cele mai mici sate, în care pot fi 
dictaturi meschine). Totuși, societatea civilă poate să exercite un control mai 
puternic asupra managementului administraţiei locale în orașele mai mari.” 
Dimensiunea colectivităţii locale determină calitatea serviciilor: entităţile de 
proporţii mari pot oferi, într-o măsură mai mare, servicii care corespund 
standardelor minime de calitate, pe când în entităţile mici este mult mai uşor 
de luat în considerare preferinţele locale specifice ale locuitorilor, asigurând, 
astfel, raportul dintre preţ şi calitatea serviciilor. Există mai multe studii care 
sugerează că, colectivităţilor locale sub 3-5 mii de locuitori nu li se pot acorda 
responsabilități semnificative din sectorul public, fragmentarea făcând dificilă 
şi costisitoare descentralizarea funcţională.68 


& Swianiewicz P. Op. cit., p.16. 

& Preda M. Criteriile ce trebuie avute în vedere pentru îmbunătățirea organizării administra- 
tive a teritoriului României. În: Dreptul, nr. 8, 1995, p. 44. 

6 Apud Swianiewicz P. Op. cit., p.8. 

6 Davey K. Op. cit. 

68 De exemplu: Holzer M. et al. Literature review and analysis related to optimal municipal 
size and efficiency. Newark: Rutgers, School of Public Affairs and Administration, 2009; 
Swianiewicz P. Territorial Fragmentation As a Problem, Consolidation As a Solution? In: 

Conform teoremei descentralizării elaborată de W.E. Oates,% colectivități- 
le locale mai mici sunt mai în măsură să adapteze bunurile și serviciile publice 
locale la preferințele şi costurile locale. Cu cât eterogenitatea se dovedește a fi 
mai mare, cu atât este mai mare câştigul obținut în urma descentralizării. 

Cu toate acestea, obţinerea economiilor de scară, necesită dimensiuni 
suficient de mari.” Dimensiunile mai mari oferă economii de scară (deși 
acestea se pot diminua la nivelul de peste 100.000 de locuitori) și zone de 
captare pentru două tipuri de servicii: de bază şi specializate. 

Este demn de atenţie conceptul „masei critice” elaborat de către R. 
Prud'homme, care susține ideea că cele mai multe discuţii referitor la 
descentralizare ignoră geografia: „descentralizarea în India este discutată cu 
aceleaşi concepte şi cuvinte ca descentralizarea în Tunisia; descentralizarea 
oraşelor este tratată la fel ca descentralizarea la sate. Aceasta este, cu 
certitudine, absurd”. În cadrul descentralizării diferenţiate din punct de vedere 
geografic conceptul cheie este masa critică. Pentru ca unitățile descentralizate 
să fie eficiente şi să obțină beneficiile potenţiale ale descentralizării, trebuie să 
fie suficient de largi în ceea ce priveşte populaţia, activităţile și veniturile, iar 
eficiență poate fi sporită prin formarea personalului și consolidarea 
instituțională. Totodată, descentralizarea impozitelor și chiar a cheltuielilor 
pentru autorităţile locale mici şi slabe este puţin probabil să fie una de succes.7! 

Capacitatea administrativă exprimată prin ansamblul resurselor 
materiale, instituționale şi umane de care dispune o entitate teritorială, precum 
şi acţiunile pe care le desfăşoară aceasta pentru exercitarea competenţelor 
poate fi un indicator important în stabilirea dimensiunii teritoriale, dar și factor 
explicativ pentru diferenţele înregistrate în dezvoltarea social-economică.7? 


Territorial Consolidafion Reforms in Europe. Budapest: OSI/LGI, 2010, p. 1-23; Cozmâncă 
O., Preda M. Legea administraţiei publice locale. B.: Lumina Lex, 1996; Brix R. 
Fragmented Settlement Structure as a Barrier in Providing Good Local Governance 
Services: The Case of Slovakia. In: Reflections on Good Governance in Visegrad and 
beyond. Edited and reviewed by Polonca Kovač. Bratislava: NISPAcee Press, 2014, p. 83- 
89; Obpepaaa O. Iloauruka n mpoGaeMzr OpraHH3arrnOHHOTO AU3aĂHa B MECTHOM 
camoyrpaBaeiuu // Iloauc. Iloanruueckue uccaezoBanua, No 1, 1998, c. 52-67. 

© A se vedea: Oates W.E. Fiscal Federalism. New York: Hartcourt, Brace, Jovanovich, 1972. 

7 Allers M., Geertsema B. The effects of local government amalgamation on public spending 
and service levels: Evidence from 15 years of municipal boundary reform. (SOM Research 
Reports; Vol. 14019-EEF). Groningen: University of Groningen, 2014, p. 2. 

7! Prud'homme R. The Dangers of Decentralization. In: The World Bank Research Observer, 
vol. 10, no. 2, 1995, p. 214-215. 

72 Secrieru A., Stratulat O. Politica fiscală în perspectiva extinderii autonomiei financiare 
locale. În: Descentralizarea fiscală. Provocări pentru Republica Moldova. Chișinău: 
Epigraf, 2006, p. 21. 

Legea nr. 764-XV din 27.12.2001 statuează că „unitatea administrativ-teritorială 
de sine stătătoare se formează dacă are o populaţie, de regulă, de cel puțin 1500 
de locuitori şi dispune de mijloace financiare suficiente pentru întreţinerea 
aparatului primăriei şi instituţiilor sferei sociale”. Astfel, art. 11, alin. 3 al Legii 
nr. 435-XVI din 28.12.2006 prevede în mod expres: a) „unitatea administrativ- 
teritorială” trebuie să dispună de capacitate administrativă, iar potrivit 
prevederilor alin. 2 al art. 11, „capacitatea administrativă este recunoscută ca 
fiind adecvată statutului legal al unei autorităţi publice locale când cheltuielile 
administrative ale acesteia nu depăşesc 30 la sută din suma totală a veniturilor 
proprii”); b) numărul populaţiei „unităţii administrativ-teritoriale” este mai 
mare decât numărul minim necesar stipulat în art. 17, alin. 2 al Legii nr. 764-XV 
din 27.12.2001. Astfel, elementul hotărâtor al capacității administrative este dat 
de volumul veniturilor proprii din suma veniturilor colectivităţii locale. Deşi 
reprezintă un indicator important, exprimăm opinia că nu ar trebui să fie 
unicul. V. Cornea, pornind de la supoziţia că, activitatea autorităților publice 
locale depinde în mod firesc de resorturile psiho-sociologice ale colectivităţii 
teritoriale locale, utilizează conceptul „capacitate administrativă” în sens de 
„aptitudine a instituţiilor publice de a putea identifica obiective clare, institui 
priorităţi precise şi a le implementa eficient”. Abordate astfel, aspectele tipice 
ale capacităţii administrative sunt: calitatea funcţionarilor publici, gradul de 
diseminare a tehnologiilor informaţionale în sectorul public, stilurile de 
interacţiune. Prezenţa unor resurse financiare şi simpla contabilizare a 
cheltuielilor nu vorbeşte despre calitatea și eficiența realizării sarcinilor.” 
Capacitatea autorităţilor administraţiei publice locale este adesea considerată 
insuficientă pentru a justifica o descentralizare reală, adică transferul de 
competență și autoritate pentru domenii de la nivel central la nivel local. 
Pentru statele din spaţiul postsovietic, capacitatea administrativă redusă a 
autorităților publice locale reprezintă o reală problemă, având drept efect 
renunțarea guvernelor centrale la descentralizarea autorităţii în sfera realizării 
politicilor publice. Disfuncţiile nivelurilor local și regional de exercitare a 
puterii publice în țările care parcurg calea edificării societății democratice sunt 
considerate a fi una dintre cauzele principale ale insuccesului realizării 
reformelor democratice în aceste țări.” 


73 Cornea V. Activitatea administrației publice: abordare sociologică. Cahul: USC, 2009, p. 
36-41, 109. 

74 De Vries M.S., Sobis I. Consolidation in local government. An international comparison of 
arguments and practices. http://www.nispa.org/files/conferences/2013/papers/20130404 
1306060.Sobis%20 final.pdf (accesat la 15.05.17). 

Dacă luăm în considerare tonul dominant al dezbaterilor ce se referă la 
stabilirea dimensiunii teritoriale ale colectivităţilor locale, se conturează două 
tendinţe: „teoria reformei”, care optează pentru consolidarea teritorială, subli- 
niază, cu predilecție, rolul economiei de scară şi capacitatea de a livra un 
spectru mai larg de funcții publice locale, iar pe de altă parte, „teoria alegerii 
publice”, care acceptă fragmentarea teritorială și se referă la concurența între 
jurisdicţiile locale („votarea cu picioarele”), invocând argumente care susțin 
promovarea democraţiei locale.” 

Identificarea dimensiunii teritoriale optime a colectivităţilor locale este 
una din problemele persistente în gândirea politică şi administrativă, 
implicând o dilemă esenţială: este oare posibil să existe un compromis între 
preocupările fundamentale democratice şi cele economice? Unii cercetători și 
politicieni au văzut virtuți democratice considerabile în colectivități teritoriale 
mici, susținând că micimea facilitează cetățenilor participarea în politică, 
sporeşte încredere în propria competenţă și produce consens civic. Aceasta face 
politica mai puţin abstractă, iar politicienii mai receptivi la opiniile cetățenilor, 
se extinde controlul asupra autorităţilor, este exercitată/creşte responsabilitatea 
politică. Cu toate acestea, există şi argumente democratice importante 
împotriva entităţilor mici: în colectivităţile teritoriale mari există o mai mare 
diversitate în credinţe și valori, politica devine mai competitivă şi profesiona- 
lizată. Entităţile mari întrunesc o capacitate mai mare a sistemului și pot 
furniza o gamă mult mai largă de servicii publice. Ele se dovedesc a fi mai 
puţin vulnerabile la influența mediului de afaceri şi a mass-mediei locale, 
întrunesc o acoperire mai serioasă a politicilor locale şi un nivel mai înalt al 
activităţii organizatorice și, implicit, mai multe grupuri comunitare, de interese 
şi organizații locale ale partidelor politice. 

Aşadar, rezumând ideile prezentate supra constatăm că exigenţele privind 
eficiența implică o colectivitate de dimensiuni mai mari. În același timp, 
colectivitățile locale mai mici corespund mai bine cerințelor ce vizează 
democraţia locală și capacitatea de reacţie a locuitorilor. 

Referindu-ne punctual la relația dintre dimensiune și furnizarea de 
servicii, vom menţiona că tonul dominant al literaturii academice poate fi 
rezumat în următoarele asumpții: 

— autoritățile locale mai mari dispun de o capacitate mai mare pentru 
a oferi o gamă mai largă de servicii. În consecinţă, consolidarea 
teritorială favorizează descentralizarea funcțională; 


7% Swianiewicz P., Lukomska J. Does size matter? The impact of territorial fragmentation/ 
consolidation on performance of local governments. In: 2nd International Scientific 
Conference GEOBALCANICA 2016. Proceedings. Skopje, 2016, p. 379. 

— economia de scară poate să aibă loc nu numai în industrie, ci şi în 
furnizarea mai multor servicii publice (dovezile cele mai frecvente 
se referă la cheltuielile administrative). Prin urmare, o colectivitate 
teritorială mai mare permite furnizarea de servicii mai ieftine; 

— în sistemele consolidate teritorial este mai ușor să se reducă „efectul 
plimbării libere” în furnizarea serviciilor (situaţia în care cetățenii/ 
contribuabili din alte colectivităţi locale beneficiază de servicii 
produse într-o localitate). Evident, amploarea „călătoriei libere” 
depinde şi de domeniul serviciilor furnizate la nivel local, conso- 
lidarea teritorială permite mai multe funcții alocate local; 

— discuțiile cu privire la impactul dimensiunii asupra eficienţei furni- 
zării serviciilor locale sunt dificile și adesea controversate. Există o 
problemă metodologică de bază privind măsurarea rezultatelor 
producţiei de servicii și, cu siguranţă, nu există o metodă unică, 
obiectivă, de măsurare a beneficiilor obținute. În practică, se adoptă 
o metodă simplificată care măsoară doar costurile și urmează 
ipoteza că nivelul de prestare a serviciilor ar fi invariabil. 

Este deosebit de complexă și relaţia dintre dimensiunea teritorială și 
democraţia locală. B. Denters şi colaboratorii fiind inspirați de romanul lui ]. 
Swift, Călătoriile lui Gulliver, au înaintat trei ipoteze: argumentul lui Lilliput, 
argumentul lui Brobdingnag și ipoteza contextului social. Argumentul lui 
Lilliput sugerează că în cadrul entităților mici contactele dintre cetățeni, 
oamenii politici locali și birocraţi sunt mai apropiate. Încrederea socială se 
bazează pe puternice legături personale, declinul comunităţii și încrederea 
socială care rezultă din dimensiunile în creştere se va reflecta în declinul încre- 
derii politice. Această încredere de nivel înalt ar trebui să se reflecte ulterior în 
atitudinile generale pozitive față de oficialii aleși în unitățile mici. În comuni- 
tățile mici există, de asemenea, un stimulent mai mare pentru participarea 
cetățenilor, deoarece votul unui singur individ „are mai multă greutate”. Acest 
argument rațional este în plus consolidat de un argument socio-psihologic, 
potrivit căruia, oamenii sunt predispuşi să dezvolte un sentiment mai puternic 
de identificare comunitar și local în localităţile mai mici, mai omogene, 
intensificându-se astfel interesul pentru afacerile locale și stimulându-se 
implicarea politică. Din modelul „votării cu picioarele” se poate trage 
concluzia că în comunitățile mai mici, datorită omogenităţii lor, este mai ușor 
să se reducă decalajul dintre politicile implementate și preferințele individuale. 


7% Swianiewicz P. Territorial Consolidation Reforms- European Experiences of 21st Century. 
In: International Scientific Conference GEOBALCANICA 2015. Proceedings. Skopje, 2015, 
p. 380. 

Al doilea grup de argumente (argumentul lui Brobdingnag) presupune 
doar contrariul, adică există posibilitatea ca creşterea populaţiei colectivităţilor 
locale să comporte efecte pozitive asupra calităţii democraţiei locale. Dat fiind 
că guvernele locale mari pot oferi mai multe funcţii, acestea conduc la un 
interes mai mare și la o participare mai mare în politica locală. O listă mai largă 
de funcţii atribuite contribuie, în mod incontestabil, la atragerea candidaților 
„de o calitate mai bună” în consiliile locale. Acest argument mai este susținut și 
de faptul că puterea și prestigiul asociat cu funcţiile în circumscripțiile mai 
mari sunt mai mari. Consolidarea teritorială oferă mai mult spaţiu pentru 
grupurile de interese organizate, reprezentând o societate pluralistă, ceea ce 
ajută la evitarea dominaţiei unei elite locale restrânse. În comunitățile mari este 
mai ușor să se evite nepotismul sau alte forme de clientelism politic. 

A treia cale de argumentare pornește de la prezumția că practic nu există 
posibilitatea ca dimensiunea populaţiei să aibă vreun efect asupra calităţii 
democraţiei locale, pozitiv sau negativ. Altfel spus, nu contează mărimea 
însăși, ci contextul social, care se dovedește a fi deseori deosebit în colecti- 
vităţile teritoriale de mărimi diferite. Această situaţie este posibilă, fiindcă 
dimensiunea populaţiei poate covaria cu componenţa socio-demografică 
predominantă a locuitorilor din diferite municipalități (spre exemplu, nivelul 
educaţiei). În aceste condiţii asocierea dimensiunii populației cu dimensiunile 
democraţiei locale poate fi exclusiv rezultatul diferenţelor în caracteristicile 
socio-demografice ale rezidenţilor locali.” 

Rezumând, menţionăm că în literatura de specialitate au fost înaintate și 
argumentate două ipoteze esenţiale cu privire la dimensiunea optimă a puterii 
locale: ipoteza economiilor de scară și ipoteza Tiebout. 

Economia de scară se referă la o scădere a costului mediu pe măsura 
creșterii cantităţii de producţie și este des invocată pentru consolidarea 
administraţiei locale. Ipoteza privind economia de scară sugerează relația 
inversă între scara producţiei și costurile pe unitate. Până la un moment dat, pe 
măsură ce producţia creşte, o mai mare specializare ar trebui să sporească 
productivitatea, conducând la randamente sporite. În contextul dimensiunii 
optime a municipalităţilor, economia de scară se referă, de obicei, la o scădere a 
costului pe persoană pentru o anumită sumă de servicii, pe măsură ce 
populaţia deservită crește. Costurile fixe fiind asociate cu administrația locală, 
pot fi, de asemenea, împărţite pe unități de producție mai mari. Acest lucru ar 


77 Denters B. et. al. Size and Local Democracy. Cheltenham: Edward Elgar Publishing, 2014, 
p. 313. 

trebui să însemne că autorităţile locale mai mari, care deservesc un număr mai 
mare de persoane, au ca rezultat costuri reduse pe cap de locuitor pentru 
serviciile locale. Astfel, cu cât este mai mare colectivitatea locală, cu atât mai 
mic va fi costul pe cap de locuitor al prestării serviciilor. 

Economiile de scară depind de natura tehnologică a procesului de 
producţie. În special, dacă costurile fixe ridicate coexistă cu costuri variabile 
scăzute sau constante, atunci ne putem aștepta la economii de scară 
importante.” Unităţile mai mari din administraţia locală pot prezenta o serie 
de avantaje nefinanciare față de unităţile de dimensiuni mai mici: pentru a 
permite angajarea unui personal mai înalt calificat şi mai specializat sau pentru 
furnizarea unei game de facilități și de servicii specializate.” Economiile de 
costuri se pot acumula, de asemenea, din eliminarea duplicării administrative 
și a puterii de cumpărare mai mari a organizaţiilor mai mari. 

Economiile de scară se confruntă cu anumite limite și dezavantaje. 
Susţinătorii amalgamării, bazate pe economia de scară deseori ignoră faptul că 
teoria economică recunoaşte, de asemenea, dezavantajele de scară şi limitele 
economiilor de scară. Odată cu creșterea producției, provocările, complexitatea 
şi costurile de gestionare a proceselor de producţie pot deveni mult mai mari 
decât câștigurile obţinute din creşterea veniturilor.% R. Bish a demonstrat că de 
rând cu economiile de scară, pentru multe colectivități locale este caracteristic 
un proces invers, adică creşterea cheltuielilor odată cu creşterea volumului 
(diseconomies of scales). Economia de scară este caracteristică pentru serviciile 
care necesită investiţii mari de capital, uşor măsurabile şi oferite neregulat. În 
cazul serviciilor care necesită un volum mare de muncă, greu de măsurat şi 
prestate în mod regulat, în mai mare măsură le este specific lipsa economiei de 
scară şi chiar pierderi la mărirea volumului.s! 

În literatura de specialitate se atrage atenţia asupra faptului că studiile 
dedicate economiilor de scară, deseori, nu reflectă multe dintre caracteristicile 
care pot să afecteze în mod semnificativ aplicarea principiilor democratice și 
eficiența serviciilor publice: caracteristicile populaţiei, efectul caracterului 


78 Dollery B., Crase L. Is Bigger Local Government Better? An Evaluation of the Economic 
Case for Australian Municipal Amalgamation Programs. University of New England: 
Working Paper Series in Economics, no 4, 2004, p. 9. 

7 Callanan M., Murphy R., Quinlivan A. The Risks of Intuition: Size, Costs and Economies 
of Scale in Local Government. In: The Economic and Social Review, Vol. 45, No. 3, 2014, p. 
p. 374-375. 

5 Ibidem 

81 Bish R. Local Government Amalgamations. Discredited Nineteenth Century Ideals Alive 
in the Twenty First. In: C.D. Howe Institute Commentary, 2001, March, No. 150, p. 11. 

utilizării terenurilor, caracteristicile naturale, vârsta locuitorilor, accentul pus 
asupra impozitul pe proprietate, infrastructura. Cât despre costurile servicii- 
lor livrate şi eficienţa lor, diverse analize empirice duc la o varietate de conclu- 
zii: mai multe studii teoretice subliniază faptul că dimensiunea optimă poate fi 
diferită pentru diverse servicii. Prin urmare, dimensiunea teritorială optimă 
trebuie corelată cu volumul atribuţiilor alocate autorităţilor publice locale. 

Un cadru teoretic alternativ este cel prezentat de Ch. Tiebout în 1956, 
numit adesea „ipoteza Tiebout”. Presupunând un sistem local de impozitare/ 
taxare funcțional și mobilitatea locuitorilor și a întreprinderilor, „consumatorii- 
alegători” vor putea să aleagă în care zonă de autoritate locală să locuiască în 
funcţie de preferințele personale, cântărind valoarea serviciilor locale şi a 
costurilor impozitelor și taxelor locale. În acest model, asociat cu economia 
alegerii publice, se sugerează că sunt preferate sistemele mult mai fragmentate 
ale autorităţilor locale mai mici față de autorităţile locale monopoliste mai 
mari. În esenţă, oamenii și întreprinderile „votează cu picioarele” și, dacă este 
necesar, se deplasează în alte circumscripţii ale autorităţilor locale cu pachete 
de servicii mai atractive și care reflectă preferințele lor. Reducerea numărului 
de autorităţi locale prin crearea de autorităţi locale mai mari pot crea situații de 
monopol. În acest sens, un număr mic de autorităţi locale mai mari creează un 
mediu monopolist, în timp ce sistemele mai fragmentate, cu un număr mai 
mare de autorităţi locale mici, creează un mediu mai competitiv. În situaţiile cu 
mai multe autorităţi locale mai mici, acestea trebuie să concureze între ele 
pentru a atrage atât rezidenții, cât şi investiţiile private, motiv pentru care se 
vor oferi servicii optime pentru cele mai mici costuri (și, prin urmare, impozite 
şi taxe mai mici).% 

Este important de menţionat, precum şi de ţinut cont de faptul că asupra 
organizării teritoriale eficiente a puterii locale influențează un şir de factori, 
atât de ordin intern, cât şi extern. Printre factorii interni am putea enumera: a) 
ineficienţa activității autorităţilor publice; b) instabilitatea politică; c) stagnarea 
economică; d) depopularea în ritmuri accelerate și pauperizarea localităților. 
Printre factorii externi menţionăm următorii: a) semnarea și implementarea 
Acordului de Asociere cu UE; b) atragerea R. Moldova în procesele de 


82 Matejova L. Consolidation of Small Municipalities as a Solution of Territorial Fragmen- 
tation in the Czech Republic. In: Current Trends in Public Sector Research. Proceedings of 
the 18th International Conference, Slapanice, 16-17 January 2014. Brno: Masaryk 
University, 2014, p. 170-178. 

8 Tiebout C. M. A Pure Theory of Local Expenditures. In: Journal of Political Economy, Vol. 
64, No. 5, 1956, p. 416-424. 

globalizare; c) sporirea activismului politic, economic și cultural al statelor 
străine (în special a statelor membre ale UE) în R. Moldova; d) amplificarea 
instabilității regionale (războiul din Estul Ucrainei, în primul rând). 

Prin urmare, organizarea teritorială judicioasă a puterii locale a fost şi 
continuă a fi o problemă pentru toate guvernările, din toate timpurile. O 
întrebare esenţială, de la care ar trebui iniţiată discuţia este: colectivitățile 
locale sunt percepute în calitate de colectivităţi teritoriale autonome sau doar 
ca entități administrative locale în cadrul sistemului administrativ statal? O 
altă întrebare, în cadrul problemei discutate, este următoarea: la ce nivel se 
termină sfera de acţiune a puterii statale și se începe sfera de competenţă a 
colectivităților teritoriale subnaționale? 

În efortul de a răspunde la prima întrebare menţionăm că în materie de 
organizare teritorială a puterii locale sunt determinante două abordări: 
descendentă și ascendentă.* În abordarea ascendentă de organizarea teritorială 
a puterii locale drept punct de plecare serveşte colectivitatea locală. Într-o 
astfel de abordare, colectivităţile teritoriale mai mari provin din cele de la 
nivelul inferior şi „se suprapun” armonios una peste alta. 

Abordarea descendentă, din contra, are ca punct de plecare teritoriul 
statal în întregime. Dacă în abordarea ascendentă se porneşte de la premisa că, 
colectivitatea locală posedă o anumită autonomie, atunci în abordarea descen- 
dentă, autonomia colectivităţilor locale nu se consideră a fi o condiţie obliga- 
torie. În aceste condiţii este posibilă deconcentrarea puterii publice în limitele 
asigurării verticalităţii puterii statale unitare, autonomia colectivităţilor locale 
neavând, în această logică, importanţă şi fiind ignorată în numele asigurării 
raţionalităţii conducerii administrative. 

Referindu-ne la cea de-a doua întrebare (până la ce nivel de realizare a 
puterii publice se extind limitele puterii statale), subliniem că are o mare 
importanţă, mai ales pentru colectivităţile teritoriale intermediare. În 
regimurile nedemocratice este o practică obişnuită ca administraţia, la toate 
nivelurile, să fie una statală. În societăţile democratice practic este înfăptuită 
„conexiunea” armonioasă a colectivităţilor locale cu unităţile teritorial- 
administrative ale statului. Realizarea dezideratului dat în practica cotidiană 
poate genera anumite probleme. 

În primul rând, un conflict de competenţă, când autorităţile publice ale 
colectivităţii locale pot să considere că o problemă este de interes local, pe cînd 
organul deconcentrat al puterii statale tratează aceeaşi problemă ca fiind de 
competenţa sa. 


8 Bacuares A.A. TeppuropnaArHaa oprannsannsa MecTHOI BAacru. http://www.samouprav 
lenie.ru/47-04.php (accesat la 23.03.2019). 

În al doilea rând, pot să apară situaţii când o anumită problemă nu este 
cuprinsă în sfera de competenţe a nici unei dintre autorităţile publice. Din 
această perspectivă este necesar un nivel intermediar al puterii publice, care să 
soluţioneze aceste probleme. Organizarea teritorială a puterii publice în statele 
contemporane include diverse niveluri cu grade diferite de autonomie. 
Numărul nivelurilor de administrare diferă de la un stat la altul și depinde de 
mărimea teritoriului, numărul populaţiei, particularităţile aşezării geografice. 
Scopurile urmărite de puterea publică privind ordonarea şi stabilizarea 
relaţiilor publice determină dimensiunea funcţională a autorităților publice și 
caracterul manifestărilor lor de voință. Activitatea respectivă trebuie să fie 
îndreptată în mod exclusiv la realizarea intereselor colectivităţii în dezvoltarea 
democratică, economică, socială și spirituală. 

Consideraţiile prezentate supra pot fi utilizate în calitate de repere 
conceptuale și teoretice în opera de edificare a unui sistem de organizare 
teritorială a puterii locale în R. Moldova optim, eficient şi competitiv. 

În concluzie susţinem că organizarea teritorială a puterii publice nu 
înseamnă doar decupajul administrativ al teritoriului, sensul ei suprem constă 
în distribuirea eficientă a puterii publice, atât a celei statale, cât şi a celei locale, 
în raport cu teritoriul. Reducerea sensului organizării teritoriale a puterii 
publice la delimitarea teritoriului statului în entităţi teritoriale este o abordare 
simplistă şi nu poate soluţiona problemele specifice fiecărei colectivități locale. În 
spaţiul public continuă în mod constant să predomine supoziţia că „organizarea 
administrativ-teritorială” nu se dovedeşte a fi nimic altceva decât delimitarea 
teritoriului în raioane, municipalități, oraşe și sate. A contribuit la formarea 
acestei aserțiuni publice și Constituţia, care în art. 110, alin. 1 stipulează că 
teritoriul R. Moldova „este organizat, sub aspect administrativ, în sate, oraşe, 
raioane şi Unitatea Teritorială Autonomă Găgăuzia”. O astfel de înțelegere a 
organizării teritoriale a puterii publice nu reflectă conţinutul real al noţiunii, 
interpretarea denaturată făcând posibilă menţinerea în continuare a unui 
sistem centralizat și anacronic de organizare teritorială a puterii publice locale. 


1.3. Concluzii la capitolul 1 


1. Menţinerea în R. Moldova a unui sistem ineficient al organizării terito- 
riale a puterii locale este o consecinţă a lipsei unei viziuni fundamentate 
ştiinţific cu privire la organizarea teritorială a puterii publice. 

2. În contextul proceselor de modernizare și democratizare care au loc în 
R. Moldova paradigma organizării teritoriale a puterii publice oferă suportul 
teoretic pentru examinarea și soluționarea problemelor teoretice și practice 
privind organizarea teritorială a puterii publie în general și a celei locale, în 

particular. Paradigma organizării teritoriale a puterii publice, are drept funda- 
ment următoarele aserțiuni: 

a) în societatea contemporană puterea poporului se realizează la diferite 
niveluri, întrunind diverse forme; 

b) populaţia colectivităţilor locale ca parte componentă a poporului, în 
mod direct sau prin intermediul autorităţilor create de aceste colectivităţi 
realizează, în limitele prevăzute de cadrul normativ existent, puterea publică; 

c) puterea publică a fiecărei colectivităţi locale constituie o componentă a 
puterii publice, care alături de puterea statală, formează un sistem unitar al 
puterii publice; 

d) fundamentul juridic al puterii publice îl constituie Constituţia şi legile 
statului care atribuie autorităţilor elective ale colectivităţilor locale competența 
necesară pentru realizarea puterii lor. 

Paradigma organizării teritoriale a puterii publice include următoarele 
părţi componente: 

a) organizarea teritorială a puterii statale; 

b) organizarea teritorială a puterii locale; 

c) distribuirea judicioasă a atribuţiilor între autorităţile puterii statale şi 
autorităţile puterii locale; 

d) colaborarea nivelurile de putere publică în realizarea interesului general. 

În baza acestei paradigme se poate realiza un sistem unitar şi proporţional 
al organizării teritoriale raţionale a puterii publice, fără de care nu este posibilă 
funcţionarea ei eficientă și la parametri optimi. 

3. Puterea publică se manifestă la diferite niveluri, acestea fiind echivalente. 
Recunoaşterea și instituționalizarea puterii locale nu afectează principiul 
suveranităţii poporului. Natura publică a puterii locale este identică naturii 
puterii statale. Astfel, puterea publică se realizează prin puterea publică statală 
şi puterea publică locală. 

4. Funcționarea eficientă a puterii publice locale în R. Moldova poate fi 
asigurată prin implementarea unui model de instituţionalizare a relaţiilor 
dintre puterea statală şi puterea locală care asigură unicitatea indispensabilă a 
puterii publice în soluționarea problemelor de interes local. La nivelul local pot 
coexista ambele forme ale puterii publice: statală şi locală, din aceste consi- 
derente trebuie de făcut distincţie între sintagmele „autoadministrare locală” și 
„administrare locală”. Autoadministrarea locală se referă la colectivităţile 
locale și este exercitată de locuitori fie direct, fie prin autorităţile deliberative și 
executive alese. Aceste autorități publice alese dispun de propria lor 
competență, garantată de Constituţie şi sistemul legislativ, în soluționarea 

problemelor de importanţă locală şi autonomie față de autorităţile puterii 
statale în realizarea competenţei date. 

5. Puterea publică, potrivit paradigmei organizării teritoriale a puterii 
publice, prezintă în sine un fenomen imanent oricărei comunități umane, motiv 
pentru care, existenţa și recunoaşterea colectivităţilor locale este justificată. De 
altfel, în Constituţia și în legislaţia R. Moldova, existența colectivităților locale 
este recunoscută în mod implicit și, deoarece acest lucru nu a fost făcut în mod 
explicit, este menţinută și promovată confuzia între sintagmele „colectivitate 
locală” și „unitate administrativ-teritorială”. 

6. Sintagmele „organizarea teritorială a puterii locale” și „organizarea 
administrativ-teritorială” se referă la fenomene diferite și reprezintă modele 
distincte de organizare teritorială a puterii publice în stat. În vederea depășirii 
situaţiei confuze şi anacronice în raport cu realităţile societății democratice, se 
impune: 

a) modificarea textului constituțional, în sensul recunoașterii explicite a 
rolului şi locului colectivităţilor locale în sistemul realizării puterii publice, 
diferit de circumscripțiile teritoriale ale puterii statale — unităţile administrativ- 
teritoriale. 

b) fundamentarea deciziilor politico-administrative privind organizarea 
puterii publice să fie făcută în baza paradigmei organizării teritoriale a puterii 
publice. 

Organizarea teritorială a puterii publice locale în statele contemporane 
este de neconceput fără descentralizarea și distribuirea judicioasă a responsabi- 
lităţilor între nivelurile de realizare a puterii publice, acestea fiind condiţiile 
indispensabile ale unui astfel de proces. Pentru perioada actuală de dezvoltare 
a R. Moldova este important să fie supuse analizei bazele guvernării 
descentralizate, să fie elaborate fundamentele sale conceptuale și să fie creat un 
model teoretic de descentralizare, acceptabil pentru realitățile existente, model 
care ar produce efectele scontate în urma introducerii consecvente în practică. 
În mod special vom nota faptul că pentru realizarea unei descentralizări 
eficiente a puterii publice în R. Moldova este esențială studierea nu numai a 
evoluției conceptelor contemporane privind descentralizarea, dar și a expe- 
rienței acumulate de către statele care au realizat reforme de descentralizare a 
puterii publice, mai ales ale acelor comparabile cu R. Moldova. Implementarea 
în practica națională a celor mai de succes modele de descentralizare sau a 
unor componente ale acestor modele pot îmbunătăţi semnificativ sistemul 
puterii publice din R. Moldova. Cu toate acestea, e necesar de conștientizat 
faptul că implementarea în practica autohtonă a experienţei străine ar tebui să 
fie modelată şi prognozată la nivel teoretic și empiric; de așezat pe un 
fundament științific solid și numai în acest caz „împrumutul” de instituţii şi de 
practici străine vor avea efecte pozitive, nu vor genera o nouă rundă de 
provocări, întrebări fără răspuns şi probleme irezolvabile. 

Determinarea „limitelor competenţei” este una din cele mai complexe şi 
delicate probleme. Până în prezent nu a fost elaborat un model standard, 
universal aplicabil cu privire la distribuirea competenţelor între diferite 
niveluri de exercitare a puterii publice. Mecanismul şi particularitățile 
delimitării responsabilităţilor între nivelurile teritoriale ale puterii publice din 
R. Moldova vor fi, de asemenea, examinate. 


2.1. Dimensiunile descentralizării puterii publice 


Investigaţiile privind identificarea unui model optim de descentralizare a 
puterii publice în R. Moldova trebuie de pornit de la premisa că fundamentul 
descentralizării este, în primul rând, unul politic, idee care se regăseşte și în 
Carta europeană a autonomiei locale, în Preambulul căreia este indicat că descen- 
tralizarea face parte din principiile democratice comune ale statelor europene. 

Dezvoltarea statului şi a societăţii depinde, în mare măsură, de eficienţa 
funcţionării puterii publice, elementul determinant al funcţionării eficiente a 
puterii publice fiind descentralizarea. În contextul organizării teritoriale a pute- 
rii publice, descentralizare înseamnă transferul vertical de autoritate sau 
responsabilități de la puterea statală către autoritățile puterii publice subnațio- 
nale. În sens larg, descentralizarea reprezintă un sistem în care o colectivitate 
umană sau un serviciu public este autorizat să se autoadministreze în cadrul 
respectării legilor.! Complexitatea fenomenului descentralizării comportă o 
perspectivă diacronică? şi poate fi definită ca un proces asociat cu redistribu- 
irea funcţiilor şi a atribuţiilor între autoritățile puterii publice la diferite 
niveluri pentru a atinge cele mai optime rezultate. Și legiuitorul autohton a 
admis, de asemenea, că „descentralizarea administrativă reprezintă în fapt un 
proces continuu, progresiv, care evoluează odată cu extinderea capacităţii 
administrative a unităţilor administrativ-teritoriale, în vederea gestionării 
eficiente a serviciilor publice aflate în responsabilitatea acestora” (art. 9 (alin. 1) 
al Legii nr. 435-XVI din 28.12.2006). 

Descentralizarea este importantă pentru consolidarea puterii locale ca 
atare, însă în egală măsură este deosebit de important să se renunţe la practica 
exercitării puterii pe linie verticală care este tipică birocraţiilor postsovietice şi 
care mai persistă în sistemul puterii publice din R. Moldova. Din această 
perspectivă, descentralizarea nu este altceva decât un element dintr-un şir mai 


1 Oberdorff H. Les institutions administratives. 5e edition. SIREY, 2006, p. 41. 
2 Zub A. Etatism modern și descentralizare. În: Convorbiri literare, nr. 6, 2014, p. 49. 

amplu de reforme care au scopul de a consolida şi de a promova valorile unei 
bunei guvernante la toate nivelurile de exercitare a puterii publice. 

Una dintre problemele care suscită interesul atât al teoreticienilor, cât şi al 
practicienilor este următoarea: constituie oare descentralizarea și centralizarea 
două tendinţe opozante sau acestea se deplasează de-a lungul aceluiași conti- 
nuum? Din perspectiva opoziţiei dintre cele două tendinţe, descentralizarea şi 
centralizarea ar trebui să se elimine una pe alta, existând doar o singură opțiune 
disponibilă, fie de descentralizare, fie de centralizare. În același timp, în cazul 
aceluiași continuum, descentralizarea şi centralizarea se completează reciproc. 

Majoritatea absolută a cercetătorilor care au analizat problema optează 
pentru cea de-a doua opţiune. Centralizarea şi descentralizarea, după cum 
menţiona D. Rondinelli, nu se exclud reciproc.* Din aceste raționamente un loc 
aparte în procesul de a analiză a fenomenului descentralizării ar trebui să fie 
rezervat cercetării relaţiei dintre cele două forme de organizare a puterii publice: 
centralizare și descentralizare. Din moment ce aceste fenomene pot fi conside- 
rate ca fiind un continuum, conceptualizarea științifică şi experimentarea 
pentru a determina raportul optim centralizare — descentralizare în diferite 
sectoare publice și a efectelor pe care le produc, vor contribui la identificarea 
celor mai eficiente şi fezabile soluții pentru rezolvarea problemelor cu care se 
confruntă societatea. Aici este important de menţionat necesitatea studierii 
particularităților celor două modalităţi de realizare a puterii publice în 
condiţiile unui stat concret. Lucru valabil, mai ales pentru R. Moldova, care, în 
perioada sovietică a fost parte a unui sistem hipercentralizat. 

În condiţiile sistemului hipercentralizat de organizare a puterii publice, 
toate atribuţiile și responsabilitățile îi revin puterii statale, care le asigură 
printr-un sistem uniform, ierarhizat şi unificat, în cadrul căruia doar puterea 
statală adoptă decizii, iar agenţii ei teritoriali doar le execută. Modelul statului 
hipercentralizat se bazează, în principal, pe ideea că statul reprezintă singura 
modalitate de a defini interesul public și unicul mediator al relaţiilor sale cu 
interesele particulare. Într-un astfel de sistem statul deţine rolul exclusiv în 


3 Exerciţiu de evaluare inter pares cu privire la reforma de descentralizare în Republica 
Moldova.  http://www.descentralizare.gov.md/doc.php?l=ro&idc=394&id=1203&t=/CEES 
TEDESCENTRALI ZAREA/Biblioteca-descentralizarii/Publicatii-informative/Exercitiu-de- 
evaluare-inter-pares-cu-privire-la-reforma-de-descentralizare-in-Republica-Moldova- 
martie-iunie-2014 (accesat 09.03.2019). 

+ Rondinelli D.A. What is Decentralization? In: Decentralization Briefing Notes, WBI 
Working Papers, 1999.http://www.frp2.org/english/Portals/0/Library/Inter-Governmental/ 
What%20is%20 Decentralization.pdf (accesat la 28.07.2016). 

structurarea și coordonarea activităţilor societăţii. Centralizarea excesivă 
perturbează echilibrul rezonabil între nivelurile de putere publică, ceea ce nu 
contribuie la sporirea eficienţei activității autorităților publice, a transparenţei 
şi accesibilităţii acestora pentru cetățeni. În condiţiile centralizării excesive 
autoritățile locale sunt private de stimulentele şi pârghiile de acțiune în 
teritoriu, în timp ce populaţia — de motivarea de a participa activ la înfăptuirea 
autoadministrării locale. 

În majoritatea statelor lumii contemporane stabilirea unui echilibru 
rezonabil al centralizării şi descentralizării este esenţială pentru funcţionarea 
eficientă a puterii publice. Totodată, nu toate responsabilităţile pot sau ar 
trebui să fie finanţate şi gestionate într-un mod descentralizat. Chiar şi atunci 
când autoritățile puterii statale descentralizează anumite responsabilităţi, 
deseori păstrează sarcinile strategice sau de importanţă naţională şi rolurile de 
supraveghere. Ele trebuie să creeze sau să menţină condiţii care ar permite 
unităţilor locale ale administraţiei sau organizaţiilor nonguvernamentale să-şi 
asume mai multe responsabilităţi. Ministerele centrale, frecvent, dețin rolul 
crucial în promovarea şi susținerea descentralizării prin elaborarea politicilor 
naţionale oportune și eficiente, a reglementărilor pentru descentralizare şi în 
consolidarea capacităţii instituționale locale care le ajută să-şi asume responsa- 
bilităţi pentru funcţii noi. Astfel, cel mai important lucru în gestionarea relaţiei 
dintre puterea statală și cea locală într-o anumită ţară este crearea unui 
echilibru durabil între centralizare și decentralizare. În fiecare ţară există 
întotdeauna forţe centripete care tind spre centralizare şi forţe centrifuge care 
tind spre periferie. Toate ţările, centralizate sau descentralizate, încearcă 
întotdeauna să găsească o combinaţie adecvată a acestor tipuri, întrebarea 
centrală fiind cât de mult din puterea de adoptare a deciziilor este transferată 
autorităților puterii locale. Descentralizarea este, fără îndoială, esenţială pentru 
a promova buna guvernare și democraţia, descentralizarea reușind cel mai 
bine în situaţiile în care funcționează un guvern central puternic din punctele 
de vedere ale legitimităţii și ale capacităţii de guvernare. Interacțiunea dintre 
forțele centripete şi centrifuge poate conduce fie la unitate totală (stat puternic 
centralizat, unitar), fie la dezintegrare totală. Dar poate conduce și la o situație 
compromis, de echilibru al guvernanţei descentralizate cu exercitarea în comun 
a puterii.5 Aplicarea dozată a celor două modalităţi de organizare a sistemului 


5 Utomo T.W. Balancing Decentralization and Deconcentration: Emerging Need for Asymmetric 
Decentralization in the Unitary States. http://www.gsid.nagoyau.ac.jp/bpub/research/ 
public/paper/article/174.pdf (accesat la 17.07.2016). 

puterii publice trebuie corelată cu factorii şi condiţiile care favorizează soluțio- 
narea problemelor concrete existente. Posibilitatea alegerii între metodele 
centralizate și metodele descentralizate trebuie să asigure prioritar adminis- 
trarea rațională a treburilor publice care ar permite, pe de o parte, realizarea 
intereselor generale, de nivel naţional, iar pe de alta, să contribuie la realizarea 
drepturilor, libertăților şi intereselor individuale sau colective. 

Dat fiind faptul că sunt destinate să asigure o eficiență mai mare a acţiunii 
publice, reformele ce vizează descentralizarea trebuie să consolideze autorită- 
tile statale care, devenind deconcentrate, să fie în măsură să se adapteze la 
diversitatea și evoluţia proceselor locale. Este acceptat, în general, că nu există 
o bună descentralizare, fără o deconcentrare, realizată în paralel, a serviciilor 
publice statale. Unităţile deconcentrate ale guvernului, practic fiind mai 
aproape de domeniul lor de funcţionare decât unităţile centrale, pot acţiona cu 
o mai bună cunoaștere a situaţiei, pot comunica mai bine cu părțile implicate și 
sunt mai bine dispuși să pună în aplicare deciziile administrative. Într-o astfel 
de situaţie decidenţii locali aleşi, dotați, în rezultatul descentralizării, cu noi 
atribuţii, dar şi cu un orizont mai larg de acţiune, trebuie să aibă acces la un 
reprezentant al statului în teritoriu cu competența deplină care să îi permită să 
angajeze statul fără a face referire în mod sistematic la nivelul central. În acest 
context, menţionăm că deconcentrarea puterii, pe care s-a pus accentul în 
ultimele trei decenii în R. Moldova, nu este suficientă nici pentru funcționarea 
la parametri optimi ai puterii publice, nici pentru democratizarea societății, 
procesul deconcentrării trebuie să se desfășoare concomitent cu un amplu 
proces de descentralizare a puterii publice. 

În ultimele decenii statele au renunţat la tradiţiile instituţiilor guverna- 
mentale centralizate, optând pentru descentralizarea puterii publice, care și-a 
găsit o aplicare largă în noile contexte de dezvoltare socială. Deşi multe state 
au implementat proiecte de descentralizare, există diferenţe foarte mari privind 
caracteristicile, tipul și gradul de realizare a descentralizării. Descentralizarea 
este un concept dependent de multe variabile şi ajustări permanente, motiv 
pentru care ]. Manor, autor a numeroase studii privind descentralizarea, în 
scopul descrierii diferitelor proiecte şi aplicări ale proiectelor de descentrali- 
zare, preferă formula „a experimenta descentralizarea” S În acest context, vom 
supune analizei detaliate formele descentralizării, elementele esențiale ale 
cărora, în viziunea noastră, pot fi aplicate în condiţiile R. Moldova: 


é Manor J. The Political Economy of Democratic Decentralization. Washington, DC: The 
World Bank, 1999, p. vii. 

- Descentralizarea politică: asupra formelor de descentralizare politică 
insistă, practic în mod obişnuit, politologii, preocupaţi de aspecte ce ţin de 
democratizare și societatea civilă, urmărind scopul de a identifica modalități 
eficiente de transfer a puterii decizionale către un nivel inferior al entităţilor 
guvernamentale, către cetățeni sau către reprezentanţii lor aleşi.” Descentrali- 
zarea politică, potrivit opiniei lui D. Rondinelli, are drept obiectiv să ofere 
cetăţenilor şi reprezentanţilor lor aleşi mai multă putere în cadrul procesului 
decizional, deoarece deciziile luate cu o participare mai mare vor fi mai bine 
cunoscute şi mai relevante pentru interesele societății, decât cele adoptate doar 
de autorităţile centrale. Se presupune, de asemenea, că selectarea reprezentan- 
ţilor din circumscripțiile electorale locale va permite cetăţenilor să cunoască mai 
bine reprezentanţii lor, iar aleşilor să cunoască mai bine necesitățile, problemele 
şi doleanţele alegătorilor. Descentralizarea politică necesită, deseori, reforme 
constituţionale sau modificarea sistemului legislativ existent, dezvoltarea 
partidelor politice pluraliste, consolidarea legislativelor, crearea entităților 
politice locale, precum şi încurajarea grupurilor de interes public eficiente. 

Într-o altă lucrare, elaborată de D. Rondinelli în coautorat cu G. S. Cheema, 
sunt elucidate componentele esenţiale care ar trebui să le includă descentrali- 
zarea politică, acestea fiind: a) organizaţii şi proceduri vizând sporirea 
participării cetățenilor la selectarea reprezentanţilor politici şi la elaborarea 
politicilor publice, b) schimbări în structura guvernului prin transferarea 
puterii și a autorităţii către unităţile locale de guvernare, c) distribuirea puterii 
instituţiilor în cadrul statului prin federalism, federaţii constituționale sau 
regiuni autonome, d) instituții și proceduri care permit libertatea de asociere și 
participarea organizaţiilor societăţii civile în procesul de luare a deciziilor 
publice, în furnizarea de servicii sociale benefice, în mobilizarea resurselor so- 
ciale şi financiare pentru a influența procesul de adoptare a deciziilor politice.” 
Astfel, descentralizarea politică înseamnă transferul puterii de luare a decizii- 
lor către unitățile guvernamentale de nivel inferior, cetățenilor sau reprezen- 
tanţilor aleşi ai acestora. Exercitarea puterii de luare a deciziilor autonome 
reprezintă un act de autoadministrare locală sau de autoadministrare 
regională, nivelul decisiv pentru descentralizarea politică este, de obicei, cel 


7 Cohen J. M., Peterson S. B. Methodological Issues in the Analysis of Decentralization. 
https://sites.hks.harvard.edu/cid/hiid/555.pdf (accesat la 09.07.2018). 

8 Rondinelli D.A. Op. cit., p. 1-2. 

’ Cheema G.S., Rondinelli D.A. From Government Decentralization to Decentralized Gover- 
nance. In: Decentralizing Governance: Emerging Concepts and Practices. Washington: 
Brookings Institution Press, 2007, p. 6-7. 

intermediar sau cel regional. Experienţa internaţională atestă faptul că poate 
exista un sistem cu două niveluri ale puterii publice locale. Într-o astfel de 
situaţie, autoadministrarea poate îndeplini funcţii care altfel ar rămâne sub 
jurisdicţia autorităţilor puterii statale.!0 

Acţiunile vizând descentralizare politică sunt elaborate pentru a transfera 
autoritatea politică sau capacităţile electorale actorilor locali. Exemple de acest 
tip de reforme sunt populare prin alegerea primarilor și guvernatorilor, care în 
perioadele constituționale anterioare au fost numiţi, prin crearea adunărilor 
legislative locale sau prin reforme constituţionale care să consolideze autonomia 
politică a administraţiilor locale. Descentralizarea politică se referă la situațiile în 
care puterea și autoritatea politică au fost descentralizate la nivelurile 
subnaţionale, iar cele mai evidente manifestări ale acestui tip de descentralizare 
ţin de formele locale de guvernare alese şi împuternicite cu atribuţii. Anume din 
această perspectivă, devoluţia este considerată de PNUD ca fiind o formă de 
descentralizare politică: „un transfer deplin al responsabilității, procesului de 
luare a deciziilor, resurselor şi colectarea de venituri la nivel local către o 
autoritate publică, care este autonomă și pe deplin independentă de autoritatea 
care i le transferă. Autorităţile sunt recunoscute ca persoane juridice indepen- 
dente şi sunt, în mod ideal, alese (deși nu este necesar)”.!! 

În esenţă, devoluţia reprezintă transferul de competenţă localizată 
teritorial, de la autorităţile puterii publice statale la cele locale. Spre deosebire 
de descentralizare, prin intermediul căreia puterea statală îşi menţine 
posibilitatea recuperării competenţei transmise puterii publice locale, devoluţia 
presupune o transformare mai profundă a sistemului teritorial de realizare a 
puterii publice prin transferul către autorităţile publice locale nu numai a 
atribuţiilor cu caracter executiv, dar şi a unor cu caracter legislativ, acordarea 
unei autonomii largi colectivităților teritoriale locale şi consacrarea unor 
garanţii privind menţinerea competenţelor transferate. 

În concluzie, subliniem faptul că descentralizarea politică poate fi definită 
ca o distribuire pe verticală a puterii între nivelurile de realizare a puterii 
publice care dispun de propria putere decizională. 


10 [llner M. Decentralization Reforms in Central and Eastern Europe and the CIS after 1989: 
Aims, Problems and Solutions. In: Decentralization: Conditions for Success Lessons from 
Central and Eastern Europe and the Commonwealth of Independent States. New York: 
United Nations, 2000, p. 23. 

1 The UNDP Role in Decentralization and Local Governance. A joint UNDP-Government of 
Germany evaluation. http://web.undp.org/evaluation/documents/decentralization_final_ 
Report.PDE (accesat 11.02.2019). 

- Descentralizarea administrativă: conceptul lansat de D. Rondinelli presu- 
pune deliberat că descentralizarea administrativă urmăreşte să redistribuie 
autoritatea, responsabilitatea şi resursele financiare pentru furnizarea servi- 
ciilor publice între diferite niveluri de guvernare. Este transferul de responsa- 
bilitate pentru planificarea, finanţarea şi gestionarea anumitor funcţii publice 
din partea administraţiei centrale şi agenţiilor ei pentru a putea conduce unităţi 
ale agenţiilor guvernamentale, unităţi subordonate sau niveluri de guvernare, 
autorităţi publice semiautonome sau corporaţii, autorităţi regionale sau 
funcţionale pe arii extinse.!? Descentralizarea administrativă, în acest sens, 
semnifică schimbarea ierarhică și funcțională a distribuţiei puterilor de la nivel 
central la nivel local.1% Descentralizarea administrativă include două compo- 
nente esenţiale: deconcentrarea și delegarea. Deconcentrarea, care constă în 
redistribuirea autorităţii de adoptare a deciziilor şi a responsabilităţilor finan- 
ciare şi de gestionare pe diferite niveluri ale administraţiei centrale, este 
considerată cea mai slabă formă a descentralizării, fiind folosită, cel mai 
frecvent, în statele unitare. În cadrul acestei categorii politicile şi oportunităţile 
pentru input-urile locale variază: deconcentrarea poate doar schimba 
responsabilităţile oficialilor administraţiei centrale din capitală către cei care 
lucrează în teritoriu, fie se dovedește în măsură să formeze o administraţie 
puternică, o capacitate administrativă locală sub supravegherea entităților 
ministeriale ale administraţiei centrale." 

Pentru a atinge niveluri mai înalte de eficiență, guvernele centrale 
transmit unele dintre funcţiile lor în jos, prin deconcentrare realizându-se 
reforma distribuţiei ierarhice şi funcționale a funcţiilor între unitățile 
administrației publice centrale și subnaţionale. M. Illner subliniază, în acest 
sens, că deconcentrarea implică un proces prin care funcţiile guvernamentale 
sunt deplasate în jos în cadrul sistemului ierarhic statal. Aceste acţiuni se 
realizează, totodată, fără a slăbi ierarhia sistemului ierarhizat, unităţile 
deconcentrate rămânând în subordinea verticală a autorităţilor centrale. Pe 
interior, eficiența administrativă şi a furnizării de servicii trebuie a fi 
îmbunătăţite în rezultatul deconcentrării. Unităţile guvernamentale deconcen- 
trate, fiind mult mai aproape de domeniul de funcționare decât unităţile 


12 Cheema G.S., Rondinelli D.A. Op. cit., p. 6-7. 

15 Carp R., Sienerth A.K. Decentralization in Romania: A Constant Failed Reform Under 
Scrutiny from the Constitutional Limits Perspective. In: Jurisprudence, no 21, 2014, p. 1209. 

14 Rondinelli D.A. What is Decentralization? In: Decentralization Briefing Notes, WBI 
Working Papers, 1999. http://www.frp2.org/english/Portals/0/Library/Inter-Governmental/ 
What%20is%20Decentrali zation.pdf (accesat la 28.07.2016). 

centrale, pot acționa cu o mai bună cunoaştere a situației, mai bine să comunice 
cu părţile interesate și să asigure o mai bună aplicare a deciziilor. În multe 
cazuri deconcentrarea reprezintă procesul transferului în cadrul aceleiași 
structuri, de la nivelul central la nivelul teritorial, de autoritate/responsabilitate 
administrativă și financiară.!€ 

De procesele de deconcentrare și descentralizare sunt strâns legate două 
variabile, eficienţa şi legitimitatea, fiind cuplate funcţional şi practic consoli- 
dându-se reciproc. Eficienţa consolidează legitimitatea guvernelor și, invers, 
legitimitatea este un factor în susținerea eficienței. 1 

Delegarea este o formă mai extinsă a descentralizării şi se referă la trans- 
ferul luării deciziilor şi a autorității administrative și/sau a responsabilității 
privind sarcinile clar stabilite de la autorităţile centrale la instituţiile şi organi- 
zaţiile care nu sunt subordonate direct administraţiei centrale, dar care sunt 
responsabile în faţa acestei. O formă dintre cele mai răspândite ţine de delega- 
rea unor sarcini din partea guvernului central către organizaţiile semiauto- 
nome care nu sunt controlate în totalitate de guvern, deși sunt responsabile din 
punct de vedere juridic față de acesta, cum ar fi întreprinderile de stat și corpo- 
rațiile de dezvoltare urbană sau regională. Administraţiile deleagă responsabi- 
lităţi în condiţiile când sunt create întreprinderi publice sau corporaţii, 
autorităţi din sectorul locuințelor, autorităţi de transport, districte cu servicii 
speciale, corporaţii de dezvoltare regională sau unităţi speciale de implemen- 
tare a proiectelor. De obicei, aceste organizaţii au mare discreţie în procesul de 
adoptare a deciziilor, pot fi scutite de constrângeri ce ţin de personalul 
serviciului public, pot fi abilitate să taxeze utilizatorii în mod direct din 
servicii. Aceste entități cu statut juridic independent și bugete autonome sunt, 
în general, obligate să raporteze guvernului central. Administraţiile locale 
furnizează, de regulă, anumite servicii foarte specifice care le sunt delegate de 
guvernul central fie de următorul nivel superior al guvernării (în acest caz sunt 
beneficiarii de responsabilități delegate și resurse). Din ce în ce mai des, 
entitățile puterii centrale şi locale deleagă unele sarcini, cum ar fi colectarea de 
deşeuri menajere și repararea drumurilor, prin contractarea unor firme 
private.I8 


3 [llner M. Op. cit, p. 23. 

16 Profiroiu A., Profiroiu M., Pradeilles A.A. Consideraţii privind procesul de descentralizare 
în România. În: Administraţie și Management Public, nr. 7, 2006, p. 33. 

1 Illner M. Op. cit., p.23. 

18 Dafflon B., Madiès Th. Decentralization: A Few Principles from the Theory of Fiscal 
Federalism. Paris: Agence Française de Développement, 2011, p. 8. 

În cazul delegării, autoritatea şi responsabilitatea se distribuie deseori și 
autorităților publice locale sau agenţiilor locali ai autorităților puterii statale 
care nu sunt întotdeauna neapărat sucursale ori birouri locale ale autorității 
care deleagă sarcinile. Deși se transferă responsabilitatea către unitățile 
subnaţionale, cea mai mare parte a responsabilității rămâne pe verticală, la 
autoritatea publică centrală care le-a delegat.!? 

- Descentralizarea spațială: pe lângă descentralizarea administrativă și 
politică, poate avea loc și descentralizarea spaţială. Ca regulă, menţiona M. 
Illner, reformele de descentralizare trebuie să abordeze următoarele două 
momente privind aspectele teritoriale ale guvernării: primul se referă la 
nivelurile teritoriale de guvernare — numărul lor, caracterul, funcțiile și relațiile 
reciproce (relaţii interguvernamentale), cel de-al doilea, la unităţile teritoriale 
(zone guvernamentale) reprezentând fiecare nivel — caracterul, numărul şi 
delimitarea lor. Având în vedere contextele foarte diferite în care reformele 
sunt concepute și puse în aplicare în diferite țări, nu pot fi formulate reguli 
generale fixe cu privire la modul în care să se procedeze în rezolvarea 
sarcinilor de mai sus. Cu toate acestea, anumite principii pot fi formulate cu 
privire la aspectele spaţiale sau geografice ale reformei, după cum urmează: a) 
respectarea particularităţilor geografice şi celor demografice ale ţării, b) 
principiul ariei naturale, c) sustenabilitatea, d) principiul relaţiilor interguver- 
namentale, e) dimensiunea suprastatală.2 

Referindu-se la dimensiunea spaţială a descentralizării administrative, ]. 
M. Cohen şi S. B. Peterson notează că aceasta se manifestă atunci când sarcinile 
din sectorul public sunt transferate geografic departe de centrul administrativ; 
„descentralizarea spaţială” este un termen preponderent aplicat de proiectanți 
regionali şi geografi implicaţi în formularea politicilor care vizează reducerea 
concentrării urbane excesive prin promovarea polilor de creștere regionali, cu 
potenţial de a deveni centre de producţie și pieţe agricole regionale.?! În cadrul 
descentralizării spaţiale autoritatea şi responsabilitatea sunt transferate unor 
entități situate în locaţii fizice diferite de la nivel central la cel local. 
Respectivele transferuri includ şi aspectul instituţional, care implică trecerea 
rolurilor şi funcţiilor de la o agenţie centrală la multiple agenţii subnaţionale, 
presupunându-se o acţiune de demonopolizare și acceptare a pluralismului. 


1 The UNDP Role in Decentralization and Local Governance. A joint UNDP-Government of 
Germany evaluation, p. 30. http://web.undp.org/evaluation/documents/decentralization_ 
final_Report.PDF (accesat 11.02.2019). 

% Illner M. Op. cit., p. 23-25. 

21 Cohen J. M., Peterson S. B. Op. cit. 

După cum menţiona R. Prud'homme, a cărui opinie o împărtăşim şi o 
reiterăm în vederea asigurării plenitudinii investigaţiilor, cele mai multe 
discuţii despre descentralizare ignoră geografia. Descentralizarea în India este 
discutată cu aceleași concepte și cuvinte ca și descentralizarea în Tunisia; și 
descentralizarea orașelor este tratată la fel ca descentralizarea la sate. 
Conceptul cheie în descentralizarea diferențiată din punct de vedere geografic, 
potrivit opiniei lui R. Prud'homme ar trebui să fie cel al „masei critice”. Pentru 
ca unităţile descentralizate să fie eficiente şi să obțină beneficiile potenţiale ale 
descentralizării, acestea trebuie să fie suficient de largi în ceea ce priveşte 
populaţia, activităţile şi veniturile. Această eficiență poate fi sporită prin 
formare personală şi consolidare instituțională, dar descentralizând impozitele 
şi chiar cheltuielile pentru autorităţile locale mici și slabe este puţin probabil ca 
activităţile respective să fie unele de succes.?? 

- Descentralizarea asimetrică: experienţa statelor contemporane indică faptul 
că nu există un model singular de descentralizare chiar și în ţările cu aceeași 
structură politică, adică sistem unitar sau federal. În cazul statelor unitare, deși 
întrunesc sisteme politice similare, există o mare diversitate în ceea ce priveşte 
aspectele culturale și istorice între regiuni. La o analiză extinsă este de remarcat 
că progresul economic, dinamica politicilor locale, condiţiile şi resursele 
naturale sunt, de asemenea, diverse, fiind motivul pentru care abordările 
politice, administrative şi financiare ar trebui adaptate pentru fiecare regiune 
în funcţie de condiţiile obiective existente și scopurile propuse. În aceste con- 
diții, descentralizarea asimetrică, care înseamnă un design de descentralizare 
adaptat pentru regiuni concrete, ar fi o soluție rezonabilă. 

Vom menţiona că sintagma „descentralizare asimetrică” a evoluat de la 
conceptul „federație asimetrică”, introdus în circuitul ştiinţific de Ch.D. Tarlton 
în 1965. Pornind de la premisa că „în studiile privind federalismul abordările 
predominante evită să acorde suficientă atenţie diverselor moduri în care 
fiecare stat membru dintr-un sistem federal este capabil să se raporteze la 
sistem în ansamblul său, la autoritatea centrală, și la fiecare stat membru”, 
Ch.D. Tarlton a propus folosirea a două noţiuni pentru a explica situaţia. 
Prima, se referă la noţiunea de simetrie, care se referă la măsura în care statele 
componente împărtășesc, mai mult sau mai puţin, preocupările comune ale 
sistemului federal, în ansamblu. În același sens, a doua noţiune, cea de 
asimetrie, exprimă măsura în care statele componente ale federației nu 


2 Prud'homme R. The Dangers of Decentralization. In: The World Bank Research Observer, 
vol. 10, no. 2, 1995, p. 214-215. 

împărtăşesc aceste trăsături comune. Simetria sau asimetria relației unui stat 
membru al federaţiei este determinată de participarea sa la structurile sociale, 
culturale, economice şi politice ale federaţiei. Această relaţie, la rândul său, este 
un factor important în modelarea relaţiilor sale cu alte state membre și cu 
autoritatea națională.” 

Probabilitatea de aplicare a descentralizării asimetrice este mai mare în 
statele unitare, dat fiind că în statele federale există tendința de a pune în 
aplicare o autonomie mai largă şi, eventual, deplină, pentru guvernele lor 
subnaţionale. Există unele tipuri posibile de descentralizare aplicate în statele 
unitare, de exemplu: autonomie extinsă, autonomie limitată și autonomie 
specială. Atunci când două sau mai multe tipuri de descentralizare sunt pe cale 
să fie puse în aplicare în acelaşi timp pentru diferite regiuni, în cadrul unui 
aceluiași stat, atunci avem prezentă o descentralizare asimetrică. Descentra- 
lizarea asimetrica nu este o abatere de la ideea de bază a descentralizării, mai 
degrabă este un factor de consolidare a obiectivelor descentralizării prin 
sporirea eficacităţii și a eficienţei activităților autorităților publice, precum și 
prin consolidarea democraţiei locale. În acest caz, puterea locală este fortificată 
prin menţinerea particularităţilor privind caracteristicile, potenţialul, necesită- 
tile şi contextul social şi istoric local. Mai mult decât atât, având în vedere că 
fiecare regiune a oricărei țări are caracteristici politice, sociale și culturale 
diferite, descentralizarea asimetrică poate să fie o politică deliberată de a evita 
problemele guvernului central legate de o anumită regiune. Acesta este motivul 
pentru care statele contemporane folosesc descentralizarea nu numai ca o 
strategie politică de a transfera responsabilităţile autorităților puterii statale, 
dar și ca un mecanism de asigurare a unui echilibru a puterilor locale. Acest 
echilibru ar putea fi realizat prin reducerea nivelului de intervenţie a autorită- 
ţilor puterii statale și extinderea autonomiei de acțiune a puterilor locale. 

Analiza principalelor tendinţe în ceea ce privește schimbările în sfera 
vieţii locale din mai multe state contemporane scoate în evidență faptul că 
noile modele de organizare teritorială a puterii publice par a favoriza formele 
asimetrice. Vom preciza că descentralizarea asimetrică este practicată de multe 
state unitare, cum ar fi Franţa, Japonia, China, Indonezia. 

Descentralizarea asimetrică se constituie într-o soluţie de tipul câștigător — 
câştigător pentru a rezolva conflictele între susținătorii statutului unitar și 
promotorii separatismului, prin aplicarea descentralizării asimetrice, structura 
politică de bază a statelor unitare practic nu este schimbată în mod necesar în 


% Tarlton Ch. D. Symmetry and Asymmetry as Elements of Federalism: A Theoretical 
Speculation. In: The Journal of Politics, Vol. 27, No. 4, 1965, p. 861. 

federalism. Având în vedere că obiectivul principal constă în necesitatea de a 
îmbunătăţi calitatea serviciilor publice pentru populaţie, opunerea statelor 
unitare celor federale sau descentralizate celor deconcentrate, nu este 
relevantă. Cel mai important lucru care trebuie remarcat este faptul că ambele 
forme, atât statele unitare, cât și cele federale, au şanse egale de a promova 
descentralizarea asimetrică.” Nu în ultimul rând, descentralizarea asimetrică 
oferă posibilitatea de a direcţiona separatismul local în albia dialogului 
constructiv și poate fi preîntâmpinată descompunerea statului sub presiunea 
tendinţelor centrifuge. 

- Descentralizarea fiscală, se exprimă în setul de politici menite să sporească 
veniturile și/sau autonomia fiscala a autorităţilor publice locale. Politicile de 
descentralizare fiscală își pot asuma diferite forme instituționale, precum o 
creștere a transferurilor de la guvernul central, stabilirea de noi taxe locale sau 
delegarea autorităţii fiscale care a fost anterior la nivel național.” Astfel, 
descentralizarea fiscală include următoarele componente: a) mijloacele şi 
mecanismele de cooperare fiscală în distribuirea veniturilor publice între toate 
nivelurile de guvernare, b) delegarea fiscală privind atragerea veniturilor 
publice și alocarea cheltuielilor, c) autonomia fiscală a autorităţilor statale, 
regionale și locale.2% În același context, responsabilitatea financiară este o 
componentă esenţială a descentralizării: dacă administraţiile publice locale şi 
organizaţiile private sunt apte pentru a îndeplini funcţiile descentralizate în 
mod eficient, ele trebuie să aibă venituri corespunzătoare, colectate la nivel 
local sau transferate de la administraţiile centrale, precum şi autoritatea să 
adopte decizii ce țin de cheltuieli. 

Descentralizarea fiscală poate să întrunească mai multe forme, inclusiv: a) 
autofinanţare sau recuperare a costurilor prin taxe de utilizare, b) co-finanţare 
sau co-producţie, în care utilizatorii participă la furnizarea serviciilor sau 
crearea infrastructurii prin contribuţii băneşti sau prin forţa de muncă, c) 
malorarea veniturilor locale prin taxe pe proprietate, vânzări sau taxe indirecte, 
d) transferuri din contul impozitelor colectate de autoritățile centrale către 
administraţiile locale pentru utilizare generală ori specifică, e) autorizarea 
împrumuturilor municipale şi mobilizarea resurselor administraţiei naţionale 
sau locale prin garanţii de împrumut.” 


2 Utomo T.W. Op. cit. 

3 Falleti T.G. A Sequential Theory of Decentralization: Latin American Cases in Com- 
parative Perspective. In: American Political Science Review, 2005, Vol. 99, No. 3, p. 329. 

2% Cheema G.S., Rondinelli D.A. Op. cit, p. 7. 

2? Rondinelli D.A. What is Decentralization? In: Decentralization Briefing Notes, WBI 
Working Papers, 1999.http://www.frp2.org/english/Portals/0/Library/Inter-Governmental/ 
What%20is%20 Decentralization.pdf (accesat la 28.07.2016). 

Principiul de bază al descentralizării fiscale, potrivit lui W. Oates, constă 
în „prezumția că furnizarea de servicii publice ar trebui să fie situată la cel mai 
de jos nivel de administrare, care să cuprindă, într-un sens spaţial, beneficiile și 
costurile relevante”. lar pentru ca puterea locală să aibă capacitatea de a-și 
îndeplini în mod eficient funcţiile, este necesar de a fi îndeplinite anumite 
condiții. În primul rând, autorităţile intermediare și locale au nevoie de surse 
independente de venituri. Cea de a doua condiţie, în strânsă conexiune cu 
prima, se referă la natura veniturilor proprii. 

Astfel, puterea locală poate exista doar acolo unde poate să-şi formeze 
propriul buget. Însă, mai ales în statele în curs de dezvoltare, puterile locale şi 
intermediare, deși dispun de prerogative legale de a impune taxe și impozite 
locale, în condiţiile în care baza fiscală este foarte slabă, iar dependența de 
subvenţiile puterii statale este adânc înrădăcinată, nu fac mari eforturi pentru 
a-și exercita aceste atribuții. 

- Descentralizarea economică, în linii generale, înseamnă crearea unui cadru 
permisiv pentru dezvoltarea producerii de bunuri și de servicii în scopul 
satisfacerii interesului public la nivel local. Potrivit opiniei lui D. Rondinelli, 
cele mai complete forme de descentralizare din perspectiva administraţiei 
publice sunt privatizarea şi dereglementarea, prin intermediul căror are loc 
transferul responsabilităţii funcţiilor din sectorul public către sectorul privat. În 
același timp, permit a realiza funcţiile care, în principal sau exclusiv, au fost în 
responsabilitatea administraţiei publice şi care urmează să fie efectuate de către 
întreprinderi, grupuri comunitare, cooperative, asociaţii voluntare private şi 
alte organizaţii nonguvernamentale. Privatizarea şi dereglementarea sunt, de 
obicei, însoţite de liberalizarea economică şi politici de dezvoltare a pieței.’ 

Analiza statistică denotă că descentralizarea, măsurată convenţional, tinde 
să crească odată cu nivelul veniturilor. Cu toate că aceste corelaţii nu reflectă 
cauzalitățile care se află la bază, ele pot sugera că descentralizarea este, 
probabil, mai de succes în ţările cu venituri mijlocii sau ridicate.? Evaluarea 
avantajelor descentralizării confirmă că țările în curs de dezvoltare sunt mai 
puţin descentralizate, decât țările industrializate. Potrivit estimărilor lui R.W. 


28 Oates W. E. An Essay on Fiscal Federalism. In: Journal of Economic Literature, Vol. 37, No. 
3, 1999, p. 1122. 

2 Oates W. E. The Role of Fiscal Decentralization in Economic Growth. In: National Tax 
Journal, Vol. XLVI, No. 2, p. 241. 

3 Rondinelli D.A. Op. cit. 

31 Ibidem 

32 Prud'homme R. Op. cit., p. 214. 

Bahl și J.F. Linn, descentralizarea, probabil, vine odată cu realizarea unui nivel 
înalt de dezvoltare economică. Acest lucru se datorează faptului că sporirea 
veniturilor pe cap de locuitor este, de obicei, însoţită de o creștere a urbanizării 
şi a capacităţii fiscale a autorităţilor publice locale în urma urbanizării printr-un 
grad incontestabil mai mare al capacității administrative locale, îmbunătăţirea 
abilităților de implementare a politicilor publice la nivel local şi, probabil, de do- 
rinţa de a elimina disparităţile regionale privind calitatea serviciilor publice.% 

Acestea, în linii generale, sunt forme de descentralizare aplicabile și în R. 
Moldova. Deşi multe țări au implementat proiecte de descentralizare, există 
foarte mari diferenţe cu privire la caracteristicile, formele și gradul de realizare 
al descentralizării. Nu există un model universal care poate fi aplicat tuturor 
statelor şi oricăror situaţii. Viziunea strategică a reformelor ce vizează 
descentralizarea ar trebui să fie elaborată pornind de la realitățile concrete 
existente la un moment dat în societate. 

Urmare a tendințelor şi proceselor globale de democratizare a tuturor 
sferelor vieţii sociale, guvernarea democratică și descentralizată, într-o formă 
sau alta, a fost adoptată de multe state de-a lungul ultimilor decenii. Dacă în 
ţările dezvoltate, descentralizarea, în principal, a însemnat căutarea unor forme 
mai eficiente de guvernare, în scopul de a asigura competitivitatea economiei 
naţionale, în țările aflate în tranziție, procesul de descentralizare a fost mai 
complicat. În aceste țări descentralizarea a fost legată inseparabil de punerea în 
aplicare a pârghiilor economiei de piață și a mecanismelor și instituţiilor 
democratice. Ţările din Europa Centrală și de Est şi CSI au trebuit să facă față 
la trei transformări fundamentale: a) de la economie de stat planificată la 
economie de privată, de piaţă, b) de la regulile centralizării autoritare la o 
democraţie pluralistă şi c) de la un mod de organizare a societăţii în care 
domina partidul și statul la o societate civilă relativ autonomă. În plus, unele 
țări s-au confruntat, de asemenea, cu provocarea constituirii națiunii. 
Transformarea structurilor teritoriale a guvernelor centrale și descentralizarea 
au fost considerate ca o parte importanta a procesului de stabilire a unei 
democrații pluraliste şi construirea unei societăți civile.3 

În R. Moldova, ca şi în majoritatea ţărilor postsovietice, procesele de 
descentralizare au coincis cu perioada de tranziție democratică. Prin urmare, 
autoritățile publice fiind abilitate să exercite puterea publică, de rând cu alte 
instituţii publice, la toate nivelurile de putere, s-au ocupat și de implementarea 


3 Bahl R.W., Linn J.F. Urban public finance in developing countries. New York: Oxford 
University Press, 1992, p. 391-392. 
3 Illner M. Op. cit., p. 25. 

valorilor societății democratice. Având în vedere aceste realități sociale, este 
util de a releva modul în care descentralizarea influențează guvernarea 
democratică în contextul în care instituţiile politice, juridice şi administrative se 
află în stadiul de construcţie. J.M. Cohen și S.B. Peterson au remarcat existența 
tendinței de a argumenta simplist că alegerile democratice, oficialii locali și 
consiliile responsabile sunt elementele esenţiale pentru descentralizarea efi- 
cientă a puterii publice. Cercetătorii afirmă că din punct de vedere metodologic 
această afirmaţie suferă de utilizarea neglijentă a terminologiei critice şi a 
ipotezei idealiste despre dezvoltarea centrată pe oameni și confundă relaţia 
dintre formele politice și administrative ale descentralizării: cu cât este mai 
mare cantitatea de descentralizare democratică, care se desfăşoară, cu atât este 
mai largă gama de forme administrative sau politice a strategiilor de descentra- 
lizare, pe care factorii de decizie din autorităţile puterii statale le au la îndemâ- 
nă în raport cu problema existentă. În același timp, în ţările în care s-au 
confruntat cu o descentralizare politică minimală, strategiile de descentralizare 
administrativă sunt limitate la deconcentrare. Prin urmare, democratizarea poate 
facilita strategiile de descentralizare administrativă și/sau politică, dar absența 
acestei nu înseamnă neapărat că aceste strategii nu pot fi eficiente sau eficace.” 

Ne raliem punctului de vedere exprimat de către M. Illner că descentra- 
lizarea contribuie la procesul de democratizare, iar modalităţile concrete prin 
intermediul căror descentralizarea este în măsură să favorizeze procesele de 
democratizare sunt următoarele: a) oferă oportunități pentru segmente largi ale 
populaţiei de a participa direct la administrare prin funcţii elective sau 
indirect, fie prin alegeri locale, fie prin monitorizarea administraţiei. Acest 
lucru ajută, de asemenea, la învăţarea de noi roluri și practici politice; b) oferă 
oportunități pentru dezvoltarea unor noi elite la nivel local, cu abilități politice 
pentru a participa efectiv la viața politică naţională; c) autorităţile publice locale 
acţionează, într-o oarecare măsură, ca un control şi/sau ca o forță compensatorie 
pentru autoritățile publice centrale; d) descentralizarea solicită actorilor locali şi 
regionali să se implice în dezvoltarea economică și socială locală și regională; e) 
descentralizarea funcţiilor administraţiei la nivel local degajează, într-o măsură 
sau alta, o supraîncărcare excesivă a guvernului central.% 

Indiscutabil, descentralizarea prezintă o componentă importantă a refor- 
melor democratice care au avut sau au loc, mai ales în statele postsovietice. Nu 


3 Cohen J. M., Peterson S. B. Op. cit. 
3% Illner M. Issues of the Decentralization Reforms in Former Communist Countries. In: 
Informationen zur Raumentwicklung, No 7-8, 2000, p. 391. 

putem înțelege beneficiile depline ale guvernării democratice dacă nu vom 
accepta faptul că nu toate problemele au un caracter statal și că rezolvarea lor 
implică luarea unor decizii la nivel local de către cei care îi vor simți nemijlocit 
efectele. Descentralizarea este considerată a fi şi o condiţie prealabilă a demo- 
crației, fiind utilizată ca termen-cheie pentru evaluarea democratizării unui 
regim politic.” Referitor la ideea că descentralizarea este o condiţie esenţială 
pentru democratizare, menţionăm că susținătorii ideii date au argumentat că 
descentralizarea are potenţial de a îmbunătăţi guvernanţa democratică prin 
responsabilizarea autorităţilor publice, deoarece ele ar fi mai aproape de 
cetățeni și ar fi mai capabile de a discerne în ce constau preferinţele lor. 
Descentralizarea aduce cetățenii mai aproape de autoritățle puterii locale, 
permițându-le să ştie nemijlocit cu ce se ocupă autorităţile alese și de a le 
responsabiliza pentru activitatea şi acţiunile lor. Descentralizarea permite 
cetăţenilor să se implice într-un mod activ în deliberările cu privire la afacerile 
publice, oferind o mai bună calitate a reprezentării, o mai mare transparenţă, și 
mai multe oportunități de participare pentru cetățeni. Prin urmare, autoritățile 
puterii locale, incontestabil, vor fi mai receptive și mai responsabile față de 
cetățeni, care, la rândul lor, vor fi cu mult mai activ implicaţi în deliberările 
privind afacerile publice locale. 

Supunând analizei reformele de descentralizare a puterii publice care au 
avut loc în Europa Centrală şi de Est, am constatat că, indiferent de similitu- 
dinile conceptuale, trăsăturile comune ale mecanismelor de implementare și 
problemele de aceeaşi natură, nu există un set de principii şi soluţii universal 
aplicabile şi care ar produce efecte similare în toate statele. Aplicarea unui 
„model ideal” al descentralizării, care a funcţionat cu succes în unul sau câteva 
state, nu garantează a priori succesul, deoarece fiecare stat are propriile 
particularități politice, sociale, economice și istorice care, până la urmă, dețin 
un rol determinant în reuşita procesului de descentralizare. 

Generalizând diverse opinii privind avantajele descentralizării, conținute în 
literatura destul de vastă dedicată proceselor de descentralizare, putem afirma că 
avantajele descentralizării, din perspectiva colectivităților locale, sunt următoarele: 

- oferă o protecţie reală a drepturilor și a libertăţilor omului; 

— asigură flexibilitate, mobilitate şi universalitate acţiunii autorităților 
puterii locale; 

- oferă posibilitate reală de a lua în considerare particularităţile 
colectivităţilor teritoriale şi elaborării pentru acestea a mecanismelor 
adecvate de realizare a puterii publice la nivel local; 


37 Carp R., Sienerth A.K. Op. cit., p. 1209. 

- contribuie substanţial la soluţionarea mai rapidă, în funcţie de speci- 
ficul şi resursele locale, a problemelor din fiecare colectivitate locală; 

- oferă posibilitatea autorităţilor puterii locale de a-şi asuma atribuții 
noi şi mai largi pentru a putea extinde volumul serviciilor publice 
furnizate către populaţie, de a soluţiona mai eficient şi autonom 
problemele cu care se confruntă colectivităţile teritoriale locale; 

— permite autorităților puterii locale să aibă o anumită libertate de 
decizie pentru a defini standardele pentru propriile acțiuni şi 
modalităţile de intervenţie, reflectând, în asemenea manieră, un 
echilibru nou în distribuţia atribuţiilorr; 

- oferă posibilitatea autorităților puterii locale de a adopta acte, decizii 
fără aprobarea autorităţilor centrale. Faptul că nu mai sunt necesare 
coordonările și aprobările de la centru are ca efect sporirea operati- 
vităţii şi a calității procesului decizional la nivel local; 

— resursele materiale, umane şi financiare pot fi utilizate cu mai mare 
eficienţă şi repartizate spre a răspunde unor necesități prioritare ale 
colectivităţii locale, pe care autorităţile puterii locale le cunosc mai 
bine decât autorităţile puterii statale; 

— permite valorificarea iniţiativei locale în corespundere de specificul și 
necesitățile locale, deoarece autorităţile puterii locale cunosc mult 
mai bine decât cele statale interesele colectivităţilor teritoriale locale 
şi regionale, modalităţile şi mijloacele adecvate de satisfacerea lor; 

-— oferă oportunităţi acelor sectoare marginalizate la nivel central, însă 
esenţiale pe plan local o mai mare transparenţă şi responsabilitate, 
pentru o mai eficientă alocare a fondurilor; * 

— favorizează apariţia unei democraţii de proximitate, aducând proce- 
sul de luare a deciziilor mai aproape de cetăţeni; 

— permite să se acorde o mai mare coerenţă acţiunii statului pe plan 
local, să echilibreze mai bine puterea reprezentanţilor locali şi să se 
satisfacă mai bine necesităţilor cetăţenilor; % 


38 Dragodan A. Legalitatea şi oportunitatea actelor autorităţilor administraţiei publice locale 
descentralizate. În: Caietul ştiinţific, nr. 11, 2009, p. 436. 

% Chiriac C. Emergenţa modelului guvernanţei multi-level în România. În: Revista Transil- 
vană de Ştiinţe Administrative, nr. 1, 2009, p. 14. 

4 Apostol D. Probleme actuale ale descentralizării administrative (II). În: Studii de drept 
românesc, nr. 1, 1993, p. 49. 

- contribuie la formarea unor autorităţi ale puterii locale suficient de 
puternice ca să-şi asume responsabilitatea pentru sarcinile publice de 
interes local; 41 

— contribuie la îmbunătăţirea calităţii birocraţiei locale şi regionale, 
încurajează creşterea profesionalismului oficialilor locali, fapt care 
amplifică potenţialul organizaţional al autorităţilor puterii publice 
regionale şi locale; ¢ 

— contribuie la apropierea deciziei de populaţia locală, luarea unor 
decizii mai adecvate necesităților vieţii locale; 

— contribuie la accelerarea dezvoltării locale prin încurajarea autorități- 
lor puterii locale şi a colectivităţilor locale și regionale să adopte ini- 
ţiative pentru acţiuni necesare şi reglementări pentru beneficiile lor; 

— contribuie la însăși creșterea autorităţii puterii locale datorită respon- 
sabilităţilor şi sarcinilor asumate. Fiind instituţiile cele mai apropiate 
de cetăţeni, autoritățile locale și regionale cunosc necesitățile lor, se află 
în poziţia cea mai avantajoasă pentru a le defini și răspunde la acestea; 

— contribuie la o mai bună coordonare și conlucrare a nivelurilor de 
realizare a puterii publice; 

—  eficientizează nivelul local de exercitare a puterii publice atât din 
punct de vedere al costurilor, cât şi din punct de vedere al calităţii și 
apropierii de populaţia locală a serviciilor publice oferite; 5 

- contribuie la asigurarea controlului democratic la nivel subnaţional, 
oferind posibilitatea unui control eficient în fiecare sferă şi în fiecare 
colectivitate locală și regională; 

— contribuie la creşterea raționalității, eficienţei şi eficacității activității 
autorităţilor publice la toate nivelurile de realizare a puterii publice; 

— autoritățile deliberative și executive ale puterii locale sunt alese de 
populaţia locală, pentru care probabilitatea de a-i alege în cunoştinţă 
de cauză sporește, iar în cazul în care aleşii local nu corespund 
aşteptărilor, pot să-i sancţioneze prin nerealegere, sau referendum (în 
cazul primarului); 


+! Descentralizare si Autonomie Locală: Modele europene pentru Republica Moldova. 
Chișinău: Epigraf, 2012, p. 54. 

* Falleti T.G. Decentralization and Subnational Politics in Latin America. Cambridge: 
Cambridge University Press, 2010, p. 36. 

% Avizul Comitetului Regiunilor privind descentralizarea în Uniunea Europeană şi rolul 
autonomiei locale şi regionale în elaborarea şi punerea în aplicare a politicilor UE. În: 
Jurnalul Oficial al Uniunii Europene C139 din 17.05.2013. 

aleşii locali răspund în mod direct în faţa corpului electoral; 

alegerea sau numirea funcţionarilor publici, pe un termen limitat, 
înlătură în măsură mai mare fenomenele birocratice şi rutiniere în 
activitatea locală, aducând de fiecare dată un suflu nou în gestionarea 
treburilor locale;+ 

permite promovarea participării cetăţeneşti la nivel local și impli- 
carea activă în gestionarea intereselor fiecărei colectivităţi locale; 
oferă posibilitatea de a crește motivaţia atât a populaţiei locale, cât și 
a autorităţilor locale. 


Din perspectiva autorităților puterii statale avantajele descentralizării sunt 


următoarele: 


scutește autorităţile publice statale de povara unor funcții excesive, 
ceea ce are drept efect sporirea eficienței în realizarea funcţiilor 
rămase în gestiune; 

contribuie decisiv la reducerea disparităţilor economice și sociale, 
fapt care diminuează impactul negativ al exodului rural din regiunile 
sărace către aglomerările urbane și al migrării; 

contribuie la sporirea responsabilității autorităţilor puterii publice. J. 
M. Cohen şi St. B. Peterson menţionau că există patru resurse impor- 
tante de promovare a responsabilităţii în sistemele administrative: 
controlul politic, legile, competiţia și mecanismele administrative, iar 
printre cele mai importante mecanisme administrative fiind: profe- 
sionalismul, stimulentele și sistemele de monitorizare; 

experienţa statelor care au descentralizat puterea publică ne arată că 
în condiţiile aplicării descentralizării, repartizarea la nivel local a 
veniturilor şi cheltuielilor a avut drept urmare sporirea lor, fapt care 
a generat schimbări pozitive şi la nivel macroeconomic; % 
descentralizarea conduce direct la dispariţia progresivă a hotarelor 
dintre complexitatea şi interdependenţa sectoarelor public şi privat; 4“ 


+ Dumitrescu Cr., Sărăcăcianu H. Descentralizarea în administrația publică. Craiova: 
Editura SITECH, 2010, p. 12. 

45 Cohen J. M., Peterson St. B. Administrative Decentralization: A New Framework for 
Improved Governance, Accountability, and Performance. http://www.cid.harvard.edu/ 
hiid/582.pdf (accesat la 14.03.2014). 

% Ilonkun M.B. OGmaa reopua nyOauanoro ynpaBaenua. VsOpannrre Aekrmuu. MockBa: 
PAHXuTC, 2013, c. 72. 

+7 Vargas-Hernândez J.G. Descentralizaci6n politica y administrativa como mecanismos de 


gobernabilidad. In: Revista Brasiliense de Pós-Graduação em Ciências Sociais, nr. 10, 
2011, p. 68. 

— descentralizarea furnizării garanţiilor sociale permite de a depăşi 
obscuritatea şi anonimatul sistemului public de asistenţă socială; 4 

- pentru R. Moldova, care are drept scop strategic aderarea la Uniunea 
Europeană, descentralizarea poate contribui în mod substanţial la 
însușirea mai rapidă a acquis-ului comunitar și la realizarea prevede- 
rilor Acordului de Asociere. 

În concluzie, notăm că descentralizarea puterii publice, cu condiţia 
aplicării corespunzătoare, include un set semnificativ de caracteristici pozitive, 
care demonstrează fezabilitatea conceptului. 

Analizând problema eventualelor dezavantaje ale descentralizării, vom 
susține că literatura de specialitate a evidenţiat legătura strânsă existentă între 
regimul politic şi descentralizare. Descentralizarea administrativă influențează 
atât în plan negativ, cât şi sub aspectul pozitiv asupra autonomiei şi a eficienţei 
activităţii autorităţilor puterii locale, aceasta fiind dependentă, în mare măsură, 
de „particularităţile politicii statului realizate în domeniul respectiv”. Din 
această perspectivă, subscriem demersului economistului R. Prud'homme de a 
cerceta minuţios efectele negative ale descentralizării, în speranța că o mai 
bună înţelegere a pericolelor sale vor contribui la o aplicare mai înțeleaptă a 
programelor de descentralizare.% 

Descentralizarea, potrivit opiniei lui K. Davey, reprezintă un proces 
complex şi controversat, implicând decizii dificile, fie politice, fie tehnice (ori 
din ambele puncte de vedere), cum ar fi, stabilirea structurii teritoriale a 
administraţiei intermediare. Acest proces necesită o reconciliere a intereselor 
contradictorii, de exemplu, dintre responsabilităţile la nivel naţional şi 
libertatea locală de acţiune în managementul unor servicii, precum 
învăţământul. Procesul solicită pregătiri tenace, cum ar fi elaborarea unor 
formule adecvate de egalizare sau a unui cadru funcţional de partajare a 
cheltuielilor intermunicipale.! În același timp, descentralizarea comportă 
anumite riscuri. Printre riscurile evidente ale descentralizării, K. Davey 
menţiona următoarele: a) diferențele dintre standardele serviciilor publice, 
unde se doreşte sau uniformitatea, sau egalitatea de şanse; b) neglijarea 


48 Dapuyurr M.H. Cucrema rocygapcTBeHHOTO M MyYHUIMIIaABHOTO yIIpaBAeHua: yaeGHBIĂ 
*ypc. T. 1. Mockea, Vlsa-Bo PATC, 2011, c. 426-427. 

* Falleti T.G. Op. cit., p. 36-37. 

5 A se vedea: Prud'homme R. Op. cit., p. 201-220. 

51 Davey K. Descentralizarea în ţările Europei Centrale şi de Est: obstacole şi oportunităţi. În: 
Controlul descentralizării și reformele administraţiei publice în Europa Centrală și de Est. 
Ch.: Ed.: „TEHNICA-INFO”, 2004, p. 39. 

intereselor naţionale; c) interferența politică excesivă în procesele care ar trebui 
să fie imparţiale; d) jurisdicţiile teritoriale ale autorităţilor puterii locale ar 
putea să fie prea mici pentru zonele acoperite de servicii sau angajarea 
expertizei suficiente: însă nici unul dintre aceste motive nu este neapărat 
insurmontabil, cooperarea intercomunală, delegarea funcţiilor la niveluri mai 
mari sau contractarea serviciilor poate să depăşească punctele slabe ale 
jurisdicţiilor mici. Disparităţile regionale sau locale pot fi depăşite prin 
mecanisme de egalizare financiară.? 

În statele postsovietice, unde au existat şi există în continuare două 
tendinţe antagoniste, care au influenţat şi vor influența pe termen mediu pro- 
cesele de descentralizare, situația rămâne, în linii mari, destul de complicată. 
După căderea regimului comunist, mulţi oameni au detestat sistemul 
administrativ hipercentralizat împotriva căruia au luptat. Aceasta a fost o 
tendinţă care la anumite etape şi-a spus cuvântul. În acelaşi timp, sistemul 
sovietic şi-a lăsat amprenta asupra sistemului instituțional, per ansamblu, şi 
asupra personalității, abilităţilor profesionale a funcţionarilor publici cu care a 
trebuit să conlucreze noile guverne. Pentru mulţi dintre aceşti funcţionari, 
împovăraţi de experienţa profesională în sistemul administrativ sovietic, a fost 
mult mai agreabilă şi mai firească eficienţa sistemului birocratic centralizat, 
subordonat şi controlat total din centru. Anume astfel se explică tendința 
comportamentală bazată pe credinţa în eficienţa sistemului centralizat, una 
dintre principalele piedici în realizarea descentralizării fiind legată de 
„limitarea capacităţii localităţilor de a prelua sarcinile şi responsabilitățile”.5 

Mai mult decât atât, în afară de problemele inerente perioadei de tranziție 
există probleme asociate descentralizării în sine. În condiţiile în care puterea 
este transferată funcţionarilor care mai mult sunt ghidaţi de satisfacerea 
propriilor interese decât de asigurarea bunăstării generale, descentralizarea 
puterii publice poate contribui la amplificarea nivelului corupției în ţară și 
facilita abuzul de putere de către funcționari. Această realitate sugerează 
expres ca descentralizarea să fie însoțită de mecanisme necesare pentru 
asigurarea  responsabilităţii, cum ar fi existența mass-mediei locale 
echidistante, societăţii civile şi mecanismelor de supraveghere imparţială a 
puterii centrale. 


5  Idem, Servicii locale. http://www.descentralizare.gov.md/doc.php?l=ro&ide=394&id 
=710&t=/CE-ESTE-DESCENTRALIZARE A/Biblioteca-descentralizarii/Publicatii- 
informative/Servicii-Locale (accesat la 05.08.2017). 

53 Voican M. Cum facem descentralizarea. În: Caietul ştiinţific, nr. 11, 2009, p. 566. 

Mulţi specialiști indică şi asupra problemei descentralizării fiscale, care nu 
se realizează, în mod necesar, concomitent cu descentralizarea puterii: anumite 
ţări, descentralizând puterea publică, continuă să menţină controlul fondurilor 
de la centru, făcând entităţile locale incapabile de a servi în mod adecvat 
constituenţii acestora. Totodată nu este mai puțin adevărat că un centru 
generos poate să menţină colectivităţile locale dependente de generozitatea sa 
şi incapabile să genereze venituri locale, fapt care ar putea să le facă 
nepopulare în faţa populaţiei locale. Alte probleme apar datorită slăbiciunii 
noilor structuri descentralizate, lipsei de funcţionari competenţi și a 
personalului din mai multe localități ori lăcomiei lor şi setei de putere. 
Descentralizarea este un mijloc de a responsabiliza guvernarea și a o muta mai 
aproape de oameni. Cu toate acestea, aşa cum o demonstrează evoluția 
proceselor de descentralizare în multe ţări ale lumii, acest lucru nu este o 
stradă cu sens unic, populaţia ajungând la noile politici de descentralizare prin 
propriile lor cerinţe şi lupte." 

În literatura de specialitate au fost elucidate diferite aspecte vizând 
anumite capcane, pericole şi dezavantaje ale descentralizării. În rezultatul 
sintetizării diferitor date privind aspectele negative ale descentralizării, am 
elaborat o listă cu eventualele limitări şi riscuri care le comportă descentra- 
lizarea puterii publice: 

- descentralizarea nu prezintă o garanție a consolidării regimului politic. Cu toate 
afirmaţiile că una dintre funcţiile descentralizării ar fi consolidarea legitimității 
regimului politic, realizarea reformei de descentralizare a puterii publice nu 
garantează întotdeauna o consolidare a legitimității regimului politic; % 

- descentralizarea poate contribui la creşterea nejustificată a influenței elitelor 
locale asupra resurselor disponibile. Aceasta devine o preocupare deosebită când 
birocraţia centrală tehnocratică este înlocuită de un sistem local sub influenţa 
necontrolată a unei elite locale. Programele şi serviciile pot fi „capturate” de 
elitele economice şi politice la nivel local, care îşi pot promova propriile 
beneficii.” Deşi descentralizarea poate contribui la adaptarea programelor 


5 Cariño L.V. Decentralization in Southeast Asia. In: Encyclopedia of Administration and 
Public Policy. Ed. By J. Rabin. Boca Raton: Taylor & Francis Group, 2005, p. 77. 

5 Haldenwang Ch. Hacia un concepto politologico de la descentralizacin del estado en 
America Latina. In: Revista EURE, nr. 50, 1990, p. 75-76. 

% Foster E., Glennester R. Impact of Decentralization on Public Services: Evidence to Date. 
In: Decentralization, Democracy, and Development: Recent Experience from Sierra Leone 
/ Ed. by Y. Zhou. Washington: The International Bank for Reconstruction and 
Development / The World Bank, 2009, p. 74; Rondinelli D.A. Overview of 
Decentralization in Developing Countries. Washington. D.C., 1986. http://pdf.usaid.gov/ 
pdf_docs/PNABL967.pdf (accesat 28.02.2016). 

sociale la condiţiile locale, este susceptibilă de a fi capturată de către elită, adică 
beneficiile obţinute să fie deviate de la oameni care au nevoie la clientela elitei 
politice locale. Acest lucru aduce prejudicii celor săraci, celor cu statut social 
nefavorabil, iar asta denotă, adesea, că descentralizarea nu diminuează sărăcia.” 

Procesul de descentralizare trebuie să fie însoţit de delimitarea clară a 
intereselor politice de cele corporatiste şi comerciale. Există mai multe situaţii 
când oamenii de afaceri sau afaceriștii locali capătă influență politică în 
autorităţile puterii locale şi, respectiv, aceste autorități influenţează procesele 
economice locale, favorizând sau defavorizând agenţii economici. Predomi- 
narea acestor practici subminează democraţia şi echitatea socială. 

În general, este acceptată ideea că descentralizarea poate amplifica 
participarea publică la nivel local. Însă uneori este atestată situaţia când la 
nivel local doar un mic grup privilegiat al elitei locale ajunge să participe și să 
influențeze viața publică locală, urmărind realizarea intereselor înguste, 
individuale sau de grup. În acest caz, schimbarea unui „tiran” central cu unul 
local nu va avea ca rezultat elaborarea politicilor de creştere a bunăstării 
populaţiei. Pentru a se asigura că descentralizarea nu este în beneficiul unor 
„elite locale” trebuie să existe un stat puternic şi o societate civilă consolidată; 58 

— descentralizarea poate accentua disparitățile regionale: dat fiind că 
încurajează autoritățile puterii statale să trateze toate colectivităţile 
regionale şi locale într-un mod egal, acest lucru poate submina capa- 
citatea administraţiei de redistribuire între colectivităţile teritoriale 
bogate şi cele sărace, poate conduce la o mai mare inechitate în 
distribuirea resurselor şi serviciilor; % 

— descentralizarea poate reduce din calitatea serviciilor publice. Capacitatea 
de implementare şi abilităţile tehnice pot fi limitate la nivelurile 
inferioare a administraţiei, descentralizarea ar putea reduce, astfel, 
calitatea serviciilor publice, în special în domeniile în care abilităţile 
tehnice sunt importante; 

— descentralizarea poate contribui la diminuarea gradului de autonomie a 
autorităților puterii locale. Dacă descentralizarea este realizată fără 
transferul de resurse financiare, aceasta poate avea drept efect 
diminuarea gradului de autonomie a autorităţilor puterii publice 
locale. În același timp, autorităţile locale pot să fie organizate 
insuficient de puternic ca să participe efectiv în luarea deciziei sau 
să protejeze interesele colectivităţilor locale; 


57 Crook R., Manor J. Democratic Decentralization. Working Paper. Washington, D.C.: World 
Bank, 2000, p. 24. http://ieg.worldbank.org/Data/reports/demcrate.pdf (accesat la 05.08.2017). 

5 Chiriac C. Op. cit., p. 15. 

Foster E., Glennester R. Op. cit., p. 74. 


104 


2. Distribuirea atribuţiilor între nivelurile teritoriale ale puterii publice 


— descentralizarea poate dimunua responsabilitatea și eficiența activității 
autorităților puterii statale. Uneori descentralizarea reprezintă un pro- 
cedeu folosit de autorităţile centrale pentru a se debarasa de povara 
problemelor, a căror soluționarea necesită efort suplimentar și timp 
ori pe care nu sunt capabile să le soluţioneze. Descentralizarea poate 
favoriza birocratizarea excesivă a autorităţilor publice, motivată de 
complexitatea sarcinilor reformei de descentralizare a puterii publice; 

— descentralizarea nu contribuie esențial la consolidarea capacității financiare 
a statului prin mobilizarea resurselor locale și nici nu asigură creş- 
terea economică; 5 

— descentralizarea poate crea instabilități macroeconomice: ca regulă generală, 
este menită să genereze eficiență, dar nu se întâmplă în toate 
cazurile, nu este un panaceu de remediere a tuturor problemelor 
socioeconomice şi politice. Mai mult, poate crea instabilităţi macro- 
economice şi pune în pericol însăși unitatea naţională în cazul în 
care nu este aplicată în mod corect.€! În aspectul gestionării patrimo- 
niului şi finanţelor, descentralizarea sporeşte numărul colectivită- 
ţilor subnaţionale cu patrimoniu şi buget propriu, fapt care 
îngreunează realizarea unui control eficient asupra utilizării bunului 
public şi formării unei viziuni corecte, cât mai reale asupra finanțe- 
lor ţării şi avuţiei naţionale. În cadrul regimului descentralizat, 
acţiunea puterii centrale este mai îngreunată, deoarece nu în toate 
cazurile se racordează la interesele şi acţiunile autorităţilor locale.*? 
De asemenea, poate favoriza apariția programelor şi nucleelor de 
opoziţie politică faţă de politicile autorităţilor statale.% 

Descentralizarea ar putea submina coeziunea naţională, făcând oamenii să 
se identifice mai mult după regiunile lor, decât după națiunea lor. Autonomia 
unor entități teritoriale, rezultată în urma descentralizării, poate deveni sursă a 
conflictelor economice, sociale, religioase ori culturale între entităţile cărora li 
s-a acordat autonomie sau între entităţile care beneficiază de autonomie şi cele 


4 Crook R., Manor J. Op. cit., p. 24. 

si Firman T. Decentralization Reform and Local-Government Proliferation in Indonesia: 
Towards a Fragmentation of Regional Development. In: Review of Urban & Regional 
Development Studies. Jul-Nov, 2009, Vol. 21, Issue 2/3, p. 145. 

62 Dumitrescu Cr., Sărăcăcianu H. Op. cit., p. 13. 

6 Rondinelli D.A. Overview of Decentralization in Developing Countries. Washington. D.C., 
1986, p. 5. http://pdf.usaid.gov/pdf_docs/PNABL967.pdf (accesat 28.02.2016). 

& Foster E., Glennester R. Op. cit., p. 74-75. 

care nu au obținut acest statut. Poate recidiva, de asemenea, tendinţa unor 
entități teritoriale autonome de a se desprinde de statul unitar, tendinţă care 
poate să se transforme într-o sursă de conflicte, cu implicaţii grave.® 

Referitor la opiniile, potrivit cărora, descentralizarea poate pune în pericol 
unitatea naţională, menționăm că prin încredințarea unor responsabilități 
autorităţilor puterii locale în rezultatul descentralizării nu sunt puse la îndoială 
principiile statului unitar, deoarece acestor autorități le este atribuită doar 
competența administrării afacerilor publice locale: descentralizarea în sine nu 
prezintă un fenomen care ar conține ameninţări sau ar pune în pericol unitatea 
naţională. Altele sunt pericolele care amenință coeziunea națională, precum 
excluderea economică şi socială, adâncirea inegalității, separatismul teritorial, 
globalizarea economică. Prin definiţie, globalizarea reprezintă un fenomen care 
tinde să şteargă hotarele, pe când descentralizarea, dimpotrivă, permite 
fiecărui colectivităţi teritoriale locale să-şi definească identitatea; 5 

— descentralizarea nu contribuie la soluționarea problemelor sociale. În multe 
ţări, în pofida aplicării descentralizării, creşterea dezvoltării regionale 
s-a dovedit a fi destul de lentă, indicatorii sociali s-au agravat şi 
practic, descentralizarea nu a încurajat în mod obligatoriu 
„dezvoltarea” și „democraţia”, fiind rareori o strategie eficientă de 
reducere a sărăciei; 

— descentralizarea face prea puțin pentru a încuraja perspectivele de dezvol- 
tare pe un termen lung și pentru a ajuta la promovarea și stimularea 
reformelor; 68 

— descentralizarea nu este o soluție pentru depășirea problemei dezinteresului 
manifestat de funcționari şi beneficiarii locali. Funcţionarii locali ori 
instituţiile pot fi ezitanţi sau reticenţi la luarea iniţiativei în efectuarea 
funcţiilor descentralizate.s Mai ales în localităţile mici, este destul de 
complicat de a încadra specialişti bine pregătiți în autorităţile puterii 
locale, care să facă față, în mod eficient, responsabilităților conferite 
puterii locale prin descentralizare. Astfel, descentralizarea riscă să fie 
compromisă de un personal administrativ incompetent, ales sau 
numit pe „plan local”, prin săvârşirea unor abuzuri de către funcţio- 


& Dabu V. Drept constituţional şi instituţii politice. Bucureşti: Ed. SNSPA, 2005, p. 67-68. 

6 Savy R., Pauliat H., Senimon M. The Process of Decentralisation in Europe. In: The 
Palgrave Handbook of Decentralisation in Europe. Palgrave Macmillan, 2017, p. 3. 

© Firman T. Op. cit., p. 146. 

68 Crook R., Manor J. Op. cit., p. 24. 

© Rondinelli D.A. Op. cit., p. 5. 

narii cărora li s-au încredinţat prerogative de conducere administra- 
tivă pe plan local şi care nu pot fi controlaţi temeinic de la centru. 
Formele de control cetăţenesc au uneori caracter formal (în cazul în 
care există), sunt coruptibile ori nu sunt eficiente; spre exemplu, 
pentru un primar incompetent sau iresponsabil, nu există un şef care 
până la alegerile locale să-l sancţioneze pentru abaterile sale, aspect 
ce poate influenţa serios eficienţa în activitatea sa;7 

— descentralizarea sporeşte riscul politizării autorităților puterii locale. Alege- 
rea autorităţilor descentralizate „introduce în administraţia locală 
politica de partid, care acaparează şi viciază totul. Lipsa de compe- 
tenţă şi de răspundere, demagogia şi servilismul sunt cele mai mari 
inconvenienţe ale acestui mod de recrutare a autorităţilor descen- 
tralizate”.7! 

Acestea sunt unele pericole, riscuri și dezavantaje depistate în decursul 
realizării reformelor de descentralizare în diferite state și, evident, pot apărea 
sau manifesta şi în procesul desfăşurării reformei descentralizării puterii 
publice în R. Moldova. Studierea și cunoașterea lor vor permite decidenţilor 
politici și reformatorilor autohtoni să evite problemele elucidate supra. 

În pofida dezavantajelor, inconvenienţelor și a riscurilor enumerate, 
descentralizarea întruneşte destule virtuți pentru a face posibilă atingerea 
obiectivelor primordiale de dezvoltare a societăţii. Experienţa statelor contem- 
porane denotă că descentralizarea puterii publice deţine un mare potenţial 
privind îmbunătăţirea capacităţilor de dezvoltare a colectivităţilor teritoriale 
subnaţionale, evident, în cazul în care s-a desfăşurat în urma unei fundamentări 
ştiinţifice, planificări riguroase, coordonării eficiente şi aplicării stricte a legii. 


2.2. Contextul și particularitățile mecanismului 
distribuirii atribuţiilor între nivelurile puterii publice 


Constituţiile mai multor state conţin stipulări ce vizează distribuirea res- 
ponsabilităţilor între nivelurile puterii publice, deși nu este mai puţin adevărat 
că nu întotdeauna într-o manieră plenară, exhaustivă. În general, distribuirea 
responsabilităţilor expusă într-o lege supremă presupune numai evidenţierea 
poziţiile esenţiale și, prin urmare, necesită să fie completată cu stipulări 
prevăzute de legislaţie, iar în anumite cazuri, de regulamentele de punere în 


7 Dabu V. Op. cit., p. 67. 
71 Dumitrescu Cr., Sărăcăcianu H. Op. cit., p. 13. 

aplicare şi jurisprudenţa instanțelor competente a unei instanţe constituționale, 
administrative sau a altor instituţii de drept.? În organizarea teritorială a 
puterii publice este necesar de pornit nu de la scheme și tipologii, ci de la 
gradul de descentralizare a responsabilităţilor şi a resurselor. În sistemul 
contemporan al instituţiilor democratice care funcționează în baza principiului 
fundamental al separării puterilor în stat, atât pe orizontală (cele trei ramuri), cât 
și pe verticală, prezumând descentralizarea puterii publice, puterea statală ar 
trebui să definească doar domeniul de acţiune şi limitele competenţei fiecărui 
nivel de putere publică. Democraţia într-o societate modernă, susține V. Ostrom, 
„se bazează pe o varietate de colectivităţi care funcţionează ca entități autonome 
şi se bazează pe sprijinul și pe asistența mecanismelor care funcționează 
concomitent și parțial, se suprapun”. De fapt, guvernanța pe mai multe 
niveluri, după cum se menţionează în Avizul Comitetului Regiunilor din 17 
mai 2013, garantează cooperarea tuturor nivelurilor de guvernare și 
administrare în cadrul exercitării atribuţiilor acestora și al procesului de luare a 
deciziilor. Astfel, subsidiaritatea și guvernanța pe mai multe niveluri merg 
mână în mână cu o autonomie locală și regională consolidată.” 

În ceea ce priveşte instituționalizarea și funcţionarea puterii publice prin 
separarea ei „pe verticală”, lucrurile nu sunt simple, atât în teorie, cât şi în 
activitatea practică. Trebuie de menţionat faptul că în diferite state, atât 
unitare, cât și federative, problemele delimitării verticale a puterii publice sunt 
soluționate în baza concepţiei delimitării puterii după sferele de competenţă 
care le sunt atribuite colectivităţilor teritoriale publice. Vom nota că există 
variaţii majore în distribuirea atribuţiilor între puterea statală și puterea locală, 
situaţie care face cam dificilă identificarea unor principii orientative în materie 
de distribuire a atribuţiilor între autorităţile puterii statale şi cele ale puterii 
locale. În aceeași ordine de idei, pot fi specificate doar anumite argumente 
comune, numite de K. Davey „motive standard privind transferarea 
atribuţiilor către autorităţile regionale sau locale”. Acestea sunt: a) avantajul 


7 Étude sur la répartition des pouvoirs entre l'Union européenne, les États membres et les 
collectivités régionales et locales, p. 11-12. http://cor.europa.eu/en/documentation/studies/ 
Documents/Study-Division-Powers/Etude-repartition-des-pouvoirs_FR.pdf (accesat la 
05.08.2016). 

73 Ocrpom B. Cm»ica amepnkamcKoro Geaepaau3Ma. Hro Takoe CaMOyIIpaBAAIOnIIeeca 
oōnecrso. MockBa: Apena, 1993, c. 69. 

74 Avizul Comitetului Regiunilor privind descentralizarea în Uniunea Europeană şi rolul 
autonomiei locale şi regionale în elaborarea şi punerea în aplicare a politicilor UE. În: 
Jurnalul Oficial al Uniunii Europene C139 din 17.05.2013. 

deciziilor la nivelul local în adaptarea serviciilor la condiţiile şi preferinţele 
locale, b) abilitatea de gestionare a resurselor locale, inclusiv privind impozite- 
le, cunoştinţele şi responsabilităţile sociale, c) posibilitatea de inovare, cu 
existența numai a riscurilor locale, dar cu potenţiale beneficii naţionale, d) 
responsabilitate mărită, datorită presiunii locale asupra funcţionarilor de a 
adopta un tip de comportament onest, echitabil, receptiv, eficient, e) posibilitatea 
de coordonare a serviciilor şi investiţiilor cu clientela (de exemplu: bătrânii) sau 
în rezolvarea unor probleme comune (de exemplu: şomajul), f) eficiența 
economiilor din folosirea comună a serviciilor (birouri, personal, echipament).7 
Este evident faptul că în condiţiile democratizării relaţiilor sociale, 
autonomia puterii locale faţă de sistemul autorităţilor puterii statale are, într-o 
mare măsură, un caracter relativ şi declarativ în foarte multe cazuri, din cauza 
că orice stat care se pretinde a fi civilizat şi democratic stabileşte de iure şi de 
facto limitele ei de acţiune. În acelaşi timp, ar fi incorect să vorbim despre 
separarea şi, cu atât mai mult, de izolarea puterii locale faţă de autorităţile 
puterii statale, fiindcă în acest caz este pasibil ca statul să se descompună. 
Anume din aceste considerente autorităţile puterii locale soluţionează exclusiv 
probleme de importanţă locală, în baza şi în conformitate deplină cu legile şi 
alte acte normative adoptate de autoritățile competente ale puterii statale. 
Autoritățile puterii locale ca exponente ale colectivităţilor teritoriale locale și 
intermediare reprezintă nivelurile primar şi intermediar ale sistemului de 
organizare şi funcţionalitate a puterii publice în stat, delimitată „pe verticală”. 
Prin redistribuirea responsabilităţilor se urmăreşte, de asemenea, 
promovarea unui concept nou de acțiune publică pentru a spori eficienţa. Prin 
transferarea de la stat către autorităţile locale a unui număr anumit de atribuții, 
se urmărește a se defini și nivelul de exercitare a puterii publice care va 
exercita aceste atribuţii în modul cel mai eficient. Acest obiectiv se reflectă 
direct în metoda adoptată pentru a efectua transferul de atribuţii, transferurile 
date fiind definite în funcţie de scopul principal al fiecărui nivel de exercitare a 
puterii publice. Din această perspectivă este bine să fie avute în vedere, pentru 
fiecare grupă de atribuţii, care este autoritatea publică cel mai bine plasată 
pentru a le exercita, având în vedere, mai ales, dimensiunile geografice ale 
colectivității teritoriale, experiența în domeniul respectiv şi resursele materiale 
şi umane disponibile. În plus, atunci când o autoritate publică are vocaţia să-și 
asume o anumită atribuţie, principiul adoptat ar trebui să fie de a-i încredința 


7 Davey K. Servicii locale. http://www.descentralizare.gov.md/doc.php?l=ro& idc=394&id: 
710&t=/CE-ESTE-DESCENTRALIZAREA/Biblioteca-descentralizarii/Publicatii-informative/ 
Servicii-Locale (accesat la 05.08.2017). 

toate sarcinile aferente acestei atribuţii. Dar, pentru a dezvolta un astfel de 
cadru referitor la distribuirea responsabilităților, este nevoie de timp, de fermi- 
tate şi determinare politică. 

Dat fiind că este aproape imposibil de a găsi termeni, aflați deja în uz, care 
să nu fie „marcați de o doză mare de ambiguitate”, vom anticipa abordarea 
subiectului vizând distribuirea responsabilităţilor între nivelurile de exercitare 
a puterii publice cu unele precizări terminologice pe marginea noțiunilor 
„autoritate publică” şi „competenţă”. 

Dacă statului i se recunoaşte dreptul originar de exercitare a administra- 
tiei publice, susține E. Bălan, doctrina şi practica recunosc că aceasta poate fi 
exercitată şi de colectivităţile locale, prin instituţii publice proprii, constituite 
deliberat în acest scop.” Interesele și necesităţile colectivităţilor locale nu pot fi 
mai bine cunoscute și mai eficient soluționate decât de propriile lor autorități 
publice. 

Termenul „autoritate” provine de la latinescul „auctoritas”, care derivă de 
la „augere”, ce înseamnă „a creşte”, „a spori”, „a consolida”, pe când sintag- 
ma „autoritate publică” semnifică totalitatea formelor structurale menite să 
exercite prerogative de putere publică, atât la nivelul statului, cât şi la nivelul 
colectivității locale.” Totodată, sintagma „autoritate a administraţiei publice” 
reprezintă o „structură organizaţională abilitată cu personalitate de drept 
public care este fondată şi desfăşoară activitatea sa funcţională potrivit 
Constituţiei şi legii, pentru organizarea executării şi executarea în concret a 
legii”.% „Autoritatea administrativă” este o structură autonomă, investită cu 
personalitate juridică și supusă regimului juridic de drept public.s! 

Legiuitorul autohton în textul Legii nr. 158 din 04.07.2008 defineşte 
„autoritatea publică” ca fiind orice structură organizatorică sau organ, 
instituite prin lege sau printr-un alt act normativ, care acţionează în regim de 
putere publică în scopul realizării unui interes public. Legea nr. 436- 
XVI din 28.12.2006 (art.1) definește „autoritățile administraţiei publice locale” 
în următoarea manieră: a) „autorităţi ale administraţiei publice locale de 
nivelul întâi — autorităţi publice luate în ansamblu, care sunt constituite şi 


7% Dahl R.A. Poliarhiile. Participare şi opoziţie. Iaşi: Institutul European, 2000, p. 18. 

77 Bălan E. Elemente de drept administrativ. Bucureşti: Trei, 1999, p.15-16. 

78 Dincă Dr. V. Sistemul administrativ românesc: inspiraţie franceză şi adaptare autohtonă. 
Bucureşti: Editura Economică, 2012, p. 27. 

7 Vedinaș V. Drept administrativ. Ediţia a VII-a. B.: Ed. Universul Juridic, 2012, p. 328. 

8 Alexandru I. Tratat de administraţie publică. Bucureşti: Ed. Universul Juridic, 2008, p. 291. 

81 Popa E. Noţiunea de autoritate administrativă. În: Dreptul, nr. 3, 1992, p. 33. 

activează pe teritoriul satului (comunei), oraşului (municipiului) pentru 
promovarea intereselor şi soluţionarea problemelor colectivităţilor locale; b) 
autorităţi ale administraţiei publice locale de nivelul al doilea - autorităţi 
publice luate în ansamblu, care sunt constituite şi activează pe teritoriul 
raionului, mun. Chişinău, mun. Bălţi, unităţii teritoriale autonome cu statut 
juridic special pentru promovarea intereselor şi pentru soluţionarea 
problemelor populaţiei unităţii administrativ-teritoriale respective”. 

Potrivit prevederilor art. 5 al Legii nr. 436-XVI din 28.12.2006, intitulat 
impropriu „subiecţii autonomiei locale”, autorităţile puterii locale înglobează 
consiliile locale și raionale, ca autorităţi deliberative, primarii și preşedinţii de 
raioane ca autorităţi executive. În articolul respectiv nu sunt menționate 
autorităţile deliberative şi executive ale „unităţii teritoriale autonome cu statut 
juridic special”. Acestea sunt reflectate în textul constituțional, care în art. 111, 
alin. 3 prevede expres că „în unitatea teritorială autonomă Găgăuzia activează 
organe reprezentative şi executive potrivit legii”. Legea nr. 344-XIII din 23.12.94 
care reglementează „statutul juridic special” al acestei autonomii prevede că 
„autoritatea reprezentativă a Găgăuziei este Adunarea Populară, învestită cu 
dreptul de a adopta acte normative, în limitele competenţei sale” (art.7). 
Totodată, organul executiv permanent al Găgăuziei este Comitetul executiv 
(art.16), persoana oficială supremă a Găgăuziei este Guvernatorul (Başkanul) 
căruia i se subordonează „toate autorităţile administraţiei publice ale 
Găgăuziei” (art.16). 

În acest context, menţionăm că în literatura de specialitate frecvent este 
folosită sintagma „autorități subnaţionale”, care în viziunea Comitetului 
Regiunilor include autorităţile locale şi regionale. În cazul R. Moldova, 
„autoritățile administraţiei publice locale de nivelurile I şi II” (inclusiv 
autoritățile reprezentative şi executive ale Găgăuziei) pot să fie încadrate 
generic în sintagma „autorități subnaţionale”. Articolul 10 al Legii nr. 436- 
XVI din 28.12.2006 prevede că autorităţile publice locale îşi desfăşoară 
activitatea în domeniile stabilite de Legea nr. 435-XVI din 28.12.2006, dispunând 
în acest scop de „competenţe depline care nu pot fi puse în cauză sau limitate 
de nici o autoritate publică, decât în condiţiile legii”. 

Autorităţile administraţiei publice locale, în exercitarea atribuţiilor lor, 
sunt competente să adopte acte normative, în condiţiile legii. În sensul Legii nr. 
317-XV din 18.07.2003 (art. 2), „act normativ” este „actul juridic emis de către 


82 Avizul Comitetului Regiunilor privind descentralizarea în Uniunea Europeană şi rolul 
autonomiei locale şi regionale în elaborarea şi punerea în aplicare a politicilor UE. În: 
Jurnalul Oficial al Uniunii Europene C139 din 17.05.2013. 

Guvern, de alte autorităţi ale administraţiei publice centrale şi locale în temeiul 
normelor constituţionale şi legale, care stabileşte reguli obligatorii de aplicare 
repetată la un număr nedeterminat de situaţii identice”. Articolul 13, alin. 1 al 
Legii citate prevede că „autorităţile administraţiei publice centrale, autorităţile 
şi instituţiile publice autonome, autorităţile unităţilor teritoriale autonome cu 
statut juridic special, alte autorităţi ale administraţiei publice locale emit, în 
condiţiile legii, acte normative (ordine cu caracter normativ, regulamente, 
instrucţiuni, reguli, hotărâri, decizii, dispoziţii şi alte asemenea acte)”. Însă 
Legea nu specifică în mod expres ce acte emite fiecare dintre autorităţile 
menționate. Legea nr. 436-XVI din 28.12.2006 clarifică situaţia, stipulând în mai 
multe articole că organele deliberative colegiale (consiliile săteşti (comunale), 
orăşeneşti (municipale), raionale) adoptă decizii, iar primarul şi preşedintele 
de raion în calitatea lor de autorităţi unipersonale sunt în drept să emită 
dispoziţii. Actele normative adoptate sau emise de autorităţile puterii locale 
privesc organizarea executării şi executarea legii, de unde rezultă că se află în 
raport de subordonare faţă de lege, legalitatea fiind o condiţie esențială pentru 
valabilitatea lor. Stabilirea legalităţii unui act normativ solicită direct analiza: a) 
competenţei materiale, înţeleasă ca grad de întindere a atribuţiilor; b) compe- 
tenţei teritoriale, în sensul cadrului teritorial în care se execută atribuţiile de către 
o autoritate publică și c) competenţei personale, în sensul atribuţiilor care revin 
unei persoane ce ocupă o anumită functie.® În acelaşi timp, legea nu stabilește și 
nu poate stabili în mod exhaustiv situaţiile și acțiunile pe care trebuie să le 
întreprindă autorităţile locale. Anume din aceste considerente, legea oferă o 
anumită discreţie autorităţilor publice în exercitarea prerogativelor sale, 
dispunând de dreptul de inițiativă în domeniile lor de competenţă și având 
posibilitatea de a aprecia (in)oportunitatea adoptării/emiterii actelor normative. 
Pentru a evita abuzul de putere, oportunitatea trebuie să fie încadrată în limitele 
legii și circumscrisă valorilor democratice ale societăţii contemporane. 

Referitor la noțiunea „competenţă”, în literatura de specialitate nu există o 
unitate de opinii, fiind tratată fie ca „un ansamblu de atribuţii, prevăzute de 
lege”, fie ca o „aptitudine legală” care reprezintă „dreptul şi, totodată, obligaţia 
prevăzută de lege de a desfășura o anumită activitate” ori „capacitatea 
atribuită unui organ în vederea îndeplinirii unei sarcini legale”.*5 În legislația 


8 Alexandru I. et. al. Drept administrativ. Bucureşti: Editura Economică, 2002, p. 266. 

& Ciobanu D. Introducere în studiul dreptului. Bucureşti: Hiperion XXI, 1992, p. 192. 

8% A se vedea: Iorgovan A. Tratat de drept administrativ. Vol. I, Ed. a 4-a rev. București: All 
Beck, 2005, p. 278; Santai I., Tabără V. Administraţie publică. Sibiu: Tecno Media, 2010, p. 
26; Trăilescu A. Tratat elementar de drept administrativ. Bucureşti: ALL BECK, 2002, p. 75; 
Vedinaș V. Drept administrativ. Ediţia a VII-a. București: Ed. Universul Juridic, 2012, p. 239. 

R. Moldova noţiunea „competenţe” (legiuitorul moldovean a optat, impropriu, 
pentru folosirea noțiunii la plural) este definită în art. 1 al Legii nr. 435-XVI 
din 28.12.2006 drept „ansamblul de drepturi şi obligaţii ale autorităţilor publice 
locale în domeniile de activitate care le sunt stabilite”. 

În spaţiul administrativ european, dar şi în lucrările științifice dedicate 
elucidării aspectelor distribuirii puterii publice la diferite niveluri atestăm o 
varietate de noțiuni și abordări conceptuale care diferă de la un stat la altul. 
Terminologia şi semnificaţiile atribuite în limbi diferite şi în state cu sisteme 
administrative diferite provoacă înțelegerea eronată a conceptelor, cu pre- 
dilecție ce ţine de noțiunea „competenţă”. Astfel, ambiguitatea substantivului 
francez „compstence”, dar şi a numeroaselor sale echivalentele europene, este 
evidentă din înseşi modalităţile în care este folosit acest cuvânt, utilizat în mod 
frecvent pentru a desemna o putere (atunci când se face referire la puterea 
legislativă, de exemplu), dar și pentru a defini subiectul căruia îi aparține 
această putere (de exemplu, art. 72, alin. 3 din Constituţia franceză, care 
prevede că autorităţile locale și regionale „dispun de puterea de reglementare 
pentru exercitarea competenţelor ce le revin” sau să desemneze autoritatea de 
a acţiona (ca la articolul 72-1): „alegătorii din fiecare colectivitate teritorială pot 
să solicite ca adunarea deliberantă a respectivei colectivităţi să treacă pe 
ordinea de zi un subiect ce ţine de competenţa sa”).% În Regatul Unit, legea se 
referă întotdeauna la „funcție”, „putere”, „responsabilitate” și indică obiectul 
căruia i se aplică această putere (Local Government Act 2000), dar nu 
facilitează utilizarea pe scară largă a termenilor „responsabilitate” şi 
„competenţă”. „Funcţia” se referă întotdeauna la un anumit aspect, 
„responsabilitatea” indică o obligaţie, pe când „puterea” - o posibilitate. 
„Funcţia” este un concept general şi se referă la un aspect care poate fi tratat fie 
printr-o „putere”, fie printr-o „responsabilitate”. Prin urmare, termenul 
„putere” este, într-un fel, oarecum ambiguu, în funcţie de contextul utilizat. 
Pluralul „puteri” este similar cu sensul „competenţelor” franceze și denotă o 
putere combinată cu materia şi subiectul ei.58 


8 Constitution de la République française. http://www.assemblee-nationale.fr/connaissance/ 
constitution.asp (accesat la 19.11.2017). 

8 Local Government Act 2000. http://www.legislation.gov.uk/ukpga/2000/22/pdfs/ukpga_ 
20000022_en.pdf (accesat la 17.09.2017). 

8 Local authority competences in Europe. Study of the European Committee on Local and 
Regional Democracy (CDLR). https://wed.coe.int/ViewDoc.jsp?p=& Ref=EPR/Competence/ 
2007&Language=lanEnglish& Ver=original&Site=COE&BackColorInternet>DBDCF2& Back 
ColorIntranet=FDC864 &BackColorLogged=FDC 864&direct=truetP220_37821 (accesat la 
23.08.2017). 

Este preferabil să se facă distincţia între cuvintele franceze „pouvoir” și 
„competence”, dat fiind că primul implică autoritatea de a acţiona așa cum 
rezultă din Constituţie şi legislaţie, în timp ce al doilea termen se referă la 
subiectul care aplică această autoritate (în astfel de caz poate fi, de asemenea, 
numit „funcţie” în limba engleză) și/sau cadrul de acţiune în care se exercită 
această autoritate (caz în care poate fi, de asemenea, numit „competenţă” în 
limba engleză, ca în art. 4.2 din Cartă). Termenul englez „functions” (compe- 
tences) este folosit pentru a desemna lucruri sau probleme care fac obiectul 
puterii să acţioneze, pe când cuvântul „power” (compétence) este folosit la 
singular sau plural pentru a da o idee generală a domeniului său de aplicare 
legală, pentru a reflecta limitele în care autoritatea care deţine această putere 
deţine dreptul de a acţiona.* „Powers” (la fel ca în art. 4.4 și 4.5 din Cartă) şi 
„functions”, reflectând cele două sensuri ale cuvântului francez competence(s), 
pot servi în calitate de bază pentru a compara competențele autorităţilor locale 
europene, ele exprimând legătura dintre diferitele elemente ale autonomiei 
locale. Puterea (competence) prezintă în sine autoritatea legală (authorisation) care 
permite unei persoane recunoscută de dreptul public să acţioneze cu un anumit 
scop sau pe un anumit subiect (funcţie), folosind mijloacele prevăzute de lege. 
Din punct de vedere al activității publice, aceste probleme de terminologie sunt 
foarte ușor de explicat. O putere are importanță numai în raport cu obiectul 
asupra căruia se aplică, precum și pentru autorităţile locale, care, prin definiție, 
nu au competenţa de a decide problemele de competenţă, atribuirea competen- 
telor presupunând alocarea simultană de funcţii. Pe de altă parte, funcţiile 
atribuite ar fi inutile fără a defini competenţa legală și resursele financiare care 
permit autorităţilor locale să întreprindă măsuri în domeniile respective. 

Rezumând aserţiunele prezentate, pledez pentru următoarele: 

— trebuie să fie făcută o distincţie între termenii „funcţie” (compétence) şi 
„putere”; 

— puteri (compétence) în sensul strict al autorităţii există numai prin 
combinarea unei funcții (compétence matérielle) şi puterilor sau respon- 
sabilităților (pouvoirs), pe care respectiva autoritate le poate aplica; 

— funcţiile (compétences) nu pot fi analizate fără puteri sau fără respon- 
sabilități (pouvoirs), combinaţia dintre care determină gradul de libertate 
a autorităţii locale; 

— prerogativele autorităţilor locale şi regionale nu pot fi analizate 
izolat, trebuie examinate în contextul relațiilor cu autorităţile puterii 


5% Ibidem 

statale: în practică distribuția funcţiilor este o partajare de puteri 
(atribuţii), care pot să se refere la aspectele abordate sau puterile 
exercitate, sau ambele în același timp. 

Analizând semnificaţiile noţiunii, V. Vedinaș menţiona că „...un concept 
nu trebuie definit prin el însuşi, iar termenul competenţă se impune a fi utilizat 
la singular nu la plural”, afirmaţie la care ne raliem. În context, menţionăm că 
unii practicieni din autorităţile publice locale operează cu sintagma „compe- 
tență deplină”, atribuindu-i un conţinut impropriu. Este de precizat că, de fapt, 
„competenţă deplină” nu prevede în mod obligator că unui nivel de exercitare 
a puterii publice trebuie să i se acorde totalitatea unei responsabilităţi, cele mai 
multe atribuţii majore fiind partajate. În acest sens, puterea locală nu este un 
element izolat, ci unul esenţial într-un sistem construit în baza conceptului de 
cooperare între nivelurile de putere publică. 

Generalizând opiniile şi aspectele legate de conţinutul şi semnificația 
noţiunii „competență” propunem următoarea definiție a noţiunii: competența 
autorităților publice reprezintă totalitatea drepturilor şi a responsabilităților atribuite, 
realizate în mod autonom prin exercitarea prerogativelor de putere publică. 

În continuare vom examina problema domeniilor de responsabilitate ale 
autorităților publice locale cu referire, în mare parte, la experiența statelor 
europene. Necesitatea transferării resurselor şi a atribuţiilor la nivelul local este 
dictată de un imperativ vital - consolidarea capacităţilor şi a potenţialului 
autorităţilor puterii locale şi regionale cu scopul de a oferi la nivelul local și 
regional un volum cât mai mare de servicii publice calitative. Pentru realizarea 
acestui obiectiv este nevoie de a crea un algoritm clar şi simplu de delimitare a 
responsabilităţilor între nivelurile de exercitare a puterii publice. În literatură, 
mai ales în cea juridică, se acordă o mare atenţie puterii publice, dar 
majoritatea lucrărilor sunt preocupate mai mult de problemele puterii statale. 
Analiza doar a unei forme a puterii publice, ruptă din contextul general al 
sistemului puterii publice, a organizaţiei interne şi funcționării ei, a relaţionării 
cu alte tipuri de putere publică, prezintă mari dificultății şi nu reflectă plenar 
situaţia reală. Puterea statală ca formă a puterii publice nu trebuie să 
soluţioneze problemele care pot fi rezolvate mult mai eficient de puterea 
locală. Drept criteriu de delimitare a atribuţiilor ar trebui să servească 
principiul subsidiarităţii, fiind interpretat în sensul de repartizare a atribuţiilor 
între autoritățile puterii statale și autoritățile puterii locale. Principiul este 
rareori prezentat explicit în constituţiile naţionale, prevăzând că puterea locală 
trebuie să primească prerogativele pe care poate să le realizeze autonom şi cu 


% Vedinaș V. Drept administrativ. Ediţia a VII-a. B.: Ed. Universul Juridic, 2012, p. 332. 

cea mai mare eficienţă, în comparaţie cu organele puterii statale. Pentru 
asigurarea funcționalităţii autorităţilor puterii locale, este necesar de a le 
acorda o sferă substanţială de responsabilităţi acoperite cu resursele necesare și 
a le asigura o protecţie juridică adecvată. 

În multe ţări, autorităţile locale şi regionale beneficiază de „clauza 
competenţei generale”, în conformitate cu legislaţia sau cu principiile 
constituționale generale privind autoadministrarea. Există chiar o anumită 
extindere a ideii de competență generală. Acest lucru este caracteristic, în 
special, statelor din Sudul Europei, dar a fost introdus şi în legislaţia suedeză, 
irlandeză și belgiană. În Polonia, legile din 1990 şi 1998, au atribuit o 
competență generală diferitor autorități locale, puterea statală exercitând-și 
atribuţiile prevăzute în mod expres de legislaţie.” 

O astfel de clauză generală împuternicește autorităţile puterii locale să 
acționeze în afara domeniilor atribuite lor în mod expres atât timp cât acestea 
nu sunt în contradicţie cu prevederile legislaţiei care imprimă o putere 
exclusivă specifică unui alt nivel de exercitare a puterii publice.? Sfera de 
responsabilitate proprie a autorităţilor puterii locale definită prin „clauza de 
competență generală” întrunește în calitate de criteriu esenţial „interesele 
locale”, „afacerile locale”, „problemele locale”. Considerăm că definirea spec- 
trului de probleme locale pentru fiecare colectivitate locală trebuie să se bazeze 
pe o abordare individualizată. Potrivit opiniei exprimate de I. Bespalii şi V. 
Polianski, cu care suntem de acord, o problemă poate fi de interes local dacă 
întruneşte două criterii: a) are legătură cu condiţiile de viață locale şi 
necesităţile populaţiei și b) populaţia este aptă să o rezolve în mod autonom, 
fără implicarea autorităţilor şi a resurselor puterii statale.” În principiu, aceste 
criterii acordă autorităţilor puterii locale dreptul de a reglementa și de a 
gestiona toate problemele care privesc comunitatea locală, cu condiţia ca să 
poată fi exercitate în mod eficient la nivel local.” 


” Belloubet-Frier N. Vers un modele européen d'administration locale? In: Revue française 
d'administration publique, no 1 (121-122), 2007, p. 14. 

92 Étude sur la répartition des pouvoirs entre l'Union européenne, les États membres et les 
collectivités régionales et locales, p. 11-12. http://cor.europa.eu/en/documentation/studies/ 
Documents/Study-Division-Powers/Etude-repartition-des-pouvoirs_FR.pdf (accesat la 
05.08.2016). 

2  ecnaani M.T., Iloaanckuii B.B. T'ocygapcrsennoe mpaBo Poccuňckoň ®egepanmmn. 
Camapa: M34-B0 „Camapckuň ynuBepcurer”, 2008, c. p. 436-437. 

% Panara C. The contribution of local self-government to constitutionalism in the member 
states and in the EU multilayered system of governance. In: Local government in Europe: 
the „fourth level” in the EU multi-layered system of governance / Edited by C.Panara, 
M.R.Varney. Routledge, 2013, p. 380. 

Abordarea dată prezumă că sintagma „interese locale” este plasată în 
vecinătate apropiată de principiul subsidiarităţii. În ordinea reliefată de 
aserțiuni, art. 4, alin. 3 din Carta Europeană a autonomiei locale conţine o referință 
la conceptul de subsidiaritate: „exerciţiul responsabilităţilor publice trebuie, de 
o manieră generală, să revină de preferință acelor autorităţi care se dovedesc a 
fi cele mai apropiate de cetăţeni. Atribuirea unei responsabilităţi altei autorităţi 
trebuie să ţină cont de amploarea şi de natura sarcinii, de exigenţele de 
eficacitate şi de economie”. De exemplu, în câteva state membre ale UE acest 
principiu privind alocarea responsabilităţilor la diferite niveluri de guvernare 
funcționează deşi nu este menţionat în mod expres în legile supreme. În toate 
statele membre ale UE ambiguitatea clauzelor generale cu privire la alocarea 
competențelor este contrabalansată de competențele locale enumerate sau 
acordate în mod expres, prin constituţie şi/sau legi ordinare.” După cum se 
stipula în Avizul Comitetului Regiunilor din 12 aprilie 2013 legitimitatea 
Uniunii Europene derivă, între altele, din legitimitatea nivelurilor subnaţionale 
(pct. 66).% În prezent, aproximativ 95.000 de administrații subnaţionale din UE 
dispun de competențe majore în sectoare-cheie — educaţia, mediul, dezvoltarea 
economică, amenajarea teritorială, transporturile, serviciile publice, politicile 
sociale, contribuind la exercitarea democraţiei şi a cetăţeniei europene.” 

Astfel, în statele membre ale UE atestăm diferenţă vizibilă între compe- 
tența proprie a autorităților locale şi responsabilitățile delegate. Atribuţiile 
proprii constituie sfera de responsabilitate autonomă a unei autorități publice 
locale, acestea nu sunt obiectul instrucțiunilor ori indicaţiilor din partea autori- 
tăților centrale sau regionale. Prin contrast, atribuţiile delegate sunt conferite 
unei autorități locale de administraţia centrală sau regională, fac obiectul 
instrucțiunilor sau a ghidării politice a autorităţii care deleagă sarcinile. 
Distincția dintre atribuţiile proprii și cele delegate nu este realizată în mod clar 
în multe ţări ale Europei. În practică distincţia dintre cele două tipuri de 
atribuţii (proprii şi delegate) este mai mult teoretică decât practică, având în 
vedere că în cazul în care există o competenţă generală, un număr de 
responsabilități sunt alocate expres de lege (în mod normal sarcinile obligatorii 
ale autorităţilor locale). Se creează impresia astfel că, competenţa generală este 


% Ibidem, p. 381-383. 

% Avizul Comitetului Regiunilor privind descentralizarea în Uniunea Europeană şi rolul 
autonomiei locale şi regionale în elaborarea şi punerea în aplicare a politicilor UE. În: 
Jurnalul Oficial al Uniunii Europene C139 din 17.05.2013. 

% Cartea albă a Comitetului Regiunilor privind guvernanţa pe mai multe niveluri 
(2009/C211/01). http://eur-lex.europa.eu/LexUriServ/LexUriServ.do?uri=0]J:C:2009:211: 
0001:0027:RO:PDF (accesat la 27.05.2016). 

un principiu simplu, ceea ce înseamnă că teoretic autorităţile locale pot efectua 
în mod voluntar orice sarcină în interesul colectivităţii locale, dar cu condiţia ca 
sarcina să nu se afle în responsabilitatea altor niveluri de exercitare a puterii 
publice. O altă implicaţie a principiului competenţei generale se exprimă prin 
faptul că, în teorie, toate afacerile locale ar trebui să fie în responsabilitatea 
autorităţilor locale. Însă în realitate, datorită dificultății de a determina ceea ce 
este pur şi simplu „local”, repartizarea sarcinilor publice la diferite niveluri de 
guvernare se află într-o mare măsură la latitudinea statului sau legislativului 
regional. În această situaţie, sarcinile exercitate în mod voluntar de autoritățile 
locale în aplicarea competenţei lor generale sunt supuse controlului de legali- 
tate şi controlului financiar.” Conceptul „delegare“, care se opune expresiei 
autonomiei instituționale, reprezintă de multe ori doar luarea în considerare a 
absenței autorităţilor statale la nivel local, nu se asociază cu conceptul 
napoleonian de deconcentrare. La nivel european este folosită mai mult noțiunea 
„devoluţie”, care este distinctă față de delegarea de atribuţii şi, probabil, mai 
bine partajate ca transferul de atribuţii așa cum are loc în Franţa.” 

Referitor la distincţia dintre competențe proprii şi competenţe delegate, 
Congresul puterilor locale și regionale a Europei a atras atenţia statelor membre 
la riscurile vizând dezvoltarea excesivă a competenţelor delegate în raport cu 
propriile competenţe. Riscurile rezidă în confuzia dintre cele două modalităţi de 
control aplicabile activității autorităților puterii locale: acte care intră în „compe- 
tența de bază” şi acte care rezultă din responsabilitățile delegate de puterea 
statală și fac obiectul unor controale mai stricte.1% Determinarea atribuţiilor care 
ar trebui lăsate guvernului central sau regional și ce ar trebui să fie alocat 
autorităților locale este la latitudinea legislativelor naţionale sau regionale.!! 
Planificarea urbană, alimentarea cu apă și canalizarea, gestionarea deşeurilor, 
educația preșcolară, educația primară și serviciile sociale sunt principalele 
domenii de competenţă ale autorităţilor locale în majoritatea statelor membre 
ale Consiliului Europei.!%? Cu toate acestea, amploarea competențelor este 


% Panara C. Op. cit., p. 378-379, 381-382. 

% Belloubet-Frier N. Op. cit., p. p. 14-15. 

1% Williams-Riquier P. La Charte européenne de l'autonomie locale: un instrument 
international pour la decentralization. In: Revue française d'administration publique, 
2007, nr. 121-122, p. 197. 

101 Panara C. Op. cit., p. 382. 

102 Les relations entre les autorités centrales et les collectivités locales. Rapport du Comité 
européen sur la democratie locale et regionale (CDLR). https://wed.coe.int/ViewDoc.jsp? 
p=&Ref=EPR/Relationship/2008&Language=lanFrench&Ver=original&Site=COE&BackColorInt 
ernet=DBDCE2& BackColor Intranet=FDC864&BackColorLogged=FDC864&rdirect =true (accesat 
22.05.2016). 

extrem de variată și în plus, diferențele în modelul teritorial (descentralizare, 
regionalizare, autorități locale puternice, dimensiunea municipalităților) 
reprezintă unele dintre particularitățile care pot fi evidenţiate. 

Sintetizând cele expuse, principalele domenii de competenţă ale colecti- 
vităților locale europene sunt următoarele: 

- Planificarea urbană — se numără printre domeniile pe care cele mai multe 
țări le identifică drept indispensabile sferei de competență a autorităţilor 
puterii locale, însă variațiile spectrului de aplicare sunt destul de semnificative. 

- Alimentarea cu apă şi gestionarea deșeurilor — servicii publice care 
frecvent se regăsesc ca fiind responsabilități ale autorităţilor locale (menţionăm 
faptul că în documentul redactat în limba engleză este indicată cifra de 60% din 
statele membre ale Consiliului Europei, iar în cel redactat în limba franceză — 
80%.). În unele cazuri, întreg ciclul de management ține de responsabilitatea 
locală; în altele, autoritățile locale sunt responsabile doar pentru anumite faze 
(alimentare cu apă, colectare a deșeurilor, canalizare, eliminare). 

- Învățământul primar și grădinițele — învăţământul primar, inclusiv gră- 
dinițele, sunt domenii de responsabilitate cel mai frecvent citate de statele 
membre ale Consiliului Europei. Învățământul secundar, educaţia continuă şi 
educaţia profesională, în schimb, sunt domenii care intră rareori în competenţa 
autorităţilor locale. Definirea planurilor de învățământ rareori este inclusă în 
sfera de responsabilitate locală, fiind competenţă a autorităţilor centrale. Finan- 
tarea învățământului primar este realizată, în principal, de autorităţile centrale. 

- Asistenţă socială — este menționată de 80% din state ca o responsabilitate 
locală, cu toate că diferenţele mari apar în domeniul de aplicare al acestei respon- 
sabilități. Disparităţile economice, extinderea sistemelor de protecție socială și 
diversitatea problemelor sociale explică unele dintre aceste diferențe, în timp 
ce altele rezultă din atribuirea responsabilităților de asistență socială altor nive- 
luri ale puterii publice (statale/regionale). Numărul de locuitori influențează 
spectrul responsabilităților alocate autorităților locale în acest domeniu.!% 

Generalizând opiniile și abordările examinate supra, constatăm că studiile 
comparative denotă o abordare unitară privind serviciile de bază care trebuie 
să fie furnizate cetățenilor de autoritățile publice locale. Atribuţiile care le revin 
autorităților puterii locale pentru a putea asigura furnizarea acestor servicii 
reprezintă, în fapt, o abordare armonizată în jurul serviciilor considerate 
esenţiale pentru asigurarea vitalităţii colectivităţilor locale. Delimitarea sferelor 
de competenţă dintre diferite niveluri de putere este un proces continuu, care 
se derulează în unison cu dinamica relaţiilor sociale interne, și nicidecum o 
acțiune singulară a edificării statale. 


1% Ibidem. 

Delimitarea atribuţiilor care revin autorităţilor puterii statale și celor 
locale este o acţiune complexă şi se referă la responsabilitățile, atribuţiile și 
modalităţile de acţiune ale acestor autorități. În literatura de specialitate, până 
în prezent, nu a fost elaborat un set de criterii exacte și clar definite cu privire 
la delimitarea sferelor de competenţă ale celor două niveluri ale puterii 
publice. Analizând situaţia creată în R. Moldova, se creează impresia că 
stabilirea sferei de acţiune a puterii locale depinde nu atât de identificarea și 
definirea problemelor de interes local și deci, a interesului local, cât de eliberarea 
statului de anumite domenii de activitate şi de atribuţii care la o anumită 
perioadă de dezvoltare nu prezintă interes pentru puterea statală și pot fi plasate 
în afara sferei de aplicare a influenţei sale directe. Identificarea soluţiilor privind 
delimitarea optimă a sferelor de competenţă ale celor două forme de putere 
publică trebuie să să aibă labază următoarea aserțiune: problemele de impor- 
tanţă locală trebuie soluționate nemijlocit de populaţie sau de autorităţile puterii 
locale, iar problemele de importanţă naţională de autoritățile puterii statale. Este 
inadmisibilă transmiterea nici măcar a unei părți din responsabilităţile privind 
soluționarea problemelor locale autorităţilor puterii statale. 

În procesul de delimitare a sferelor de responsabilitate între nivelurile de 
exercitare a puterii publice care a avut loc în ultimele trei decenii au apărut mai 
multe probleme, de soluţionarea cărora depinde funcţionarea eficientă a 
sistemului puterii publice în R. Moldova. Aceste probleme sunt: 

- Lipsa delimitării clare a responsabilităților. Astfel, competenţa autorităților 
puterii locale este reglementată de un număr impunător de acte normative, 
precum legile care se referă nemijlocit la activitatea autorităţilor publice locale 
— Legea nr. 436-XVI din 28.12.2006 şi Legea nr. 435-XVI din 28.12.2006, legile 
sectoriale care atribuie autorităţilor locale responsabilităţi în diferite domenii 
de activitate în funcţie de sfera lor de reglementare, hotărâri ale guvernului, 
ordine ale ministerelor, decizii ale consiliilor raionale şi locale, regulamente ale 
consiliilor raionale și locale, statutele localităţilor, dispoziţii ale preşedinţilor 
raioanelor și ale primarilor. Potrivit opiniei specialiştilor preocupaţi de 
studierea aspectelor juridice ale activităţii autorităților puterii locale din R. 
Moldova, legislaţia existentă în domeniul atribuţiilor autorităţilor puterii locale 
este destul de impunătoare şi reglementează un vast spectru de probleme, dar 
multe acte normative sunt „confuze, necorelate, contradictorii şi depăşite de 
timp”. Foarte multe din aceste acte normative conţin anumite atribuţii, natura 
juridică a cărora nu este clară: sunt atribuţii proprii ale autorităţilor publice 
locale sau sunt atribuţii delegate. De acest fapt depinde modul de exercitare şi 
de finanţare a lor. În practică, aceste situaţii generează multiplele confuzii şi 

incertitudini cu privire la organizarea, structura şi funcţionarea autorităţilor 
publice locale.1% 

Deşi Legea nr. 435-XVI din 28.12.2006 a încercat să stabilească domeniile de 
competenţă a autorităţilor publice locale de nivelurile întâi şi doi, poate fi lesne 
constatat faptul că autorităţile publice locale de ambele niveluri deţin, în linii 
generale, responsabilități similare, unele dintre ele având un caracter destul de 
confuz şi contradictoriu. Această situaţie contribuie la interpretarea diferită, în 
activitatea practică, a competenţei autorităţilor puterii locale. Potrivit preve- 
derilor legii citate, autorităţilor publice locale de nivelul I li s-au stabilit ca 
domeniu propriu de activitate construcţia de locuinţe, organizarea serviciilor 
antiincendiare etc. În cazul dat nu este clară intenţia legiuitorului, deoarece 
prestarea serviciilor antiincendiare şi de construcţie a locuințelor sunt forme de 
activitate deosebite şi atribuirea lor ca domenii proprii de activitate autorită- 
ţilor puterii locale de nivelul I nu întrunește relevanţă practică din lipsa 
capacităţilor organizatorice, funcţionale şi financiare ale autorităţilor publice 
locale.1% Lipsa limitelor clare de delimitare a domeniilor de competenţă duce la 
faptul că uneori sunt stabilite în mod voluntarist de autorităţile puterii statale: 
caracteristic pentru legiuitorul autohton este folosirea frecventă în textele 
actelor normative a sintagmei „autoritățile publice locale”, dar fără a concretiza 
la care din ele se referă — nivelul I sau II, deliberative sau executive. 

Vom sublinia că incoerenţele care persistă în delimitarea atribuţiilor sunt 
deseori cauzate de încălcări ale mecanismului și procedeelor utilizate în 
procesul de delimitare a atribuţiilor sau de erorile admise în atribuirea lor la un 
anumit nivel de exercitare a puterii. Este important ca toate atribuţiile autorită- 
ţilor publice să fie identificate în mod clar, în funcţie de modul de finanţare și 
de responsabilitatea pentru punerea în aplicare a acestora. Deși au fost reali- 
zate activități practice privind repartizarea responsabilităților în conformitate 
cu prevederile legale, trebuie să menţionăm că există domenii în care 
distribuirea atribuţiilor încă nu a fost realizată sau realizată insuficient și, prin 
urmare, este necesară continuarea lucrărilor privind delimitarea clară a 
responsabilităţilor. În acelaşi timp, în mai multe domenii de competență 
partajată, cu toate că delimitarea atribuţiilor s-ar părea că a avut loc, există încă 
suprapunerea atribuţiilor dintre diferite niveluri ale autorităţilor puterii publi- 
ce, fapt inadmisibil din perspectiva obiectivelor reformei de descentralizare ori 
a fost realizată o delimitare, în mare parte formală, fără a specifica clar 
atribuţiile. Astfel, în Avizul Comitetului Regiunilor privind Republica 


1% Chivriga An., Furdui V. Organizarea şi funcţionarea APL în Republica Moldova: compe- 
tente, structura şi resurse. Chișinău: IDIS „Viitorul”, 2009, p. 8-9, 13. 
1% Ibidem, p. 9-10. 

Moldova din 06 octombrie 2010 se menţiona deliberat că „absenţa delimitării 
clare a responsabilităţilor autorităţilor publice locale de autorităţile centrale 
împiedică avansarea procesului de descentralizare, iar suprapunerea responsa- 
bilităţilor diferitelor niveluri ale administraţiei publice are efect negativ asupra 
calităţii serviciilor publice şi îşi exprimă speranţa că reformele, în acest sens, 
vor asigura proporţionalitatea resurselor faţă de competențele alocate”.1% 

- Neclarităţi privind delegarea atribuțiilor. Unele atribuţii care ţin de compe- 
tenţa autorităţilor publice centrale, conform Legii nr. 435-XVI din 28.12.2006, pot 
fi delegate autorităţilor publice locale de nivelul I şi II, respectându-se criteriile 
de eficacitate şi de raționalitate economică. Însă legiuitorul nu a stabilit clar 
aceste atribuţii și drept rezultat, exercitarea atribuţiilor delegate este defectuoa- 
să, deoarece în tentativa de a le implementa, autorităţile puterii locale se con- 
fruntă cu situaţia că nu dispun de mijloace financiare. În alte situaţii, actele 
normative care impun atribuţii autorităților puterii locale nu se indică sursa de 
finanţare necesară pentru realizarea lor. Astfel, atunci când se referă la com- 
petenţa autorităţilor puterii locale în domeniile educaţiei, sănătăţii, protecţiei 
sociale, administrării patrimoniului local, legislaţia actuală este destul de 
confuză şi contradictorie.!% De exemplu, există o contradicţie de ordin 
principial între, pe de o parte, prevederile Legii nr. 436-XVI din 28.12.2006 şi ale 
Legii nr. 435-XVI din 28.12.2006, care nu presupun atribuţii pentru autorităţile 
publice locale în domeniul sănătăţii şi, pe de alta, legislaţia sectorială, care 
stabileşte un număr mare de atribuţii pentru autorităţile publice locale. 

Conform evaluărilor unor cercetători ai fenomenului, majoritatea autori- 
tăţilor locale nici nu cunosc în totalitate responsabilităţile atribuite prin actele 
normative şi nici nu dispun de capacitatea de a-şi asuma noile responsabilităţi 
şi a le face faţă atât din punct de vedere financiar, managerial şi instituțional.1% 
Astfel, apar situaţii care au consecinţe negative pentru autorităţile locale, 
deoarece nemulțumirea cetăţenilor este direcționată împotriva lor şi nu asupra 
autorităţilor statale, care sunt responsabile de neasigurarea mijloacelor 
necesare. Delegarea de atribuţii trebuie realizată de Parlament, la propunerea 
Guvernului şi însoţită obligatoriu de asigurarea resurselor financiare necesare 
şi suficiente realizării lor. Delegarea de competenţe este efectivă numai din 


1% Avizul Comitetului Regiunilor „Punerea în aplicare a Politicii Europene de Vecinătate şi, 
în special, a Iniţiativei privind Parteneriatul Estic: modernizarea, reformele şi capacitatea 
administrativă a autorităţilor locale şi regionale din Republica Moldova” din 06.10.2010. 
www.toad.cor.europa.eu/View Doc.aspx?doc=cdr%5ccivex-v%5cdossiers%5ccivex-v- 
004%5cRO%5cCDR106-2010FINACRO. doc&docid=2727547 (accesat 28.03.2015). 

1% Chivriga An., Furdui V. Op. cit., p.18. 

1% Ibidem, p. 9. 

momentul în care a avut loc transferul suficient al resurselor financiare şi 
materialelor necesare pentru realizarea lor.1% 

Nu trebuie de neglijat nici faptul că legislația R. Moldova prevede în mod 
expres că descentralizarea serviciilor publice, care sunt reglementate constitu- 
tional, nu pot fi descentralizate şi transferate din responsabilitatea statului în 
cea a autorităţilor publice locale, ele fiind garantate şi asigurate direct şi 
exclusiv de stat (art. 5, alin. 5 al Legii privind descentralizarea administrativă nr. 
435-XVI din 28.12.2006). 

- Nereglementarea clară a atribuțiilor partajate şi formelor de cooperare. Potrivit 
prevederilor art. 5 al Legii nr. 435-XVI din 28.12.2006, autorităţile puterii locale 
de nivelurile întâi şi al doilea, precum şi cele centrale, pot coopera, în condiţiile 
legii, pentru a asigura realizarea unor proiecte sau servicii publice care solicită 
eforturi comune ale acestor autorităţi. Însă legiuitorul nu a stipulat expres în 
care domenii autorităţile puterii locale pot dispune de competenţe partajate, 
lăsând la latitudinea autorităţilor puterii locale și statale să stabilească aceste 
domenii. După natura sa constituțională, puterea statală este responsabilă nu 
numai de propriul domeniu de activitate, ci și pentru cel local, separarea sfere- 
lor de responsabilitate statală de cele locale întruneşte un caracter organizațio- 
nal. Trebuie soluționată nu atât problema determinării sferelor de responsabili- 
tate (acestea fiind, în mare parte, comune), cât delimitarea responsabilităților și 
asigurarea interacțiunii tuturor nivelurilor de putere publică. Autonomia 
organizațională şi funcţională nu poate să asigure autonomia reală fără un 
sistem de relaţii între nivelurile de putere publică clar reglementate. 

Delimitarea competenţelor prin „extragerea” din contextul general a 
problemelor de interes local nu poate decât să pună problema acţiunii 
concertate și responsabilității comune a autorităţilor statale şi a celor locale, 
altfel nu poate fi, deoarece unul dintre criteriile esenţiale care influențează 
delimitarea sferelor de competenţă între nivelurile puterii publice este cel al 
asigurării unui sistem unitar de exercitare a puterii publice. 

- Existența incoerențelor terminologice în actele normative. Această situaţie 
generează stări de confuzie şi interpretări improprii. De exemplu, capitolul IV 
al Legii nr. 435-XVI din 28.12.2006 este intitulat „Resursele financiare şi mate- 
riale ale colectivităţilor locale”, pe când în articolele 12 și 13 incluse în respec- 
tivul capitol se operează cu sintagma „unităţile administrativ-teritoriale” (spre 
exemplu: art. 12, alin. 2 prevede că „unităţile administrativ-teritoriale dispun 
în mod efectiv de resurse financiare proprii, pe care le utilizează liber în 
realizarea competenţelor lor”; art. 13 reglementează proprietatea „unităţilor 
administrativ-teritoriale”). În situaţiile date, după cum susţine E. Popa, este 


1% Ibidem, p. 11. 

necesar ca legiuitorul să uziteze în actele normative succesive terminologii care 
să definească aceleași noțiuni.!!0 

- Atribuirea unor responsabilități fără acoperire financiară. Există numeroase 
situaţii când legile adoptate prevăd pentru autorităţile administraţiei publice 
locale responsabilităţi fără ca să fie indicată sursa de finanţare pentru a fi 
soluționată problema dată.1 

- Cadrul normativ care reglementează responsabilitățile autorităților puterii 
locale în multe domenii practic este depăşit, nu corelează cu exigenţele contem- 
porane şi nu face o delimitare clară între competențele autorităţilor publice 
locale de nivelurile I şi II, deliberative şi executive, creând confuzii şi situaţii de 
incertitudine. În mod special aceasta se referă la domeniile educaţie, protecţie 
socială, sănătate, administrarea patrimoniului local. 

- Dreptul autorităților puterii locale la autoorganizare este limitat, fiind 
restricționate în ceea ce priveşte configurarea propriilor structuri şi a statelor 
de personal în conformitate cu domeniile proprii de responsabilitate şi 
necesităţile care rezultă din specificul colectivităţilor locale pe care le 
reprezintă. Echilibrarea centralizată a statelor de personal pentru toate 
autorităţile locale nu este justificată, deoarece ele sunt înzestrate cu potenţial 
diferit de dezvoltare, unele având diverse avantaje economice şi sociale sau 
premise pentru crearea lor, iar altele — nu. 

- Neacoperirea responsabilităților cu specialişti competenți şi calificați. Un 
număr destul de mare de responsabilităţi ale administraţiei publice locale de 
importanţă majoră pentru dezvoltarea colectivităţilor locale prevăzute de lege 
nu au acoperire cu funcţii şi specialişti, ceea ce diminuează calitatea procesului 
decizional local şi reduce capacităţile APL de a se implica eficient în 
soluţionarea problemelor sociale şi economice (din cadrul primărilor lipsesc, 
de regulă, specialişti în atragerea de investiţii, jurişti, economişti, arhitecţi).!!? 

Volumul de responsabilităţi atribuit autorităţilor publice locale este un 
indicator obiectiv al nivelului de descentralizare al puterii publice. În 
Republica Moldova responsabilităţile atribuite colectivităților locale sunt 
relativ reduse, pe când intervenţiile puterii statale se dovedesc a fi abuzive, 
această situație nu favorizează utilizarea la randament înalt a potenţialului pe 
care îl oferă colectivităţile locale. Am specificat mai sus că autorităţile locale, 
comparativ cu cele statale, dispun de un avantaj mai mare: cunosc mult mai 
bine situaţia existentă la nivel local. Aflându-se cel mai aproape de populaţie, 
se dovedesc a fi cele mai în măsură să mobilizeze într-un mod amplu și rapid 


11 Popa E. Noţiunea de autoritate administrativă. În: Dreptul, nr. 3, 1992, p. 34. 
111 Chivriga An., Furdui V. Op. cit., p.16. 
112 Ibidem, p. 29. 

cetăţenii localităţii respective. Presiunile pe care le pot exercita populaţia locală 
asupra autorităților puterii locale pot avea un impact mai mare decât asupra 
celor statale. Autoritățile puterii statale, fiind la propriu și la figurat departe de 
necesităţile şi problemele locale, sunt pasibile de a lua decizii fără a ţine cont de 
realitățile locale şi aceasta poate avea drept consecinţă irosirea nejustificată a 
resurselor materiale, financiare și umane. 

Legea nr. 435-XVI din 28.12.2006 delimitând expres „domeniile proprii de 
activitate” ale celor două niveluri ale puterii publice locale, prevede că 
autorităţile publice locale de nivelurile I și II dispun de libertate deplină de 
acţiune în reglementarea şi în gestionarea oricărei chestiuni de interes local, 
care nu este exclusă din competenţa lor şi nu este atribuită altei autorităţi, iar în 
art. 6, alin. 1 este stipulat expres că anumite „competenţe care ţin de autorităţile 
publice centrale pot fi delegate autorităţilor publice locale de nivelurile întâi şi 
al doilea, respectându-se criteriile de eficacitate şi de raționalitate economică”. 
În același context notăm că şi în Avizul Comitetului Regiunilor privind 
Republica Moldova din 06 octombrie 2010 se subliniază direct că „delegarea de 
competențe către autorităţi publice locale poate avea loc numai în condiţii de 
egalitate a părţilor, acoperirii integrale a costurilor şi a protecţiei juridice a 
autonomiei locale”.113 

Legea citată supra prevede posibilitatea ca autorităţile puterii locale şi 
autoritățile puterii statale să poată coopera în baza unor acorduri încheiate 
„pentru a asigura realizarea unor proiecte sau servicii publice care solicită 
eforturi comune” (art. 5, alin.1 și 2). În acest caz credem că este vorba de 
fenomenul competenţei partajate, cunoscut în literatura de specialitate. Astfel, 
se poate constata faptul că legiuitorul autohton face distincția între competența 
exclusivă, delegată și partajată. 

Cu toate acestea, legislația autohtonă este departe de a fi perfectă, există 
mai multe domenii proprii de activitate ale autorităţilor publice locale de 
nivelul I pentru realizarea cărora nu dispun de resurse suficiente financiare 
şi/sau umane necesare. Acestea sunt: a) distribuirea apei potabile, construirea 
şi întreţinerea sistemelor de canalizare şi de epurare a apelor utilizate şi 
pluviale, b) construcţia, întreţinerea şi iluminarea străzilor și a drumurilor lo- 
cale, c) construcţia, gestionarea, întreţinerea şi echiparea instituţiilor preşcolare 
şi extraşcolare (creşe, grădinițe de copii, şcoli de artă, de muzică), d) dezvol- 


18 Avizul Comitetului Regiunilor „Punerea în aplicare a Politicii Europene de Vecinătate şi, 
în special, a Iniţiativei privind Parteneriatul Estic: modernizarea, reformele şi capacitatea 
administrativă a autorităţilor locale şi regionale din Republica Moldova” din 06.10.2010. 
www.toad.cor.europa.eu/ ViewDoc.aspx?doc=cdr%5ccivex-v%5cdossiers%5ccivex-v- 
004%5cRO%5cCDR106-2010 FINACRO.doc&docid=2727547 (accesat 28.03.2015). 

tarea şi gestionarea reţelelor urbane de distribuire a gazelor naturale şi energiei 
termice, e) construcţia de locuinţe şi acordarea altor tipuri de facilităţi pentru 
păturile sociale vulnerabile şi altor categorii ale populaţiei, f) organizarea 
serviciilor antiincendiare, g) dezvoltarea economică a localităţilor.!!+ 

În afară de incoerenţe de ordin legislativ care au fost examinate anterior, 
există şi alte cauze care determină exercitarea ineficientă a atribuţiilor de către 
autorităţile puterii locale: a) deficienţe în colectarea veniturilor fiscale locale şi 
alocarea altor resurse posibil de mobilizat, b) resursele financiare ale autorită- 
ţilor administraţiei publice locale nu sunt în concordanţă cu responsabilitățile 
atribuite, c) sistemul de transferuri bugetare este frecvent influențat de factorul 
politic, d) nivelul insuficient de pregătire a funcţionarilor publici din cadrul 
autorităţilor publice locale, e) sistemul de servicii publice este în cea mai mare 
parte nereformat, f) sumele defalcate de la bugetul de stat în scopul finanţării 
unor servicii publice descentralizate se alocă pe baza costurilor istorice şi nu în 
funcţie de numărul şi de nevoile beneficiarilor.” 

Pentru depășirea situaţiei create și pentru a eficientiza activitatea 
autorităţilor puterii locale, este indispensabil de efectuat o delimitare clară a 
atribuţiilor care revin autorităţilor publice la fiecare nivel. În acest sens, 
sarcinile atribuite autorităţilor puterii locale pot fi convenţional divizate în 
câteva grupe: 

a) sarcini cu caracter statal (pentru aceste sarcini trebuie prevăzută o 
anumită responsabilitate şi să fie acordate mijloace financiare); 

b) sarcini locale (pentru îndeplinirea acestor sarcini autorităţile puterii 
locale poartă întreaga răspundere faţă de colectivităţile locale şi resursele 
necesare pentru îndeplinirea acestor sarcini se acoperă din veniturile proprii); 

c) sarcini facultative (pot fi incluse sarcinile care le revin autorităţilor 
publice locale potrivit propriilor statute de activitate sau care le sunt delegate 
de către autorităţile centrale cu transmiterea obligatorie a resurselor materiale 
şi financiare necesare pentru realizarea lor). 

Cu certitudine, responsabilitățile pe care societatea le pune în sarcina 
autorităţilor publice locale sunt foarte complexe şi într-o continuă schimbare, 
fiind imposibil de a delimita exhaustiv atribuţiile care revin fiecărui nivel de 
exercitare a puterii. Considerăm că ar fi oportună stabilirea unor principii 
exacte de delimitare a domeniilor și a atribuţiilor, care ar permite evitarea 
situaţiilor tensionate între autorităţile administrative de diferite niveluri. Una 
dintre sarcinile dificile privind distribuirea judicioasă a responsabilităților 
constă în asigurarea mijloacelor şi condiţiilor egale de activitate a autorităţilor 


114 Chivriga An., Furdui V. Op. cit., p.10. 
15 Ibidem, p. 11. 

puterii locale. Cu toate deosebirile dintre necesităţile şi posibilităţile financiare, 
autorităţile locale, în principiu, ar trebui să ofere o gamă de servicii compara- 
bile în plan cantitativ şi calitativ. Altfel spus, este necesară o distribuire a 
mijloacelor materiale și financiare după criterii obiective şi potrivit cu 
necesitățile reale ale autorităţilor puterii locale, iar lipsa unui astfel de 
mecanism nu va permite funcționarea lor eficientă. Este de importanţă vitală 
consolidarea bazei economico-financiare a puterii locale, care ar garanta un 
nivel rezonabil de resurse, fiindcă în caz contrar, nu vor fi în stare să realizeze 
pe deplin sarcinile atribuite, discreditând astfel ideea de autonomie locală. 

În procesul de stabilire a sferei de competenţă a puterii locale trebuie de 
avut în vedere faptul că el poate fi influențat de doi factori limitativi. Pe de o 
parte, puterea statală dispune de atribuţiile proprii, de care se loveşte puterea 
locală în identificarea propriilor sale atribuţii; iar pe de altă parte, 
întreprinderile private, deoarece, multe din problemele locale sunt soluționate 
de sectorul privat. Puterii locale îi revine nu atât soluţionarea problemelor 
propriu-zise, cât reglementarea soluționării lor de către sectorul privat în 
interesul locuitorilor.!1€ 

Eficienţa sistemului de exercitare a puterii publice este determinată de 
stabilirea exactă a atribuţiilor pentru fiecare nivel, valoarea şi eficiența 
funcţionării puterii locale fiind determinate de existența anumitor atribuții 
asigurate de resurse necesare pentru realizarea lor. 

În linii generale, principiile definirii responsabilităţilor puterii locale pot fi 
reduse la două reguli acceptate: a delega atribuţii unde este mai eficientă 
realizarea lor și a asigura autonomia financiară necesară pentru realizarea 
atribuţiilor sau oferirea asistenţei financiare pentru acoperirea respectivelor 
atribuţii. Este important, în acest context, de a institui pe cale legislativă 
dreptul autorităţilor puterii locale de a dispune de volumul de resurse 
materiale şi financiare corespunzător competenţei care li s-a atribuit, obligaţia 
garantată a statului de a asigura respectivele resurse prin transferuri sau de a 
crea posibilitatea pentru autorităţile puterii locale de a-şi procura aceste resurse 
prin intermediul părţii de venituri ale bugetelor locale. În cazul în care legea nu 
stabileşte în mod foarte clar care nivel de exercitare a puterii publice este 
responsabil de o anumită problemă, atât autorităţile centrale, cât şi autoritățile 
locale sunt dezinteresate și nu intervin pentru a soluţiona problemele care apar, 
stimulând, iresponsabilitatea autorităților puterii publice față de soluționarea 
problemelor locale. Delimitarea ambiguă a atribuţiilor poate provoca, în mod si- 


116 Typosckuă P. O. Mecrnoe camoynpasaenne: K opranusarnuu >ppekrusnoă Baacru // 
OGrnecrBeHHsre HayKu M coBpeMeHHOCcTe, 2005, Ne 6, c. 75. 

gur, interpretarea eronată de către autorităţile puterii publice a sarcinilor care la 
revin și comiterea, în consecință, a unor greșeli sau abateri de la normele legale. 

În încheiere notăm: pornind de la situația că anumite domenii de 
responsabilitate se regăsesc concomitent în limitele competenţei ambelor 
niveluri ale puterii publice, considerăm fiind absolut necesară redistribuirea şi 
redimensionarea responsabilităților între puterea statală şi puterea locală, dar 
şi repartizarea clară a atribuţiilor între cele două niveluri ale puterii locale. 
Recunoaşterea puterii locale ca nivel distinct al puterii publice, inevitabil 
presupune determinarea scopurilor şi sarcinilor, funcţiilor şi competenţei sale. 
Cu alte cuvinte, ar trebui determinate pe cale legislativă problemele și afacerile 
publice soluționate la nivel local şi responsabilităţile atribuite autorităților 
locale și celor intermediare, aceasta având o mare importanţă, deoarece fără a 
stabili foarte clar atribuţiile puterii locale, este imposibil de a găsi soluții pentru 
alte probleme importante cum ar fi: identificarea structurii organizaționale 
optime a puterii locale care să permită exercitarea deplină a atribuţiilor oferite; 
volumul de resurse materiale şi mijloace financiare necesar pentru realizarea 
lor; natura și conţinutul, volumul şi necesitatea susținerii puterii locale din 
partea statului. Legislaţia în vigoare dedicată reglementării activităţii puterii 
locale nu oferă un răspuns suficient de clar la problemele enumerate: nici 
Constituţia sau alte acte normative nu determină convingător rolul şi locul 
puterii locale în cadrul construcţiei statale şi modalităţile interacțiunii puterii 
statale cu cea locală. Considerăm că această situație explică mai multe 
incoerenţe ale cadrului normativ de reglementare a activităţii puterii locale, 
responsabilităţile şi atribuţiile pentru a căror realizare nu sunt prezente 
posibilități obiective, trebuie transmise următorului nivel de exercitare a 
puterii publice, iar atribuţiile şi funcţiile care nu pot fi realizate la nivelul 
intermediar se transmit în competența puterii statale. 

Mecanismul de distribuire a responsabilităților între nivelurile puterii 
publice este important și trebuie să includă atribuţii însoţite de angajamentele 
financiare care sunt alocate fiecărui nivel de putere. Un asemenea mecanism de 
delimitare a responsabilităţilor se bazează pe stabilirea clară în legislație a 
volumul specific de atribuţii, cu indicarea sursei de finanţare a acestora. Într-o 
astfel de abordare se poate identifica în mod clar competenţa fiecărui dintre 
nivelurile de putere publică și responsabilitatea în vederea exercitării funcțiilor 
publice și soluționării eficiente a problemelor cetățenilor. Responsabilităţile 
atribuite autorităților puterii locale trebuie să fie determinate de necesitatea 
asigurării condiţiilor pentru a furniza serviciile prevăzute în scopul asigurării 
vitalității colectivităţilor locale. 

2.3. Concluzii la capitolul 2 


1. Descentralizarea puterii publice are o importanţă deosebită și produce 
efectele scontate, în special atunci când este realizată în contextul anumitor 
evoluţii sociale, politice şi economice ale ţării. În acest sens, identificarea 
factorilor care pot amplifica finalităţile în strânsă conexiune cu organizarea 
eficientă a puterii publice asigură o evoluţie, în ansamblu, cu urmări pozitive. 
Descentralizarea nu trebuie izolată de procesele de reformă a organizării 
teritoriale a puterii publice, deoarece asta înseamnă cooperare eficientă între 
autorităţile puterii publice, conferirea de atribuţii, resurse materiale și 
financiare pentru soluționarea problemelor de interes local. 

2. Stabilirea unui echilibru al raportului centralizare-descentralizare repre- 
zintă o problemă de mare actualitate şi, în acelaşi timp, dificilă de rezolvat 
pentru Republica Moldova, mai ales din cauza influențelor politice. De aceea, 
alegerea între centralizare și descentralizare pentru stabilirea unui model 
optim trebuie să fie eliberată de interesele și presiunile politice. Numai în cazul 
în care relaţia centralizare-descentralizare este tratată ca un mecanism de 
distribuire a responsabilităţilor între nivelurile puterii publice, poate să-și 
atingă obiectivele şi produce efectele scontate: atingerea eficienței maxime în 
materie de administrare a treburilor publice. 

3. Relaţiile din sistemul de exercitare a puterii publice sunt determinate, în 
mare parte, de mecanismul de distribuire a responsabilităţilor între nivelurile 
puterii publice. Pentru funcţionarea eficientă a puterii publice, este necesar de 
a reevalua atribuţiile autorităţilor puterii publice, de a iniția un proces de 
raţionalizare și optimizare a relaţiilor între nivelurile puterii publice. 

4. Problemele existente în materie de delimitare a responsabilităţilor între 
nivelurile puterii publice, pot fi rezumate la următoarele: a) neacoperirea 
financiară a responsabilităţilor atribuite, b) atribuirea de responsabilități prin 
acte normative sectoriale, formularea lor neclară, c) atribuirea competenţelor 
similare după conţinut ambelor niveluri ale puterii publice locale, d) 
necorespunderea sarcinilor care au fost atribuite autorităţilor locale naturii 
autoadministrării locale. 

5. Având la bază axioma că transferul atribuţiilor trebuie să fie însoţit de 
transferul resurselor corespunzătoare, descentralizarea exprimă ideea că noile 
reguli vizând atribuţiile nu ar trebui să aibă un impact asupra finanţelor 
publice. În consecință, puterea statală nu ar trebui să profite de această 
oportunitate de a face transferul de cheltuieli, forțând autorităţile puterii locale 
să crească nivelul de prelevări obligatorii în scopul de a acoperi cheltuielile 
care nu sunt deloc sau insuficient compensate. Procesul de descentralizare a 

puterii publice și a resurselor, cu predilecție în statele unitare, necesită o 
implicare activă din partea autorităților puterii statale. Descentralizarea poate 
fi lesne compromisă când autorităţile centrale nu manifestă dorință de a 
descentraliza puterea publică. 

6. Descentralizarea puterii publice este strâns legată de problema 
regionalizării, iar deciziile care se referă la acest domeniu fac parte din 
organizarea teritorială a puterii publice din Republica Moldova și repartizarea 
atribuţiilor dintre diferitele niveluri de guvernare, ca un tot întreg. 

7. În procesul de implementare a reformei de descentralizare a puterii 
publice contează, în mod evident, particularitățile demografice: în cazul 
Republicii Moldova, confruntată cu o criză demografică de amploare, descen- 
tralizarea implică o abordare mai nuanțată, luând în considerare a tendinţelor 
demografice actuale. În caz contrar, efectele descentralizării ar putea fi impre- 
vizibile, dacă nu chiar opuse așteptărilor iniţiale. 

8. Descentralizarea poate contribui eficient la soluţionarea problemelor 
etnice din R. Moldova prin instituționalizarea relaţiilor de concurenţă loială în 
domeniile dezvoltării economice și sociale între diferite regiuni, atenuând 
astfel presiunea factorului etnic. Din această perspectivă, este important de a 
plasa colectivităţile locale în condiţii egale, indiferent de apartenenţă națională, 
confesională sau de altă natură a populaţiei lor. Din punct de vedere al 
mecanismului de distribuire a responsabilităților între nivelurile puterii 
publice, R. Moldova este un stat asimetric, dat fiind că legiuitorul autohton 
prin crearea autonomiei găgăuze, a pus o colectivitate teritorială locală în 
condiții mult mai favorabile comparativ cu colectivităţile locale similare. 
Oferirea de condiţiii privilegiate unei minorități etnice în raport cu celelalte 
etnii conlocuitoare nu este conformă cu prevederile Constituţiei şi legislaţiei 
naţionale, care asigură un standard minimal de drepturi şi libertăţi oricărui 
cetățean al R. Moldova, indiferent de apartenenţa sa naţională. 

9. Principiul subsidiarităţii vizând stabilirea funcțiilor și atribuţiilor 
autorităților puterii publice va găsi aplicare eficientă în condiţiile în care 
atribuirea și redistribuirea lor între nivelurile de realizare a puterii vor începe 
de la nivelul autorităților puterii locale. 

10. Descentralizarea este indispensabilă transformărilor democratice, însă 
procesul este unul îndelungat şi complicat, însoţit de realizări, dar şi de 
probleme și devieri de la cursul stabilit. Pentru a dezvolta un cadru coerent 
privind distribuirea responsabilităţilor între nivelurile de exercitare a puterii 
publice, este nevoie de timp, dar şi de fermitate și determinare politică. 

3. 


Continuitate și discontinuitate 
în reformarea organizării teritoriale 


a puterii locale 


Pentru a crea un tablou veridic asupra situației existente la capitolul 
organizare teritorială a puterii locale, este indispensabil de a face o succintă 
retrospectivă a proceselor și a etapelor reformatoare anterioare care au avut loc 
în acest domeniu. Punerea în lumină a repercusiunilor sistemului actual de 
organizare teritorială a puterii locale din R. Moldova, care va fi realizată în 
acest capitol, este indispensabilă din perspectiva obiectivării contradicţiilor 
dintre noile condiţii sociale şi organizarea teritorială a puterii publice. 

În urma cercetării situației existente, am formulat mai multe argumente 
care demonstrează oportunitatea și necesitatea reformării actualului sistem al 
organizării teritoriale a puterii locale. 


3.1. Reforme și contrareformă 
privind organizarea teritorială a puterii locale 


În literatura de specialitate este atestat un relativ consens privind periodi- 
zarea procesului de constituire şi evoluţie a sistemului de administraţie publică 
locală din R. Moldova. Astfel, majoritatea cercetătorilor care s-au ocupat de 
investigarea problemei, în linii generale, au optat pentru următoarea delimitare 
pe etape a procesului destul de contradictoriu al reformării sistemului de 
exercitare a puterii publice locale: a) prima etapă: iunie 1990 — august 1994; b) a 
doua etapă: august 1994 — noiembrie 1998; c) a treia etapă: noiembrie 1998 — 

mai 2003; d) a patra etapă: mai 2003 - finele anului 2009; e) a cincea etapă: 
finele anului 2009 — până în prezent. 

Prin urmare, în perioada celor trei decenii de independenţă s-au întreprins 
mai multe acţiuni privind reorganizarea teritorială a puterii locale și a 
mecanismelor administrative la nivel subnaţional, dar acestea s-au dovedit a fi 
insuficiente, iar în unele cazuri defectuos realizate, fiind respinse ostentativ de 
actorii politici şi de funcţionarii din autorităţile publice. În general, reformele şi 
restructurările administraţiei publice locale și, implicit, a organizării teritoriale 
a puterii locale, au fost realizate în funcţie de tacticile şi de schimbările de 
ordin politic, dar nu în baza unor strategii coerente şi cu finalități clar stabilite. 

Procesul de reformare a organizării teritoriale a puterii locale în cele trei 
decenii de independenţă, sub aspect diacronic, a parcurs trei etape distincte: 

Prima etapă: perpetuarea delimitării teritorial-administrative centralizate 
de tip sovietic, care cuprinde perioada de la declararea Independenţei până la 
data intrării în vigoare a Legii nr. 191-XIV din 12.11.1998. 

A doua etapă: tentativa de a edifica un sistem teritorial de exercitare a 
puterii publice locale în spiritul principiilor descentralizării și autonomiei 
locale, care a durat de la data intrării în vigoare a Legii nr. 191-XIV din 
12.11.1998 până în anul 2003, când a fost pusă în aplicare Legea nr. 764-XV din 
27.12.2001. În anul 1999, R. Moldova, urmând tendinţa generală din statele 
membre ale UE, a procedat la reducerea esenţială a numărului de colectivități 
teritoriale intermediare, înlocuind cele 39 de raioane cu 10 judeţe. În același 
context, a fost redus numărul de colectivități locale prin comasarea satelor de 
dimensiuni mici în comune. Unul dintre scopurile acestei reforme a fost 
consolidarea sistemului economic regional şi local, care asigura autonomia 
financiară prin lărgirea bazei impozabile a colectivităților locale de ambele 
niveluri şi prin obţinerea veniturilor adecvate acoperirii necesităţilor locale.! 

Cea de-a treia etapă: revenirea la organizarea teritorială centralizată a 
puterii locale, care începe în anul 2003 şi durează până în prezent. S-a revenit la 
sistemul raional de organizare a puterii locale, numărul colectivităților locale 
de nivelul întâi fiind majorat cu 30% faţă de perioada precedentă. 

În continuare vom analiza aceste trei etape distincte ale procesului de 
reformare a organizării teritoriale a puterii locale din R. Moldova. 

În a doua jumătate a anilor '80 şi începutul anilor '90 ai sec. XX, în URSS a 
început procesul de „democratizare” a societăţii, fiind întreprinse primele 
încercări de „descentralizare” a sistemului administrativ statal hipercentralizat, 


1 Strategia Europeana a Republicii Moldova. Chişinău, 2005, p. 59. 

de a stabili un anumit grad de „autonomie” în acţiunile autorităţilor locale și 
raionale. Fundamentul normativ al acestor schimbări l-a constituit Legea Cu 
privire la principiile generale ale autoadministrării locale şi ale economiei locale în URSS 
nr. 1417-I din 9 aprilie 1990? care a legiferat noile abordări în materie de 
organizare teritorială a puterii locale. Această lege a stabilit principiile directoare 
ale formării şi activităţii organelor autoadministrării locale, care, spre deosebire 
de teoria şi practica afirmată în URSS privind organizarea puterii şi a 
administraţiei de stat, a atribuit responsabilităţile privind soluționarea 
problemelor cu caracter local nu structurilor administrative statale, ci instituţiilor 
puterii locale, adică sovietelor de nivel inferior, cărora se preconiza să le fie 
lărgite atribuţiile şi consolidată baza economică. Însă tentativele de a restructura 
regimul practic au eşuat, provocând, în context, falimentul sistemului cu partid 
unic, ancorat pe o ideologie-ghid, cu statut de autoritate unică. În pofida rezis- 
tenţei depuse, acest sistem a fost demontat într-o perioadă relativ scurtă după 
iniţierea tentativelor de a-l reforma, chiar dacă partidul unic a fost destul de 
numeros: Partidul Comunist al Uniunii Sovietice întrunea la începutul anului 
1990 aproape 19 milioane de membri.? În aceste condiţii, Legea nr. 1417-1 din 9 
aprilie 1990 nu şi-a produs efectele, mai ales că în 1990 s-a declanșat „parada 
suveranităților”, care s-a soldat cu dezintegrarea totală a Uniunii Sovietice. 

Fostele republici sovietice au abordat în mod diferit problema reformelor 
privind organizarea teritorială a puterii publice şi, evident, au parcurs căi dife- 
rite în realizarea lor. Odată cu renunţarea la sistemul politic și administrativ 
sovietic urma, logic, să se producă şi renunțarea la organizarea teritorială a 
puterii publice locale care corespundea acelui sistem. După unele calcule, în 
perioada sovietică au avut loc 14 reforme administrative, în cursul cărora au 
fost create de la 18 până la 63 de raioane, situaţie care a traumatizat 
irecuperabil sistemul autoadministrării locale din RSSM. Astfel, la momentul 
declarării independenţei, R. Moldova a întrunit o structură teritorial- 
administrativă fragmentată: 40 de raioane, unui raion revenindu-i în medie 800 
km? și aproximativ 76.000 de locuitori ë (Anexa 3). 


2 Beaomocru Cesga HapoAHbIx Aernryraros CCCP n Bepxosnoro Cosera CCCP, 1990, No 16, 
cT. 267. 

3 Juc V. Demontarea şi sfîrşitul regimului partidului unic. În: Revista de Filozofie, Sociologie 
şi Științe Politice, nr. 3, 2011, p. 69-70. 

1 TyabIM A.A. | locaeaHee BBICTyNAeHne. În: Moldova urbană. Nr. 4-5, 2006, p. 3-4. 

5 Impedimentele reformei _teritorial-administrative. http://www.cisr-md.org/pdf/ privec4- 
4.pdf (accesat la 26.12.2017). 

Clasa politică, la acel moment, a conştientizat faptul că organizarea 
teritorială a puterii publice de tip sovietic ar putea fi o frână în dezvoltarea 
economică şi socială a R. Moldova, Guvernul M. Druc venind cu inițiativa 
„consolidării structurii administrativ-teritoriale a țării”. În faza iniţială, pe prim 
plan a fost plasată politica de demontare a structurilor nomenclaturiste, care în 
orice raion sau oraș întrunea de la 300 până la 500 de persoane, fiind propuse, în 
ordinea de idei reliefată, trei opțiuni privind consolidarea entităţilor teritoriale 
existente: 9, 12 și 24 judeţe. Ideea de bază a proiectului a constat în a ţine cont de 
factorii istorici, demografici, specializarea naturală, economică, forțele de 
munca, dar nu și de cel naţional. Însă acest proiect a rămas nerealizat. 

Sovietul Suprem al RSS Moldovenești după ce a aprobat în 1990 Hotărârea 
Cu privire la perfecționarea organizării administrativ-teritoriale a Republicii Sovietice 
Socialiste Moldoveneşti a obligat deliberat Comisia parlamentară pentru proble- 
mele autoadministrării locale „de a înainta propuneri” privind necesitatea 
creării unor unităţi teritoriale (judeţele tradiționale), cu potenţial demografic şi 
cu o bază economico-financiară viabilă. Institutul de Planificare de la Chișinău 
a prezentat Guvernului pentru patru variante ale eventualei reformări (18, 12, 9 
sau 7 judeţe), folosind pentru aceasta un sistem din 24 de indicatori.” Însă 
Parlamentul nu se grăbea să intervină și în condiţiile tergiversării elaborării 
unui cadru normativ adecvat noilor realități politice, economice şi sociale, 
unele soviete îşi creau propriul „cadru legislativ”: cele din Tiraspol şi din 
raionul Slobozia au înregistrat regulamentele unificate ale colectivelor de 
muncă; sovietul raional Cimişlia a adoptat regulamentul provizoriu cu privire 
la alegerea preşedintelui sovietului sătesc de către toţi locuitorii satului.S 

La nivel central, statul RSS Moldovenească a fost redenumit, la 23 mai 
1991, în Republica Moldova. Odată cu declararea independenţei, R. Moldova a 
intrat în procesul de democratizare a tuturor sferelor vieţii, inclusiv a 
autoadministrării la nivel local. Faza iniţială a reformei organizării teritoriale a 
puterii locale în R. Moldova a fost marcată de restabilirea numelor istorice 
naţionale a colectivităţilor locale. Astfel, încă în 1988 s-a revenit la denumirea 
istorică a oraşului Şoldăneşti, redenumit în 1985 în Cernenco. La 24 mai 1990 
denumirea „localităţii de tip orăşenesc” Suvorov din raionul Suvorov a fost 
schimbată în Ştefan Vodă, iar denumirea raionului Suvorov în Ştefan Vodă. La 15 
iunie 1990, Sovietul Suprem al RSSM a schimbat denumirea oraşului Cotovschi 


* TyabiM A. Xponuka rmpaBurearcre. http://www.cisr-md.org/pdf/govchroniclerus.html 
(accesat la 26.02.2019). 

7 Gudîm A. Raioanele şi economia. În: Săptămâna, 20.06.2003, p. 7. 

8 Snegur M. Labirintul destinului: memorii. Vol. II. Chişinău: F. Draghiştea, 2008, P. 124. 

în oraşul Hînceşti şi a raionului Cotovschi în raionul Hâncești, iar la 20 iunie 1990 
a fost restabilită vechea denumire a „localităţii de tip orăşenesc” Lazo şi a 
raionului Lazo — Sângerei. 

Prin Legea nr. 3465-XI din 01.09.89, „limba moldovenească” a fost repusă 
în drepturi, dat fiind că Legea prevedea că „limba moldovenească” ca limbă de 
stat „se foloseşte în toate sferele vieţii politice, economice și sociale”, inclusiv la 
nivel local. În scopul reglementării scrierii corecte a denumirilor oficiale ale 
localităţilor şi unităţilor teritorial-administrative ale RSSM, a omiterii 
inexactităţilor şi greşelilor în scrierea lor în limba română şi a transcrierii 
corecte în limba rusă a toponimelor moldoveneşti, Prezidiul Sovietului Suprem 
al RSSM la 28 februarie 1990 a adoptat o hotărâre, prin care a aprobat 
materialele prezentate de Institutul de Limbă şi Literatură al Academiei de 
Ştiinţe a RSSM privind scrierea corectă în limbile română şi rusă a denumirilor 
de localităţi ale RSSM (repertoriul denumirilor de localităţi). 

Revenirea la grafia latină, adoptarea normelor ortografice și reglemen- 
tarea ortografierii în româneşte a numelor proprii geografice au impulsionat 
procesul de restabilire a denumirilor istorice ale localităţilor din R. Moldova. 
Procesul de revenire la denumirile tradiţionale ale localităţilor și-a găsit 
continuare şi după adoptarea şi intrarea în vigoare a Legii nr. 306-XIII din 
07.12.94. Vom preciza doar că deşi multe localităţi şi-au restabilit denumirile 
lor istorice, procesul nu a luat sfârşit. Până în prezent se mai întâlnesc în 
peisajul toponimic al R. Moldova denumiri de localităţi improprii spiritului 
naţional şi tradiţiilor istorice. Ne referim aici la unele localităţi care au 
denumiri de origine sovietică şi la localităţile care au în denumirea lor 
terminaţiile -ca şi -evca. 

În context, menționăm faptul că în R. Moldova nu numai că s-au menţinut 
denumiri bizare, necaracteristice toponimiei și spiritului naţional, dar şi în 
prezent legiuitorul mai produce monştri toponimici. La 05 aprilie 2007, mai 
mult din considerente de ordin politic, Parlamentul a înfiinţat localitatea 
Fabrica de Zahăr, incluzând-o în componenţa oraşului Fălești. În afară de faptul 
că localităţii date i-a fost atribuit un nume straniu, Legea nr. 90 din 05.04.2007 nu 
a ţinut cont de realităţile existente şi a inclus nejustificat localitatea nou creată 
în componenţa oraşului Făleşti, deposedând, astfel, satul Sărata Veche de 
terenurile care îi aparţineau de drept, fabrica de zahăr fiind construită pe o 
suprafață de 145 hectare care aparţineau respectivei localităţi. În acest sens de 
idei, constatăm că o parte din cetăţenii R. Moldova nu pot renunţa la 
toponimia mutilată a localităţilor, ca expresia terorii totalitare şi a deformării 
conştiinţei umane. În scopul soluționării acestei situaţii, considerăm oportună o 

analiză atentă a evoluţiei numelor colectivităţilor locale şi promovarea 
adevărului istoric cu scopul repunerii în valoare a numelor originare. 

Prin adoptarea Legii cu privire la bazele autoadministrării locale nr. 635-XII 
din 10.07.1991, Parlamentul a finalizat dezbaterile asupra proiectului respectiv 
începute în anul 1990 şi care au durat, cu unele întreruperi, mai bine de opt 
luni. În Hotărârea Parlamentului pentru aplicarea respectivei legi se stipula că 
„la prima etapă, care durează până la adoptarea Legii cu privire la organizarea 
administrativ-teritorială a Republicii Moldova, se decentralizează puterea de stat a 
actualelor raioane şi se extind competențele unităţilor administrativ-teritoriale 
de bază - comună (sat) şi oraş. La această etapă se consolidează puterea 
executivă pe verticală, creându-se un mecanism intermediar de funcţionalitate 
a noilor organe de autoadministrare: până la formarea judeţelor, raioanele se 
păstrează în actualele lor hotare”. Edificarea noului sistem de exercitare a puterii 
locale a fost preconizat pentru cea de-a doua etapă, iar pentru a nu periclita 
procesul de administrare a afacerilor publice curente, Guvernul, prin Hotărârea 
sa nr. 357 din 22 iulie 1991, a adoptat Regulamentul provizoriu privind funcționarea 
organelor autoadministrării locale în Republica Moldova în perioada de tranziție (până la 
definitivarea noii împărțiri teritorial-administrative). Regulamentul practic nu a 
operat schimbări esenţiale în organizarea și funcţionarea autorităților publice 
locale, rezumându-se doar la unele terminologice. Cu toate că era unul 
provizoriu, respectivul regulament a fost aplicat până la finele anului 1994. 

Comisia permanentă a Parlamentului pentru autoadministrarea locală și 
economia locală, în scopul realizării prevederilor Legii nr. 635-XII din 10.07.1991 
şi a lansării unui nou sistem de administrație publică locală, a organizat 
grupuri de lucru care au elaborat și prezentat trei proiecte de legi: Cu privire la 
organizarea administrativă a teritoriului (care prevedea lichidarea celor 40 de 
raioane şi o nouă delimitare a teritoriului în 7 sau 9 judeţe), Cu privire la 
administrarea publică locală (conceput în spiritul tradiţiilor europene, 
fundamentat pe practicile legislative ale unor state cu experiență în acest 
domeniu și respectând principiile Cartei europene a autonomiei locale), Cu privire 
la alegerile locale (concepută în baza unor tradiţii democratice în organizarea 
sufragiilor electorale ale țărilor cu un înalt grad de dezvoltare al democraţiei 
reprezentative). Însă proiectele respective nu au fost incluse în ordinea de zi a 
Parlamentului, deoarece activitatea sa a fost blocată, inclusiv din cauza că 
grupul parlamentar „Viaţa satului” se opunea vehement reformării organizării 
teritoriale a puterii publice de sorginte sovietică și a tergiversat realizarea 


” Snegur M. Op. cit., p. 120-123. 

reformei administrative până la alegerile parlamentare din 1998. În plus, 
Parlamentul s-a autodizolvat în februarie 1994.1 Această perioadă, care a durat 
de la desprinderea Republicii Moldova de la URSS şi până la adoptarea noii 
Constituţii, a fost marcată de influența următoarelor tendinţe contradictorii: 

a) democratizarea sistemului politic a creat condiţii favorabile pentru 
inițierea reformelor, 

b) pe de o parte, opinia publică conștientizaseră necesitatea de reformare a 
sistemului puterii publice, inclusiv a organizării sale teritoriale, iar pe de altă 
parte, exista o rezistență dură din partea oponenților reformei, 

c) păstrarea raporturilor tradiţionale, moştenite din trecut, dintre autorită- 
tile administraţiei publice centrale și administraţiei publice locale.!! 

Prin art. 109 Constituţia a stabilit principiile pe care se întemeiază admi- 
nistraţia publică în „unităţile administrativ-teritoriale”, iar în art. 110 a stipulat 
că sub aspect administrativ, teritoriul R. Moldova este organizat în sate, oraşe, 
raioane şi unitatea teritorială autonomă Găgăuzia. Localităţilor din stânga 
Nistrului, potrivit textului constituțional, le pot fi atribuite forme şi condiţii 
speciale de autonomie în conformitate cu statutul special adoptat prin lege 
organică. Realitatea a demonstrat că de la stabilirea în textul constituțional a 
unor valori şi până la realizarea lor practică este o cale foarte lungă și dificil de 
parcurs. Experienţa R. Moldova a demonstrat că aceste principii au avut mai 
mult un caracter decorativ pentru administraţia publică locală, iar autorităţile 
publice locale niciodată nu au beneficiat de independenţă în administrarea 
domeniului local şi nici de autonomie financiară, de dreptul de a stabili de sine 
stătător statele de personal necesare pentru realizarea competenţei atribuite.!? 

La 07 decembrie 1994 Parlamentul R. Moldova a adoptat Legea privind orga- 
nizarea administrativ-teritorială a Republicii Moldova nr. 306-XIII din 07.12.1994, 
care prevede expres că teritoriul R. Moldova este organizat în „unităţi admi- 
nistrativ-teritoriale” de tipul următor: raioane, municipii, oraşe, sate şi unităţi 
teritoriale autonome cu statut special. Menţionăm că „unitatea teritorială 
autonomă cu statut special” în calitate de entitate teritorial-administrativă a 
fost introdusă ulterior, prin modificarea art. 3 de Legea nr. 563-XIII din 
22.07.1995, în vigoare de la 31.08.1995. 


10 Popa V. Cadrul legal al administraţiei publice locale în Republica Moldova. În: Cartea 
Albă. Situaţia autonomiei locale în R. Moldova. Chișinău, Ed.: Cartier, 2000, p. 5-6. 

11 Sîmboteanu A. Reforma Administraţiei Publice în Republica Moldova. Chişinău: Museum, 
2001, p. 68. 

12 Bratu D.D., Neacșu D. Aspecte juridico-administrative ale autonomiei locale în Europa. 
București: Editura Universitară, 2013, p.13. 

Satul a fost definit drept „unitate administrativ-teritorială care cuprinde 
populația rurală unită prin teritoriu, relaţii economice, social-culturale, tradiţii 
şi obiceiuri”. Elementul de noutate al legii era că două sau mai multe sate se 
puteau uni şi forma o singură unitate teritorial-administrativă - comuna. 
Numărul minim necesar pentru crearea unei colectivități locale a fost stabilit 
de 1000 de locuitori. 

Oraşul constituia „o unitate administrativ-teritorială mai dezvoltată decât 
satul din punct de vedere economic şi social-cultural, având dotări edilitar- 
gospodăreşti, cu funcţie administrativă, culturală, industrială, comercială, 
politică, a cărei populaţie, într-o mare parte, este încadrată în industrie, în sfera 
deservirii publice şi în diferite domenii de activitate intelectuală”. Orașelor cu 
rol deosebit în viaţa economică, social-culturală, ştiinţifică şi administrativă a 
R. Moldova le-a fost atribuit statutul de municipiu. Statutul de municipiu a fost 
atribuit oraşelor Chişinău, Bălţi, Bender și Tiraspol. 

Legea a menţinut raionul ca entitate teritorială intermediară, definindu-l 
drept „o unitate administrativ-teritorială alcătuită din sate (comune) şi oraşe, 
unite prin teritoriu, relaţii economice şi social-culturale”. 

Menţionăm, în logica faptelor enunțate, că legea respectivă, cu unele 
excepții neesenţiale, nu a operat schimbări în sistemul organizării teritoriale a 
puterii publice din R. Moldova, legiferând, de fapt, vechea structură cu 40 de 
raioane moştenite din perioada regimului sovietic. Elementele de noutate 
introduse de Legea nr. 306-XIII din 07.12.1994, au vizat următoarele: a) a fost 
introdusă noţiunea de municipiu, care substituia pe cea de „oraş de 
subordonare republicană”, b) prin art. 4, alin. 2 a fost legiferată noțiunea de 
comună, care este proprie R. Moldova, dar nu era în concordanţă cu art. 110 
din Constituţie, c) s-a renunţat la sintagma „aşezare de tip orăşenesc” pentru 
fostele centre raionale și unele localităţi rurale dezvoltate din punct de vedere a 
industriei prelucrătoare (Ghindeşti, Bucovăţ, Biruinţa, Costeşti), cărora le-a fost 
schimbat statutul în orașe, d) art. 12, alin. 2 stabilea condiţiile minime pentru 
formarea unei „unități administrativ-teritoriale de sine stătătoare”: o populație 
nu mai mică de o mie de locuitori şi dispune de mijloace financiare suficiente 
pentru întreţinerea aparatului primăriei şi instituţiilor din sfera socială, e) este 
stabilită ortografierea corectă în limba română a numelor colectivităților locale. 

De facto, prin legislaţia adoptată la finele anului 1994 practic a fost 
consfințită, în mod legal, perpetuarea sistemul sovietic de organizare teritorială 
a puterii publice, fără schimbări esenţiale la nivel local, excepţie fiind doar 
crearea unităţii teritoriale autonome (Găgăuzia) în baza criteriilor etnice, 
incluzând trei raioane (dolay). Pe durata aflării în vigoare Legea nr. 306-XIII din 

7.12.1994 a suportat nouă modificări, care, în linii mari, pot să fie încadrate în 
următoarea arie tematică: a) schimbarea statutului colectivităţilor locale, b) 
modificarea componenței colectivităților locale, c) modificarea condiţiilor 
necesare pentru crearea colectivităților locale, d) schimbarea denumirii 
colectivităților locale, e) amendarea legii datorită creării unităţii teritoriale 
autonome cu statut special Găgăuzia. 

Ultima amendare a legii a fost operată datorită necesității de a adapta 
situaţia la noile realități apărute după adoptarea, în decembrie 1994, a Legii 
privind statutul juridic special al Găgăuziei (Găgăuz-eri), prin care Găgăuziei i-a 
fost atribuit un statut special în baza criteriul etnic, fiind introdusă noțiunea 
„unitate teritorială autonomă cu statut special”, care a fost definită după cum 
urmează: „unitatea teritorială autonomă cu statut special reprezintă o unitate 
administrativ-teritorială, alcătuită din localităţi unite prin relaţii economice şi 
social-culturale, creată în scopul menţinerii identităţii naţionale, prosperării 
limbii şi culturii naţionale”. În acest context menţionăm că varianta inițială a 
Legii nr. 306-XIII din 07.12.1994, prevedea delimitarea R. Moldova în 40 de 
raioane (Anexa 4). Ulterior, după crearea Găgăuziei, Legea nr. 306-XIII din 
07.12.1994 a fost modificată de Legea nr. 563-XIII din 22.07.95, fiind adaptată 
realităților noi: raioanele Comrat și Ceadîr-Lunga, în mare parte, din raionul 
Vulcănești, reşedinţa raionului, Cișmichioi şi Etulia, au fost incorporate în 
Găgăuzia, iar Legea a fost completată cu o nouă anexă „Unitatea teritorială 
autonomă cu statut special Găgăuzia (Găgăuz Yeri)”, în care au fost introduse 
localităţile care făceau parte din noua entitate: trei oraşe, 23 comune şi 27 
localităţi din componenţa lor. 

Municipiului Chişinău, potrivit prevederilor Legii nr. 431-XIII din 19.04.1995, 
i-a fost atribuit un statut special. Pe lângă teritoriul urban propriu-zis al 
municipiului, în componenţa celor cinci sectoare au fost incluse, de asemenea, 
„unităţi administrativ-teritoriale”- sate (comune) şi oraşe din suburbii. Fiecare 
sector este administrat de un pretor numit de consiliul municipal şi o pretură 
cu statut de persoană juridică. Astfel, a fost legiferat sistemul de administraţie 
municipală al capitalei instituit prin Hotărârea Guvernului R. Moldova Cu 
privire la functionarea Primăriei oraşului Chişinău în perioada de tranzitie la noua 
divizare teritorial-administrativă nr. 535 din 25.09.91. 

La 2 mai 1996 R. Moldova a semnat Carta Europeană a Autonomiei Locale, 
care a intrat în vigoare la 1 februarie 1998. PDAM, aflat la guvernare, a 
promovat un standard dublu în ceea ce privește adaptarea instituţiilor puterii 
publice autohtone la rigorile și normele europene de exercitare a puterii la 
nivel local. Declarativ, se afişa disponibilitatea guvernării de a implementa 

autonomia locală, în realitate — se opta pentru menţinerea verticalității puterii 
de sorginte sovietică. Această abordare se afla în contradicţie cu prevederile 
art. 109 din Constituţie și cu cele din Cartă, mai ales, referitor la criteriile de 
organizare teritorială a puterii publice, regimul de funcționare și eligibilitate a 
autorităţilor publice locale. Principiile stipulate în Cartă, după cum sublinia V. 
Popa, „au servit mulți ani la rând ca simplu paravan pentru a pretinde că R. 
Moldova acceptă și realizează valorile democraţiilor europene”.!* De exemplu, 
Parlamentul R. Moldova, prin Hotărârea sa din 13 mai 1994, a introdus 
modificări în punctul 2, subpunctul a), alineatul al nouălea al Hotărârii nr. 636- 
XII din 10.07.1991, prin care se stipula expres că „până la efectuarea alegerilor 
locale, preşedinţii comitetelor executive raionale, primarii oraşelor de 
subordonare republicană şi pretorii sectoarelor oraşului Chişinău sunt 
confirmaţi, numiţi, permutaţi, eliberaţi şi destituiţi de Preşedintele R. Moldova 
la propunerea Guvernului”. Reglementarea neconstituțională în cauză a fost 
incorporată ulterior și în Legea privind alegerile locale nr. 308-XIII din 07.12.1994 
(anulată ulterior de Curtea Constituțională). În rezultatul acestor acţiuni 
iresponsabile, până la alegerile locale din 23 mai 1999, 92 de colectivităţi locale, 
(10% din numărul lor total), au fost lipsite de orice susținere democratică, 
aleasă atât la nivelul consiliului local, cât și la nivelul primarului, autorităţile 
reprezentative fiind numite prin Decretul Preşedintelui R. Moldova.!5 

Controversele organizării  administrativ-teritoriale din 1994 s-au 
manifestat în existența unor contradicții vădite între prevederile celor două 
legi: Legii nr. 310 din 07.12.1994, care promova concepția autonomiei locale, și 
prevederile Legii nr. 306-XIII din 07.12.1994, adoptată în aceeași zi, aceasta, de 
fapt, a preluat sistemul organizării teritoriale a puterii publice locale, 
caracteristic pentru sistemul administrativ de comandă.!6 

Caracteristic pentru această perioadă a fost şi fenomenul dedublării 
raioanelor. Consecinţă a conflictului armat din anul 1992, raioanele Camenca, 
Dubăsari şi Slobozia au fost divizate în două, cu subordonare diferită, iar după 
crearea Găgăuziei, de facto, existau două raioane Vulcănești. 


1 Popa V. Op. cit., p. 6-7. 

14 Hotărârea Curţii Constituţionale cu privire la controlul constituţionalităţii unor prevederi 
ale Legii cu privire la alegerile locale şi Legii privind administraţia publică locală nr. 750 
din 06.11.1995. Publicată în: Monitorul Oficial, nr. 65-66/750 din 24.11.1995. 

15 Popa V. Op. cit., p. 7. 

1 Sîmboteanu A. Retrospectivele evoluţiei și controversele reformei administrativ-teritoriale 
în Republica Moldova. http://www.aap.gov.md/sites/default/files/AAP-Forum-1Simboteanu- 
Aurel-10.pdf (accesat la 09.07.2018). 

Generalizând cele afirmate supra, menționăm că în primii ani de la 
declararea independenţei, cu toate că au avut loc schimbări în sistemul 
administrativ local, însăşi structura organizării teritoriale a puterii publice a 
rămas neschimbată. Este incontestabil, că elita politică considera problema 
optimizării organizării teritoriale a puterii publice drept una secundară în 
comparaţie cu schimbările din sfera politică şi/sau din sfera economică. Elitele 
locale, de asemenea, nu au fost interesate în redimensionarea organizării 
teritoriale a puterii locale, manifestând interes mai mult pentru consolidarea 
poziţiilor în teritoriile administrate. A apărut, astfel, contradicţia dintre 
schimbările din sfera politică şi sfera economică, pe de o parte, iar pe de alta, 
rigiditatea organizării teritoriale a puterii publice la ambele niveluri, deși, în 
mod cert, era logic ca afirmarea economiei de piață, a parlamentarismului și 
separaţiei puterilor în stat să fi fost însoţite de schimbarea modalităţii de 
distribuire teritorială a puterii publice. 

Raioanele, fiind prea mici, cu un potenţial economic slab, nu se puteau 
autoadministra, fiind dependente total de bugetul de stat. În condiţiile 
restrângerii cu 2/3 a PIB-ului şi a deprecierii monedei naţionale, statul nu mai 
putea finanța structurile raionale care nu aveau capacitatea de a supravieţui în 
condiţiile de piaţă. Lipsa de politici adecvate pentru reorganizarea 
patrimoniului public, absenţa unor proiecte de privatizare în condiţiile în care 
autorităţile publice locale ar fi fost beneficiarii procesului de transmitere a 
proprietăţi ori de schimbare a titularilor, au condus direct la falimentarea în 
masă a unor importante servicii publice de interes local/raional sau la scăderea 
calităţii lor.” Insuccesele în implementarea unui sistem optim de organizare 
teritorială a puterii publice, conform cu rigorile societății democratice, se 
datorează și faptului că guvernanţii, urmărind interese individuale şi de grup, 
au depus eforturi consistente pentru a conserva situaţia existentă care îi 
avantaja, garantându-le funcţiile deținute și situaţia socială în care se aflau. 

Următoarea etapă a procesului de reformă a fost determinată de eforturile 
edificării sistemului de organizare teritorială a puterii locale în spiritul 
principiilor autonomiei locale (1999-2003). După alegerile parlamentare din 
1998 şi a constituirii unei majorităţi formate din trei partide de orientare 
democratică s-au creat condiții favorabile pentru reformarea organizării 
teritoriale a puterii locale. În noiembrie 1998 Parlamentul R. Moldova a adoptat 
Legea privind organizarea administrativ-teritorială a Republicii Moldova nr. 191 din 


17 Popa V. Regândirea procesului de reformă al administraţiei publice locale în Moldova 
prin politici publice și acţiuni participative. Chișinău: TISH, 2003, p. 17. 

12.11.1998, care a declanşat reforma organizării teritoriale a puterii locale în 
baza principiilor europene în materie de delimitare teritorială a puterii publice 
şi a autoadministrării locale. Legea a făcut parte dintr-un nou pachet legislativ 
prin care se urmărea scopul implementării autonomiei locale și care includea 
următoarele legi: Legea privind administrația publică locală nr. 186-XIV din 
06.11.1998, Legea privind finanțele publice locale nr. 491-XIV din 09.07.1999, Legea 
cu privire la proprietatea publică a unităților administrativ-teritoriale nr. 523-XIV din 
16.07.99. În acest sens este esenţial de remarcat faptul includerii unei secțiuni 
speciale dedicate delimitării atribuţiilor autorităţilor puterii locale în Legea nr. 
186-XIV din 06.11.98. Astfel, articolul 13 din respectiva secţiune a stabilit 
competența satului (comunei) și orașului (municipiului), fiind definite 
atribuţiile fiecărei autorităţi publice locale. În materie de delimitare a 
atribuţiilor consiliilor locale legiuitorul a aplicat teoria „autolimitării statului”: 
sfera atribuţiilor consiliilor locale se lărgeşte pe măsură ce statul înțelege să nu 
rețină anumite servicii publice în sarcina autorităţilor puterii statale, 
transferându-le autorităţilor puterii locale.!3 Un pas important în ceea ce 
priveşte deconcentrarea serviciilor publice a fost restabilirea în sistemul 
administrativ autohton a instituției reprezentantul Guvernului în teritoriu — 
prefectul, căruia i-au fost atribuite responsabilități privind administrarea 
serviciilor publice deconcentrate la nivel județean şi privind controlul 
legalităţii activităţii autorităţilor publice județene și locale.!? 

În conformitate cu dispoziţiile Legii nr. 191-XIV din 12.11.1998, în R. 
Moldova au fost constituite unsprezece colectivităţi locale de nivelul al doilea 
(Bălţi, Cahul, Chişinău, Edineţ, Lăpuşna, Orhei, Soroca, Tighina, Ungheni, 
Unitatea Teritorială Autonomă Găgăuzia şi municipiul Chişinău), iar statutul 
de municipiu, conform art. 8 din Lege, a fost acordat oraşelor Bălţi, Bender, 
Cahul, Căuşeni, Chişinău, Comrat, Dubăsari, Edineţ, Hâncești, Orhei, Râbnița, 
Soroca, Tiraspol şi Ungheni. Cele unsprezece colectivități locale de nivelul al 
doilea, organizate în urma reformei din 1998, pornind de la premisa că aveau o 
structură administrativă şi autorităţi distincte, pot fi divizate în patru categorii: 
1) judeţele; 2) municipiul Chişinău; 3) UTA Găgăuzia; 4) localităţile din stânga 
Nistrului. Suprafaţa medie a unui judeţ era de 3,1- 4 mii km? (ceea ce 


18 Idem, Cadrul legal al administraţiei publice locale în Republica Moldova. În: Cartea Albă. 
Situaţia autonomiei locale în R. Moldova. Chișinău, Ed.: Cartier, 2000, p. 10-11. 

19 Cornea S., Cornea V. Autoadministrarea colectivităţilor locale: aspecte teoretico-practice. 
Cahul: US „B. P. Hasdeu”, 2010, p. 194-209. 

% Palihovici S. Reforma administraţiei publice locale în Republica Moldova: unitatea şi lupta 
contrarilor. În: Moldoscopie, nr. 4, 2005, p. 33. 


142 


3. Continuitate şi discontinuitate în reformarea organizării teritoriale a puterii locale 


constituia 9% din teritoriu), numărul locuitorilor varia între 240 şi 400 mii 
(excepţie fiind județul Taraclia).?! Judeţele practic au fost organizate în jurul 
unor axe regionale industriale importante (reședințe județene) cu infrastruc- 
tură mai dezvoltată (căi ferate, drumuri, telecomunicații, prestări servicii către 
populaţie), care puteau servi drept bază în dezvoltarea ulterioară. 

Numărul colectivităților locale de nivelul întâi (cu excepţia celor din stânga 
Nistrului) s-a micşorat până la 644, dintre care 12 municipii, 43 oraşe şi 589 sate 
(comune) care înglobau 1.533 de localităţi. Aceasta s-a produs pe calea comasării 
localităţilor cu o populaţie mai mică de 2.500 de locuitori, număr minim de 
populaţie necesar pentru formarea unei colectivităţi locale de primul nivel, spre 
deosebire de 1.000 de locuitori, cât prevedea legislaţia anterioară (Anexa 5). 

În procesul elaborării proiectului reformei date s-a ţinut cont de potenţia- 
lul economic şi de producţie, de disponibilitatea şi gradul de dezvoltare a 
infrastructurii sociale pentru a crea condiţii egale de dezvoltare fiecărui județ 
nou format. Comasarea raioanelor a fost preconizată în aşa mod ca entitățile 
nou create să fie compacte, în scopul administrării lor mai eficiente. S-a ţinut 
cont şi de relaţiile istorice, problemele etnice, culturale etc. Principalele raţio- 
namente care au stat la baza noii structuri administrativ-teritoriale se refereau 
la domeniul economico-financiar, fiind orientate spre asigurarea condiţiilor 
pentru entitățile nou create de a se autofinanța.” La momentul realizării 
reformei din 1998 între raioane existau multiple discrepanțe: raionul Hânceşti 
era de 2,6 ori mai mare ca raionul Ialoveni, iar raionul Orhei, după numărul 
locuitorilor (136.000) era mai mare de 4,3 ori decât Basarabeasca (32.000). Mai 
menționăm că majoritatea raioanelor nu-și acopereau cheltuielile din veniturile 
proprii nici în proporție de 30%. 

Reforma a fost precedată de o amplă analiză a situaţiei economice, sociale, 
demografice și de altă natură a colectivităților teritoriale planificate, efectuată 
cu sprijinul instituţiilor europene și a avut drept obiectiv regionalizarea 
teritoriului, crearea unor judeţe cu o bază economică și fiscală stabilă, menită 
să asigure edificarea condiţiilor decente pentru funcţionalitatea lor.2* Reforma 


2 Reforma administraţiei publice: controversele problemelor care bat la uşă. În: 
Administrarea publică, nr. 3, 1998, p. 17. 

2 Impedimentele reformei teritorial-administrative. http://www.cisr-md.org/pdf/privec4- 
4.pdf (accesat la 26.12.2017). 

% Reforma administraţiei publice: controversele problemelor care bat la uşă. În: 
Administrarea publică, nr. 3, 1998, p. 17. 

2 Sîmboteanu A. Retrospectivele evoluției și controversele reformei administrativ-teritoriale 
în Republica Moldova. http://www.aap.gov.md,/sites/default/files/A AP-Forum-1Simboteanu- 
Aurel-10.pdf (accesat la 09.07.2018). 

urmărea şi obiectivul reducerii cu 25-30% a personalului din autoritățile 
administrative, efectul anual preconizat al acestei acţiuni fiind 12 milioane lei.% 
În rezultatul implementării reformei s-au creat premisele şi au fost realizați 
paşi concreţi privind cooperarea transfrontalieră cu colectivităţile teritoriale 
subnaţionale din România și Ucraina. 

Organizarea teritorială a puterii locale instituită în rezultatul reformei a 
creat premisele edificării unui nou sistem de funcționare a puterii publice în 
baza principiilor autonomiei locale şi statului democratic de drept, această 
asumpţie practic fiind acceptată majoritar în mediul universitar-academic din 
R. Moldova. Potrivit opiniei lui V. Popa, Legea nr. 186-XIV din 06.11.98, în linii 
generale, conţinea toate elementele necesare pentru implementarea autonomiei 
locale, efectuându-se stricta delimitare de atribuţii între autorităţile puterii 
publice locale, iar A. Sîmboteanu menţiona că în rezultatul reformei teritorial- 
administrative din 1998-1999, sistemul administrativ moldovenesc practic „a 
fost racordat structural şi funcțional mai aproape de rigorile europene, dar și 
de sistemul tradițional autohton”. În cadrul noilor dimensiuni teritoriale ale 
puterii locale, comensurabile cu cele europene, afirma autorul citat supra, „au 
început să fie implementate noi mecanisme de administrare, folosind pe larg 
pârghiile desconcentrării administrative prin instituţia Prefectului şi serviciilor 
desconcentrate în teritoriu ale autorităţilor administraţiei publice centrale de 
specialitate şi priorităţile descentralizării şi autonomiei locale” .28 

Cu toate că organizarea teritorială a puterii publice sub forma instituită în 
1999 a funcţionat un termen scurt, fiind dificil de a veni cu evaluări obiective în 
scopul relevării particularităților distincte, s-ar putea, totuși, scoate în evidenţă 
anumite carenţe funcționale ale respectivului sistem. „Peregrinările redimen- 
sionării administrativ-teritoriale, constata A. Pascaru, au adus în prim plan nu 
numai insuficienta experienţă a organelor abilitate de a fi pe potriva cerințelor, 
ci şi prevalarea intereselor de partid în raport cu interesul naţional. S-a 
constatat că Preşedintele şi parlamentarii, reprezentanţi ai partidelor aleşi în 
urma scrutinului electoral (din 1998 — n. n.), în loc să vegheze la implementarea 


% Palihovici S. Reforma administraţiei publice locale în Republica Moldova: unitatea şi lupta 
contrarilor. În: Moldoscopie, nr. 4, 2005, p. 31. 

% Popa V. Cadrul legal al administraţiei publice locale în Republica Moldova. În: Cartea 
Albă. Situaţia autonomiei locale în R. Moldova. Chișinău, Ed.: Cartier, 2000, p. 9. 

27 Sîmboteanu A. Op. cit. 

28 Sîmboteanu A. Probleme ale organizării teritoriului în procesul de instituţionalizare şi 
evoluţie statală a Moldovei. În: Moldoscopie (Probleme de analiză politică), nr. 4, 2008, p. 
18-19. 

legii adoptate şi aprobate, de facto au fost cei care au politizat-o”.2 Deja în 
octombrie 1999 sub presiunea minorităţilor bulgare din fostul raion Taraclia, 
Parlamentul a creat un nou judeţ cu același nume și cu o populaţie de 44 mii de 
locuitori. În acest context, menţionez că din start, în nouă construcţie teritorială 
a puterii publice a fost prezent factorul instabilității care pune în dificultate 
planificarea şi implementarea unor acţiuni pe termen lung atât pentru 
autorităţile publice locale şi regionale, cât şi pentru cele centrale.% Ţinem să 
menționăm, în aceeaşi ordine de idei, că Legea nr. 191-XIV din 12.11.1998, de-a 
lungul perioadei aflării în vigoare a suferit nouă modificări. 

Noua delimitare teritorială a puterii publice locale a diminuat multe 
discrepanțe, dar nu le-a înlăturat. Spre exemplu, judeţul Orhei, după suprafață, 
era cu mult mai mare decât județele Cahul, Tighina, Taraclia; existau 
disproporţii și după numărul populaţiei: județele Bălți şi Orhei aveau o 
populaţie de peste 400.000 locuitori, iar populaţia judeţului Taraclia era mai 
mică de 50.000; erau repartizate disproporțional și „unităţile administrativ- 
teritoriale” de nivelul I din cadrul judeţelor: de la 251 în județul Bălți la 81 în 
Tighina și chiar 26 în Taraclia.*! Problemele majore cu care s-a confruntat refor- 
ma, în opinia noastră, sunt următoarele: a) descentralizarea responsabilităţilor 
către autoritățile puterii locale n-a fost urmată de finanţarea corespunzătoare; 
b) în locul descentralizării reale a responsabilităților către autorităţile puterii 
locale de nivelul I, multe servicii publice au fost concentrate în noile „capitale” 
judeţene sau chiar păstrate în oraşele care în trecut au fost centre raionale; c) nu 
au fost diminuate discrepanțele existente dintre sistemul de așezări, creat în 
perioada sovietică în baza modelului raioanelor și noua organizare teritorială a 
puterii locale.*? 

Deficienţele reformei pot fi divizate în două categorii: 1) incipiente, care le 
include pe cele care au fost admise la faza de adoptare a Legii nr.191-XIV din 
12.11.1998 şi 2) ulterioare, generate prin amendările legislaţiei. În cadrul primei 
categorii evidențiem următoarele carențe: a) corelarea deficitară a serviciilor 
publice descentralizate cu capacităţile autorităților puterii locale de a oferi 


2 Pascaru A. Recuperarea tradiţiei şi necesitatea inovării în organizarea administrativă a 
Republicii Moldova. În: Teoria şi practica administrării publice. Materiale ale conferinţei 
ştiinţifico-practice cu participare internaţională (20 mai 2016). Chișinău: AAP, 2016, p. 26. 

3 Osoianu I. Federalizare sau regionalizare? Experienţa europeană, perspectivele Republicii 
Moldova. http://www.ipp.md/lib.php?l=ro&idc=162&year=2003 (accesat la 11.11.2016). 

31 Palihovici S. Op. cit., p. 33. 

32 Prohnitchi V. Reorganizarea administrativ-teritorială: o componentă esenţială a unei 
descentralizări de succes în Republica Moldova. În: Guvernare şi democraţie, nr. 1, 2011, 
p. 43. 

serviciile respective, b) infrastructura şi serviciile publice nu au fost adaptate la 
noile realități şi structuri teritorial-administrative, c) delimitarea neclară a 
domeniilor de activitate ale autorităților publice locale și județene, fapt care a 
provocat interpretări incorecte și conflicte interinstituționale, d) descurajarea 
cooperării dintre colectivitățile locale, e) dimensionarea fragmentată a terito- 
riilor judeţelor Cahul, Taraclia și a UTA Găgăuzia, f) nu a fost stopată practica, 
potrivit căreia, orice autoritate publică cu atribuţii de revizie şi de control poate 
verifica legalitatea şi oportunitatea acţiunilor, inacţiunilor sau deciziilor 
administrative a autorităţilor locale şi judeţene. În cea de-a doua categorie 
includem următoarele: a) instabilitatea cadrului normativ, b) limitarea abuzivă 
a autonomiei financiare a autorităţilor locale, c) conflictele patrimoniale dintre 
autorităţile statale și cele subnaţionale, d) accentuarea disproporţiilor urban- 
rural şi, în special, a decalajul dintre capitală şi provincie, e) instruirea 
insuficientă a funcţionarilor publici în domeniul politicilor regionale și locale. 

I. Creangă consideră că la adoptarea Legii nr. 191-XIV din 12 noiembrie 1998 
nu s-a ţinut cont de tradiţiile istorice ale localităţilor, de legăturile de rudenie şi 
obiceiurile populaţiei, nu s-a consultat opinia populaţiei, efectuându-se o asocie- 
re forţată. Situaţia respectivă denotă că, de fapt, autoritățile au efectuat o analiza 
incompletă a legăturilor şi tradiţiilor fiecărei comunităţi și nu au depus suficient 
efort pentru a elucida importanţa socială, politică şi economică a reformei. În 
acord cu opiniile lui I. Creangă, insistăm asupra necesității şi importanței 
implicării populaţiei la toate etapele de realizare a reformei, remarcând în 
context, că fără a convinge publicul despre importanţa schimbărilor preconizate 
şi fără a avea sprijinul larg al populaţiei, reforma este sortită eșecului. 

Mai notăm că lipsa de comunicare între decidenţii politici și populaţie, 
informarea insuficientă referitor la obiectivele, finalitățile și etapele de realizare 
a reformei, conjugate cu lipsa experienţei profesionale a funcționarilor publici 
de toate nivelurile au influențat substanţial eficiența acțiunilor întreprinse. Nu 
în ultimul rând trebuie menţionat faptul că judeţele au început să funcționeze 
în condiţiile declanșării crizei economice externe, care a limitat resursele 
financiare și posibilităţile de a activa la parametri optimi. Nu trebuie de neglijat 
şi situaţia că în faza iniţială de funcţionare a noului sistem, judeţele au activat 
în baza normelor bugetare care fusese elaborate din perspectiva existenţei celor 
40 de raioane. 


3 Osoianu I. Op. cit. 

3 Creangă I. Administraţia publică locală în contextul actualelor prevederi constituționale şi 
perspectiva unor noi reglementări constituţionale. În: Reintegrarea Moldovei. Soluţii şi 
modele. Chișinău: TISH, 2005, p. 203. 

Deoarece „organizarea administrativ-teritorială bazată pe judeţe” a func- 
ţionat, efectiv, doar trei ani, este foarte dificil de desfăşurat o analiză amplă a 
efectelor implementării acestei reforme. În general, este acceptată ideea că 
judeţele, având o capacitate administrativă mai mare, dispun de mai multe 


CETE TEREN 


“Teo: 


Judeţele au fost mai bine dotate din punct de vedere economic şi social, având 
o infrastructură mai puternică şi chiar o identitate în devenire. 

Următoarea etapă, a treia, întruneşte drept punct de plecare implementa- 
rea prevederilor Legii privind organizarea administrativ-teritorială a Republicii 
Moldova nr. 764-XV din 27.12.2001, promulgată la 25.01.2002 prin Decretul 
Preşedintelui R. Moldova nr. 464-III din 25.01.2002 şi care a intrat în vigoare la 
29.01.2002. Legea a fost adoptată în ritmuri alerte, fără a se consulta la faza de 
proiect populaţia, autorităţile puterii locale sau organismele internaţionale la 
care R. Moldova este parte. La elaborarea proiectului de lege nu a fost luată în 
considerare nici experienţa altor state în materie de reformare a sistemului de 
organizare teritorială a puterii locale.% Și în procesul de realizare a contrarefor- 
mei, PCRM a evitat discuţiile publice asupra subiectului, a ignorat recoman- 
dările specialiștilor în domeniu și ale instituţiilor europene. În schimb, 
controlând posturile de radio și televiziune publice, singurele mijloace de 
informare în masă cu acoperire naţională, PCRM a reușit să inducă în rândul 
populaţiei falsa idee privind necesitatea revenirii la verticala puterii.% 

Prin legea menţionată a fost stabilit numărul colectivităților teritoriale 
locale de ambele niveluri, modalităţile de formare şi de desființare a lor, 
modalitatea de stabilire şi modificare a hotarelor lor. Însă esenţa Legii nr. 764- 
XV din 27.12.2001 constă în reînființarea raioanelor, care au substituit judeţele, 
a redus numărul de locuitori necesar pentru formarea „unităţii administrativ- 
teritoriale” de sine stătătoare de la 2.500 la 1.500, atrăgând în asemenea 
manieră mărirea numărului „unităţilor administrativ-teritoriale”.% Legea a 
menținut statutul special al Găgăuziei, atribuit în anul 1994. 

Legea nr. 764-XV din 27.12.2001 a fost pusă în aplicare după alegerile locale 
din lunile mai-iunie 2003. În rezultatul acestor alegeri generale au fost aleşi 898 
primari, 1.126 consilieri raionali şi 10.841 consilieri locali. Primul tur de scrutin 
din 25 mai a fost validat, în toate cele 35 de circumscripţii electorale fiind 


% Palihovici S. Op. cit., p. 34. 

% Prohnitchi V. „Pragmatismul” contra-reformei administrative. http://www.iatp.md/des 
centralizare/ ra313.asp (accesat la 01.10.2011). 

37 Creangă I. Op. cit., p. 203-204. 

depăşit baremul de validare a alegerilor de 1/3. Deoarece la 25 mai, în 395 
localităţi niciunul dintre candidaţii la funcţia de primar nu a acumulat 50% din 
voturile alegătorilor necesare pentru victoria în alegeri, la 8 iunie a fost 
organizat turul doi de scrutin. 

Cu toate că instituirea oficială a noii configurații a puterii locale a demarat 
imediat după alegerile locale generale din mai-iunie 2003, pregătirea terenului 
şi încercări de forțare a lucrurilor au avut loc mai înainte. Odată cu publicarea 
Legii nr. 764-XV din 27.12.2001, la 29 ianuarie 2002, s-a încercat de către guver- 
nare întreruperea mandatelor aleşilor locali, care fuseseră aleși în mai 1999, şi 
declanşarea alegerilor locale anticipate. Astfel, prin Hotărârea nr. 807-XV din 
05.02.2002 Parlamentul stabilise data alegerilor anticipate la 7 aprilie 2002, ten- 
tativa ilegală fiind stopată prin Decizia Curţii Constituționale nr.10 din 19.02.2002. 
Această intenţie a guvernanților a indus în mediul funcţionarilor din autoritățile 
publice judeţene şi locale o stare de incertitudine și nesiguranţă în menţinerea 
locului de muncă, paralizând astfel activitatea respectivelor autorități. 

Drept urmare a implementării contrareformei, a crescut considerabil 
numărul colectivităţilor locale de nivelul I — de la 647 la 901 şi de nivelul II — de 
la 12 la 32 raioane, R. Moldova revenind la modelul sovietic de organizare 
teritorială a puterii locale (Anexa 7). Asemănarea dintre sistemul sovietic şi cel 
de după contrareformă poate fi ilustrată prin următoarele cifre: în anul 1988 în 
RSSM existau 827 de soviete locale, iar după contrareformă - 903 de 
colectivități locale (fără a lua în calcul cele din raioanele de est); în anul 1988 
existau 40 de raioane şi în prezent există 40 de raioane (dacă se iau în calcul trei 
raioane interne ale Găgăuziei şi cinci raioane din Transnistria). Concomitent 
cu majorarea numărului de „unități administrativ-teritoriale” de nivelul unu și 
doi s-au întreprins tentative şi acțiuni practice de restabilire a verticalei puterii. 

În rezultatul contrareformei nu au fost create servicii noi şi nu a fost 
îmbunătăţită calitatea serviciilor publice furnizate; de fapt, s-a produs apropie- 
rea aparatului birocratic obedient partidului de guvernământ de colectivităţile 
locale, reducându-l la o simplă reţea de transmisie a deciziilor luate la nivel 
central.’ Aceasta s-a întâmplat, potrivit opiniei A. Simboteanu, din cauza 
promovării de către forțele politice aflate atunci la guvernare, a unei politici 
părtinitoare, de ignorare a principiului continuității şi consecutivității 


38 Osoian I. et al. Studiu analitic privind structura administrativ-teritorială optimală pentru 
Republica Moldova. Chişinău: Expert Grup, 2010, p. 52. 

% Munteanu Ig. Analiza funcţională a puterilor locale: metodă și concept. Chișinău: TISH, 
2004, p. 54. 

proceselor iniţiate anterior, acţiuni care au prejudiciat serioas procesul de 
reformare a administrației publice locale.“ 

Elaborarea şi implementarea contrareformei la nici trei ani de la reforma 
din 1999 ar fi trebuit să fie fundamentată pe motive foarte serioase şi 
argumentate indubitabile. Pentru a înțelege logica „reformatorilor” este util de 
a studia raționamentele invocate. Promotorii contrareformei au operat cu un 
spectru de considerente care pot fi rezumate la următoarele: 

- promisiunile electorale fixate în programul electoral al PCRM, 

— „solicitările cetăţenilor”, care ar fi atins fabuloasa cifră de 650.000,“ 

— „organizarea administrativ-teritorială” contravine Constituţiei, care 
prevede delimitarea Republica Moldova în „raioane, oraşe şi sate”, 

— judetele, ca structuri teritorial-administrative, nu şi-au justificat exis- 
tența şi revenirea la raioane ar facilita accesul cetăţenilor la autorită- 
tile publice raionale prin reducerea distanței între localităţi şi centrele 
raionale, 

— necesitatea consolidării verticalei puterii, 

— reducerea numărului de funcționari în administraţia publică locală, 

- stoparea degradării fostelor centre raionale. 

Analiza argumentelor invocate de inițiatorii contrareformei denotă incon- 
sistența acestora. Spre exemplu, în timpul campaniei electorale pentru alegerile 
parlamentare PCRM a exploatat la maximum necunoașterea de către populaţie 
a obiectivelor reformei din 1999, precum şi a erorilor admise de realizatorii 
reformei, incluzând în platforma electorală revenirea la sistemul sovietic de 
organizare teritorială a puterii locale. Argumentele guvernanţilor, precum că 
realizarea contrareformei a ţinut de onorarea promisiunilor electorale nu 
justifică plenar realizarea acestei, deși a fost declanşată campania de colectare a 
semnăturilor cetăţenilor în susţinerea iniţiativei. Un sondaj realizat în 
noiembrie 2001 de Institutul de Politici Publice atestă că în setul de probleme 
pe care cetăţenii şi-ar fi dorit să le vadă soluționate în mod prioritar, problema 
reformării „organizării administrativ-teritoriale” nu figura. 

Referitor la afirmaţia autorilor contrareformei că „organizarea adminis- 
trativ-teritorială” în judeţe şi comune ar contraveni Constituţiei, precizăm că, 


40 Simboteanu A. Retrospectivele evoluţiei și controversele reformei administrativ-teritoriale 
în Republica Moldova. http://www.aap.gov.md/sites/default;/files/A AP-Forum-1Simboteanu- 
Aurel-10.pdf (accesat la 09.07.2018). 

4 AenyTarTbI BCTaAU K KOHBeHepy // DronoMuueckoe o6o3penue, 28.12.2001. 

42 Apud Boţan Ig. Revizuirea organizării administrative a teritoriului Republicii Moldova. 
http://www.e-democracy.md/comments/political/200304081/(accesat la 14.05.2003). 

Curtea Constituţională s-a pronunţat la capitolul respectiv în octombrie 1999: 
fiind sesizată de un grup de deputaţi din fracțiunea PCRM, Curtea 
Constituţională a constatat că Parlamentul, adoptând Legea nr. 191-XIV din 
12.11.1998, a folosit în paralel, pentru identificarea noţiunilor de sat, oraş, raion 
noţiunile de comună, municipiu, judeţ. Curtea Constituţională a constatat că 
folosirea noţiunilor de comună, municipiu și judeţ nu a adus atingere princi- 
piilor autonomiei locale, descentralizării, statuate în art. 109 al Constituţiei şi 
principiilor constituţionale de organizare a teritoriului statului. Din aceste 
considerente, Curtea a recunoscut drept constituționale noţiunile de comună, 
municipiu, judeţ, conţinute în textul Legii nr. 191-XIV din 12.11.1998. 

Prin amplasarea autorităţilor publice de nivelul II şi a serviciilor 
deconcentrate ale statului practic s-a urmărit şi „reanimarea” fostelor centre 
raionale: multe centre raionale au fost create din raţiuni ideologice şi în logica 
hipercentralismului sovietic, fiind lipsite de fundamente sau raţiuni de ordin 
economic sau social. Irosirea banului public pentru reanimarea unor structuri 
anacronice este lipsită de logică, oraşele mici pot fi reanimate doar prin 
mecanisme şi programe cu caracter economic şi social, nu prin pulverizarea 
resurselor şi mijloacelor financiare publice. 

Existenţa orașelor mici și a localităților rurale nu poate să fie îmbunătățită 
prin restabilirea raioanelor de tip sovietic, aşa după cum afirmau strategii 
comuniști, ci doar prin elaborarea unor politici rurale și de dezvoltare a 
teritoriului fezabile, care ar prevedea, printre altele, cadrul juridic clar necesar 
pentru colaborarea dintre localităţi în interiorul regiunilor, pentru asocierea 
regiunilor în vederea soluționării unor probleme supra-regionale de interes 
comun și pentru colaborarea transfrontalieră.% 

Legea nr. 764-XV din 27.12.2001 în art. 2 stipulează în mod expres că 
„divizarea teritoriului ţării în unităţi administrativ-teritoriale este chemată să 
asigure realizarea principiilor autonomiei locale, descentralizării serviciilor 
publice, eligibilităţii autorităţilor administraţiei publice locale, asigurării 
accesului cetăţenilor la organele puterii şi consultării lor în problemele locale 
de interes deosebit”. Este lesne de observat că în afară de principiile de bază 
ale administraţiei publice locale enumerate în articolul 109 al Constituţiei, 
legiuitorul a introdus unul nou: cel al asigurării accesului cetățenilor la 
autoritățile puterii. Principiul respectiv este doar nominalizat în textul legii, 
nefiind explicat. Studiind conţinutul legii, se poate deduce că s-a avut în 
vedere nu atât facilitarea accesului propriu-zis al cetăţenilor la autoritățile 


% Prohnitchi V. Op. cit. 

puterii (presupunem că este vorba de autorităţile puterii locale), cât micşorarea 
dimensiunilor teritoriale ale „unităţilor administrativ-teritoriale de nivelul doi” 
pentru micşorarea distanţei între reşedinţele de raioane şi „unităţile 
administrativ-teritoriale de nivelul I”. Considerăm că astfel s-a comis 
intenţionat o eroare de interpretare a principiului subsidiarităţii. Mult mai 
adecvat, din punct de vedere al ştiinţei administraţiei contemporane, ar fi 
trebuit stipulat principiul accesului populaţiei la servicii publice de calitate, 
ceea ce ar însemna nu scurtarea distanţei în kilometri până la serviciile publice, 
ci acordarea lor nemijlocit la locul de trai al populaţiei. Autonomia locală 
presupune nu atât accesul cetăţenilor la autorităţile puterii publice, cât accesul 
la servicii publice accesibile și calitative, logica fiind următoarea: autorităţile 
puterii publice locale ar trebui să-şi diversifice metodele şi formele de 
interacţiune cu populaţia, să se apropie foarte mult populaţie prin satisfacerea 
cât mai deplină a necesităţilor colectivităţii. 

Referitor la afirmaţiile cu privire la reducerea numărului de funcţionari 
publici, este uşor de sesizat faptul că triplarea numărului de entităţi 
intermediare nu are cum să contribuie la reducerea numărului angajaţilor din 
cadrul autorităților puterii locale. Aparatul Consiliului judeţean, în conformi- 
tate cu Hotărârea Guvernului Republicii Moldova nr. 680 din 22.07.99, constituia 34 
de unităţi (cota maximă), exceptând judeţul Taraclia, care avea 14,5 unităţi. 
După adoptarea Legii nr. 764-XV din 27.12.2001, Guvernul Tarlev a micşorat 
statele de personal pentru etapa de tranziţie la raioane, numărul total fiind de 
289 unităţi pentru autoritățile publice județene. Astfel, potrivit prevederilor 
Anexei 2 a Hotărârii Guvernului Republicii Moldova nr. 893 din 09.07.2002, pentru 
aparatele consiliilor judeţene s-au stabilit următoarele state de personal: Bălţi — 
44, Cahul — 23, Chişinău — 45, Edineţ — 33, Lăpuşna - 29, Orhei — 28, Soroca — 
28, Taraclia - 11, Tighina — 20, Ungheni — 28.“ 

Prin Hotărârea Guvernului Republicii Moldova nr. 689 din 10.06.2003 statele 
de personal al aparatului preşedintelui raionului au fost stabilite la limita de 21 
de unităţi, însă raioane fiind, reamintim, deja nu 10, ci 32. Numărul 
colectivităților locale de nivelul I a atins cifra de 901, fiind cu 254 mai multe 
decât până la alegerile locale din 2003. După implementarea contrareformei 
numărul consilierilor raionali a crescut esențial de la 344 la 1.284; numărul 
angajaţilor în aparatele preşedinţilor de raioane a sporit până la 4.640 faţă de 
2.060 în aparatele consiliilor judeţene; numărul angajaţilor din primăriile rurale 


+ Hotărârea Guvernului R. Moldova cu privire la organigrama şi statele — tip ale aparatului 
şi subdiviziunilor consiliului judeţean nr. 893 din 09.07.02. 

a crescut de la 6.534 până la 9.306, iar a celor angajaţi îin primăriile orăşeneşti a 
sporit de la 989 la 1.173.% Lesne de observat, că numărul funcţionarilor a 
crescut considerabil, iar declaraţiile referitor la reducerea numărului de 
funcţionari la nivel local au fost un simplu truc propagandistic. În condiţiile în 
care numărul colectivităţilor locale se majora cu o treime, iar cel al 
colectivităţilor intermediare (raioane) se tripla, promotorii contrareformei 
estimau reducerea personalului angajat în autoritățile publice locale publice 
locale de la 28.000 la 13.000 funcţionari.“ 

După cum rezultă din datele prezentate, contrareforma din anul 2003 
reprezintă un exemplu elocvent că, în foarte multe cazuri, opţiunea pentru un 
model de organizare teritorială a puterii publice nu este determinată neapărat 
de factorii care ţin de ştiinţă, ci de tradiţii şi mentalități, de interesele de grup și 
cele de natură politică. Organizarea teritorială a puterii locale a fost realizată în 
conformitate cu structurile teritoriale ale partidului de guvernământ, formate 
în baza principiului organizării administrative a teritoriului de până la reforma 
din 1999, fiind, astfel, un mijloc de a-i recompensa pe cei care au lucrat în 
campania electorală, dar au rămas, din diferite cauze, fără funcții. S-a dorit de 
asemenea plasarea reprezentanţilor PCRM în cadrul structurilor publice locale 
cu scopul de a-și consolida poziţiile în teritoriu. Cu alte cuvinte, are loc 
reactivarea practicilor sovietice de instalare a secretarilor locali de partid în 
fruntea structurilor administrative locale. Nu în ultimul rând, s-a urmărit 
scopul propagandistic de discreditare a tot ce s-a realizat până la venirea 
PCRM la putere. 

Situaţia creată după realizarea contrareformei din 2003 a confirmat 
intenţiile guvernanţilor de a „consolida verticalitatea puterii”, adică a suprima 
autonomia locală si a subordona autorităţile locale puterii statale. Intenţia de 
reintroducere a sistemului de raioane a fost condiţionată economic și de 
obiectivul PCRM de a submina baza financiară a regionalismului şi a 
autonomiei locale, astfel de a facilita instaurarea controlului politic total asupra 
țării „prin aservirea financiară a localităţilor și regiunilor bugetului de stat”. 
Potrivit experților IDIS „Viitorul”, sistemul finanţelor publice locale, după 
realizarea contrareformei, avea următoarele particularități: a) nu încuraja 
iniţiativa locală, ci obedienţa, b) structura şi mărimea bugetelor locale nu erau 
determinate de necesităţile locale şi nici corelate cu potenţialul economic al 


15 Reforma teritorială din Moldova: costurile unui experiment. În: Forum, nr. 10, 2003, p. 19. 
4 Prohnitchi V. Op. cit. 
4 Prohnitchi V. Op. cit. 

localităţilor, c) investiţiile capitale erau alocate discreţionar şi reprezentau, de 
regulă, transferuri cu destinaţie partiinică și/sau electorală, aprobate la cel mai 
înalt nivel, fără supraveghere obiectivă şi democratică), d) existenţa paralelă a 
cadrului normativ şi a realităţilor pe teren.“ Partidul de guvernământ, prin 
accentuarea dependenţei financiare a colectivităților locale, și-a asigurat şi 
dependenţa lor politică faţă de centru, unicul criteriu de finanțare a 
colectivităților locale fiind cel politic. Menţionăm că politica de „consolidare a 
verticalei puterii” s-a declanșat cu mult înaintea contrareformei din 2003. 
Astfel, Legea nr. 298-XV din 22.06.01 a transferat direcţiile financiare județene 
din subordinea consiliilor judeţene în subordinea prefecţilor, anulând astfel 
autonomia financiară a colectivităţilor locale, fără de care este lipsită de sens 
autonomia locală în sensul stabilit de art. 109 din Constituţie. Din aceste 
considerente, putem afirma cu certitudine că contrareforma a fost orientată din 
start spre distrugerea autonomiei financiare locale şi a întregului sistem al 
finanțelor publice, discrepanţele existente la nivel local, după revenirea la 
raioane, s-au accentuat şi mai mult. 

O consecinţă regretabilă a contrareformei este fragmentarea teritorială a 
colectivităților teritoriale intermediare. UTA Găgăuzia, împreună cu raioanele 
Cahul şi Taraclia sunt fracţionate în câteva arealuri teritoriale. De exemplu, 
localitatea A.I. Cuza este totalmente izolată de restul localităţilor raionului 
Cahul, complicând viaţa cetăţenilor şi făcând imposibilă includerea localităţii 
în proiectele de dezvoltare a infrastructurii raionale. Fracţionarea teritoriului în 
raioane mici, cu o distribuţie geografică, la rândul ei, fărâmiţată, reduce din 
calitatea planificării, dar mai ales a implementării planurilor elaborate.” 

În rezultatul realizării contrareformei a fost redus numărul municipiilor. 
Potrivit prevederilor art. 8 al Legii nr. 764-XV din 27.12.2001 numărul munici- 
piilor s-a micşorat de trei ori (de la 15 la 5). Oraşele Cahul, Căuşeni, Dubăsari, 
Edineţ, Hînceşti, Orhei, Rîbnița, Soroca, Taraclia şi Ungheni şi-au pierdut 
statutul de municipii. 

Ulterior, din decembrie 2006, cadrul normativ al funcţionării puterii locale 
a fost completat cu alte patru acte normative, care prevedeau distribuirea mai 
judicioasă a  responsabilităților între nivelurile puterii publice, crearea 
oportunităţilor pentru funcţionarea puterii locale în condiţiile descentralizării 


48 Factorul politic al finanţării infrastructurii la nivel local. Policy Brief, nr. 3, 2008. Chișinău: 
IDIS „Viitorul”, 2008, p. 1-2. 

% Osoianu I. Federalizare sau regionalizare? Experienţa europeană, perspectivele Republicii 
Moldova. http://www.ipp.md/lib.php?l=ro&idc=162&year=2003 (accesat la 11.11.2016). 

şi dezvoltării regionale, modernizarea politicilor de personal.% Însă prevederile 
legale urmau a fi implementate în cadrul organizări teritoriale a puterii locale 
de sorginte sovietică. Descentralizarea în condiţiile menţinerii colectivităţilor 
locale sărace din punct de vedere patrimonial şi financiar nu se dovedeşte a fi 
altceva decât o formă subtilă de a menţine sistemul centralizat de exercitare a 
puterii publice în R. Moldova. 

În încheiere vom sublinia că pe durata aflării în vigoare, Legea nr.764-XV 
din 27.12.2001 a suportat 13 modificări, care se încadrează în următoarea arie 
tematică: a) modificarea conţinutului unor articole şi anexe, b) modificarea 
componenţei colectivităţilor locale, c) constituirea de noi colectivităţi locale, d) 
schimbarea statutului colectivităţilor locale. 

Acţiunile întreprinse de partidul de guvernământ în cadrul contrare- 
formei din 2003 nu pot fi altfel tratate decât tentative de a reabilita vechiul 
sistem sovietic administrativ de comandă, prin implementarea unor metode și 
practici perimate, caracteristice unui regim nedemocratic. Revenirea la 
organizarea teritorială a puterii locale de sorginte sovietică în condiţiile în care 
statele europene optează pentru consolidarea colectivităţilor locale şi 
aprofundarea proceselor de descentralizare și regionalizare este o dovadă clară 
a lipsei de viziune strategică și de promovare a intereselor de grup din partea 
PCRM în detrimentul interesului național. 

În 2009 guvernarea comunistă este înlocuită de guvernările „proeu- 
ropene”, la 8 august 2009, patru din cele cinci partide care au trecut pragul 
electoral în urma alegerilor parlamentare anticipate din 29 iulie 2009, PLDM, 
PL, PDM şi AMN (53 de mandate), au constituit coaliția de guvernare „Alianţa 
pentru Integrarea Europeană”, aceasta se angaja să realizeze următoarele 
obiective majore privind descentralizarea puterii şi consolidarea autonomiei 
locale: a) demontarea „verticalei puterii”, eliminarea discriminării pe criterii 
politice în procesul bugetar şi de alocare a investiţiilor către autorităţile publice 
locale; b) asigurarea autonomiei autorităţilor locale în conformitate cu 
standardele europene.” La 25 septembrie 2009, majoritatea parlamentară a 


5 Aceste acte normative sunt: Legea cu privire la funcţia publică şi statutul funcţionarului 
public nr. 158 din 04.07.2008; Legea privind administraţia publică locală nr. 436-XVI din 
28.12.2006; Legea privind descentralizarea administrativă nr. 435-XVI din 28.12. 2006; 
Legea privind dezvoltarea regională în Republica Moldova nr. 438 din 28.12.2006. 

5 Declaraţie privind constituirea Coaliţiei de guvernare „Alianţa pentru Integrarea Euro- 
peană”. http://www.pl.md/libview.php?l=ro&idc=78&id=1210&t=/Presa/tiri/DECLAR ATIE- 
privind-constituirea-Coalitiei-de-guvernare-Alianta-pentru-Integrarea-Europeana 
(accesat la 16.08.2017). 

votat guvernul de coaliţie condus de către V. Filat, Programul de activitate 
„Integrarea Europeană: Libertate, Democraţie, Bunăstare” a inclus următoarele 
obiective cu privire la descentralizarea şi autonomia locală: a) dezvoltarea 
cadrului legal, normativ şi instituţional corespunzător principiilor descentrali- 
zării şi autonomiei locale, b) asigurarea transferului de competenţă către auto- 
rităţile publice locale şi întărirea capacităţii lor administrative și c) fortificarea 
autonomiei financiare şi patrimoniale a autorităţilor publice locale.” 

În realitate, cu toate că descentralizarea și consolidarea puterii locale au 
constituit priorităţile principale ale Guvernul Filat 1, în materie de organizare 
teritorială eficientă a puterii locale au fost înregistrate mai multe deficienţe, 
printre care notăm următoarele: a) problemele descentralizării şi ale consolidării 
puterii locale, cu unele excepţii, au lipsit o perioadă lungă de timp din sfera 
atenţiei factorilor decizionali; b) întârzierea cu opt luni a acţiunilor concrete în 
direcţia descentralizării (septembrie 2009 — aprilie 2010); c) lipsa unei instituţii cu 
suficientă autoritate şi competenţă la nivel de Guvern, care să fie responsabilă de 
realizarea acţiunilor cu privire la descentralizarea şi consolidarea autonomiei 
locale; d) lipsa consultărilor sistematice şi dialogului permanent, efectiv şi 
instituţionalizat între autorităţile centrale şi autorităţile publice locale; e) lipsa 
acțiunilor concrete care ar fi îmbunătăţit situaţia colectivităţilor locale în 
domeniul finanțelor locale, patrimoniului local, distribuirii competențelor; f) 
lipsa corelării reformei administraţiei centrale cu cea locală.% 

La 27 decembrie 2010 Guvernul V. Filat a demisionat, iar la 14 ianuarie 
2011 „noul guvern”, V. Filat II primeşte votul de încredere în Parlament și 
aprobarea noului Program de guvernare. Se declara că descentralizarea puterii 
şi abilitarea autorităţilor publice locale cu puteri reale trebuie să aibă o 
contribuţie majoră la dezvoltarea veritabilă a regiunilor. Pentru realizarea 
acestor obiective, erau preconizate mai multe acțiuni prioritare. Referitor la 
organizarea teritorială a puterii publice locale au fost planificate următoarele: 
a) reexaminarea competențelor atribuite autorităţilor publice locale de nivelul 
întâi şi nivelul al doilea în conformitate cu principiile descentralizării; b) 
crearea unor mecanisme reale pentru stimularea cooperării intercomunale şi 


52 Programul de guvernare a guvernului Filat. http://www.interlic.md/2009-09-25/programul-de- 
guvernare-a-guvernului-filat-integral-aici-12062.html (accesat la 26.09.2009). 

% Propunerile Congresului Autorităţilor Locale din Moldova în legătură cu elaborarea 
programului guvernului pentru anii 2011-2014. http://www.calm.md/doc.php?l=ro&ide= 
7&id=516&t=/Documente/Propunerile-CALM/Propunerile-Congresului Autoritatilor- 
Locale-din-Moldova-CALM-in-legatura-cu-elaborarea-programului-guvernului-pentru- 
anii-2011-2014 (accesat la 12.09.2013). 


155 


Reorganizarea teritorială a puterii locale — imperativ al modernizării R. Moldova 


consolidării teritoriale; c) elaborarea unor criterii obiective (mărimea teritoriu- 
lui administrat, numărul populaţiei, resursele financiare locale, veniturile 
medii pe cap de locuitor), care ar stabili numărul populaţiei cuprins într-o 
unitate administrativ-teritorială; d) elaborarea unui mecanism fezabil și eficient 
de transfer al competenţelor autorităţilor publice locale în baza capacităţii 
administrative ale comunităţilor; e) definitivarea procesului de separare a reală 
şi eficientă a funcţiilor administraţiei centrale de funcţiile administraţiilor raio- 
nale, prin mecanismele descentralizării şi desconcentrării serviciilor publice. 

În data de 05 aprilie 2012 Parlamentul R. Moldova a aprobat Strategia 
națională de descentralizare și Planul de acțiuni privind implementarea Strategiei 
naționale de descentralizare pentru anii 2012-2015. Opoziția parlamentară a 
criticat dur SND - la conferința de presă din 27 aprilie 2011 preşedintele PCRM 
V. Voronin afirma: „în spatele procesului de „descentralizare” este urmărită, 
de fapt, ideea unei reforme administrativ-teritoriale generale”, calificată de el 
drept „genocid administrativ”. Modelul sovietic de delimitare teritorial- 
administrativă, reinstaurat prin antireforma din 2003, în viziunea Preşedintelui 
PCRM, era ceva sacru, „cu ce nu se poate de jertfit niciodată, că sunt lucruri pe 
care nu se poate de economisit, care nu sunt de vânzare” .** 

La 8 martie 2013 Prim-ministrul V. Filat a prezentat demisia Guvernului, 
următorul executiv, condus de lu. Leancă, a guvernat plenipotenţiar în 
perioada 31 mai 2013 — 10 decembrie 2014, rămânând în exercițiu până la 18 
februarie 2015. 

Semnarea Acordul de Asociere Republica Moldova — Uniunea Europeană la 27 
iunie 2014 a presupus inițierea unui amplu proces de reformă şi modernizare a 
tuturor sferelor vieții, urmărind drept finalitate ralierea la standardele 
europene. Una din problemele primordiale care trebuie soluţionată în mod 
prioritar ţine de administrarea eficientă a treburilor publice, parcursul 
european practic fiind irealizabil fără eficientizarea şi modernizarea sistemului 
de exercitare a puterii publice, care, prin rolul îndeplinit şi mijloacele de 
acţiune disponibile, poate impune societăţii direcţiile, etapele, ritmurile, 
priorităţile şi standardele de dezvoltare. Instrumentul de implementare a 
Acordului de Asociere îl constituie Agenda de Asociere dintre Republica Moldova şi 
Uniunea Europeană, aprobată la cea de-a XVl-ea Reuniune a Consiliului de 
Cooperare UE — R. Moldova din 26 iunie 2014. Agenda de Asociere, pornind de la 
structura Acordului de Asociere, include o listă de priorităţi care urmau să fie 


5 Alocuţiunea Preşedintelui PCRM V. Voronin, în cadrul conferinţei de presă 27.04.2011. 
http://www.perm.md/main/index_md.php?action=news&id=6208 (accesat la 17.08.2017). 

realizate în perioada 2014-2016. La compartimentul Reforma administrației publice 
şi managementul finanțelor publice au fost stabilite următoarele priorităţi: a) spori- 
rea capacităţilor instituționale și ale resurselor umane ale administrației publice 
centrale și locale pentru elaborarea și implementarea politicii şi asigurarea 
prestării eficiente a serviciilor publice de calitate înaltă; b) sporirea transparenţei, 
supravegherii și răspunderii politicii şi managementului finanţelor publice; c) 
îmbunătăţirea managementului finanțelor publice (MEP), implementarea 
Strategiei MFP a Republicii Moldova pentru perioada 2013-2020.% 

Conform prevederilor art. 2 al Legii pentru ratificarea Acordului de Asociere 
Republica Moldova — Uniunea Europeană, responsabil pentru realizarea Acordu- 
lui a fost desemnat Guvernul,” care la 7 octombrie 2014 aprobă Planul național 
de acțiuni pentru implementarea Acordului de Asociere Republica Moldova — Uniunea 
Europeană pentru anii 2014-2016.% La capitolul Reforma administrației publice 
(Titlul IV, cap. 1) au fost preconizate realizarea acţiunilor privind aprofundarea 
proceselor de descentralizare, ajustarea cadrului naţional la normele europene 
în materie de descentralizare a serviciilor publice şi autonomie locală, redistri- 
buire a atribuţiilor, asigurarea transparenţei procesului decizional, dezvoltarea 
capacităţilor instituţionale de atragere a resurselor financiare (pct. 23). 

Implementarea deplină și eficientă a prevederilor Acordului de Asociere 
Republica Moldova — Uniunea Europeană necesită, în mod obiectiv, reformarea 
organizării teritoriale a puterii publice locale, descentralizarea puterii publice 
şi susținerea dezvoltării locale.58 

Vom sublinia, de asemenea, că în cadrul alegerilor parlamentare ordinare 
din 30 noiembrie 2014 platformele electorale ale concurenţilor care au depășit 
pragul electoral de 6% conţineau preocupări ce vizau mai mult vectorul de 


5 Agenda de Asociere dintre Republica Moldova şi Uniunea Europeană. http://www.mfa. 
gov.md/img/ docs/Agenda-de-Asociere-RM-UE-26_06.doc (accesat la 28.10.2016). 

5 Lege pentru ratificarea Acordului de Asociere între Republica Moldova, pe de o parte, şi 
Uniunea Europeană şi comunitatea Europeană a Energiei Atomice şi statele membre ale 
acestora, pe de altă parte nr.112 din 02.07.2014. 

57 Hotărârea Guvernului Republicii Moldova cu privire la aprobarea Planului naţional de 
acţiuni pentru implementarea Acordului de Asociere RM — UE în perioada 2014-2016 nr. 
808 din 07.10.2014 

58 Cornea S. Implementation of the provisions of Moldova-EU Association Agreement under 
the existing, territorial-administrative delimitation: a (im)possible mission? În: Teoria şi 
practica administrării publice: materiale ale conferinţei ştiinţifico-practice cu participare 
internaţională, 22 mai 2015. Chişinău: Academia de Administrare Publică, 2015, p. 41-42. 

dezvoltare geostrategică a ţării decât soluţii la problemele interne.” La 18 
februarie 2015 a fost învestit Guvernul Ch. Gaburici, fiind succedat, la 30 iulie 
2015, de Guvernul condus de către V. Streleţ și în fine, din 20 ianuarie 2016, își 
desfăşoară activitatea executivul P. Filip. În timpul Guvernului V. Streleţ a fost 
creat Consiliul național pentru reforma administraţiei publice, misiunea căruia 
consta în „asigurarea unui proces integrat de planificare strategică, de 
implementare și monitorizare a politicilor Guvernului în domeniul reformei 
administrației publice atât la nivel central, cât și la cel local, corelând într-o 
manieră eficientă prioritățile naţionale cu politicile sectoriale, angajamentele 
internaţionale asumate şi cadrul de resurse interne și externe”. 

Notăm că Programul de activitate a Guvernului P. Filip întruneşte două 
obiective importante privind reformarea organizării teritoriale a puterii publice 
locale: a) realizarea unui studiu-analiză comprehensiv și multidimensional de 
reorganizare administrativ-teritorială a Republicii Moldova (cap. VII, pct. 4) şi 
b) elaborarea și promovarea concepţiei de reformă teritorial-administrativă în 
spiritul delegării competenţelor și facilitării accesului cetățenilor la serviciile 
publice (cap. VII, pct. 12).*! La 6 iulie 2016 Guvernul a aprobat Strategia privind 
reforma administrației publice pentru anii 2016-2020 [337]. Strategia vizează cinci 
dimensiuni importante privind administraţia publică: creşterea responsa- 
bilităţii administrative; eficientizarea procesului de elaborare şi coordonare a 
politicilor publice; îmbunătăţirea serviciilor publice; modernizarea manage- 
mentului finanţelor publice, a serviciului public şi a resurselor umane. Docu- 
mentul aprobat se diferenţiază de politicile precedente de reformare a 
administraţiei publice prin faptul că nu se limitează doar la autorităţile publice 
centrale, dar le vizează şi pe cele locale. Strategia, la prima etapă de realizare 
(2016-2018) a pus accentul pe reformarea autorităţilor administraţiei publice 
centrale, iar cea de-a doua etapă (2019-2020) vizează reformarea sistemului 
autorităţilor puterii locale.“ Se impune aici precizarea că reforma se 


 Idem Alegerile parlamentare din 2014: organizarea teritorială a puterii publice în 
platformele electorale ale concurenţilor electorali. În: Analele ştiinţifice ale Universităţii 
de Stat „B.P. Hasdeu” din Cahul, Vol. X, Cahul, 2014, p. 190-194. 

4 Hotărârea Guvernului cu privire la Consiliul naţional pentru reforma administraţiei 
publice nr. 716 din 12.10.2015. 

& Programul de activitate al Guvernului Republicii Moldova 2016-2018. http://www.gov.md/ 
sites/default/files/document/attachments/guvernul_republicii_moldova__programul de_acti 
vitate_al_ guvernului_republicii_moldova_2016-2018.pdf (accesat la 12.11.2017). 

€ Cabinetul de miniştri a aprobat Strategia de reformare a administraţiei publice. 
http://www.gov.md/ro/content/cabinetul-de-ministri-aprobat-strategia-de-reformare- 
administratiei -publice (accesat la 26.09.2016). 

implementează cu asistenţă financiară și tehnică în valoare de 15 milioane de 
euro sub formă de grant din partea Uniunii Europene.% 

În vederea valorificării obiectivului specific „Consolidarea capacităţilor 
administrative prin reducerea fragmentării structurii administrativ-teritoriale 
şi/sau dezvoltarea formelor teritoriale de alternativă de prestare a serviciilor 
publice”, la prima etapă, care a inclus perioada 2016-2018, s-a preconizat 
realizarea următoarelor acţiuni: 

1) Consultarea principalilor actori privind opţiunile de consolidare 
administrativă propuse pentru executare la următoarele alegeri locale prin 
organizarea atelierelor de instruire/consultare în scopul identificării modelului 
optim de organizare administrativ-teritorială. 

2) Elaborarea conceptului şi a foii de parcurs cu privire la reforma 
administrativ-teritorială în R. Moldova (inclusiv eliminarea structurilor 
raionale), prin luarea deciziilor informate (în baza studiilor de optimizare şi 
analiză la nivelul întregii ţări) de creare a unităţilor administrativ-teritoriale, 
ale căror autorităţi să fie capabile să presteze servicii de calitate locuitorilor săi, 
asigurând, totodată, democraţia locală, bazată pe interesele şi preferinţele 
părţilor interesate, pe valori universale, cum ar fi drepturile omului, egalitatea 
genurilor şi incluziunea socială. 

3) Elaborarea şi promovarea pachetului de acte normative pentru trecerea 
la noul sistem administrativ în R. Moldova, care să poată asigura condiţiile 
necesare pentru consolidarea voluntară, cooperarea intercomunală, delegarea 
anumitor atribuţii de unele autorităţi publice locale către altele; instrumente de 
stimulare financiară a comunităţilor locale care decid să se unească.S* 

Pentru implementarea Strategiei privind reforma administrației publice pentru 
anii 2016 — 2020, Guvernul a aprobat Planul de acțiuni pentru anii 2016-2018 5 În 
formularea și stabilirea acțiunilor s-a ţinut cont de Programul de activitate al 
Guvernului pe anii 2016-2020, constatările şi recomandările partenerilor de 
dezvoltare ai R. Moldova, inclusiv de rezultatele Studiului „Principiile 
administrației publice”, realizat de Programul SIGMA al OECD în perioada 


6% UE finanţează cu 15 milioane de euro reforma administraţiei publice propusă de Guvernul 
Filip. https://gov.md/ro/content/ue-finanteaza-cu-15-milioane-de-euro-reforma-admi- 
nistratiei-publice-propusa-de-guvernul (accesat la 24.03.2019). 

6 Strategia privind reforma administraţiei publice pentru anii 2016-2020 (aprobată prin 
Hotărârea Guvernului nr. 911 din 25.07.2016). 

& Hotărârea Guvernului cu privire la aprobarea Planului de acţiuni pe anii 2016-2018 pentru 
implementarea Strategiei privind reforma administrației publice pentru anii 2016-2020 nr. 
1351 din 15.12.2016. 

octombrie 2015 — martie 2016, notele informative din partea partenerilor de 
dezvoltare ai R. Moldova lansate în ianuarie 2015, dar şi de bunele practici și 
standardele stabilite la nivelul ţărilor UE. În Plan au fost incluse numai 
acțiunile prioritare, care sunt considerate a fi declanșatoare ale reformei, fiind 
corelate şi sincronizate între ele, care sunt chemate să pună bazele schimbărilor 
anticipate în conformitate cu Strategia de reformă a administrației publice. La 
finele perioadei de implementare a Planului de acțiuni, după anul 2018, s-a 
preconizat evaluarea, aplicând indicatorii de monitorizare și ţintele 
intermediare incluse în Strategia privind reforma administrației publice pentru anii 
2016-2020. 

La 13 octombrie 2016, Parlamentul a adoptat Strategia Națională de 
Dezvoltare Regională pentru anii 2016-2020, document elaborat în conformitate 
cu obligaţiunile asumate prin Acordul de Asociere RM-UE şi obiectivele trasate 
în Strategia Naţională de Dezvoltare „Moldova 2020”. Strategia descrie şi 
analizează situaţia existentă, identifică viziunea şi obiectivele strategice de 
dezvoltare regională în perspectiva anului 2020, sunt definite instrumentele şi 
mecanismele de realizare a obiectivelor, identificate eventualele riscuri şi 
prognozate rezultatele aşteptate în urma implementării. Guvernul a aprobat la 
29 iunie 2017, şi Planul de acțiuni privind implementarea „Strategiei naționale de 
dezvoltare regională pentru anii 2016-2020".% Planul urmăreşte realizarea a trei 
obiective specifice. Obiectivul specific „asigurarea accesului la servicii şi utili- 
tăţi publice calitative” include priorităţile: dezvoltarea infrastructurii de impor- 
tanţă regională şi locală și dezvoltarea principiilor de regionalizare a serviciilor 
publice în domeniile gestionării deşeurilor solide şi alimentării cu apă şi 
canalizare. Obiectivul specific „asigurarea creşterii economice sustenabile în 
regiuni” prevede realizarea următoarelor acţiuni: conceptualizarea reţelei de 
centre urbane, consolidarea şi dezvoltarea economiei regionale, consolidarea şi 
dezvoltarea infrastructurii turistice în regiunile de dezvoltare. În cadrul 
obiectivului specific „îmbunătăţirea guvernanței în domeniul dezvoltării 
regionale, se preconizează acțiuni vizând: perfecționarea cadrului legislativ şi 


Nota informativă la proiectul hotărârii Guvernului „Cu privire la aprobarea Planului de 
acţiuni pentru anii 2016-2018 pentru implementarea Strategiei privind reforma 
administraţiei publice pentru anii 2016-2020”. http://cancelaria.gov.md/ro/content/ nota- 
informativa-la-proiectul-planului-de-actiuni-pentru-anii-2016-2018-pentru-implementarea 
(accesat la 15.08.2017). 

$ Legea pentru aprobarea Strategiei naţionale de dezvoltare regională pentru anii 2016-2020. 

s Hotărârea Guvernului pentru aprobarea Planului de acţiuni privind implementarea 
Strategiei naţionale de dezvoltare regională pentru anii 2016-2020. 

normativ în domeniul dezvoltării regionale şi celui aferent, consolidarea 
cadrului instituţional şi a potenţialului administrativ, eficientizarea sistemului 
de monitorizare şi evaluare a implementării Strategiei naționale de dezvoltare 
regională pentru anii 2016-2020. În vederea realizării Planului au fost preconizate 
peste 7 miliarde de lei, cea mai mare parte din această sumă fiind direcţionată 
pentru dezvoltarea infrastructurii de drumuri regionale şi locale — 1,945 
miliarde de lei, iar pentru sporirea eficienţei energetice a clădirilor publice — 
469,1 milioane de lei.% 

Analizând eforturile reformatoare ale guvernării „proeuropene”, ajungem 
la concluzia că au fost elaborate mai multe documente, strategii și planuri de 
acțiune care au proclamat obiective strategice importante. Mai complicată se 
dovedește a fi acțiunea de realizare a obiectivelor trasate. Cea mai mare 
problemă privind realizarea practică a reformelor constă în incapacitatea 
structurilor abilitate din cauza insuficienţei resurselor materiale și umane de a 
le implementa eficient. Cel mai concludent exemplu în acest sens sunt 
„realizările” în materie de descentralizare a puterii publice. Deoarece activități- 
le realizate în perioada 2012-2015 în domeniul descentralizării şi consolidării 
autonomiei locale au constituit mai puţin de 50% din toate acţiunile aprobate 
în Planul de acțiuni pentru implementarea Strategiei naționale de descentralizare 
pentru anii 2012-2015,” la 15 iulie 2016 termenul de realizare a Planului a fost 
extins până în anul 2018.7! Autorităţile perpetuu sunt angajate în recuperarea 
timpului pierdut, invocând diferite circumstanţe, politice sau de altă natură, 
obiective sau subiective. 

În martie 2016, consiliile locale şi raionale din R. Moldova au obţinut 
dreptul de a se adresa Curţii Constituţionale și schimba, în limitele legii, 
destinația terenurilor agricole.7? Considerăm că aceste prevederi legale pot să 
contribuie eficient la sporirea gradului de autonomie al colectivităţilor locale, 
iar autorităţile publice locale vor beneficia de pârghii reale în dezvoltarea 
social-economică și apărarea mai efectivă a drepturilor și intereselor 
colectivităților locale. 


“ Guvernul a aprobat Planul de acţiuni privind implementarea „Strategiei naţionale de 
dezvoltare regională pentru anii 2016-2020”. http://www.moldpres.md/news/2017/06/08/ 
17004366 (accesat la 29.08.2017). 

7 Strategia privind reforma administraţiei publice pentru anii 2016-2020 (aprobată prin 
Hotărârea Guvernului nr. 911 din 25.07.2016). 

7! Lege cu privire la modificarea Legii nr. 68 din 5 aprilie 2012 pentru aprobarea Strategiei 
naţionale de descentralizare şi a Planului de acţiuni privind implementarea Strategiei 
naţionale de descentralizare pentru anii 2012-2015 nr. 168 din 15.07.2016. 

72 Legea pentru modificarea şi completarea unor acte legislative nr. 24 din 04.03.2016. 

Un act normativ important în domeniu este Nomenclatorul unităților 
teritoriale de statistică al Republicii Moldova, aprobat de Guvern la 19 iulie 2017.73 
Proiectul a fost elaborat de Biroul Naţional de Statistică în vederea implemen- 
tării Acordului de Asociere cu Uniunea Europeană, la a cărui perfectare s-a ținut 
cont de experienţa Lituaniei, Estoniei, României, altor țări, conținutul proiectu- 
lui nomenclatorului NUTS fiind consultat cu EUROSTAT. 

Regiunile statistice au fost formate ţinându-se cont de criteriile geografice, 
socio-economice, istorice, culturale și de alte circumstanţe. Prin urmare, la baza 
elaborării NUTS au stat delimitarea geografică a ţării, conform regiunilor de 
dezvoltare existente şi imperativul privind asigurarea unor dimensiuni 
comparabile din punct de vedere al numărului populaţiei. Totodată, reieșind 
din faptul că regiunea din partea stângă a Nistrului are un statut teritorial 
special, acestei regiuni i s-a atribuit nivelul NUTS 2, în condiţiile în care nu se 
încadrează în limitele pragului demografic pentru acest nivel.” NUTS al R. 
Moldova reprezintă un nomenclator ierarhic format din următoarele niveluri: 

a) nivelul 1 — o singură regiune statistică, care cuprinde întreg, teritoriul 
statului; 

b) nivel 2 — două regiuni statistice: partea de Vest (partea dreaptă a 
Nistrului) şi partea de Est (partea stângă a Nistrului); 

c) nivel 3 — șase regiuni statistice: Nord, Centru, Sud, mun. Chișinău, UTA 
Găgăuzia şi „unităţile administrativ-teritoriale” din stânga Nistrului (Anexa 8). 

Considerăm că implementarea NUTS în statistica oficială a R. Moldova va 
asigura formarea premiselor pentru producerea de indicatori statistici în profil 
regional, comparabili cu țările membre ale Uniunii Europene. 

Experiența acumulată în materie de reformare a organizării teritoriale a 
puterii locale denotă că forțele politice reformatoare au manifestat o abordare 
mai mult normativistă a procesului și rezultatelor preconizate, fiind elaborate 
unele acte normative, asupra cărora s-a intervenit periodic cu modificări şi 
completări. Însă adoptarea sau amendarea unor acte normative nu este o 
acțiune suficientă ca schimbarea scontată să aibă loc, cadrul normativ eficient 
este un element esenţial în realizarea reformelor, dar acesta trebuie racordat și 
armonizat cu celelalte elemente ale procesului de reformă. Incontestabil este că 
reglementările adoptate au reliefat lipsa unei viziuni coerente a legiuitorului 
asupra materiei legiferate. Problema „organizării administrativ-teritoriale”, 


73 Hotărârea Guvernului cu privire la aprobarea Nomenclatorului unităţilor teritoriale de 
statistică al Republicii Moldova nr. 570 din 19.07.2017 

74 Guvernul a aprobat Nomenclatorul NUTS. http://www.statistica.md/newsview.php?l=ro& 
ide=30&id=b695&parent=0 (accesat la 11.08.2017). 

după cum menţionează I. Creangă, nu a avut la bază un concept bine definit şi 
nu a făcut obiectul consensului între formațiunile politice. Prin urmare, 
majorităţile parlamentare la fiecare patru ani au intervenit şi modificat legislaţia 
la acest capitol.” Soluţiile oferite de clasa politică la provocările legate de 
organizarea teritorială a puterii publice locale nu au fost elaborate în baza unor 
abordări strategice de durată, ci au fost dictate de factori subiectivi, cu predilecție 
de interesele de grup și politice ale majorităților guvernante, care nu neapărat 
coincid cu interesele strategice de dezvoltare a R. Moldova. „Reorganizările” şi 
„restructurările” au fost folosite pentru concedierea funcţionarilor neloiali și/sau 
de altă „coloratură politică” și plasarea în locurile eliberate a propriilor adepţi, în 
baza concursului simulat și fără teste de integritate sau de profesionalism. 

Vom preciza că din anul 2009 se revine la ideea reorganizării teritoriale a 
puterii locale exprimată în recunoaşterea faptului că fragmentarea excesivă a 
teritoriului creează dificultăţi pentru funcţionarea eficientă a autorităţilor 
locale.75 Însă guvernările „proeuropene” nu au realizat reforma organizării 
teritoriale a puterii publice, beneficiind, de facto, de avantajele oferite de 
sistemul centralizat de distribuire teritorială a puterii publice pe care-l blamau 
fiind în opoziţie. 

Cu titlu de concluzie, menţionez că elita politică din R. Moldova nu a 
conștientizat pe deplin care ar trebui să fie structura teritorială și mecanismul 
de realizare a puterii publice locale în noile condiţii sociale, dar este necesar de 
avut în vedere faptul că anume această elită trebuie să adopte deciziile politice 
cu privire la realizarea reformei organizării teritoriale a puterii locale. 


3.2. Imperativitatea reformării organizării teritoriale 
a puterii locale 


Sistemul organizării teritoriale a puterii locale din R. Moldova a fost 
edificat în baza valorilor regimului sovietic dispărut în acest areal la finele 
secolului XX. Structurile sistemului puterii locale create în perioada sovietică 
au avut ca funcţie de bază, cu predilecție în zonele rurale, asigurarea cadrului 
administrativ şi economic al funcţionării colhozurilor. Însă condiţiile sociale și 


75 Creangă I. Administraţia publică locală în contextul actualelor prevederi constituţionale şi 
perspectiva unor noi reglementări constituţionale. În: Reintegrarea Moldovei. Soluţii şi 
modele. Chișinău: TISH, 2005, p. 202. 

76 Sîmboteanu A. Retrospectivele evoluției și controversele reformei administrativ-teritoriale 
în Republica Moldova. http://www.aap.gov.md,/sites/default/files/A AP-Forum-1Simboteanu- 
Aurel-10.pdf (accesat la 09.07.2018). 

politice, valorile şi ritmul de dezvoltare s-au schimbat, iar actuala organizare 
teritorială a puterii locale împiedică realizarea procesului de descentralizare și 
consolidare a rolului puterilor locale în administrarea afacerilor publice la nivel 
local. Un conglomerat de colectivităţi locale mici, lipsite de bază economică şi 
financiară, chiar de posibilitatea de a le crea, dar responsabile de soluţionarea 
celor mai importante probleme economice și sociale ale populaţiei, frânează 
dezvoltarea social-economică a colectivităţilor locale din R. Moldova. 

Din punct de vedere al organizării teritoriale a puterii publice, R. Moldova 
este un stat fragmentat, cu un înalt grad de centralizare. Acest sistem de 
organizare teritorială a puterii publice este unul ineficient, depăşit de timp și 
care nu permite funcționarea eficientă a autorităţilor puterii locale, afectând 
dezvoltarea socială și economică a colectivităţilor teritoriale locale. 

Prezentăm în continuare o analiză a situaţiei din R. Moldova și raționa- 
mentele care rezultă din această cercetare în favoarea reformei organizării 
teritoriale a puterii publice şi a necesităţii de a reacționa prompt și adecvat la 
provocările dezvoltării societății contemporane. 

Către momentul declarării suveranității, teritoriul RSS Moldoveneşti, 
după cum am afirmat anterior, a fost delimitat în 40 de raioane, incluzând 881 
soviete săteşti, 21 de oraşe, dintre care 10 de subordonare republicană şi 11 de 
subordonare raională, 49 aşezări de tip orăşenesc.” Astfel, fiecărui raion îi 
revenea, în medie, câte 76.000 locuitori, unele având cu mult sub media 
generală: Căinari — 42.700, Taraclia — 44.300, Şoldăneşti — 45.800, Leova — 52.800 
şi o suprafaţă medie de 800 km?.7% 

Organizarea teritorială a puterii publice în R. Moldova a fost moștenită de 
la URSS. Este important de a aminti faptul că hotarele entităţilor teritoriale ale 
statului sovietic erau stabilite în baza calculării ritmului de mobilizare militară și 
a numărului organizaţiilor primare ale Partidului Comunist. Organizarea 
teritorială a puterii era chemată să asigure realizarea obiectivelor strategice ale 
statului sovietic şi a economiei planificate: sistemul sovietic de administrare se 
caracteriza prin fărâmițarea excesivă a teritoriului. În perioada postbelică 
numărul raioanelor a variat în limitele a 18-60 unităţi. Ca o consfinţire ideologică 
a „consolidărilor-divizărilor” raioanelor în perioada sovietică a fost teza privind 
„unitatea politică şi economică a administraţiei în raion, punct nodal de realizate 
a directivelor partidului şi puterii sovietice”. Când avea loc consolidarea 


77 RSS Moldovenească. Orânduire administrativ-teritorială la data de 1 aprilie 1988. Chișinău: 
Cartea Moldovenească, 1988, p. 5. 

78 Osoianu I. Federalizare sau regionalizare? Experienţa europeană, perspectivele Republicii 
Moldova. http://www.ipp.md/lib.php?l=ro&idc=162&year=2003 (accesat la 11.11.2016). 

raioanelor, rezultatul trebuia să fie „micşorarea cheltuielilor pentru aparatul de 
stat”, în cazul fragmentării — „de a apropia puterea de populaţie”.” 

În prezent, numărul total al colectivităților locale de nivelul I, potrivit 
Legii nr. 764-XV din 27.12.2001 este de 901 (853 în cele 32 de raioane, 19 în 
municipiul Chişinău, 3 în municipiul Bălţi şi 26 în UTA Găgăuzia). Dacă 


efs yu: 


scoatem din ecuaţie, datorită specificităţii lor, municipiile Chișinău, Bălți şi 
UTA Găgăuzia şi luăm în calcul doar cele 32 de raioane, avem următorul 
tablou: media de colectivități locale într-un raion este de 26,7, media populaţiei 
unui raion, în conformitate cu datele recensământului din 2014, este de 65.575 
locuitori, numărul mediu de locuitori într-o colectivitate locală este de 2.476. 
Disproporţia dintre raionul cu cea mai mare medie de locuitori care revine la o 
colectivitate locală — raionul Ialoveni cu 3.726 şi raionul cu cea mai mică medie 
- Şoldăneşti cu 1.597 locuitori este de 2,3 ori (Anexa 9). Dacă omitem din calcul 
populaţia reședințelor de raion, media populaţiei colectivităţilor locale de 
nivelul I se diminuează. Spre exemplu, pentru raionul Cahul, dacă vom 
elimina din totalul populaţiei de 105.324 populaţia municipiului Cahul — 
28.763, vom contabiliza media de 2.069 pentru o colectivitate locală.% 
Majoritatea dintre aceste colectivităţi locale se află în imposibilitatea de a se 
întreţine financiar prin taxele şi impozitele locale colectate. În consecinţă, 
puterea locală nu poate asigura acordarea serviciilor publice necesare, iar 
populația, evident, este privată de aceste servicii. 

Egalitatea formală a colectivităților locale se află în plină contradicție cu 
deosebirile majore cantitative și calitative dintre ele. Asimetria organizării 
teritoriale a puterii publice se manifestă în următoarele aspecte: a) după 
suprafață, b) după numărul populaţiei, c) după gradul de urbanizare, d) după 
venituri per capita, e) după nivelul cheltuielilor per capita.5i 

Dezvoltarea socială şi economică a R. Moldova prezintă o neomogenitate 
pronunțată fiind una puternic polarizată şi cu persistente dezechilibre 
teritoriale. Principalul pol de concentraţie regională a populaţiei ocupate în 
întreprinderile active, a PIB-ului, a producţiei industriale şi de servicii, precum 
şi a investiţiilor este municipiul Chişinău, care are avantaj comparativ cu 
celelalte regiuni, fiind specializat în industrie și servicii, pe când restul 
regiunilor - în agricultură. Sectorul de servicii, de asemenea, este supraconcen- 


79 Gudîm A. Raioanele şi economia. În: Săptămâna, 20.06.2003, p. 7. 

8 Cornea S. Fundamentele conceptuale ale reformării organizării teritoriale a puterii locale 
în Republica Moldova. Cahul: US „B.P. Hasdeu” din Cahul, 2018, p.102. 

si Mihalache F., Croitoru A. Organizarea teritorială a spaţiului rural în contextul reformei 
administrative. În: Revista Transilvană de Ştiinţe Administrative, 2014, nr. 2, p. 54. 

trat în Chișinău și are o importanță minoră în restul regiunilor. Putem afirma 
cu certitudine că în R. Moldova există două realități economice paralele: pentru 
întreaga ţară, cu excepţia capitalei, economia este una preponderent agrară, în 
timp ce în Chișinău şi, parţial, în Bălţi, aceasta este mai mult axată pe servicii şi 
industria prelucrătoare.:? 

Pe lângă polarizarea socială şi economică corelată cu disparități 
substanţiale între regiuni, R. Moldova se confruntă și cu o discrepanţă în 
creștere dintre comunităţile rurale și cele urbane. Aceasta este determinată, în 
principal, de concentrarea mare a activităţii economice și a forței de muncă 
calificată în capitală şi în unele oraşe, dezvoltarea socio-economică dezechili- 
brată a regiunilor, orientarea continuă și excesivă a regiunilor rurale către 
agricultură, lipsa ocupaţiilor alternative în alte sectoare economice, care au 
drept rezultat emigrarea forței de muncă şi stagnarea reformelor.& 

Urmare a disparităţilor teritoriale, una dintre marile provocări de dezvol- 
tare durabilă pentru R. Moldova, este repartizarea neuniformă a veniturilor pe 
regiuni: disparităţile curente sunt reminiscenţe ale perioadei sovietice, datorită 
industrializării neuniforme și urbanizării incomplete a ţării, care în perioada de 
tranziţie s-au amplificat.84 

Disparităţile regionale se datorează disfuncționalităților structurale ale 
sistemului economic și social asupra cărora trebuie să se intervină pentru a 
reduce inegalităţile dezvoltării teritoriale: atenuarea treptată a disparităţilor 
teritoriale constituie o provocare majoră a puterii publice, fiindcă aceste dispa- 
rități poartă în sine un potenţial prezumtiv de instabilitate, ele alimentează 
polarizarea economică, care poate uşor să se transforme într-o polarizare 
socială şi, în consecință, să amplifice antagonismele sociale care pot avea 
influenţe destabilizatoare asupra sistemului puterii publice. Se atestă multiple 
constrângeri care nu permit colectivităţilor locale să elaboreze şi să 
implementeze proiecte fezabile de dezvoltare, să asigure servicii publice de 
gospodărie comunală calitative şi eficiente, să dezvolte infrastructura locală, să 
mobilizeze resursele necesare dezvoltării. Conform  Indicelui deprivării 
financiare (indicele de deprivare financiară include următorii indicatori: rata 
veniturilor proprii în total venituri, ponderea cheltuielilor administrative în 
total venituri proprii și veniturile bugetului local pe persoană), în medie, cele 


8&2 Morcotilo Iu. Dezvoltarea regională și două realități paralele. http://expertgrup.org/media/ 
k2/attachments/Dezvoltarea_regionala_si_doua_realitati_paralele.pdf (accesat la 18.09.2016). 

8 Note informative din partea Partenerilor de dezvoltare ai Moldovei. http://gov.md/sites/ 
default/files/document/attachments/briefing_book_rom.pdf (accesat la 10.10.2016). 

s Morcotilo Iu. Op. cit. 

mai dezavantajate raioane din punct de vedere al veniturilor bugetare şi al 
capacității administrative sunt primăriile rurale din raioanele Dubăsari, 
Călăraşi, Rezina şi Leova. Majoritatea localităţilor din aceste raioane sunt foarte 
sărace, volumul mediu al veniturilor bugetelor locale pe cap de locuitor nu 
depășește 100 USD, ponderea veniturilor proprii în bugetele locale fiind în jur 
de 10%, iar cheltuielile administrative depăşind uneori de 5 ori veniturile 
proprii generate. Astfel, se constată că aceste localităţi dispun de o bază fiscală 
insuficientă, sunt într-o dependenţă majoră de transferurile alocate de la 
autoritatea centrală şi se confruntă cu incapacitate de a gestiona și de a genera 
venituri în volumul necesar.s 

Există diferențe foarte mari şi între raioane: cel mai mare raion ca 
populaţie (Orhei — 124,8 mii de locuitori) are o populaţie de 4,4 ori mai mare 
decât cel mai mic raion (Basarabeasca — 28,2 mii). După suprafață, cel mai mare 
raion (Cahul — 1545,28 km?) este de 5,2 ori mai mare decât cel mai mic raion 
(Basarabeasca — 294,54 km?). 

Cele mai puţin dezvoltate raioane din ţară, conform Indicelui de Deprivare 
a Ariilor Mici (IDAM), sunt: Rezina, Ocniţa, Șoldănești, Nisporeni, Teleneşti, iar 
cele mai prospere localități din ţară se află în municipiile Chişinău, Bălţi, în UTA 
Găgăuzia şi raionul Anenii Noi. Acestea se caracterizează prin cea mai bună 
infrastructură locală, cea mai dinamică activitate antreprenorială, servicii de 
educaţie și sănătate mai accesibile, situație demografică mai bună. Din punct de 
vedere al dezvoltării economice cele mai slab dezvoltate se dovedesc a fi 
raioanele Nisporeni, Șoldănești, Ungheni, Rezina, Cantemir. În cealaltă parte a 
clasamentului se situează municipiul Chişinău, raioanele Anenii Noi, Râşcani și 
Ialoveni cu cea mai dinamică activitate economică % (Anexa 6). 

Dacă R. Moldova ar fi fost mai omogenă din punct de vedere teritorial, 
astfel încât numărul mediu al populaţiei raioanelor ar fi stabilit la 260-270 mii 
locuitori (dimensiunea medie a judeţelor create în 1999), costurile administra- 
tive ale autorităţilor puterii locale de nivelul doi s-ar reduce la jumătate din cele 
actuale. În cazul unui alt scenariu, dacă R. Moldova ar fi fost delimitată în 22 
raioane a câte 110 mii locuitori în fiecare decât în 32 de raioane de dimensiuni 


& Notă informativă privind nivelul de dezvoltare social-economică al localităţilor/raioane- 
lor/ regiunilor Republicii Moldova conform Indicelui de Deprivare a Ariilor Mici. http:// 
www.mec.gov.md/ro/ content/indicatori-social-economici-pe-localitati (accesat la 12.10.2016). 

8 Notă informativă privind nivelul de dezvoltare social-economică al localităţilor/raioane- 
lor/ regiunilor Republicii Moldova conform Indicelui de Deprivare a Ariilor Mici. 
http://www.mec.gov.md/ ro/content/indicatori-social-economici-pe-localitati (accesat la 
12.10.2016). 

diferite, costurile administrative ale acestei scheme ar fi cu 31% mai puţin decât 
cheltuielile implicate de situația curentă. Menţinerea unei administrații raionale 
scumpe și care oferă o gamă limitată de servicii publice reprezintă un exemplu 
de ineficiență economică în gestionarea finanțelor publice.5 

Teritoriul Republicii Moldova cuprinde o suprafață comparabilă cu o 
regiune de dezvoltare din România. De exemplu, suprafața Regiunii de 
Dezvoltare Nord-Est este de 36.850 km? (15,46% din suprafaţa totală a ţării), 
incluzând 6 judeţe (Bacău, Botoşani, Neamţ, laşi, Suceava şi Vaslui) cu 
populaţia de 3.734.546 locuitori (17,25% din populaţia României). 

Pentru a elucida mai explicit problema fragmentării teritoriale a R. 
Moldova este util să comparăm suprafeţele raioanelor (Anexa 10) cu cele ale 
judeţelor din România. Cel mai mare județ din România, Timiș, este mai mare 
de cinci ori decât cel mai mare raion - Cahul, cel mai mic judeţ al României 
este Ilfov, cu o suprafață de 1.583 km?, dar cu cea mai mare densitate a 
populaţiei — 245 locuitori / km? (populaţia judeţului Ilfov la 01 ianuarie 2016 era 
de 390.751 locuitori) (Anexa 11). 

Cu toate că un număr mare de colectivităţi locale, care cuprind 80% din 
populaţia R. Moldova, pot participa la activităţi transfrontaliere în cadrul 
euroregiunilor, revenirea în anul 2003 la raioanele de tip sovietic a periclitat grav 
această formă de cooperare.” Și-au pierdut sensul, de asemenea, acordurile 
încheiate de autorităţile judeţene cu parteneri transfrontalieri, fiecare judeţ fiind 
fracţionat în 2-5 raioane. Competitivitatea R. Moldova ţine foarte mult de 
modalitatea în care vor fi minimalizate disparităţile teritoriale și de organizarea 
teritorială eficientă a puterii publice, fapt care va contribui la o mai bună 
guvernare. Numai astfel se poate asigura R. Moldova o perspectivă de a ieşi din 
cercul vicios al trecutului sovietic și de a se încadra în familia statelor europene. 

Fragmentarea teritorială excesivă a condiţionat şi alte efecte asupra 
structurii organizaționale şi a funcţionalităţii eficiente a autorităţilor admi- 
nistraţiei publice locale. Baza fiscală şi veniturile colectate în cadrul unei 
colectivități locale sunt insuficiente pentru a menţine aparatul administrativ 
care să poată asigura servicii publice, mai ales că cheltuielile alocate la 
salarizarea personalului constituie cel mai important articol din cheltuielile 


87 Osoian I. et al. Studiu analitic privind structura administrativ-teritorială optimală pentru 
Republica Moldova. Chişinău: Expert Grup, 2010, p. 64. 

8 Regiunea de Dezvoltare Nord — Est. http://www.mdrl.ro/documente/regiuni/1.NE_ro.pdf 
(accesat la 26.10.2016). 

% Puiu V. Republica Moldova ignoră potenţialul euroregiunilor. http://www.timpul.md/articol/ 
republica-moldova-ignora-potenialul-euroregiunilor-54221.html (accesat la 15.01.2019). 

bugetelor locale. Majoritatea colectivităţilor locale rurale (care reprezintă 94% 
din numărul lor total) se află în imposibilitatea de a se întreţine financiar din 
taxele şi din impozitele locale colectate. În cele mai mici trei raioane 
(Basarabeasca, Şoldăneşti, Dubăsari) media cheltuielilor administrative pe cap 
de locuitor este de 2,6 ori mai mare decât în cele mai mari trei raioane 
(Hânceşti, Cahul, Orhei). În majoritatea bugetelor administraţiei publice 
locale, cu excepţia primăriilor mari, cum ar fi Chişinău şi Bălţi, ponderea 
taxelor locale, veniturilor proprii şi veniturilor defalcate din impozitele generale 
de stat, este foarte mică. Primăriile depind foarte mult de transferurile din 
bugetul de stat (58% dacă ţinem cont de Chişinău şi Bălţi şi 70% fără aceste două 
municipii), situaţie ce le slăbeşte din punct de vedere financiar și le diminuează 
capacitatea de exercitare a responsabilităţilor. Cheltuielile autorităţilor locale au 
constituit circa 24% din totalul cheltuielilor consolidate ale autorităţilor publice 
locale în ultimii ani, iar majoritatea lor ţin de educaţie — circa 60% din cheltuielile 
totale ale bugetelor locale, fiind vorba, cu predilecție, de salarii. Următoarele cele 
mai mari cheltuieli ale bugetelor locale sunt cheltuielile administrative (7% din 
totalul bugetelor locale) şi protecţia socială (10%).% 

Considerăm substanţială precizarea că frecvenţa interacționării cetăţeanului 
cu autoritatea publică locală este una redusă. Potrivit datelor sondajului național 
„Calitatea guvernării evaluată prin prisma serviciilor acordate de stat” efectuat 
în perioada 14-25 septembrie 2016, pe parcursul a ultimelor 12 luni doar 25,5% 
dintre respondenţi au contactat autorităţile publice locale și doar la 70,5% dintre 
aceştia, problema cu care s-au adresat le-a fost rezolvată ? și nu este logic de a în- 
treţine din bugetul public aparatul administrativ, cu atât mai mult că acesta nu 
prea are mari posibilităţi de a face ceva pentru cele o mie sau două mii de locui- 
tori ai localităţii lor. În contextul dat, considerăm că sumele economisite din chel- 
tuielile legate de întreţinerea aparatului administrativ ar fi mult mai necesare pen- 
tru finanţarea domeniilor prioritare ca educaţia, medicina sau infrastructura locală. 

Ponderea veniturilor locale în veniturile totale ale bugetelor raioanelor 
este la o cotă foarte mică. În anul 2014 media ponderii veniturilor locale în 
veniturile totale ale raioanelor a fost de 0,8%. În majoritatea absolută a 
bugetelor raioanelor în anul 2014 ponderea veniturilor locale a fost sub un 
procent, excepţie au fost doar trei raioane: Râșcani — 5,78%, Criuleni — 5,77%, 
Ocniţa — 1,69%. Situaţia era mai bună în municipiile Chișinău și Bălți, în care 


% Osoian I. et al. Op. cit., p. 64. 

% Prohnitchi V. Reorganizarea administrativ-teritorială: o componentă esenţială a unei descen- 
tralizări de succes în Republica Moldova. În: Guvernare şi democraţie, nr. 1, 2011, p. 46. 

% Calitatea guvernării evaluată prin prisma serviciilor acordate de stat. Sondaj național. 
Chișinău: IDIS „Viitorul”, 2016, p. 4-5, 7. 

ponderea veniturilor locale în veniturile totale ale bugetelor municipale fiind 
de 13,34% şi, respectiv, 13,08%.% Cu toate că, în ultimii doi ani situaţia s-a 
îmbunătăţit, ponderea veniturilor locale continuă a fi una mică. De exemplu, 
bugetul raionului Orhei (cel mai mare după populaţie) pentru anul 2016, 
capitolul venituri constituie suma de 210.990.600 lei, dintre care transferurile din 
bugetul naţional alcătuind 177.624.900 lei. Astfel, veniturile proprii constituie 
33.365.700 lei, însumând 15,8% din totalul veniturilor,” În raionul Cahul (cel mai 
mare după suprafață) ponderea resurselor generale interne în structura 
veniturilor bugetului raional pe semestrul I al anului 2016 a constituit 11% 
(12.529.100 lei), transferurile — 85% (97.768.300 lei), resursele fondurilor speciale — 
1,0% (1.206.000 lei) şi resursele atrase de instituţii — 3,0% (2.900.400 lei).% Analiza 
cheltuielilor sub aspectul clasificaţiei economice denotă că ponderea majoră în 
cheltuielile publice ale bugetelor celor două raioane în anul 2016 revine 
cheltuielilor de personal: în raionul Orhei — 60,1%, iar în raionul Cahul — 79,2%. 
În general, politica transferurilor de la bugetul naţional către bugetele 
locale are un impact negativ asupra eficienței activității autorităţilor locale, 
exceptând localităţile în care datorită situaţiei economice precare şi a bazei 
impozabile infime, nu ar putea fi asigurată nici satisfacerea necesităţilor vitale 
esenţiale ale populaţiei fără finanţare din bugetul de stat. Astfel, transferurile 
pot să influenţeze într-un mod negativ eficienţa, dar, totodată, şi ineficiența 
activităţii autorităţilor publice locale. Relaţia negativă dintre aceste două 
variabile poate fi explicată prin două tendinţe simultane: a) veniturile din 
transferurile de la bugetul de stat, datorită faptului că practic nu provin din 
baza impozabilă locală, sunt utilizate ineficient şi b) autorităţile publice locale 
nu sunt motivate să-şi sporească eficienţa, deoarece sunt remunerate anume 
pentru ineficienţă prin transferurile din bugetul de stat.% În urma implemen- 
tării modificărilor aduse Legii nr. 397-XV din 16.10.2003 (republicată în redacție 
nouă), cel puţin 170 de colectivităţi locale primesc mai puţini bani, iar numărul 
primăriilor care nu au șanse de supraviețuire este mult mai mare [349]. 


% Transparenţa bugetară a orașelor, satelor și raioanelor în Moldova. http://localbudgets. 
viitorul.org/ (accesat la 02.10.2016). 

% Consiliul Raional Orhei. Proiecte de acte. http://or.md/proiecte-de-acte/ (accesat la 04.11.2016). 

% Notă explicativă la Decizia Consiliului Raional Cahul „Cu privire la aprobarea raportului pri- 
vind executarea bugetului raional Cahul pe semestrul I al anului 2016” nr. 1 din 03.11.2016. 

% Lupuşor Ad., Babin Ad. Eficienţa autorităţilor publice locale din Republica Moldova: 
importanţa şi factorii determinanti. Chişinău: Expert-Grup, 2011, p. 12-13. 

% V. Ioniță „Dacă am optimiza 300 de primării am câștiga 150 milioane de lei pentru 
investitii”. http://viitorul.org/newsview.php?l=ro&idc=132&id=5243&t=%2FSTIRI-EVENI 
MENTE-IDIS%2FINTERVIU-Veaceslav-lonita-Daca-am-optimiza-300-de-primarii-am-catiga- 
150-milioane-de-lei-pentru-investitii (accesat la 04.07.18). 

Referitor la dependenţa financiară a autorităţilor puterii locale menţionez 
că problema nu constă neapărat în insuficiența resurselor financiare, ci mai 
mult în lipsa unui mecanism de gestionare eficientă a finanțelor disponibile. 
Atribuţiile în materie de gestionare a banilor publici se reduc la responsabili- 
tatea de a finanța instituţiile bugetare după tipul lor (şcoli, grădinițe, instituţii 
medicale, dar nu după tipul funcţiei sociale (învăţământ, asistență medicală). 
Formarea bugetului la nivel de instituţie se realizează în baza normativelor de 
ramură stabilite, autorităţile locale fiind astfel limitate în posibilitatea de a 
optimiza resursele. Rezolvarea acestor probleme se propune doar în baza 
metodelor monetar-fiscale şi de control, neluându-se în calcul faptul că 
mijloacele financiare nu vor fi de folos în cazul în care colectivităţile locale nu 
vor dispune de potenţial pentru asimilarea lor. 

Generalizând aserțiunile privind resursele financiare ale colectivităților loca- 
le menţionăm că autoritățile puterii locale trebuie să dispună de resurse proprii 
suficiente pe care să le gestioneze sub propria răspundere pentru a-şi exercita 
atribuţiile, obţinând, în asemenea manieră, o autonomie financiară autentică. 

Datorită insuficienței resurselor disponibile majoritatea autorităţilor 
publice locale se află în incapacitatea de a oferi servicii publice de calitate 
locuitorilor, în condiţiile în care 94% din numărul lor total se află în mediul 
rural (la 01 ianuarie 2019, în R. Moldova, potrivit datelor Biroului Naţional de 
Statistică, populaţia rurală constituia circa 57,1%). Imposibilitatea obţinerii 
economiilor de scară în furnizarea serviciilor publice locale de calitate datorită 
numărului redus al populaţiei colectivităţilor locale, pune nejustificat în sarcina 
autorităţilor publice de nivelul al doilea responsabilităţi care ar trebui 
îndeplinite la nivel local şi măreşte preţul serviciilor publice oferite. 
Dimensiunea teritorială redusă, numărul mic de locuitori şi baza fiscală 
inexistentă fac imposibilă realizarea unor planuri efective şi fezabile de 
dezvoltare economică şi socială la nivel local.% Aceste fenomene au loc în 
condiţiile în care infrastructura R. Moldova se află într-o stare deplorabilă: 
potrivit unui raport al Forumului Economic Mondial, în anul 2012 drumurile 
din R. Moldova au fost apreciate drept cele mai rele din lume.” Cu toate că pe 
parcursul ultimilor ani situaţia s-a ameliorat la capitolul infrastructură, R. 
Moldova plasându-se în anul 2018 pe locul 88 din cele 137 de state incluse în 
raport, calitatea drumurilor continuă a fi o problemă. 


% Lege cu privire la modificarea Legii nr. 68 din 5 aprilie 2012 pentru aprobarea Strategiei 
naţionale de descentralizare şi a Planului de acţiuni privind implementarea Strategiei 
naţionale de descentralizare pentru anii 2012-2015 nr. 168 din 15.07.2016. 

% The Global Competitiveness Report 2012-2013. Geneva: WFF, 2012, p. 413. 

1% The Global Competitiveness Report 2017-2018. Geneva: WEF, 2017, p. 329. 

Densitatea rețelei de drumuri publice variază între 22 şi 40 km per 100 km?, 
regiunea de dezvoltare Nord dispunând de o densitate de 34 km per 100 km?, 
comparativ cu 31 în regiunea de dezvoltare Centru şi 28 km per 100 km? în 
regiunea de dezvoltare Sud.!%! Pentru R. Moldova, care este o ţară agrară, cons- 
truirea unei rețele de drumuri calitative ar soluţiona foarte multe probleme. 
Potrivit unui raport prezentat de Institutul Internaţional de Cercetare a 
Politicilor Alimentare din Washington, investiţiile în rețelele de transport şi 
electricitate în naţiunile în curs de dezvoltare sunt printre cele mai bune 
metode de combatere a foametei până în 2030, deoarece un sfert din toate 
alimentele este irosit după recoltare datorită drumurilor necalitative.!? 

Starea precară a infrastructurii fizice limitează posibilităţile de dezvoltare 
a zonelor rurale din R. Moldova. Gospodăriile din mediul rural sunt cu mult 
mai puţin dotate cu facilităţi de locuit decât gospodăriile din mediul urban. În 
afară de electricitate, cu acoperire de 100% în R. Moldova, gospodăriile rurale, 
de fapt, duc lipsă acută de apă caldă, încălzire centralizată şi sisteme de 
canalizare. Asigurarea locuinţelor cu gaze din rețea în anul 2017 a fost de 58,3% 
total pe republică, dintre care mediul urban — 84,9%, iar cel rural — 36,9%. De 
apeduct din rețea publică beneficiau 68,5% din locuinţe, dintre care în mediul 
urban — 91%, în cel rural — 50,5%; doar 3,6% din locuinţele rurale a beneficiat de 
sistem de canalizare public, media pe republică fiind de 35% (mediu urban — 
74,4%). Grup sanitar în interiorul locuinţei aveau 16,6% din locuinţele rurale, 
media pe ţară fiind de 45%, iar în mediul urban — 80,6%. Comparativ cu anul 
2015 atestăm doar o ameliorare nesemnificativă a situaţiei privind dotarea cu 
comodități a locuințelor din mediul rural (Anexa 12). 

Problema incapacității puterii locale de a asigura servicii publice necesare 
locuitorilor, nu poate fi plasată exclusiv în zona finanţelor publice, deoarece 
resursele financiare fără potenţial uman şi tehnic pentru asimilarea lor, nu vor 
produce efectele scontate. 

Într-un model teoretic ideal de funcţionare a puterii locale, colectivitatea 
locală deleagă reprezentanţii săi pentru a exercita puterea şi realizează 
controlul asupra activităţii lor. În practica politică a R. Moldova populaţia 
locală este slab conectată la procesele de administrare a afacerilor publice 
locale, fiindu-i atribuit de clasa politică autohtonă mai mult rolul de electorat. 


101 Infrastructura de drumuri în profil territorial. http://www.md.undp.org/content/moldova/ 
en/home/library/effective_governance/territorial-statistics-analytical-briefs/analytical-brief- 
3.html (accesat la 18.01.2017). 

12 Doyle A. One Of The Most Effective Ways To Fight Hunger In Developing World Is To 
Build Better Roads: Study. http://uk.reuters.com/article/us-environment-food-i4dUKKBNO 
1200520150129 (accesat la 11.10.2018). 

Nivelul scăzut al activismului social al populaţiei locale şi dezvoltarea slabă a 
sectorului asociativ la nivel local frânează procesul de includere activă a 
păturilor largi ale populaţiei în activităţile de autoadministrare, contribuie la 
menţinerea deficitului de funcţionari publici la nivel local. Nivelul de trai al 
populaţiei şi politica socială a statului sunt de asemenea natură încât nu 
stimulează participarea politică participativă, caracteristică societăţilor 
democratice. Evoluţia puterii locale în statele democratice contemporane este o 
dovadă a faptului că numai încrederea locuitorilor în eficienţa participării lor 
la viaţa publică locală, convingerea că autorităţile locale acţionează pentru 
realizarea interesului comun şi sunt responsabile în fața populaţiei, pot 
contribui la activizarea comunităţilor locale. 

În pofida axiomei că în colectivităţile locale mici gradul de implicare a 
cetățenilor la viaţa publică este mai înalt, în R. Moldova atestăm altă situație — 
neparticiparea şi dezinteresul populaţiei față de afacerile publice locale și față 
de activitatea autorităților publice locale pe care le aleg și care o reprezintă. 
Participarea publică este influenţată de mulţi factori, care depind atât de 
autorităţile puterii locale, cât şi de locuitori sau grupurile de interese, dar şi de 
mediul politic, economic, social şi spiritual din societate. În același timp 
constatăm că una din principalele probleme ale participării publice în statele 
postsovietice ţine de insuficienţa culturii politice participative, sub acest aspect, 
una din întrebările esenţiale privind participarea publică poate fi formulată în 
maniera următoare: cine ar trebui implicat în procesele de creare de politici 
publice şi cine este implicat de facto în aceste procese? Studiile existente arată că 
există mari diferenţe între grupurile sociale în ceea ce priveşte probabilitatea ca 
ele să participe şi participarea lor reală la nivel local.!% 

Aceasta fiind starea de lucruri, nu este deloc întâmplător faptul că în 
cadrul sondajului BOP din octombrie 2016, 56% din respondenţi regretau 
destrămarea URSS, iar la întrebarea „Aţi dori sau nu reconstituirea URSS și a 
sistemului socialist?”, 47,5% din respondenţi au răspuns afirmativ.1% În condi- 
tiile în care aproape 50% din populaţie își doreşte reconstruirea unui sistem 
dispărut şi pentru reconstruirea căruia nu există premise obiective, pune mari 
semne de întrebare cu privire la edificarea unui sistem de organizare a puterii 
locale, care să se bazeze pe activismul social al populaţiei, mai ales, în 
condiţiile în care 89,7% din respondenţii sondajului BOP din aprilie 2016 


1% De Vries M.S. Participarea publică în procese politice: către o agendă de cercetare. În: 
Administraţie şi management public, nr. 8, 2007, p.145. 

1% Barometrul Opiniei Publice, octombrie 2016. http://ipp.md/public/files/Barometru/ BOP10. 
2016.pdf (accesat la 21.10.2016). 

considerau că R. Moldova nu este guvernată de voinţa poporului, aceste cifre 
regăsindu-se şi în sondajele următoare. În acest context, mai menţionăm și 
faptul că în R. Moldova peste 70% din populaţia în vârstă de 55 ani și mai mult 
nu are oportunități de a participa în viaţa economică și socială și, respectiv, nu 
valorifică oportunitatea pentru îmbătrânire activă şi sănătoasă; doar una din 
zece persoane în vârstă se implică în viața socială. Urmare a celor menţionate 
supra, considerăm că în procesul de elaborare a politicilor publice locale 
cercetătorii, dar și decidenţii politici, trebuie să răspundă, cu predilecție, la o 
întrebare fundamentală: este pregătită şi își dorește populația asumarea 
responsabilităţilor pentru autoadministrarea treburilor publice în sensul 
prevăzut de Carta europeană a autonomiei locale? 

În urma cercetărilor efectuate am identificat următoarele cauze ale nepar- 
ticipării populaţiei la procesul de administrare a treburilor publice la nivel local: 

- relaţiile dintre populaţie şi autorităţile puterii locale sunt, în cea mai 
mare măsură, deteriorate. Populaţia nu are încredere în puterea 
locală, iar autorităţile locale tratează populaţia, în cel mai bun caz, ca 
electorat, iar în cel mai rău, ca pe un contingent generator de 
probleme şi incomodităţi; 

- autoritățile puterii locale nu dispun de suficiente resurse şi mijloace 
pentru a oferi locuitorilor servicii publice de calitate; 

-  pauperizarea generalizată, șomajul, migraţia, depopularea, îmbătrâ- 
nirea au avut drept efect diminuarea drastică a prezenţei populaţiei 
active în viața publică locală, mai ales în mediul rural; 

- populația locală practic nu este informată suficient referitor la 
modalităţile şi posibilităţile de participare în procesul decizional 
local, oamenii nu au certitudinea că pot schimba lucrurile, adică nu 
pun mari speranțe pe faptul că ei ar putea influența deciziile 
adoptate de autorităţi; 

- gradul de încredere al populaţiei în autorităţile puterii locale, chiar 
dacă se menţine constant pe poziţii superioare, potrivit sondajelor 
sociologice BOP realizate din noiembrie 2003 până în noiembrie 
2017, este în scădere (Anexa 13) 

Nivelul mai scăzut al participării populaţiei la alegerile locale, comparativ 
cu cele parlamentare, poate fi considerat un indicator sigur al importanţei 
acordate de locuitori scrutinelor respective: rata participării la alegeri 


1% Barometrul Opiniei Publice, aprilie 2016. http://ipp.md/public/files/Barometru/BOP_ 
04.2016_prima_parte_finale-r.pdf (accesat la 21.10.2016). 

1% Buciuceanu-Vrabie M. Indicele de îmbătrânire activă în Republica Moldova (martie- 
aprilie, 2016). http://ced.ucoz.com/_ld/0/43_Policy_Paper_II.pdf (accesat la 01.10.2016). 

reprezintă o dovadă elocventă a atitudinii cetățeanului faţă de cele două 
niveluri ale puterii publice: statală şi locală. În R. Moldova, după cum se vede 
din datele privind activismul electoral prezentate în Anexa 14, prezenţa la urne 
este mai mare la alegerile parlamentare: rata medie de participare la alegerile 
parlamentare este de 64,5%, iar la cele locale este de 58,6%, situaţie care 
confirmă gradul înalt al neîncrederii populaţiei faţă de puterea locală, deși rata 
de încredere față de „primărie”, potrivit sondajelor, rămâne la cote înalte. 

Un număr limitat de respondenţi ai sondajelor BOP realizate în perioada 
2002-2017, după cum rezultă din datele prezentate în Anexa 15, găsesc drept 
soluţie pentru a îmbunătăţi situaţia social-economică din ţară extinderea 
drepturilor administraţiei locale. Deducem că populația nu face conexiunea 
între nivelul de trai și calitatea serviciilor publice oferite de către autoritățile 
puterii locale și deci, nu percepe aceste autorități ca pe un factor care ar 
contribui la ameliorarea calităţii vieţii lor. Gradul de satisfacţie al populaţiei 
față de curăţenia şi îngrijirea localităţii lor, potrivit sondajelor BOP (2003-2016), 
nu este unul înalt. După cum se vede din datele conţinute în Anexa 16, sunt 
mulțumiți de curăţenia şi îngrijirea localităţii doar o treime din populaţie. 

Potrivit rezultatelor sondajului realizat de către Asociația Sociologilor şi 
Demografilor din Republica Moldova în aprilie 2015, majoritatea dintre cei 
intervievaţi au declarat că practic nu cunosc mecanismele de activitate a 
administrației publice locale.! Lipsa cunoștințelor ce țin de modalităţile și 
mecanismele de activitate a autorităţilor puterii locale, lipsa unui control 
cetăţenesc asupra activităţii lor creează condiţii favorabile pentru apariţia 
fenomenelor negative, precum irosirea nejustificată a banilor publici, nerespec- 
tarea interesului general, acte de corupţie, fenomenul nepotismului. În opinia 
noastră, datele prezentate supra reprezintă o dovadă elocventă a faptului că 
încrederea populaţiei în autorităţile publice locale este în permanentă scădere 
şi că populaţia pune la îndoială capacităţile şi posibilitățile autorităţilor puterii 
locale de a le soluţiona problemele și a le oferi servicii acceptabile. Miza impli- 
cării în procesul decizional local, care nu produce efecte imediate şi sesizabile 
este una nesemnificativă pentru locuitori și se manifestă prin participarea 
pasivă a populaţiei locale în procesul electoral şi în cel decizional local. 

Cu toate că au fost elaborate mai multe acte normative în domeniu, lipsa 
de transparenţă a procesului decizional predomină încă la nivelul administra- 
tiei publice locale. Autorităţile puterii locale nu sunt suficient pregătite şi nici 
interesate să aplice actele normative privind transparenţa. Totodată, cetățenii 


17 Doar 30% dintre moldoveni cunosc ce înseamnă reforma administrativ-teritorială. 
http://unimedia.info/stiri/doar-30-dintre-moldoveni-cunosc-ce-inseamna-reforma- 
administrativ-teritoriala-92613. htmlt.VTdiTleiHvQ.facebook (accesat la 05.06.2015). 

nu deţin încă experienţa de a „lupta” cu autorităţile publice de toate nivelurile. 
Ideea necesităţii fireşti a contribuabilului de a fi informat de autorităţile publice 
asupra modului cum sunt gestionați banii publici nu este încă unanim 
acceptată în societate. Eliminarea efectelor secretomaniei în materie de decizii 
care privesc viaţa colectivităţilor locale şi, mai ales, a modului în care sunt 
folosiţi banii publici ar trebui să fie o preocupare majoră a populaţiei locale. 

Neîncrederea locuitorilor în puterea locală este generată, nu în ultimul 
rând, de interacţiunea slabă a aleșilor locali cu cei care i-au ales. Aceasta se 
întâmplă datorită mecanismului electoral local existent, care, din cauza alegerii 
consilierilor locali și raionali pe liste de partid, sunt mai mult responsabili față 
de conducerea partidului care i-a inclus în lista electorală decât față de 
populaţia locală care i-a ales. Alegerile în consiliile locale și raionale pe liste de 
partid au adus la crearea unor „parteneriate de interese” dintre elitele politice 
locale şi afaceriştii locali, care sunt atât de bine integrate, încât a devenit foarte 
dificil de a face diferenţa între aceste grupuri: în autoritățile decizionale locale, 
de multe ori, prevalează și sunt promovate interesele partidului și/sau de grup. 
La nivelul local a avut loc fuziunea între reprezentanţii puterii locale, oamenii 
de afaceri locali și funcționarii din organele desconcentrate ale puterii statale. 
Aceste grupări au acaparat patrimoniul local și raional, instaurând relaţii de 
clan. De facto, în cadrul alegerilor locale are loc inversiunea resurselor 
dobândite în mod fraudulos de către elitele locale din banii destinaţi pentru 
diferite proiecte de dezvoltare locală în putere publică reală. Schema alegerilor 
locale pe liste de partid poate funcţiona, mai degrabă, în municipii și 
localitățile urbane mari, doar la acest nivel s-ar putea contura o arenă reană 
pentru luptele politice. 

Anume din aceste considerente reforma organizării teritoriale a puterii 
publice trebuie să fie realizată concomitent cu reformarea mecanismului electo- 
ral local, care ar avea ca efect scoaterea de sub incidenţa forțelor politice consti- 
tuirea autorităţilor publice locale de ambele niveluri. În acest sens, propunem să 
fie menţinută procedura de alegere a primarului, dar alegerea consilierilor locali 
ar trebui schimbată. Sistemul de alegere a consilierilor pe liste de partide îi face 
responsabili față de partid şi în special, față de liderul local al partidului. 
Alegerile în consiliul local ar trebui fi desfăşurate prin scrutin uninominal, 
fiecare candidat prezentând propria strategie de dezvoltare a colectivității locale. 
Astfel, fiecare sat din comună, cu respectarea principiului proporționalității va 
avea reprezentanţii săi în consiliul local. Pentru alegerile în autorităţile 
decizionale de nivelul doi sistemul mixt ar fi o variantă de compromis. 

Unul din factorii care limitează substanţial implicarea cetăţenilor în viaţa 
publică locală este pauperizarea. Conform datelor Băncii Mondiale, în R. 

Moldova Produsul Intern Brut pe cap de locuitor în 2016 a fost de 1.900,2 dolari 
SUA, fiind de 7 ori mai mic decât în Ungaria, de 5 ori mai mic decât în 
România şi în Bulgaria. Comparativ cu statele postsovietice, în R. Moldova PIB 
pe cap de locuitor practic este de 7 ori mai mic decât în statele baltice, de 2 ori 
mai mic decât în Georgia, de 4 ori mai mic decât în Kazahstan, de 3 ori mai mic 
decât în Belarus şi de 6 ori mai mic decât în Rusia.1% 

Un factor esenţial care determină nivelul de bunăstare al populaţiei este 
mediul de reşedinţă. În R. Moldova continuă să existe diferenţe esenţiale între 
nivelul sărăciei din zonele urbane şi rurale: aproape 84% din săraci provin din 
mediul rural. Discrepanţa dintre nivelurile de trai de la sate şi oraşe este în 
creştere: dacă în oraşele mari rata sărăciei absolute a scăzut între anii 2008-2013 
de mai bine de două ori (de la 10,9% la 4,6%), atunci în sate aceasta s-a redus 
mai lent (de la 34,6% la 18,8%). Totodată, cifrele demonstrează că dacă în 2006 
75,7% din populaţia săracă locuia la sate, în 2013 această pondere a fost de 
84%.1% În anul 2014 rata sărăciei absolute în sate a constituit 16,4%, în timp ce 
în oraşele mari — 2,2%, iar în orașele mici — 8,4%.110 

În pofida faptului că mai mult de jumătate din populaţia R. Moldova 
locuieşte în mediul rural, rata ocupării forței de muncă în acest spaţiu este de 
numai 36% (în anul 2000 această rată a constituit 59%). În aceeaşi perioadă, rata 
ocupării în mediul urban a scăzut de la 49% în 2000 la 44% în anul 2011, 
indicând faptul că mai uşor s-a putut găsi un loc de muncă în mediul urban 
decât în mediul rural. Ratele scăzute de ocupare în zonele rurale se explică prin 
salariile mici în sectorul agricol comparativ cu cele din alte sectoare ale 
economiei.!!! În R. Moldova salariile din agricultură constituiau în 2014 doar 
62% din salariul mediu lunar pe economie.!!? Ponderea veniturilor salariale 
medii lunare ale unei personae din mediul rural, în primul trimestru al anului 
2018 a constituit 28,8% (în anul 2017 a fost de 29,9%).115 


108 GDP per capita. http://data.worldbank.org/indicator/NY .GDP.PCAP.CD (accesat la 11.08.2017). 

1% Sărăcia în Republica Moldova 2013. Notă informativă a Ministerului Economiei. Chişinău, 
iulie 2014. http://www.mec.gov.md/ro/content/impactul-saraciei (accesat la 16.10.2018). 

110 Raport privind sărăcia în Republica Moldova 2014. http://www.mec.gov.md/sites/default/ 
files/raport_privind_saracia_in_republica_moldova_2014.pdf (accesat la 16.10.2018). 

11 Strategia naţională de dezvoltare agricolă şi rurală pentru anii 2014 — 2020 (Aprobată prin 
Hotărârea Guvernului nr. 409 din 4 iunie 2014). 

112 Veniturile şi cheltuielile populaţiei în trimestrul II anul 2014. http://www.statistica.md/ 
newsview.php?l=ro&idc=168&id=4514&parent=0 (accesat la 18.09.2017). 

113 Statistica socială. http://statbank.statistica.md/pxweb/pxweb/ro/30%20Statistica%20 sociala/ 
30%20StatisticaY20sociala__04%20NIV__NIVO40/NIV041300.px/table/tableViewLayout1 
/?rxid=b2ff27d7-0b96-43c9-934b-42e1a2a9a774 (accesat la 18.07.2018). 

Nivelul de bunăstare depinde de ocupațiile desfăşurate în cadrul gospodă- 
riilor casnice. Cele mai sărace sunt familiile lucrătorilor care se întreţin din 
activităţi individuale agricole şi ale celor angajaţi în sectorul agricol. Rata sărăciei 
absolute la aceste categorii de gospodării este de 33,6% şi respectiv 32,4%.114 

Diminuarea, într-o oarecare măsură, a sărăciei în mediul rural se 
datorează transferurilor de mijloace băneşti de peste hotare. Conform datelor 
BNS privind veniturile şi cheltuielile populaţiei în trimestrul II al anului 2016, 
publicate la 13.09.2016, populaţia R. Moldova cheltuiește mai mult decât 
câştigă. Situaţia dată este explicabilă, dacă analizăm fluxul de mijloace 
financiare care vin în R. Moldova: dinamica transferurilor de mijloace băneşti, 
după cum rezultă din datele prezentate în Anexa 17, este în creştere continuă. 
Deducem că transferurile băneşti din afara ţării rămân a fi o sursă importantă 
pentru bugetul gospodăriilor, în medie, acestea reprezintă 18,1% din totalul 
veniturilor, în trimestrul II al anului 2016 contribuţia lor a fost cu 1,8 puncte 
procentuale mai mare faţă de aceeaşi perioadă a anului precedent. Populaţia 
rurală, în comparaţie cu cea urbană, este dependentă într-o proporţie mai mare 
de transferurile din afara ţării, ponderea acestora în venituri fiind de 23,4% faţă 
de 13,0% în cazul populaţiei urbant.!!? Potrivit destinaţiei remitenţelor, 
majoritatea emigranților provin din zonele rurale ale R. Moldova. 

Există discrepanțe semnificative între zonele ţării în ceea ce priveşte 
nivelul sărăciei. Potrivit datelor disponibile, la nivelul anului 2013 cea mai 
săracă era zona de Sud, după care urma zona Centru. Sărăcia în Sud era cu 1.9 
puncte procentuale mai mare decât în Centru, cu 6 puncte procentuale decât în 
Nord şi de 8 ori mai mare decât în municipiul Chişinău.!1* Este important de 
menţionat că în toate cele trei zone (Nord, Centru și Sud) nivelul sărăciei 
întrecea media ratei sărăciei pe ţară, care erae diminuată de municipiul 
Chişinău, în care nivelul sărăciei era de şapte ori mai mic decât media pe ţară şi 
constituia 2.5%.117 

Nu este deloc întâmplător că problemele existenţiale pentru cetăţenii care 
trăiesc la limita supravețuirii prevalează asupra multor alte aspecte ale vieţii 
sociale. Potrivit datelor sondajului BOP din octombrie 2016, 48% din respon- 


114 Raport privind sărăcia în Republica Moldova. 2010-2011. Chişinău, 2012. http://mec. 
gov.md/sites/default/files/raport-privind-saracia-in-republica-moldova-2010-2011.pdf. 
(accesat la 24.10.2018). 

15 Veniturile şi cheltuielile populaţiei în trimestrul II anul 2016. http://www/.statistica. 
md/newsview.php?l=ro&idc=168&id=5342 (accesat la 18.09.2017). 

116 Sărăcia în Republica Moldova 2013. Notă informativă a Ministerului Economiei. Chişinău, 
iulie 2014. http://wrww.mec.gov.md/ro/content/impactul-saraciei (accesat la 16.10.2018). 

17 Raport privind sărăcia în Republica Moldova 2014. http://www.mec.gov.md/sites/ 
default/files/raport_privind_saracia_in_republica_moldova_2014.pdf (accesat la 16.10.2018). 

denţi continuau să fie îngrijorați cel mai mult de sărăcie.!!8 Doar în jumătate de 
an, la sondajul BOP din aprilie 2017, numărul lor a crescut până la 69%.1» 

Este evident, fenomenele elucidate supra au un impact negativ asupra 
procesului implicării populaţiei locale în procesul decizional local. Exprimăm 
deplina convingerea că dezvoltarea armonioasă a societăţii contemporane prac- 
tic este imposibilă fără modernizarea şi perfecţionarea permanentă a demo- 
craţiei, iar societatea democratică autentică nu este posibilă fără dezvoltarea 
social-economică ascendentă. Considerăm, că afirmarea democraţiei la nivel 
local în R. Moldova depinde, într-o mare măsură, de promovarea și de 
garantarea drepturilor economice și sociale ale populaţiei. Fără crearea unor 
condiţii decente de dezvoltare socială, în special în mediul rural, soarta 
democraţiei moldave este una incertă, dat fiind că poporul pauperizat poate fi 
relativ uşor manipulat şi redirecționat de la cursul anevoios spre democraţie. 
Sărăcia sordidă subminează puterea de orice natură ar fi aceasta, cauzând 
mereu instabilităţi şi făcând democraţia aproape imposibilă.!% 

Un argument plauzibil în favoarea reformării organizării teritoriale a 
puterii locale ține de situaţia demografică existentă. În prezent, R. Moldova se 
confruntă cu un șir de probleme şi procese demografice care își lasă amprenta 
asupra mai multor domenii, cum ar fi mișcarea naturală a populaţiei, feno- 
menul migraţiei, îmbătrânirea și pauperizarea populaţiei. În conexiune cu 
aceste procese se află și alte fenomene: depopularea, dezurbanizarea și rurali- 
zarea așezărilor urbane. Starea de lucruri în sfera demografică este influențată 
de doi factori esenţiali: modernizarea demografică, ce se caracterizează prin 
schimbarea comportamentului demografic al populaţiei (scăderea fertilității, 
amânarea nașterii copiilor pentru vârsta mai matură, diversificarea modelelor 
familiale) şi criza socioeconomică de lungă durată, având drept consecințe 
migraţia în masă a populaţiei apte de muncă (Anexa 18) și păstrarea nivelului 
înalt al mortalităţii la vârsta adultă.!2! În anii următori, potrivit unor estimări, 
situaţia demografică va fi influențată și de reducerea numărului nașterilor din 
cauza că în vârsta activă de reproducere va intra generația puțin numeroasă 
născută în anii '90, în timp ce generaţia numeroasă născută la sfârșitul 


18 Barometrul Opiniei Publice, octombrie 2016. http://fipp.md/public/files/Barometru/BOP10. 
2016.pdf (accesat la 21.10.2016). 

1 Barometrul Opiniei Publice, aprilie 2017. http://ipp.md/old/lib.php?l=ro&ide= 156&year= 
2017 (accesat la 11.08.2017). 

12 Benceci D. Puterea politică și ordinea socială: manifestare şi interdependenţe (cazul 
Republicii Moldova). În: Moldoscopie, Partea XXI, 2003, p. 102. 

121 Paladi G., Penina O., Dondiuc Iu. Situaţia demografică în Republica Moldova: trecut, 
prezent, viitor. În: Akademos, nr. 4, 2015, p. 64. 

anilor '50 şi începutul anilor '60 va intra în vârsta de pensionare.!? Astfel, după 
cum notează O. Gagauz, viitorul demografic al R. Moldova este unul foarte 
nefavorabil, cauza majoră fiind scăderea natalității și emigrația masivă. O 
populaţie care se află în procesul de scădere naturală și într-o îmbătrânire 
demografica accelerată nu poate găsi resurse interne de redresare și stabilizare 
a situației.123 

Potrivit datelor BNS, la 01 ianuarie 2017 populația R. Moldova număra 
3.550.900 locuitori,!? iar potrivit datelor Agenţiei Servicii Publice chiar 
3.970.729 locuitori (Anexa 19); recensământul din anul 2014 a fixat numărul 
total al populaţiei R. Moldova la 2.998.235 persoane, dintre care 209.000 erau 
peste hotare.!?% Rezultă că numărul persoanelor aflate permanent în ţară este 
de 2.789.235 persoane. Comparând aceste date, este evident faptul că populaţia 
R. Moldova este supraestimată, acest lucru, potrivit estimărilor O. Gagauz și I. 
Pahomi, se întâmplă din cauza că în populaţia stabilă sunt incluşi şi emigranţi 
de muncă, fiind lipsă în ţară mai mult de un an, pe când, conform standardelor 
internaţionale, indicatorii demografici și socio-economici, urmează să fie 
calculaţi în raport cu populația prezentă. Drept consecință a discordanţelor, 
unii indicatori care se calculează în raport cu numărul populaţiei sunt 
distorsionaţi substanţial. Un exemplu elocvent, în acest sens, este indicatorul 
ponderii populaţiei în vârsta aptă de muncă, care este destul de înalt pentru 
multe raioane, în pofida faptului că în urma migraţiei de muncă o parte semni- 
ficativă a acestui contingent s-a stabilit cu traiul permanent peste hotare.1% 

Un instrument de monitorizare a situaţiei socioeconomice şi demografice 
în profil teritorial îl prezintă Indicele Integral Teritorial de Securitate Demografică. 
Astfel, IITSD atestă existența unui decalaj semnificativ în dezvoltarea 
socioeconomică și demografică în profil teritorial (un IITSD relativ înalt pentru 
municipiul Chişinău şi un decalaj pronunţat între raioane), aceasta fiind una 
din problemele importante a securității demografice. Punctajul acumulat, 
conform IITSD, depinde de apropierea/distanţarea raioanelor de municipiile 


122 Gagauz O. Provocări demografice și politici necesare. http://www.ecd.md/provoc-ri- 
demografice-i-politici-necesare (accesat la 01.03.2019). 

125 Idem, Tendinţele principale în evoluţia populaţiei Republicii Moldova: un semnal de 
alarmă pentru autorităţile publice. În: Creşterea economică în condiţiile globalizării. 
Conf. intern. şt.-practică (2015). Chişinău: S. n., 2015, p. 9. 

124 Populaţia şi procesele demografice. http://www.statistica.md/category.php?l=ro&ide 
=103& (accesat la 19.07.2018). 

135 Populaţia Republicii Moldova la momentul Recensământului. http://www.statistica.md/ 
newsview.php?l=ro&idc=30&id=5582&parent=0 (accesat la 11.08.2017). 

126 Gagauz O., Pahomii Ir. Indicele Integral Teritorial de Securitate Demografică (martie- 
aprilie, 2016). http://ced.ucoz.com/_ld/0/48_Policy-Paper-Il.pdf (accesat la 11.08.2017). 

Chişinău şi Bălți sau de un pol socioeconomic de dezvoltare al zonei respective 
(de exemplu Cahul, Soroca), (Anexa 20). 

Grupate după numărul populaţiei recenzate în cadrul recensământului 
din 2014, 7 raioane au înregistrat sub 50.000 de locuitori, însumând 9,0% din 
populaţia ţării, 21 raioane aveau o populaţie cuprinsă între 50 şi 100 mii 
locuitori, concentrând 51,1% şi doar 4 raioane şi UTA Găgăuzia au depăşit 
pragul de 100.000 locuitori, reprezentând 19,4% din populaţie. Din totalul de 
2.913.000 persoane, peste 20,5% se regăsesc în municipiile Chişinău şi Bălți, 
respectiv, 493.000 şi 105.000 persoane.!7 În același timp, potrivit datelor pentru 
2016, populaţia raioanelor Basarabeasca și Dubăsari constituia mai puţin de un 
procent din populaţia R. Moldova. O populaţie între 1 și 2% aveau 12 raioane, 
iar 14 raioane — o populaţie cuprinsă între 2 și 3% din totalul populaţiei. Doar 
raioanele Cahul (3,51%), Hâncești (3,38%), Orhei (3,52%), Ungheni (3,30%) şi 
UTA Găgăuzia (4,56%) aveau o populaţie ce constituia peste 3% din populaţia 
ţării (Anexa 21). 

Pentru a cunoaște, a înțelege și a explica mai bine situaţia existentă 
actualmente în R. Moldova, este util de a o compara cu realităţile din statele 
vecine. Considerăm că ar fi relevantă, în acest sens, prezentarea unor date 
referitor la populaţia regiunilor de dezvoltare Nord-Est și Sud-Est din 
România, regiuni limitrofe cu R. Moldova, exercițiu la care am apelat mai 
sus,iar aici vom veni cu noi date, pentru completarea obiectului supus 
cercetării. Regiunea Nord-Est are o populaţie de 3.922.407, regiunea Sud-Est 
include 2.871.862 locuitori, fiind uşor de a determina că numărul populaţiei 
unei regiuni de dezvoltare din România practic este comparabil cu populaţia R. 
Moldova (Anexa 22). Pentru comparaţie, la începutul anului 2016, populaţia 
regiunilor de dezvoltare ale R. Moldova a fost următoarea: Municipiul 
Chişinău - 814.147, Regiunea de dezvoltare Nord - 987.475, Regiunea de 
dezvoltare Centru - 1.057.096, Regiunea de dezvoltare Sud - 532.462, UTA 
Găgăuzia 161.876 locuitori.128 

Unul din fenomenele care îşi lasă amprenta asupra afirmării democraţiei 
locale şi, implicit, asupra participării publice este depopularea. Conform unor 
calcule, populaţia R. Moldova scade cu 106 oameni în fiecare zi, fiind ţara cu 
cea mai mare rată de scădere a populaţiei din lume.!% Datele recensământului 


17 Rezultatele Recensământului Populaţiei și al Locuinţelor 2014 (RPL2014). http://www. 
statistica.md/ pageview.php?l=ro&idc=479& (accesat la 14.03.2019). 

128 Statistica teritorială 2016. Chișinău: BNS, 2016, p. 21. 

12 BBC: R. Moldova, statul cu cea mai mare rată de scădere a populaţiei. http://ziarul 
national.md/ alarmant-bbc-r-moldova-statul-cu-cea-mai-mare-rata-de-scadere-a-populatiei- 
patru-cetateni-parasesc-tara-in-fiecare-ora/ (accesat la 02.06.16). 

din 2014 atestă că în R. Moldova erau 1.236.575 locuinţe, dintre care 61% erau 
amplasate în mediul rural, iar 39% în mediul urban. Din totalul de locuințe, 
82,6% sunt ocupate, iar 17,4% rămân neocupate. Gradul de ocupare a 
locuinţelor diferă sub aspect teritorial, astfel încât în 17 raioane ponderea 
locuinţelor ocupate este mai mică decât media pe țară.!% În profil teritorial, cea 
mai mare pondere a locuinţelor neocupate s-a înregistrat în regiunea de 
dezvoltare Nord, în deosebi în raioanele Dondușeni şi Soroca, unde ponderea 
este de peste 25%, pe când ce cea mai mică rată a locuinţelor neocupate a fost 
înregistrată în raioanele Telenești şi Strășeni din regiunea de dezvoltare Centru 
și în raioanele Cahul, Căuşeni și Leova din regiunea de dezvoltare Sud, unde 
aceasta este sub 14 la sută. Depopularea a luat amploare, în special, în mediul 
rural, existând câteva zeci de sate cu o populaţie mai puţin de 40 de locuitori, 
recensământul din 2014 atestă lipsa de locuitori în 8 localităţi din 7 raioane.15! 
Emblematic este că fiecare al cincilea cetăţean al R. Moldova lucrează în 
străinătate, fiecare al patrulea emigrant provine din mediul rural. 

Impactul depopulării rurale s-a reflectat și în rezultatele alegerilor locale 
din anul 2015. De exemplu, în comuna Otac din raionul Rezina primarul a fost 
ales cu voturile a 174 de locuitori, din cele 329 de voturi valabil exprimate. În 
comuna Cogâlniceni din același raion, pentru a câştiga alegerile au fost 
suficiente doar 167 de voturi (din 320). În Marianca de Jos, raionul Ştefan Vodă 
câştigătorul a acumulat 151 de voturi (din 299), în comuna Alava din același 
raion —132 de voturi (din 251). În comuna Iujnoe, raionul Cahul, primarul a fost 
ales cu 182 de voturi (din 327), iar în Lopăţica, acelaşi raion, cu 148 de voturi 
(din 288). Şi în comuna Salcia din raionul Taraclia, primarul a fost ales din 
primul tur doar cu 81 de voturi (din 151 voturi valabil exprimate), (Anexa 23). 

O consecinţă a depopulării este dezurbanizarea şi ruralizarea localităților 
urbane. Ponderea populaţiei urbane s-a redus în 2004 comparativ cu 1989 
aproape cu 40%. În perioada 1992-2007, populaţia oraşelor Orhei şi Soroca s-a 
redus cu o treime, a oraşelor Ungheni şi Cahul — cu un sfert, iar a oraşului Bălţi 
- cu 20%.1%2 Este important de notat că în R. Moldova fenomenul dezurbani- 
zării a avut loc în paralel cu ridicarea la statutul de oraş a fostelor „așezări de tip 
orăşenesc” din perioada sovietică. Astfel, dacă în anul 1988, în RSS 


13 Recensământul Populaţiei și al Locuinţelor 2014: Caracteristici ale locuinţelor în aspect 
teritorial.http://www.statistica.md/newsview.php?l=ro&idc=168&id=5611&parent=0 
(accesat la 15.12.2018). 

151 Notă informativă privind rezultatele Recensămîntului Populaţiei și al Locuinţelor 2014. 
http://www .statistica.md/public/files/Recensamint/Recensamint_pop_2014/Nota_inform 
ativa_ Preliminare_Recensamint_2014.pdf (accesat la 18. 09.2017). 

1% Republica Moldova -— cea mai rurală ţară din Europa. http://www.interlic.md/2007-06- 
27/1493-1493.html (accesat la 12.03.2017). 

Moldovenească au fost înregistrate 21 de orașe şi 49 de „așezări de tip 
orășenesc”,1% în 2017 erau 61 de orașe.!% Precizăm că la 01 ianuarie 2016 suma 
locuitorilor localităţilor urbane de rangul 3 (44 de orașe) constituia 429.400 
locuitori, media era de 9.760.1% Mai menţionăm că media populaţiei din centrele 
raionale în anul 2015, potrivit calculelor noastre, era de 14.700 locuitori. 

Având în vedere că agricultura contemporană deja nu are nevoie de multă 
forță de muncă, iar tendinţele globale atestă reducerea numărului de lucrători 
din sectorul agricol (ocuparea forței de muncă în Europa şi America de Nord 
nu este mai mare de 4%), R. Moldova ar trebui să se adapteze la aceste realităţi, 
în special prin apropierea centrelor economice ocupaţionale de locul actual de 
reședință al locuitorilor satelor. Această abordare poate să facă posibilă rezol- 
varea mai multor probleme: a) dezvoltarea orașelor și orăşelelor, actualmente 
aflate în declin, asigurarea vitalităţii lor; b) dezvoltarea rețelelor inginereşti şi a 
infrastructurii rurale din cadrul comunităţilor; c) îmbunătăţirea managemen- 
tului financiar, în special vizând optimizarea impozitului pe venitul 
persoanelor fizice; d) îmbunătăţirea serviciilor sociale; e) delimitarea hotarelor 
orașelor de zonele limitrofe, îmbunătăţind coerenţa planului general de 
dezvoltare ale orașului și a zonelor extraurbane.1% 

Asupra dezvoltării democraţiei locale a influenţat direct amplificarea 
fenomenului migrației. Numărul de persoane plecate pe motiv de muncă sau 
se află în căutarea lucrului în străinătate a crescut în anii 2000-2013 de 1,5 ori în 
zonele urbane şi de 3 ori în zonele rurale.! În august 2016, potrivit MAEIE, 
peste hotarele R. Moldova erau plecaţi oficial 805.509 cetăţeni în 45 de ţări,!% 
iar potrivit estimărilor cercetătorilor Gh. Paladi şi lu. Dondiuc în afara 
hotarelor R. Moldova se află aproximativ 840.000 cetăţeni, din care o proporţie 
însemnată prezintă femeile de vârstă reproductivă.1% Cea mai mare creştere a 


15 RSS Moldovenească. Orânduire administrativ-teritorială la data de 1 aprilie 1988. Chișinău: 
Cartea Moldovenească, 1988, p. 5. 

13% Anuarul statistic al Republicii Moldova 2017. Chișinău: BNS, 2017, p. 13. 

155 Rezultatele Recensământului Populaţiei și al Locuinţelor 2014. http://www.statistica.md/ 
pageview.php?l>ro&idc=479& (accesat la 12.07.2018). 

1% MaaunoBceKuit B. A. TepuropiaarHa opranisarria Baagn YKpaiHu: KOHIIENTyaAbHi 3acaAu1 
Tpancþopmanii: monorpaţia. Aynk: Boana. yn-r iM. A. Ykpainxu, 2010, c. 347. 

137 Cornea S. Fundamentele conceptuale ale reformării organizării teritoriale a puterii locale 
în Republica Moldova. Cahul: US „B.P. Hasdeu” din Cahul, 2018, p. 122. 

15 Câţi cetăţeni ai R. Moldova se află peste hotare. http://www.ziarulnational.md/oficial- 
cati-cetateni-ai-r-moldova-se-afla-peste-hotare-raspunsul-maeie/ (accesat la 12.02.2017). 

1% Paladi G., Dondiuc lu. Factorii determinanţi ai proceselor demografice în Republica 
Moldova. În: Creşterea economică în condiţiile globalizării. Conf. intern. şt.-practică 
(2015). Chișinău: S. n., 2015, p. 11-27. 

migrării se observă în rândul persoanelor de vârstă mijlocie (45-54 ani) şi celor 
tineri (25-34 ani), cu studii superioare.!% 

Este cert faptul că decalajele existente dintre nivelul de dezvoltare al 
ţărilor din regiune şi R. Moldova vor stimula şi în continuare exodul forţei de 
muncă peste hotarele ţării, char dacă autorităţile de diferit nivel şi de diferită 
coloratură politică promit dacă nu stoparea, cel puţin controlul acestui 
fenomen. 

Asupra participării populaţiei în viața publică locală și-a lăsat amprenta, 
incontestabil, și fenomenul îmbătrânirii populaţiei. Astfel, la începutul anului 
2016 în R. Moldova locuiau 592.600 persoane în vârstă de 60 ani şi peste, 
alcătuind 16,7% din numărul total al populaţiei stabile (Anexa 24). 

În prezent, ponderea persoanelor tinere este practic egală cu ponderea 
persoanelor de vârste înaintate. Din punct de vedere numeric, efectivele 
persoanelor vârstnice au sporit de 2,3 ori: de la 222.500 de persoane în anul 
1959 la 507.400 de persoane în anul 2014.1! Nivelul de trai al pensionarilor se 
află sub nivelul mediu de trai al populaţiei, iar cuantumul pensiei pentru limită 
de vârstă nu permite satisfacerea necesităţilor minime ale persoanei vârstnice, 
constituind 83% din minimumul de existenţă a pensionarului. O parte conside- 
rabilă a vârstnicilor nu dispun de resurse financiare suficiente pentru o viaţă 
decentă, fapt care compromite calitatea vieţii acestei categorii, iar creşterea 
progresivă şi necontrolată a costurilor întreţinerii locuinţei, a serviciilor şi 
produselor alimentare de bază, contribuie la sporirea gradului de incidenţă a 
sărăciei în rândul vârstnicilor, ei fiind expuși suplimentar unor riscuri specifice 
bătrâneţii.!*? Conform datelor Global Age Watch Index pentru anul 2015, 
indicatorii principali (asigurarea materială, starea de sănătate, educaţia și 
ocuparea, condiţiile de viață) plasează Republica Moldova pe unul dintre 
ultimele locuri în ratingul țărilor europene (77), fiind în urma Bielorusiei (64), 
Rusiei (65) și Ucrainei (73).1% 

În condiţiile în care R. Moldova se confruntă cu problemele demografice 
menționate supra este evident faptul că organizarea teritorială actuală a puterii 
publice se dovedește a fi una depășită de timp și nu corespunde noilor realități 


14 Stratan A. Cuantificarea efectelor reformei administrativ-teritoriale. În: Akademos, nr. 3, 
2015, p. 91. 

14 Paladi G., Penina O., Dondiuc Iu. Situaţia demografică în Republica Moldova: trecut, 
prezent, viitor. În: Akademos, nr. 4, 2015, p. 60. 

12 Rojco A., Gagauz O. Calitatea vieţii persoanelor vârstnice. http://ced.ucoz.com/_ld/0/29_ 
barometru_nr_2_.pdf (accesat la 01.10.2016). 

18 Global Age Watch Index 2015. http://www.helpage.org/global-agewatch/population- 
ageing-data/country-ageing-data/?country=RepublicY2BofY2BMoldova (accesat la 
01.05.2018). 

politice, sociale și demografice. Colectivităţile locale de ambele niveluri, cu un 
număr relativ mic de locuitori, care este în descreștere, afectaţi de fenomenul 
migraţiei și de cel al îmbătrânirii populaţiei se vor pomeni în imposibilitatea de 
a genera venituri pentru asigurarea necesităților vitale ale populaţiei acestor 
colectivități și nu vor putea să suporte cheltuielile privind funcţionarea 
eficientă a autorităţilor puterii locale. Îmbătrânirea populaţiei are ca efect 
majorarea ponderii locuitorilor cu potenţial redus de participare în viața 
publică. Dificultăţile financiare, nivelul scăzut al educaţiei, starea de sănătate 
precară, posibilităţile reduse în localităţi, în special în mediul rural, prin lipsa 
centrelor comunitare, sunt principalele bariere în dezvoltarea voluntariatului și 
participării politice printre vârstnici.“ Aceste efecte negative ale evoluţiilor 
demografice pot fi soluționate şi prin consolidarea colectivităților locale, care 
va avea drept efect diminuarea cheltuielilor administrative, sumele respective 
urmând să fie alocate pentru soluționarea altor probleme vitale. 

Așadar, tendinţele și fenomenele demografice care se produc în R. 
Moldova necesită o abordare principial nouă a organizării teritoriale a puterii 
publice, populaţia colectivităţilor locale aflată într-o permanentă scădere, nu 
este în măsură să producă suficiente mijloace pentru a finanța și asigura 
activitatea autorităților publice locale, iar ultimele, neavând suficiente mijloace 
datorită bazei impozabile restrânse, nu pot oferi servicii publice de calitate. 


3.3. Concluzii la capitolul 3 


1. Realizarea obiectivelor dezvoltării economice și democratice a R. 
Moldova este imposibilă fără edificarea unui sistem judicios și eficient de 
organizare teritorială a puterii locale. 

2. Sistemul fragmentat al organizării teritoriale a puterii locale din R. 
Moldova s-a constituit sub influența exigențelor sistemului centralizat de 
realizare a puterii publice. 

3. Există decalaje mari în dezvoltarea socio-economică a colectivităților 
locale de ambele niveluri, diferă foarte mult și veniturile colectivităţilor locale 
pe cap de locuitor. Colectivităţile locale nu dispun de o bază financiară și 
resurse materiale necesare, capacităţile de a atrage și concentra resurse 
financiare sunt insuficiente. Majoritatea colectivităților locale nu sunt în 
măsură să asigure propria lor dezvoltare social-economică, să identifice în mod 
independent investitori, să atragă investiții pentru a dezvolta proiecte şi să 
participe la cooperarea regională și transfrontalieră. Sistemul actual practic nu 


14 Buciuceanu-Vrabie M. Op. cit. 

permite realizarea oportunităţilor de dezvoltare economică, socială și spirituală 
locală, fiind ineficient în gestionarea resurselor umane, materiale și financiare. 

4. Tentativele de reformare a organizării teritoriale a puterii publice locale 
în R. Moldova timp de trei decenii de independenţă sunt influențate de 
următorii factori perturbatori: 

a) disensiunile din cadrul elitei politice cu privire la opţiunile politice şi 
geopolitice, 

b) aprecierile foarte contradictorii ale experienţei istorice în materie de 
delimitare teritorială a puterii publice, 

c) probleme legate de rolul şi poziţia minoritățile naţionale în noile realităţi, 

d) tendinţele separatiste din Sudul şi Estul republicii, 

e) reflexele centralizatoare ale clasei politice moștenite de la vechiul sistem. 

5. În procesul de reformare a sistemului puterii publice au fost extinse 
responsabilităţile autorităţilor puterii locale, dar organizarea teritorială a 
puterii publice locale a rămas aceeași. Din acest considerent, autorităţile puterii 
locale nu sunt în măsură să realizeze funcţiile descentralizate în mod eficient și 
să furnizeze populaţiei servicii de calitate. 

6. Menţinerea actualului sistem de organizare teritorială a puterii publice 
locale se dovedeşte a fi falimentar pentru dezvoltarea democratică şi social- 
economică a R. Moldova. Este contraproductiv de a menţine colectivitățile 
teritoriale locale actuale de ambele niveluri, deoarece prin veniturile de care 
dispun și capacitatea administrativă redusă nu au capacitatea de a satisface 
interesul general al populaţiei locale. 

7. Afirmarea şi consolidarea democraţiei locale în R. Moldova este condițio- 
nată de participarea activă a populaţiei în procesul decizional local şi în rezolva- 
rea problemelor vitale ale colectivităţii locale. Organizarea teritorială optimă a 
puterii publice locale, corespunzătoare rigorilor democratice ar asigura condiţiile 
necesare pentru accesul şi participarea populaţiei în administrarea treburilor 
publice, participarea publică fiind un instrument foarte important în activităţile 
de dezvoltare locală, imprimând calitate procesului decizional, întărind 
autoritatea deciziilor prin suportul oferit de public în implementarea acestora. 

8. Din anul 1991, când au fost făcute primele eforturi de instituire a 
autoadministrării locale şi până în prezent nu a fost identificată o soluţie 
fezabilă privind organizarea teritorială eficientă a puterii publice locale. 

9. Implementarea prevederilor Acordului de Asociere dintre Republica Moldova 
şi Uniunea Europeană necesită, obiectiv, reformarea organizării teritoriale a puterii 
locale, descentralizarea şi susținerea dezvoltării regionale și locale. 

sistemului organizării teritoriale 


a puterii locale 


Pornind de la premisa că R. Moldova este, sub aspect teritorial, un stat 
fragmentat, am analizat eventualele opțiuni pentru atenuarea consecințelor 
acestei situații, fiind identificate trei soluții posibile: consolidarea colectivită- 
tilor locale de ambele niveluri, aprofundarea cooperării intercomunale și inten- 
sificarea cooperării transfrontaliere. 

Pentru realizarea cu succes a reformei organizării teritoriale a puterii locale 
este necesar de a fundamenta teoretic principiile, obiectivele și condițiile 
procesului de implementare a reformei. Nu mai puțin important este anticiparea, 
având în vedere particularitățile naționale de dezvoltare a democrației locale, a 
potențialelor obstacole în calea realizării cu rezultate favorabile a reformei. 


4.1. Soluţii privind organizarea teritorială optimă 
a puterii locale 


Înainte de a răspunde la întrebarea dacă este R. Moldova un stat 
fragmentat teritorial şi a stabili care sunt criteriile definitorii ale unui stat 
fragmentat, este necesar de a supune analizei dacă această situație se atestă şi 
în alte state europene. 

Către începutul anilor '70 ai secolului XX a avut loc un proces de conso- 
lidare teritorială de-a lungul întregii Europe Centrale şi de Est. Într-o mare 
măsură această schimbare a fost inspirată de argumentele teoretice ale reformei 
şi de credința foarte puternică şi larg răspândită din partea liderilor comunişti 

în efectele economiei de scară. Comunele poloneze au fost comasate în anul 
1973, iar numărul lor a fost redus de la peste 4.000 până la circa 2.400. În 
Ungaria, numărul municipiilor a fost redus de la 3.021 în anul 1962 la 1.364 în 
anul 1988. În Cehoslovacia, numărul municipiilor a fost, de asemenea, redus de 
la 11.459 în 1950 la 4.101 în 1988. În Bulgaria, numărul municipalităţilor a fost 
redus de la 2.178 în 1949 la 255 spre sfârşitul anului 1980 (Anexa 25). 

În multe din aceste ţări începutul anilor '90 ai secolului XX a fost marcat 
de un proces opus — fragmentarea teritorială, care poate fi percepută ca o reacţie 
a amalgamării forțate din anii '60-70. În Ungaria, numărul municipiilor a crescut 
la 3.133 în 1992, în timp ce creşterea în Republica Cehă a fost de circa 50% şi 
numărul municipalităților slovace a crescut cu peste 20%. Procesul fragmentării 
în Polonia a fost mai puţin pronunţat: începând cu 1988, numărul municipa- 
lităţilor a sporit cu mai puţin de 5%. Ca urmare, în Europa Centrală şi de Est 
avem suficiente exemple de ţări cu multe colectivităţi locale mici (Republica 
Cehă, Slovacia, Ungaria, Ucraina, Letonia și în măsură mai mică Estonia). 

Se consideră că unul dintre principalele motive în stabilirea numărului 
mare de colectivități locale de dimensiuni mici este promovarea democrației, 
însă nu trebuie subestimată și revitalizarea sistemelor locale constituite în 
perioada presocialistă şi continuarea tradiţiilor democratice, care au fost 
aproape uitate. În ţările Europei Centrale și de Sud-Est s-au constituit două 
subgrupuri de susținători ai democraţiei locale: un subgrup este alcătuit din 
Republica Cehă, Slovacia și Ungaria, cu cele mai mici municipalități din 
Europa, celălalt cuprinde unele din fostele republici iugoslave: Slovenia, 
Croaţia și Macedonia, care au instituţionalizat colectivităţi locale de dimensiuni 
medii. În Republica Cehă aproape 10% din colectivităţile locale includ mai 
puţin de 100 locuitori, aproape 60% întrunesc mai puţin de 500 de locuitori, iar 
80% au mai puţin de 1.000 de locuitori. În Slovacia peste 4% din colectivitățile 
locale au mai puţin de 100 locuitori, 41% se află sub 500 locuitori. În Ungaria 
colectivităţile locale sub 500 de locuitori constituie 15%. 

În cele din urmă, mai multe ţări europene şi-au păstrat colectivităţile 
locale tradiţionale, deși diferite. În grupul tradiţionaliștilor se află Franţa, 
Spania, Italia, Elveţia, Irlanda şi Polonia, acestea includ diverse colectivități, de 
la foarte mici (Franţa, Elveţia), mijlocii (Spania, Italia), până la cele mari 
(Polonia) şi foarte mari (Irlanda).! Franţa, de exemplu, are colectivități 


1 Kopric I. Consolidation, Fragmentation, and Special Statuses of Local Authorities in Europe. 
In: Croatian and Comparative Public Administration, no. 12 (4), 2012, p. 1178-1180; Local 
Government in Critical Times: Policies for Crisis, Recovery and a Sustainable Future. 
Council of Europe texts Edited by K. Davey. Strasbourg: Council of Europe, 2011, p. 68; 

teritoriale primare foarte numeroase, multe dintre ele fiind foarte mici. Există 
36.500 de comune în metropolă şi 200 peste mări, iar dintre acestea 23.000 au 
sub 500 de locuitori, între care 3.500 au o populaţie sub 100 de locuitori.? 
Constatăm că în prezent, indiferent de diferenţele existente, toate statele 
europene întrunesc ceva comun: sunt în căutarea „dimensiunii ideale” a 
colectivităților teritoriale locale, care ar facilita democraţia și ar consolida 
identitatea la nivel local, ar asigura eficiența economică în furnizarea de 
servicii publice calitative. 

În R. Moldova, Legea nr. 764-XV din 27.12.2001 (art. 17, pct. 2) stabileşte că 
„unitatea administrativ-teritorială de sine stătătoare se formează dacă are o 
populaţie, de regulă, de cel puţin 1.500 de locuitori şi dispune de mijloace 
financiare suficiente pentru întreținerea aparatului primăriei şi instituţiilor 
sferei sociale”, însă 27% din colectivităţile locale practic nu corespund normei 
legale, având o populaţie mai mică,’ iar 88% din localităţile R. Moldova au mai 
puţin de 5.000 de locuitori, inclusiv şi 9 oraşe. Fragmentarea teritorială 
persistă şi la nivelul intermediar: raionul Basarabeasca cu 28.847 de locuitori 
este de 4,35 ori mic decât raionul Orhei, cel mai mare ca număr de populaţie 
(125.557 locuitori). După numărul colectivităților locale, care întrunește 6 la 
număr, raionul Basarabeasca este mai mic de 6,2 ori decât raionul Floreşti, cu 
37 colectivităţi locale, iar după suprafaţă, 290 km” este mai mic de 5,2 ori decât 
Cahul, cel mai mare raion la acest capitol, care întruneşte 1.545 km?.5 

În afară de caracteristicile cantitative, structurile administrative locale 
sunt influențate și de configurarea entităţilor teritoriale: imperfecțiunea 
stabilirii hotarelor. Din perioadele anterioare au fost moştenite nesuprapunerea 
hotarelor raioanelor administrative, economice și etnice, fapt care perturbează 
actul administrării şi îi scade eficienţa (este cazul UTA Găgăuzia și a raioanelor 
Cahul și Taraclia). 


Swianiewicz P. Size of Local Government, Local Democracy and Efficiency in Delivery of 
Local Services — International Context and Theoretical Framework. In: Consolidation or 
Fragmentation? The Size of Local Governments in Central and Eastern Europe. Ed. By P. 
Swianiewicz. Budepest: OSI/LGI, 2002, p. 17. 

2 Popescu C.L. Autonomia locala si integrarea europeana. Bucureşti: All Beck, 1999, p. 127-128. 
3 Prohnitchi V. Reorganizarea administrativ-teritorială: o componentă esenţială a unei des- 
centralizări de succes în Republica Moldova. În: Guvernare şi democraţie, nr. 1, 2011, p. 4. 
+ Cuvântarea deputatului Gh. Mocanu în plenul Parlamentului din 05.04.2012, p. 23. http:// 
parlament.md/LinkClick.aspx?fileticket=>OCcq8HUxGoY Y3d&tabid=128&mid=506&langu 

age=en-US (accesat la 14.07.2012). 

5 Anuarul statistic al Republicii Moldova 2013. Chişinău: BNS, 2013, p. 13, 33; Osoian I. et al. 
Studiu analitic privind structura administrativ-teritorială optimală pentru Republica Moldova. 
Chişinău: Expert Grup, 2010, p. 64. 

Gradul înalt de fragmentare al organizării teritoriale a puterii locale poate 
fi ilustrat şi prin numărul de locuitori ai colectivităților locale. După datele 
recensământului populaţiei şi al locuinţelor din 2014 rezultă că o treime din 
colectivităţile locale practic nu întrunesc minimul legal necesar al populaţiei 
pentru a constitui o colectivitate locală („unități administrativ-teritoriale”, 
potrivit legii), iar 90% au o populaţie de sub 5.000 locuitori (Anexa 26). 

Astfel, datele cantitative prezentate demonstrează ca R. Moldova poate fi 
considerată stat fragmentat teritorial, situație confirmată şi de concluziile 
studiului realizat la Institutul de Cercetări Juridice şi Politice al Academiei de 
Ştiinţe a Moldovei prezentat la 01 februarie 2015. Vom nota că P. Swianiewicz 
propune de a numi sisteme „fragmentate” acele sisteme în care o proporție 
considerabilă (peste 25%) a colectivităților locale este mai mică de 1000 
locuitori, în timp ce o vastă majoritate (peste 66%) este mai mică de 5.000.7 
Potrivit opiniei lui I. Kopric, gradul de fragmentare teritorială poate fi calculat 
după următorul algoritm: colectivitățile foarte mici sunt cele cu mai puțin de 
1.000 de locuitori; colectivitățile mici sunt cele cu mai puţin de 5.000 de 
locuitori; colectivităţile de dimensiuni medii au între 5.000 şi 15.000 de 
locuitori; colectivităţile mari cuprind între 15.000 și 40.000 de locuitori, în timp 
ce colectivităţile locale extrem de mari includ peste 40.000 de locuitori. Pentru 
situaţia din R. Moldova, formula de analiză propusă de P. Swianiewicz este 
mai utilă, deoarece se pliază mai bine pe realităţile politice, administrative, 
economice, demografice şi emigraţioniste autohtone. 

În acest sens cert este că problema identificării unor soluţii eficiente 
pentru a depăși situaţia existentă se distinge prin actualitate. În opinia noastră, 
având în vedere particularităţile şi realitățile existente în R. Moldova, pot fi 
propuse următoarele soluții pentru a rezolva problema fragmentării teritoriale 
a puterii publice locale: consolidarea colectivităților teritoriale locale de ambele 
niveluri, aprofundarea cooperării intercomunale, intensificarea cooperării 
transfrontaliere. Implementarea cumulativă a acestor soluţii necesită conștien- 
tizarea, asumarea și realizarea de către elita politică moldovenească a reformei 
organizării teritoriale a puterii locale. În continuare vom examina mai detaliat 
soluțiile respective: 


é Propunerile Academiei de Ştiinţe a Moldovei pentru Guvern la cele mai relevante provo- 
cări pentru Republica Moldova în 2015. http://iiesp.asm.md/?p=3384 (accesat la 17.08.2017). 

7 Swianiewicz P. Is There a Third Way Between Small yet Ineffective and Big yet Less Democratic? 
Comparative Conclusions and Lessons Learned. In: Consolidation or fragmentation. 
Budapest: OSI/LGI, 2002, p. 300. 

8 Kopric I. Consolidation, Fragmentation, and Special Statuses of Local Authorities in Europe. 
In: Croatian and Comparative Public Administration, no. 12(4), 2012, p. 1176-1178. 

A. Consolidarea colectivităților locale. În contextul oportunității de 
evaluare a dimensiunii optime a colectivităților locale, este important de a 
elucida argumentele pro şi contra consolidării colectivităților locale mici ca una 
dintre soluţiile pentru depășirea fragmentării teritoriale a R. Moldova. 
Referindu-ne la dimensiunile colectivităţilor teritoriale locale, vom susține că 
atestăm tendinţa ca necesitate obiectivă de a le mări dimensiunile, asigurându- 
le capacitate sporită în vederea asigurării eficienţei activităţii propriilor 
autorități publice şi ca factor de dezvoltare a democraţiei locale. Discuţiile 
despre consolidare și capacitatea de dezvoltare sunt alimentate de următoarele 
tendinţe: a) diminuarea veniturilor statului şi a colectivităţilor locale; b) schim- 
barea accentului asupra eficienței economiei și eficacităţii, fiind propulsată 
problema economiilor de scară şi a altor răspunsuri manageriale la constrân- 
gerile economice tot mai prezente și c) prin rolul tot mai mare care îl au 
autoritățile publice locale în dezvoltarea economică și socială la nivel local.” 

Necesitatea consolidării este argumentată, în mod frecvent, pornind de la 
logica concentrării resurselor în cadrul colectivităţilor locale, care ar permite 
realizarea corespunzătoare a competenţei atribuite. Crearea unor colectivități 
locale mai mari le-ar permite să aibă un sistem mult mai adecvat de finanțare, 
ar îmbunătăţi statutul profesional al autorităţilor puterii locale, ar reduce 
clientelismul în distribuţia transferurilor de resurse financiare şi presiunea 
exercitată de grupuri de interese asupra proceselor politice locale și ar facilita 
controlul financiar.!0 C.L. Popescu consideră ca fiind adevăr cu valoare de 
axiomă faptul că numai colectivităţile teritoriale locale suficient de mari şi, prin 
aceasta, suficient de puternice, pot fi autonome, pot să dispună de forța 
financiară necesară autonomiei decizionale veritabile, în condiţiile amplificării 
ariei de competenţe materiale.!! 

Efectele imediate și vizibile ale consolidării constau în faptul că poate fi 
eliminată dublarea serviciilor publice şi scăderea numărului consilierilor locali 
şi funcţionarilor angajaţi în autorităţile puterii locale. Însă efectul cel mai 
evident al fuzionării colectivităţilor locale este o creştere a dimensiunii admi- 
nistrative, acest lucru poate duce la îmbunătăţirea calităţii serviciilor, deoarece 
specializarea și standardizarea se află în măsură să sporească numărul 
muncitorilor cu experiență sau mai bine pregătiți. Este posibil ca o colectivitate 


” Ibidem, p. 1180. 

10 Bosch N., Sols-Olle A. Local Government Reform. In: IEB's Report on Fiscal Federalism and 
Public Finance, 13. http://www.ieb.ub.edu/files/INF%20IEB%20 FFEP_2013.pdf (accesat la 
27.12.2016). 

11 Popescu C.L. Autonomia locala si integrarea europeana. Bucureşti: All Beck, 1999, p. 126-127. 

locală mică să nu poată angaja specialiști calificață sau suficient de pregătiți, 
deoarece nu poate fi asigurat un volum minim de munca pentru a-i ține ocupați. 

Un argument avansat uneori în dezbaterile asupra amalgamării este că 
autorităţile locale mai mari tind să aibă un nivel mai mare de expertiză 
administrativă datorită faptului că dimensiunea lor le permite asumarea unor 
atribuţii care nu pot fi obţinute de către colectivităţile locale mai mici.!? 
Consolidarea colectivităților locale poate avea o serie de efecte asupra 
cheltuielilor şi furnizării de servicii, fiind adesea inspirată de speranţa că scara 
mărită va îmbunătăți eficienţa productivă. Deşi influenţa directă a autorităților 
puterii locale asupra economiei locale este relativ limitată, ele pot sprijini 
întreprinderile locale şi atrage investiţii prin instrumentele de planificare, 
punerea în aplicare a strategiilor de promovare, utilizarea stimulentelor fiscale 
locale. Cel puţin cu unele dintre aceste instrumente autorităţile puterii locale 
mai mari ca dimensiuni au mai multe șanse de a avea un impact pozitiv, 
deoarece pot mobiliza și concentra cantități mai mari de resurse. 

Avantajul competitiv local, într-o mare măsură, depinde de facilitățile de 
infrastructură de care autorităţile puterii locale sunt responsabile. Există mai 
mulți indicatori care sugerează direct că autorităţile puterii locale mari pot fi 
mai eficiente în politicile de dezvoltare a infrastructurii: 

- sunt mai puţin dependente de transferul granturilor de la stat, situaţie 

care le face mai flexibile în alegerea politicilor; 

- au o bază economică mai puternică, combinată cu costuri operaționale 
mai mici pe unitate, situaţie care le permite să aloce o parte mai mare 
din venituri pentru finanțarea proiectelor de dezvoltare locală; 

- pot concentra mai ușor resursele pe un număr mic de proiecte mari, 
care sunt esenţiale din punct de vedere al perspectivelor de dezvoltare; 

- dispun de capacitate mai mare de a angaja credite pentru finanţarea pro- 
iectelor de investiţii. Acest lucru se datorează atât faptului că sunt consi- 
derate „clienți mai buni” de băncile comerciale și de alți investitori (de 
exemplu, cei care sunt interesați să cumpere obligaţiuni municipale), cât şi 
datorită competenţelor tehnice avansate ale personalului administrativ; 

- nivelul facilităților tehnice de infrastructură sporeşte alături de dimen- 
siunea crescândă a administraţiei locale (parţial ca urmare a factorilor 
enumerați mai sus). 


12 Dollery B., Crase L. Is Bigger Local Government Better? An Evaluation of the Economic 
Case for Australian Municipal Amalgamation Programs. University of New England: 
Working Paper Series in Economics, no 4, 2004, p. 12. 

Cea de-a doua influenţă indirectă foarte importantă a autorităţilor locale 


asupra dezvoltării economice se manifestă prin instrumentele de amenajare a 


teritoriului. Datorită personalului mai calificat și, uneori, datorită resurselor 


financiare mai mari, autoritățile mai mari sunt mult mai bine pregătite să facă 


față acestei sarcini într-un mod eficient. De exemplu, colectivitățile locale mici 


pot să întrunească dificultăți considerabile în elaborarea unor planuri 


urbanistice generale." 


In general, argumentele pentru consolidarea teritorială cu care operează 


susținătorii acestei tendinţe pot fi rezumate la următoarele aspecte esenţiale: 


poate fi obținută o economie de scară în prestarea mai multor servicii 
locale. Costul marginal al livrării de servicii este mai mic dacă 
cantitatea totală de servicii produse este mai mare; 

autorităţile locale mici generează costuri legate de externalități (cum 
ar fi „pasagerii liberi”, cei care folosesc servicii într-o colectivitate 
locală, dar care locuiesc și plătesc impozite în alta); 

autorităţile locale ale colectivităților locale mari ca dimensiune pot 
oferi mai multe servicii, situaţie care poate duce la cointeresarea 
locuitorilor şi participarea lor mai activă în viața publică locală. Unul 
din motivele cele mai importante pentru care autoritățile puterii 
locale din ţările din nord-europene sunt responsabile de mai multe 
probleme decât autorităţile locale sud-europene fragmentate este 
dimensiunea lor mai mare; 

consolidarea teritorială oferă mai mult spaţiu grupurilor de interese, 
reprezentând societatea pluralistă. În colectivităţile locale mari este 
mai ușor să fie evitate diferite forme de clientelism politic, locuitorii 
pot să influenţeze politicile publice locale şi procesul decizional între 
perioadele electorale. Colectivităţile locale mai mari oferă mai buna 
reprezentare a diferitelor grupuri minoritare, fiind, de obicei, mai 
liberale, iar grupurile dezavantajate sunt mai puţin susceptibile de a 
se confrunta cu prejudecăți negative care le împiedică să intre în viaţa 
publică locală; 

în colectivităţile locale mai mari se atestă o mai mare posibilitate 
pentru prezenţa societăți civile viguroase, în colectivitățile mari există 
mai multe șanse ca să se dezvolte o rețea densă de organizații 
neguvernamentale; 


18 Swianiewicz P. Op. cit., p. 308-309. 

-  colectivităţile locale mari facilitează dezvoltarea economică locală. 
Dimensiunea mai mare permite planificarea complexă şi coerentă, 
facilitează esenţial finanțarea proiectelor costisitoare de investiții în 
infrastructură, esenţiale pentru promovarea dezvoltării economice; 

- argumentele susținătorilor fragmentării teritoriale în baza „argumen- 
telor comunităţii” sunt deseori idealiste și foarte vagi. Această cons- 
trucţie argumentativă încearcă să elimine o parte din contraargumen- 
tele folosite de susținătorii fragmentării teritoriale. Se argumentează 
că majoritatea oamenilor sunt interesați să obţină servicii de calitate 
mai degrabă decât să participe la adoptarea deciziilor administrative 
cotidiene și la formularea politicilor locale.!+ 

Analizând literatura de specialitate dedicată problemelor consolidării 

colectivităților locale, este lesne de observat că argumentele în favoarea sau 
împotriva consolidării pot fi divizate în două grupe: a) argumente asociate 
democraţiei și b) argumente cu caracter economic (Anexa 27). Mai consemnăm 
faptul că în mediul cercetătorilor şi experților preocupaţi de subiectul 
organizării teritoriale a puterii locale nu există un răspuns univoc la întrebarea 
privind beneficiile consolidării colectivităților teritoriale locale. Ca și în multe 
alte situaţii și probleme complexe, nu se atestă o singură rețetă universal accep- 
tabilă pentru toate cazurile, factorii care pot influența procesul diferă în funcție 
de ţară și de tendinţele locale. Acești factori includ structura, responsabilitățile și 
sursele de venit ale administraţiilor publice locale, condiţiile de furnizare a 
serviciilor, incluzând geografia şi topografia, omogenitatea și tipurile de cereri 
de servicii, disponibilitatea funcţionarilor publici calificaţi, variabilitatea în 
furnizarea de servicii în țară, puterea şi influenţa liderilor locali şi a birocraţilor.!? 
Cu toate că este larg acceptată influența consolidării asupra sporirii 
eficienței administraţiei locale, analiza empirică a raportului cauzal dintre 
dimensiunea colectivităţilor locale şi eficiența furnizării serviciilor publice 
locale nu este un exercițiu uşor. În primul rând, fiecare colectivitate locală 
consolidată în faza iniţială cheltuieşte o sumă mare de bani pentru revizuirea și 
redistribuirea activității administrative. Ca rezultat, cheltuielile totale 


14 Swianiewicz P. Size of Local Government, Local Democracy and Efficiency in Delivery of 
Local Services — International Context and Theoretical Framework. In: Consolidation or 
Fragmentation? The Size of Local Governments in Central and Eastern Europe. Ed. By P. 
Swianiewicz. Budepest: OSI/LGI, 2002, p. 8-10. 

15 Fox W., Gurley-Calvez T. Will Consolidation Improve Sub-National Governments? WB 
Policy Research Working Paper No 3913, 2006. https://ssrn.com/abstract=917484 (accesat 
la 25.03.19). 

municipale pe cap de locuitor tind imediat să sporească după consolidare. În al 
doilea rând, este aproape imposibil de a măsura efectele reale ale consolidării 
pe termen scurt, iar măsurarea acestora pe o perioadă mai lungă se confruntă 
cu aceeași dificultate: a distinge repercusiunile efective ale consolidării de alți 
factori care rezultă din schimbarea mediului administraţiilor locale şi sporirea 
responsabilităţilor administraţiilor locale în timpul perioadei examinate.1€ 

După cum au remarcat W. Fox și T. Gurley-Calvez, câștigurile din 
consolidare nu sunt o certitudine, astfel încât ţările nu ar trebui să treacă 
imediat la consolidare ca soluţie la problemele percepute. Este necesară o 
analiză atentă a obiectivelor și a rezultatelor realiste înainte de luarea acestei 
decizii. Reducerea potenţială a costurilor trebuie evaluată minuţios pentru a 
determina dacă vor exista economii reale și în cazul dacă vor exista aceste 
economii cum se va proceda cu angajaţii disponibilizați și alte provocări, 
cărora autorităţile puterii locale vor trebui să le facă față.! 

Vom preciza că argumentele care se opun consolidării includ atât ideea de 
localism, cât şi ideea alegerii publice. Chiar dacă pornesc de la presupuneri 
diferite, ambele idei ajung la concluzii similare: mic înseamnă frumos, cel mai 
frecvent folosite argumente pentru a susţine această poziţie sunt următoarele: 

- legătura dintre administraţie și cetățeni este mult mai apropiată, 
oamenii politici manifestă responsabilitate față de comunitățile locale 
atunci când sunt organizate în entități mici; 

- în colectivităţile locale mici cetățenii pot „să voteze cu picioarele”, adică 
să aleagă raportul preferat de taxe locale față de serviciile publice 
livrate. Conform modelului clasic Tiebout, oamenii migrează spre acele 
colectivități locale în care raportul servicii prestate versus taxe este cel 
mai apropiat de preferinţele personale. Fragmentarea teritorială scade 
costurile migraţiei și sporește șansele de reducere a decalajului dintre 
politicile publice implementate și preferinţele individuale; 

-  colectivităţile locale mici sunt mai omogene, este mai ușor să se 
implementeze politici care să respecte preferințele unei mari părți a 
locuitorilor; 

- există multe stimulente pentru participarea cetăţenilor în comunitățile 
mici, deoarece votul unui singur individ „cântăreşte mai mult”. Argu- 
mentul rațional al acestei supoziţii este consolidat de argumentul 
socio-psihologic, care presupune că oamenii sunt mult mai predispuși 


16 Mabuchi M. Municipal Amalgamation in Japan. Washington: WB Institute, 2001, p. 12. 
Fox W., Gurley-Calvez T. Op. cit. 

să dezvolte un sentiment mai puternic de identificare comunitară și 
locală într-un mediu mai mic, mai omogen, iar aceasta la rândul său 
va accentua interesul pentru viața publică locală,va stimula impli- 
carea politică la nivel local; 

- autoritățile locale în cadrul colectivităţilor locale mici sunt mai puţin 
birocratizate. În unele domenii, economia de scară este umbrită de 
problemele legate de coordonarea și gestionarea unităților mari; 

- argumentul economiei de scară este irelevant, deoarece multe servicii 
pot să fie contractate sectorului privat, situație în care, economia de 
scară depinde de dimensiunea societăţii private; 

- fragmentarea susține concurența între autoritățile puterii locale în 
atragerea de investiţii pentru dezvoltarea locală; 

- fragmentarea teritorială încurajează experimentarea şi inovaţia la 
nivel local. Dacă într-un anumit teritoriu sunt prezente numeroase 
autorități locale mici, este mai facilă experimentarea cu diferite politici 
și învăţarea din experienţele colectivităţii locale vecine.18 

Trebuie menţionat faptul că argumentele prezentate supra nu pot fi 
acceptate în forma lor abstractă, deoarece doar câteva dintre argumentele citate 
mai sus pot fi legate, în mod direct, de mărime însăși. Deseori, ceea ce este citat 
ca fiind un argument pro sau contra colectivităţii locale la scară mică, de fapt, 
nu are legătură cu însăşi dimensiunea, dar mai degrabă cu natura socială a 
colectivităţii. De exemplu, este adevărat că cele mai mici colectivităţi locale au 
grupuri de presiune mai puţin dezvoltate şi/sau sisteme mass-media mai slabe. 
Totuşi, nu e din cauza că sunt mici, ci mai degrabă, că sunt rurale. Doar câteva 
dintre argumentele citate supra se referă nemijlocit la mărime. 

În Suedia, unele cercetări au comparat situaţia înainte și după comasarea 
colectivităților locale. S-a constatat că după amalgamare, intensitatea vieții 
politice locale și orientarea locuitorilor către problemele de vieţii locale a 
crescut, însă relaţiile personale dintre rezidenți și politicienii locali au scăzut.” 

Este surprinzător faptul, dar efectele măsurilor de consolidare nu sunt bine 
și pe deplin cunoscute. Literatura de specialitate denotă că nu au fost identificate 
dovezi convingătoare pentru consolidare, cu excepția cazurilor justificate de la 
caz la caz. Totuși, interesul pentru consolidare a declanșat deseori revizuirea 
mecanismelor pentru a furniza servicii publice efectiv și eficient. Concentrată 
exclusiv pe consolidări, literatura oferă următoarele concluzii majore: 


18 Swianiewicz P. Op. cit., p. 11. 
* Ibidem, p. 15. 

- cele mai multe încercări de consolidare nu au dus la consolidare; 

- rezultatele, acolo unde a avut loc consolidarea, nu sunt în mod 
consecvent benefice în ceea ce privește considerentele financiare și 
politice pe termen lung; 

- costurile financiare ale consolidării includ costurile de tranziţie, de ar- 
monizare a salariilor şi a serviciilor, de facilități suplimentare, de echi- 
pament și infrastructură (fizică și administrativă) rezultate din fuziune; 

- beneficiile financiare ale consolidării rezultă, de obicei, din reducerea 
forţei de muncă, din reducerea facilităților sau a echipamentelor și 
includerea costurilor evitate; 

- factorul politic reprezintă un obstacol major în calea consolidării, însă 
ar trebui perceput în termeni cât mai cuprinzători pentru a include 
interesele aleşilor, angajaţilor și ale publicului, care valorizează con- 
trolul local. 

Concluziile altor studii denotă, de asemenea, o legătură slabă între 
dimensiunea teritorială şi costuri: fuziunile colectivităților locale pot avea o 
valoare de eficiență limitată intrinsecă și pot implica costuri tranzitorii 
considerabile. Cercetările și studiile internaţionale privind consolidările 
colectivităților locale au evidenţiat mai multe observaţii concludente, sugerând 
că probabil ar trebui să fim mult mai sceptici față de presupunerea asumată 
automat că „mai mare este mai bine”?! 

Colectivităţile locale mai mari ar trebui să cheltuiască o parte mai mică din 
resursele lor pentru cheltuieli administrative şi să realizeze economii de scară 
mai mari. Însă în timp ce consolidarea poate permite autorităţilor puterii locale 
să ofere o gamă mai mare sau o calitate mai mare a serviciilor, nu există dovezi 
că aceasta economiseşte bani, în general. În afară de costuri unice de reorgani- 
zare, practic nu este exclus ca autorităţile fuzionate să adopte cele mai scumpe 
obiceiuri ale predecesorilor lor individuali.? Consolidarea colectivităţilor locale 
poate cauza, de exemplu, noi costuri sociale: comasarea şcolilor poate avea în 
efect creşterea numărului copiilor neşcolarizaţi, pe cînd depărtarea serviciilor 
medicale ar micșora numărul beneficiarilor de asistenţă medicală. 


2 Holzer M. et al. Literature review and analysis related to optimal municipal size and 
efficiency. Newark: Rutgers, School of Public Affairs and Administration, 2009, p. 22-23. 

2 Callanan M., Murphy R., Quinlivan A. The Risks of Intuition: Size, Costs and Economies 
of Scale in Local Government. In: The Economic and Social Review, Vol. 45, No. 3, 2014, p. 
p. 371-372. 

2 Local Government in Critical Times: Policies for Crisis, Recovery and a Sustainable Future. 
Council of Europe texts Edited by K. Davey. Strasbourg: Council of Europe, 2011, p. 68. 

Deși efectul pozitiv al consolidării colectivităților locale asupra eficienței 
administrative este larg acceptat, se crede, de asemenea, că există și un efect 
negativ asupra dimensiunii democratice, dat fiind că fezabilitatea economică în 
materie de delimitare teritorială a puterii locale poate avea drept consecință 
încălcarea dreptului cetățeanului la autoadministrare în cadrul unor 
colectivități locale mai mici prin dimensiuni. Modelul colectivităţilor locale 
mari ca dimensiune și reduse ca număr distanțează puterea locală de 
populaţie, limitează posibilitățile de participare civică, face dificilă rezolvarea 
problemelor populaţiei din anumite localități. 

Se argumentează de către unii autori că amalgamarea colectivităților 
locale poate duce la pierderea identităţii rezidenţilor și distrugerea relaţiilor 
comunitare. Însă argumentele invocate nu se dovedesc suficient de 
consistente, pe motivul că apartenenţa la o colectivitate locală poate fi asociată 
direct cu cel puţin trei roluri: locuitor, utilizator al serviciilor și contribuabil. 
Dincolo de existenţa unei populaţii, grupată pe un teritoriu şi totodată, cu 
instituţii proprii, colectivitatea locală, susține N. Levrat, este un spaţiu în care 
sunt prestate servicii — şcoli şi grădiniţe, transport local, furnizarea de apă 
potabilă în cantităţi suficiente, servicii culturale, adică biblioteca, muzeul, 
teatrul, spaţii publice amenajate, servicii sociale. Legea este cea care fixează 
regulile de bază în ceea ce priveşte furnizarea serviciilor respective, acestea 
fiind administrate la nivelul colectivităţii, pentru că pot fi adaptate lejer la 
cerinţele locuitorilor. În această optică, cetățeanul este membru al colectivităţii 
locale nu doar prin apartenenţă valorică, ideatică, invocate de definițiile 
sociologice, ci şi un utilizator al serviciilor publice. Colectivitatea teritorială 
locală este un spaţiu, în cadrul căruia se percepe contribuţia fiscală: contribuţia 
include impozit pe venit, impozit pe proprietate sau alte taxe locale. Avantajul 
impozitelor locale este că relaţia dintre banii percepuți şi serviciile furnizate 
este cu mult mai vizibilă în raport cu marea majoritate a impozitelor la nivel 
naţional. Dacă serviciile din localitate nu funcţionează, locuitorii îşi vor da 
seama imediat, iar dacă serviciile unui minister nu funcţionează, probabil le va 
trebui mai mult timp ca să pună problema funcţionării şi pentru a putea stabili 
o legătură între impozitele încasate de la cetăţeni şi sumele cheltuite în scopul 
asigurării funcţionării nesatisfăcătoare a ministerului dat. Plătind impozitele şi 
taxele locale, cetăţeanul are cel puţin sentimentul că vede unde se duc banii şi 
poate judeca cât de bine sunt aceştia folosiţi. Este, deci, o colectivitate a 


233 Mabuchi M. Op. cit., p. 12. 

contribuabilului.” Aceste două aspecte întrunesc o mare importanţă în analiza 
condiţiilor şi factorilor de eficienţă a administraţiei publice locale. Însă înainte 
ca resursele unui teritoriu să fie valorificate, trebuie să fie identificate. 

Unul din dezavantajele consolidării colectivităților locale de ambele 
niveluri poate fi că investiţiile se vor concentra doar în reşedințele colectivită- 
ţilor, adică acolo unde vor fi concentrate autoritățile publice locale şi raionale. 

Un argument frecvent invocat de partidele care se opun consolidării 
colectivităților locale, este următorul: cu cât dimensiunea unei colectivităţi 
locale este mai mică, cu atât este mai mare capacitatea rezidenţilor de a influ- 
ența viața publică. Consolidarea, potrivit acestei idei, poate slăbi controlul demo- 
cratic al locuitorilor asupra afacerilor publice. R. Dahl și Ed. Tufte au ajuns la 
concluzia că deși, în general (la nivelul național), participarea politică nu depin- 
de de mărime, colectivităţile mici favorizează participarea în virtutea gradului 
înalt de accesibilitate și ușurinței de a comunica, notând că acest efect poate fi 
urmărit, în special, acolo unde populaţia este mai mică de 10.000 de persoane. 

Nici relaţia dintre mărime și democraţia locală nu este în întregime una 
dimensională. Promotorii ideilor de consolidare se aşteaptă la un pluralism 
mai accentuat în viața politica locală a colectivităţilor locale mai mari, precum 
şi la o mai mare încredere, datorită unei societăţi civice mai bine dezvoltate și 
activităţii lor în colectivităţi locale mai mari. Însă locuitorii din colectivităţile 
locale mai mari sunt mai puţin interesaţi de treburile publice locale, fiind, în 
schimb, mult mai mulțumiți de serviciile furnizate.” 

Ca regulă generală, căutarea de soluții fezabile pentru consolidarea capa- 
cități administrative, a economiilor de scară și a sporirii eficienței serviciilor 
publice a condus la fuziuni ale autorităţilor publice locale, în timp ce promo- 
varea democraţiei locale, legitimităţii şi a reactivităţii autorităţilor publice a 
generat entități mai mici şi sisteme administrative locale fragmentate. 

Fuzionarea atât a colectivităților intermediare, cât şi a celor locale, este o 
necesitate evidentă, deşi, în acelaşi timp, constatăm faptul că este imposibil de 
a identifica anumite criterii obiective în baza cărora ar putea fi determinate 
configurarea şi numărul colectivităților locale de ambele niveluri. De fapt, 
problema nu constă atât în stabilirea unui anumit număr de colectivităţi locale 


2 Levrat N. Comuna ideală. În: Vocea Civică, volumul 3, nr. 5, 1997, p. 10. 

235 Mabuchi M. Op. cit., p. 12-13. 

% Dahl R., Tufte Ed. Size and Democracy. Stanford: Stanford University Press, 1973, p. 65. 

27 Swianiewicz P. Is There a Third Way Between Small yet Ineffective and Big yet Less 
Democratic? Comparative Conclusions and Lessons Learned. In: Consolidation or 
fragmentation. Budapest: OSI/LGI, 2002, p. 311. 

(mai multe sau mai puţine), ci în edificarea unei structuri teritoriale funcţionale 
de exercitare a puterii locale la ambele niveluri, capabile să corespundă 
necesităţii interne de construcţie a unui stat bine dimensionat, suplu şi 
performant, care să ofere servicii de calitate cetăţenilor. 

În contextul reliefat, organizarea teritorială a puterii publice nu poate fi 
abordată în afara problemei nivelurilor de exercitare a puterii publice. 
Numărul de niveluri intermediare diferă de la stat la stat, regăsindu-se state 
care funcţionează doar în baza a două niveluri: naţional şi local, fără a avea 
niveluri intermediare; următorul grup include statele cu trei niveluri de 
administrare: local, intermediar şi naţional; al treilea grup cuprinde state cu 
două niveluri de administraţie intermediară. Aranjamentele depind de 
mărimea teritoriului, populaţiei, particularitățile poziționării geografice a țării. 

Existența nivelului intermediar în statele europene este o formulă de 
organizare teritorială a puterii publice locale testată istoric și funcţionează cu 
succes în sistemele contemporane. Astfel, în Rezoluţia Parlamentului European 
din 21 octombrie 2008 se menţiona că: a) guvernarea pe mai multe niveluri 
trebuie să se bazeze pe o abordare ascendentă și recomanda organizarea de 
reuniuni regulate între funcţionarii din cadrul autorităților naţionale, 
intermediare și locale; b) încurajează statele membre să descentralizeze 
punerea în aplicare a politicii de coeziune, pentru a permite o mai bună 
funcţionare a sistemului de guvernare pe mai multe niveluri, cu respectarea 
principiilor parteneriatului și al subsidiarităţii, invitându-le să adopte măsurile 
legislative și bugetare necesare în materie de descentralizare. CPLRE 
recomanda Consiliului de Miniştri (Recomandarea 333 din 2012), să invite statele 
membre pentru ca să se asigure că: a) atunci când se are în vedere 
reorganizarea teritorială, sunt respectate principiile guvernării pe mai multe 
niveluri, divizarea responsabilităţilor între nivelurile de guvernare asigură 
eficiența maximal posibilă în satisfacerea necesităților cetățenilor. b) 
schimbările propuse în numărul de niveluri de guvernare sunt analizate având 
în vedere principiul subsidiarității.”” Necesitatea structurării sistemului de 
exercitare a puterii publice pe mai multe niveluri a fost susținută de două linii 


28 Rezoluţia Parlamentului European din 21 octombrie 2008 referitoare la guvernarea și 
parteneriatul la nivel naţional, regional și la nivel de proiect în domeniul politicii 
regionale  (2008/2064(INI)).  http://www.europarl.europa.eu/sides/getDoc.do?pubRef=- 
/[EP//TEXT+TA+P6-TA-2008-0492+0+ DOC+XML+V0//RO (accesat 23.05.2016). 

% Second-tier local authorities — intermediate governance in Europe. Recommendation 333 
(2012). https://wed.coe.int/ViewDoc.jsp?p=&id=1993007&$Şite= COE&direct=true (accesat 
la 24.07.2016). 

de argumente, fiecare referindu-se la un aspect diferit al statului modern. În 
primul rând, în calitate de organizaţii birocratice, guvernele trebuie să 
deconcentreze unele dintre funcţiile lor în scopul atingerii unei mai mari 
eficiențe atât în organizarea administrativă internă, cât şi în furnizarea de 
servicii. În al doilea rând, guvernul central descentralizează unele funcții către 
guvernele locale, în scopul de a sprijini legitimitatea lor.% 

Ca tendinţă generală, ţările europene cu o suprafață mai mică urmăresc să 
adopte modele mai simple de organizare teritorială a puterii locale, cel mai 
răspândit fiind modelul cu un singur nivel subnaţional (ales de state, precum 
Bulgaria, Macedonia, Estonia, Letonia, Lituania și Malta). Dacă Republica 
Moldova ar adopta modelul de organizare a puterii locale cu un singur nivel, 
s-ar alinia la tendinţa predominantă în rândul ţărilor europene de dimensiuni 
mici, dar după cum ne arată cazurile Macedoniei și Georgiei, un astfel de 
model va trebui să ţină cont de factorul etnic în procesul de fuzionare a 
colectivităților locale și să asigure autonomia UTA Găgăuzia şi a regiunii din est 
a republicii. Modelul cu un singur nivel ar necesita ca administraţiile locale să fie 
abilitate de a presta un volum semnificativ de servicii publice și să posede un 
nivel mai înalt de autonomie decizională și fiscală. Din moment ce modelul cu 
un nivel implică mai multe responsabilități din partea autorităţilor publice 
locale, pentru a putea aplica un astfel de model în R. Moldova, ar trebui realizată 
consolidarea colectivităților locale prin fuzionarea lor. Acest model solicită din 
partea autorităţilor puterii statale voinţă şi fermitate politică, abilităţi de 
comunicare publică, dat fiind că reducerea semnificativă a numărului de 
colectivități locale de nivelul întâi este în măsură să provoace insatisfacţie 
socială și tensiuni politice între diferite niveluri ale puterii publice. 

Dacă R. Moldova va opta pentru menţinerea organizării teritoriale a 
puterii publice locale cu două niveluri, se impune reconceptualizarea criteriilor 
de constituire a colectivităţilor locale de nivelului doi. Relieful R. Moldova 
practic fiind relativ uniform, ar facilita delimitarea teritorială uniformizată a 
colectivităților locale de nivelul doi, minimalizând, astfel, disparitățile 
existente. Colectivităţile locale de nivelul doi vor trebui să fie suficient de mari 
şi să le fie atribuite mai multe responsabilități decât cele existente în prezent, 


3% [llner M. Territorial Decentralization: An Obstacle to Democratic Reform in Central and 
Eastern Europe? In: The Transfer of Power Decentralization in Central and Eastern 
Europe. Edited by J.D. Kimball. Budapest: Local Government and Public Service Reform 
Initiative, 1998, p. 8-9. 

31 Osoian I. et al. Studiu analitic privind structura administrativ-teritorială optimală pentru 
Republica Moldova. Chişinău: Expert Grup, 2010, p. 112-113. 

pentru a avea impact real asupra dezvoltării regionale și locale. Modelul cu 
două niveluri propus de I. Osoian şi colaboratorii în 2010, desfiinţa sistemul 
actual de raioane și transformă regiunile de dezvoltare în regiuni administrati- 
ve (păstrând denumirea „raioane“ pentru a respecta prevederile constituţio- 
nale). Dimensiunile mai mari sunt la fel de importante pentru ca regiunile să se 
implice în cooperarea transfrontalieră şi internaţională, să fie eligibile pentru 
accesarea fondurilor de dezvoltare ale UE. Existenţa autorităților publice de 
nivel regional ar permite reducerea numărului de colectivităţi locale la 289. În 
același timp, consideră autorii, modelul cu două niveluri va genera mai puţine 
economii financiare (estimate la 40-45% mai puţin decât în prezent) spre 
deosebire de modelul cu un nivel.? 

Este evident că stabilirea nivelurilor de administrare trebuie realizată în 
strânsă dependenţă de particularităţile individuale ale fiecărui stat. În 
condiţiile social-politice din R. Moldova, este mai raţional, dar nu şi mai 
eficient, de a menţine nivelul intermediar de exercitare a puterii publice locale. 
Acest model ar permite soluţionarea problemelor concrete de importanţă 
locală la nivelul la care sunt prezente resursele necesare, potenţialul uman şi 
organizaţional. În acelaşi timp, acest model ar permite crearea unui sistem 
optim de interacţiune a autorităţilor publice locale cu locuitorii şi cu 
autorităţile puterii statale. În cadrul acestui model este posibil de a stabili 
principii şi proceduri clare de delimitare a sferelor de competenţă şi a 
responsabilităţilor dintre nivelurile puterii publice, crearea instrumentelor 
eficiente de control din partea cetățenilor şi a puterii statale, asigurarea 
eficienţei maxime în soluționarea problemelor colectivităţilor locale. 

B. Cooperarea intercomunală. Complexitatea provocărilor politice, 
economice și sociale cu care se confruntă societatea a schimbat modelele de 
autoadministrare a colectivităţilor locale de la structuri ierarhice și fragmentate 
la construcţii mai cooperante și flexibile. În lumea contemporană practicile 
tradiţionale de acțiune ale autorităţilor publice locale nu mai corespund 
realităților, iar hotarele lor administrative le limitează substanţial în acţiuni. 
Pentru ca autorităţile puterii locale să poată oferi serviciile solicitate de 
comunităţile locale pe deplin și calitativ, trebuie să coopereze cu autorităţile 
locale similare. Depășirea frontierelor administrative, în încercarea de a 
identifica soluţii eficiente la problemele existente, a fost una dintre cele mai 
importante schimbări care s-a produs la nivelul puterilor locale. Procesul a fost 
facilitat și de sfârșitul monopolului statului asupra elaborării și implementării 


32 Ibidem, p. 13. 

politicilor publice, cât şi de implicarea sectoarelor privat şi asociativ în 
soluționarea problemelor comunităţilor locale. Din această perspectivă, o 
soluţie de diminuare a consecințelor fragmentării teritoriale în R. Moldova 
poate fi folosirea avantajelor pe care le oferă cooperarea intercomunală. 

Este evident că dimensiunea autorităţilor publice locale este importantă 
pentru cooperarea intercomunală, deoarece influențează direct scopul, sarcinile 
şi formele cooperării intercomunale. Căutarea unui optimum teritorial este și 
unul din obiectivele cooperării intercomunale, deoarece la determinarea unei 
zone adecvate pentru cooperare se are în vedere ponderea demografică, 
geografică, sociologică, economică și politică. Astfel, succesul cooperării 
intercomunale prevede o recompoziţie teritorială, în primul rând, într-o zonă 
mai mare, mai relevantă și mai unită decât teritoriile existente. Această 
recompoziție va asigura o cooperare avantajoasă dintre persoanele juridice, 
publice sau private, cooperarea intercomunală oferind astfel un alt mod de 
acțiune pentru autoritățile publice locale.% 

Cooperarea intercomunală în statele UE reprezintă o cale mult mai rapidă 
spre economisire, cu costuri politice mai reduse. Criza financiară din 2008 a 
impulsionat acest proces, exprimându-set sub mai multe forme. Prima, 
stimulată mai mult de aderarea la UE decât de criză, vizează formarea de 
societăți intercomunale pentru construirea şi funcționarea unei infrastructuri 
de mediu, cum ar fi depozitele de deşeuri și staţiile de epurare a apelor cu 
economii de scară mari. Astfel, în Ungaria, numărul depozitelor de deşeuri 
municipale a scăzut cu 90% prin formarea companiilor de utilități comune, 
capabile să sporească aplicarea tehnologiilor moderne și contractarea 
fondurilor structurale europene. O cincime din municipalitățile croate sunt 
antrenate în companiile de utilități comune. Forma a doua, în curs de 
desfăşurare, este integrarea planificării şi livrării de servicii în cadrul 
conurbațiilor, ilustrată prin creşterea semnificativă a communautes urbaines 
franceze (şi crearea unui nou nivel intercomunal, metropole). 

Cele mai răspândite activități, în circumstanţele financiare actuale, țin de 
folosirea în comun a resurselor profesionale și a echipamentului necesar pentru 
operaţiunile administrative, cum ar fi colectarea impozitelor, controlul 
dezvoltării, gestionarea salarizării, auditul intern și IT. Achiziţiile publice atrag 
solicitări mai mici, precum și reduc costurile administrative. În Slovacia 
formarea de birouri comune a permis descentralizarea serviciilor publice 


3 Deffigier Cl. Intercommunalité et territorialisation de l'action publique en Europe. In: 
Revue française d'administration publique, no 1(no 121-122), 2007, p. 80-81. 

(educaţia și bunăstarea socială) într-un sistem municipal foarte fragmentat. 
Chiar și în Marea Britanie unde autoritățile locale includ în medie populaţii 
extrem de mari, criza a promovat gestionarea comună a serviciilor într-o 
măsură mai mare. De exemplu, orașul Westminster s-a alăturat orașelor vecine, 
Kensington şi Chelsea, în desfășurarea unui serviciu educaţional comun.5* 

Cooperarea intercomunală este privită şi ca o soluţie de depăşire a 
problemelor legate de fragmentarea teritorială sau ca o alternativă la fuziunea 
colectivităților locale de dimensiuni mici. Pornind de la ideea că problema 
principală a structurilor fragmentate constă în lipsa furnizării unor servicii în 
colectivitățile locale mai mici, R. Hertzog menționează că dezvoltarea 
cooperării intercomunale poate fi considerată drept o alternativă viabilă pentru 
fuziunile teritoriale ale unor colectivităţi locale mici.’ Declaraţia finală a 
Conferinţei Internaţionale „Reforma de Descentralizare: de la strategie la 
acțiuni”, care și-a ţinut lucrările la Chişinău în noiembrie 2012, a remarcat 
imperios „necesitatea de a încuraja cooperarea intercomunitară în furnizarea 
de servicii publice locale, ca soluţie fezabilă şi eficientă pentru problema 
fragmentării excesive a administraţiei publice locale” .36 

În același timp, cooperarea intercomunală nu trebuie să fie tratată 
neapărat doar ca o alternativă la fuzionarea colectivităților locale, ci, mai 
degrabă, ca un element al unui proces de modernizare al puterii locale. 
Fuzionarea  colectivităţilor locale nu înseamnă neapărat renunțarea la 
cooperarea intercomunală, din contra, fuzionarea poate să ofere noi posibilități 
şi abordări pentru cooperare, inclusiv folosirea potenţialului neutilizat în 
beneficiul populaţiei locale. Cooperarea intercomunală poate fi realizată cu 
succes și atunci când este combinată cu o politică de consolidare a 
colectivităților locale. P. Swianiewicz nota că și în cazul în care sistemele 
administrative locale nu sunt fragmentate teritorial, autorităţile locale pot 
beneficia de furnizarea în comun a serviciilor publice." 


3 Local Government in Critical Times: Policies for Crisis, Recovery and a Sustainable Future. 
Council of Europe texts Edited by K. Davey. Strasbourg: Council of Europe, 2011, p. 68-69. 

35 Hertzog R. Inter-Municipal Cooperation: A Viable Alternative to Territorial Amalgamation? 
In: Territorial Consolidation Reforms in Europe, Budapest: LGI/OSI, 2010, p. 285-308. 

% Declaraţia finală a Conferinței Internaţionale „Reforma de Descentralizare: de la strategie 
la acţiuni”. http://serviciilocale.md/libview.php?l=ro&ide=57&id=188&t=/Stiri-Galerii-foto/ 
Noutati-pe-domenii/Descentralizare/Declaratia-finala-a-Conferintei-Internationale- 
Reforma-de-Descentralizare-de-la-strategie-la-actiuni (accesat la 12.10.2017). 

37 Swianiewicz P. Demanded but Difficult: Intermunicipal Cooperation in Central and Eastern 
Europe. In: Working Together. Intermunicipal Cooperation in Five Central European 
Countries. Ed. By P. Swianiewicz. Budapest: Open Society Foundations, 2011, p. 4. 

Pentru înţelegerea fenomenului este important de a elucida conținutul 
noțiunii examinate. În acest sens, cooperarea intercomunală reprezintă un 
acord de colaborare care depășește hotarele administrative ale colectivităților 
implicate în scopul obţinerii unor beneficii și se produce atunci când două sau 
mai multe autorităţi publice locale sunt de acord să conlucreze asupra oricăreia 
dintre sarcinile care le revin în scopul obţinerii beneficiilor reciproc avan- 
tajoase.*% Necesitatea unei astfel de iniţiative poate fi generată de constrângerile 
financiare și de capacitatea limitată a colectivităţilor locale mai mici de a presta 
eficient servicii publice care implică economii de scară sau generează 
externalităţi (educaţie, sănătate, alimentare cu apă, gestiunea deșeurilor, 
servicii de urgenţă, ordine publică, protecţia mediului, cultură, turism).% 

Potrivit unui studiu realizat în statele Europei Centrale și de Est, 
cooperarea intercomunală include următoarele componente esenţiale: 

- furnizarea în comun a serviciilor de către două sau mai multe 

autorități publice locale din ţară, care pot implica diferite funcții 
(servicii administrative, furnizarea de apă, transportul public), dar și 
activități comune în cadrul politicilor mai largi (promovarea 
dezvoltării economice locale), care ar putea fi un aranjament cu un 
singur sau cu mai multe scopuri; 

- cooperarea voluntară a autorităților publice locale (nu se referă la 
orice formă care este strict impusă de lege, deși legea poate uneori să 
stimuleze sau chiar să oblige autorităţile locale să caute soluţii de 
cooperare); 

- cooperarea nu este incidentală, are o anumită durată, fiind deseori un 
aranjament permanent cu o dată de încetare nespecificată; 

- cuprinde diverse forme legale de cooperare. În unele cazuri, aceasta 
poate include crearea unei noi entităţi juridice (de exemplu, o 
coproprietate între autoritățile locale implicate), în timp ce în altele 
aceasta poate lua o formă juridică mai puţin accentuată; 

- nu există transfer definitiv de sarcini sau competenţe locale; 
autoritățile locale păstrează, contrar consolidării, controlul asupra 
deciziilor şi serviciilor care rezultă din cooperare." 


38 Jackson J. et al. Cooperare intercomunitară: Ghidul autorităţilor publice locale. Chișinău: 
S.n., 2015, p. 10. 

% Prohnitchi V. Reorganizarea administrativ-teritorială: o componentă esenţială a unei 
descentralizări de succes în Republica Moldova. În: Guvernare şi democraţie, nr. 1, 2011, 
p. 47. 

4 Swianiewicz P. Op. cit., p. 3. 

Cooperarea intercomunală constituie rezultatul unei decizii deliberate a 
autorităților puterii locale implicate, asocierea fiind una cu caracter 
preponderent voluntar decât impusă de normele legale. Acordul de cooperare 
intercomunală variază în formă, domeniu și integrare: acesta este rezultat al 
inițiativei autorităților publice cu viziuni diverse și prezintă forme diferite prin 
natura lor intrinsecă. Tradițiile administrative naţionale, sistemele de 
guvernare, cultura politică și diferitele niveluri de autonomie locală din fiecare 
ţară presupun ca tentativa de elaborare a unei tipologii a cooperării 
intercomunale să constituie o sarcină periculoasă, dacă nu chiar imposibilă. 
Singurul lucru care se cunoaște despre cooperarea intercomunală este 
diversitatea formelor de manifestare, fiind mai diversificată decât guvernarea 
locală europeană, menţiona F. Teles.“! Cooperarea intercomunală poate să 
întrunească unul sau mai multe obiective, acestea determinându-i domeniile și 
substanţa, inclusiv forma de relaționare. Se cere de precizat că doar atribuțiile 
autorităților puterii locale pot fi obiect al cooperări intercomunale și, eventual, 
pot să fie delegate unor structuri intercomunale. Obiectivele cooperării 
determină atribuţiile entităților angajate în proces, fiind importantă, în ordinea 
reliefată de idei, delimitarea clară a competenţelor şi a atribuţiilor conferite, iar 
statutul lor trebuie să specifice foarte precis domeniile de competenţă.*? 

Cooperarea intercomunală este o modalitate de a eficientiza administrarea 
afacerilor publice locale prin raţionalizarea şi eficientizarea activităţii autorită- 
ților locale proxime. În favoarea unui regim de cooperare intercomunală, frec- 
vent, sunt aduse următoarele argumente: 

- este un remediu pentru autonomia financiară limitată a administraţiei 

publice locale și a capacităţii administrative scăzute; 

- permite păstrarea intactă a autonomiei locale, din perspectiva impozi- 
telor și a cheltuielilor bugetare; % 

- autorităţile locale, prin asociere, pot presta servicii pe care nu le pot 
oferi în mod singular; 

- pentru anumite servicii, autorităţile locale pot folosi împreună aceeaşi 
resursă de expertiză sau aceleaşi unităţi de deservire, fiind mai rentabil 
din punct de vedere al costurilor financiare; 

- contribuie la crearea unei pieţe de desfacere mai mari, mai atractivă 
pentru investiţii străine, atât publice, cât şi private; “ 


+! Teles F. Local Governance and Inter-municipal Cooperation. Basingstoke: Palgrave, 2016, p. 88-89. 
* Jackson J. et al. Op. cit., p. 92-93. 

8 Prohnitchi V. Op. cit., p. 48. 

# Jackson J. et al. Op. cit., p. 7-8. 

- contribuie la eficientizarea procesului de prestare a serviciilor publice; 

- reduce costul unitar al livrărilor de servicii prin „economiile de scară”; 

- compensează insuficienţa fondurilor disponibile autorităţilor puterii 
locale, lipsa unui personal specializat capabil să atragă finanţări, 
elimină probleme generate de condiţii de mediu şi răspunde condiţiilor 
impuse de programele operaţionale de dezvoltare regională; % 

- asigură realizarea „economiei de scop”, în special în statele din Europa 
Centrală şi de Est, unde cooperarea autorităților locale mici face posibilă 
furnizarea de servicii care ar putea rămâne nesoluţionate, chiar dacă se 
află pe o listă a serviciilor locale autorizate; 

- facilitează gestionarea comună a zonelor integrate funcțional, dar 
fragmentate din punct de vedere teritorial și al infrastructurii tehnice 
indivizibile; 

- asigură o vizibilitate mai bună pentru autoritățile puterii locale; 

- facilitează accesul la fondurile externe; 

- zonele de livrare a serviciilor sunt mai largi decât hotarele administrative; 4 

- permite compoziţia teritorială, dar în cadrul unui model juridic mai 
flexibil; 

- atenuează disparităţile economice și sociale existente în dezvoltarea 
colectivităților locale. 

Vom preciza că modalităţile concrete de realizare în practica a cooperării 
intercomunale sunt prevăzute în mai multe acte normative, atât internaţionale 
cât şi naţionale. Principiul autonomiei locale recunoscut de toate statele 
membre ale Consiliului Europei, prin semnarea şi ratificarea Cartei europene a 
autonomiei locale, a fundamentat existenţa autorităților locale și capacitatea lor 
de a se asocia în structuri de cooperare. Carta prevede în art. 10 dreptul de 
asociaţie a colectivităţilor locale: „colectivităţile locale au dreptul, în exerciţiul 
competenţelor de a coopera în cadrul legii, de a se asocia cu alte colectivități 
locale pentru realizarea unor sarcini de interes comun”. lar „dreptul 
colectivităţilor locale de a adera la o asociaţie pentru protecţia şi promovarea 
intereselor lor comune şi de a adera la o asociaţie internaţională de colectivităţi 
locale trebuie să fie recunoscut în fiecare stat”. Fiecare stat semnatar al Cartei își 
poate defini la nivel național modalităţile fie legislative, fie altele, pentru 
realizarea cooperării intermunicipale.“8 


43 Dezvoltarea regională. Chișinău: GIZ, 2014, p. 122-123. 

4% Swianiewicz P. Op. cit., p. 14-15. 

+7 Deffigier Cl. Op. cit., p. 84. 

48 Carta europeană a autonomiei locale. Raport explicativ. În: Monitorul Oficial Nr. 141 din 
22.11.2001. 

În acest sens vom nota că dreptul autorităţilor puterii locale de a se asocia 
şi de a coopera în prestarea serviciilor publice este prevăzut de mai multe acte 
normative ale R. Moldova. Legea nr. 436 din 28.12.2006 stabileşte în art. 14, 
aliniatul 1, litera j) competenţa consiliului local de a decide în condiţiile legii 
asocierea cu alte autorități locale, inclusiv din străinătate, pentru realizarea 
unor lucrări şi servicii de interes public, promovarea şi protejarea intereselor 
autorități locale, precum şi colaborarea cu agenţi economici şi asociaţii obşteşti 
din țară şi din străinătate în scopul realizării unor acţiuni sau lucrări de interes 
comun. În mod similar, art. 43, alin. (1), lit. t) din legea menţionată prevede 
dreptul consiliului raional de a decide asocierea cu alte autorități ale admi- 
nistraţiei publice locale în realizarea serviciilor publice locale. 

Legea nr. 435 din 28.12.2006 prevede în articolul 3, litera h) principiul parte- 
neriatului public-privat, public-public, public-civil, care presupune garantarea 
unor posibilităţi de cooperare între Guvern, autorităţile locale, sectorul privat 
şi societatea civilă. De asemenea, legea prevede în art.5 că autorităţile publice 
locale de nivelurile întâi şi doi, precum şi cele centrale pot coopera în condiţiile 
legii, pentru a asigura realizarea unor proiecte sau servicii publice care solicită 
eforturi comune ale acestor autorităţi prin intermediul unor acorduri semnate 
între părţi, care să conţină prevederi clare ale surselor de finanţare şi ale 
limitelor puterii de decizie pentru fiecare nivel de autoritate publică în parte. 

Legea nr. 1402 din 24.10.2002 stabileşte în art. 6, alin. (2), lit. f că unul din 
principiile care guvernează organizarea și administrarea serviciilor publice de 
gospodărie comunală ține de asocierea intercomunală și parteneriat, art. 14 
alin. (4) prevede că autorităţile administraţiei publice locale pot să adopte 
decizii în legătură cu asocierea serviciilor publice de gospodărie comunală în 
vederea realizării unor investiţii de interes comun din infrastructura tehnico- 
edilitară, precum şi în legătură cu participarea lor cu capital social sau cu 
bunuri la capitalul sau bunurile agenţilor economici pentru realizarea de 
lucrări şi furnizarea/prestarea de servicii publice de gospodărie comunală la 
nivel sau local, sau raional, după caz, pe bază de convenţii care prevăd şi 
resursele financiare constituite din contribuţiile autorităţilor publice locale 
(convențiile se încheie de către ordonatorii principali de credite, în baza man- 
datelor aprobate de fiecare consiliu local sau raional). În art. 13 Legea prevede 
că Guvernul asigură promovarea parteneriatului şi asocierii intercomunale 
pentru înfiinţarea şi exploatarea unor sisteme tehnico-edilitare zonale. 

Legea nr. 436 din 06.11.2003 stabileşte că, consiliul local stabileşte în 
Statutul localității condiţiile de cooperare cu alte autorităţi similare din ţară și 
din străinătate, modul de aderare la organismele naţionale sau internaţionale 
în vederea protecţiei şi promovării intereselor comune. 

Cu toate că în R. Moldova nu există vreo limitare legală privind parte- 
neriatele autorităţilor locale, specialiștii consideră că, legislația din domeniu 
„necesită completare şi adaptare”, iar pentru a încuraja cooperarea dintre 
colectivităţile locale, ar fi nevoie de a perfecționa cadrul legal, mai ales privind 
forma de asociere şi modul de gestiune ulterioară a serviciilor publice create. 
Totodată, trebuie promovată asocierea benevolă a colectivităților locale 
interesate de prestarea în comun a serviciilor publice.* 

Este de subliniat că una dintre cele mai importante provocări rezidă în 
identificarea formulei prin care cooperarea intercomunală să devină mai 
accesibilă, mai atractivă şi avantajoasă pentru a oferi servicii de o gamă mai 
largă și o calitate mai bună. În acest sens, acordul intercomunal de cooperare 
variază în formă, domeniu și nivel de integrare a colectivităţilor locale. În 
literatura de specialitate au fost elucidate cele mai răspândite forme ale 
cooperării intercomunale: a) cooperare informală, b) acord de cooperare 
(contract), c) entitate de drept public, d) instituţie de drept privat (agent 
economic), e) instituție publică cu un singur scop sau cu scopuri multiple, f) 
instituție publică teritorială integrată.% 

În tentativa de a identifica formele de cooperare intercomunală, este necesar 
să fie luate în considerare realităţile politice, economice, sociale, demografice și 
juridice ale Republica Moldova. În condiţiile reglementării legislative neclare și 
lacunare, proiectarea şi aplicarea unui sau câtorva modele de instituționalizare a 
cooperării intercomunale reprezintă un exercițiu care se bazează pe analiza și 
coroborarea mai multor acte normative. În condiţiile R. Moldova posibilităţile 
legale de cooperare intercomunală se rezumă la următoarele: 

1. Forme neinstituționalizate de cooperare (neformală sau pe baza acor- 
durilor, contractelor, fără crearea unei persoane juridice noi): 

- o formă neinstituționalizată reiese din posibilităţile oferite de articolul 

5 din Legea privind descentralizarea administrativă, care prevede că 
autorităţile publice locale de nivelurile întâi şi doi, precum şi cele 
centrale pot coopera, în condiţiile legii, pentru a asigura realizarea 
unor proiecte sau servicii publice care solicită eforturi comune ale 
acestor autorităţi; 

- altă formă neinstituționalizată de cooperare este contractul de socie- 
tate civilă, reglementat de articolele 1339-1354 al Codului civil. Prin 
contractul de societate civilă părţile la contract se obligă reciproc să 
urmărească în comun scopuri economice ori alte scopuri fără a 
constitui o persoană juridică, împărțind între ele foloasele şi pierderile. 


“ Rața Sv. Abordarea dezvoltării comunitare durabile prin prisma cooperării intercomunale. 
În: Administrarea Publică, 2015, nr. 1, p. 34-35. 
% Jackson J. et al. Op. cit., p. 96. 


209 


Reorganizarea teritorială a puterii locale — imperativ al modernizării R. Moldova 


2. Cooperare prin crearea unui operator comun (regional) cu capital 
integral public. 

Autoritățile puterii locale pot coopera prin fondarea în comun a unui opera- 
tor căruia îi vor delega gestionarea unui serviciu public şi infrastructura aferentă. 

3. Prestarea de servicii publice de către operatorul public al unei comune 
localităţilor din împrejurimi. 

4. Concesionarea serviciului public unui operator privat comun/sau parte- 
neriat public-privat.” 

Trebuie de avut în vedere faptul că pentru demararea cooperării interco- 
munale, sunt necesare anumite condiţii prealabile, cum ar fi: recunoaşterea 
problemelor comune, comunicarea eficientă între părţile interesate, deschi- 
derea spre cooperare, nivelul experienței şi managementul eficace la nivelul 
autorităţilor locale. Se impune, nu în ultimul rând, implicarea și participarea 
nemijlocită a locuitorilor în dezbaterile pe marginea identificării opţiunilor și 
modalităţilor de cooperare intercomunală, a beneficiilor și constrângerilor 
eventualei asocieri cu colectivităţile locale învecinate. Fără dezbaterea 
prealabilă cu locuitorii a tuturor acestor aspecte, eforturile autorităților locale 
nu vor avea suportul necesar în acțiunile preconizate. 

Este de precizat că relaţiile de cooperare intercomunală sunt un rezultat al 
influenţei mai multor factori, care pot favoriza sau pot împiedica colaborarea 
autorităților puterii locale. Acești factori sunt: 

- natura problemei. Problemele cu care se confruntă autoritățile locale sunt 
foarte complexe şi mult mai interdependente, eforturile și resursele 
comune sunt tratate ca modalitate de a răspunde acestor provocări; 

- istoricul colaborării anterioare. Calitatea, cantitatea și succesul interacți- 
unilor anterioare joacă un rol relevant în recunoaşterea oportunităţilor 
de a continua sau de a îmbunătăţi eforturile de consolidare a cooperării; 

- identitatea și contextul teritorial. Teritoriile definesc oportunităţile 
pentru colectivități de a se alătura unor obiective comune, întrucât 
geografia și identitatea teritorială pot oferi terenul pentru apariția 
unor probleme similare cu un număr mai mare de preocupări 
comune, în special în rândul comunelor vecine; 

- relații de putere echilibrate. Relaţiile de putere asimetrice între colectivi- 
tăţile locale care împărtășesc inițiative sau proiecte de colaborare pot 
împiedica pașii ulteriori; 


51 Beschieru I. Cooperarea inter-comunitară și regionalizarea serviciilor de alimentare cu apă 
şi de canalizare în Republica Moldova, Chiţinău: CALM, 2013, p. 8-12. 
52 Rața Sv. Op. cit., p. 34. 

contextul instituțional. Legea poate impune cooperarea sau constrânge 
decizia autorităţilor locale de a colabora, contextul de reglementare 
explică în parte stimulentele sau blocajele și natura multor relații de 
colaborare dintre colectivitățile locale. Prin urmare, mediului juridic îi 
revine un rol relevant în explicarea naturii și stimulentelor cooperării 
intercomunale; 

influență externă. Situaţiile neașteptate sau intervenţia terţilor în jocul 
de cooperare pot să funcționeze ca un declanșator și ca un „mecanism 
de legătură”. Agenţii externi, care acționează ca brokeri între 
instituţii, pot aduce cunoştinţele, resursele sau puterea necesare pen- 
tru a introduce oportunitatea de a colabora. (De exemplu, implicarea 
universităților în dezvoltarea regională); 

rezultate aşteptate. Cooperarea necesită eforturi semnificative şi, prin 
urmare, trebuie luate în considerare costurile tranzacţiilor prin acţiuni 
şi procese de gestionare întreprinse în timp şi prin efort. Atunci când 
recompensele și rezultatele cooperării depăşesc costurile și lipsesc 
alternative mai bune, se presupune că beneficiile anticipate vor 
contribui la explicarea intensificării acțiunilor; 

profilul autorității publice. Profilul este determinat de mai multe 
elemente, printre care un rol important revine dispunerii sau 
capacităţii instituționale de a colabora.” 


Nu putem exclude din analiză şi influenţa factorilor perturbatori ai 


cooperării intercomunale. Iniţierea unei anumite forme de cooperare dintre 


autorităţile locale este o dovadă că se caută soluții pentru problemele cu care se 


confruntă colectivităţile locale. Acest proces poate fi perturbat uneori de 


acțiunea unor factori, cum ar fi: 


teama de a pierde autonomia/atribuțiile. Cooperarea intercomunală 
implică asumarea de roluri și responsabilităţi, fapt care conduce la 
„eliminarea” unor atribuţii din competenţa exclusivă a colectivității 
locale.  Colectivitatea locală - participant influențează asupra 
procesului de luare a deciziilor, prin votul delegatului său, situație 
care nu conduce întotdeauna la soluţia dorită; 

teama de a pierde veniturile directe/finanțarea. Ca şi în exemplul de mai 
sus, poate exista o pierdere, dar nu a atribuţiilor, ci a surselor de 
finanţare, provenite din atribuţii, care sunt cheltuite pentru acoperirea 
necesităţilor comune; 


5 Teles F. Op. cit., p. 10-12. 

- absența relațiilor. Cooperarea intercomunală implică relaţii dintre 
colectivitățile locale proxime și practic este imposibil de a genera orice 
formă de parteneriat fără a stabili contacte și relaţii cu colectivitățile 
învecinate; 

- diferentele dintre colectivitățile locale. Parteneriatul dintre colectivitățile 
locale presupune prezența unor probleme similare. Însă în colectivită- 
tile locale neomogene, spectrul problemelor existente este neomogen, 
reducând din oportunitățile soluționării lor prin cooperare; 

- reticența față de creşterea costurilor şi a numărului personalului adminis- 
trativ. Formarea unei structuri noi implică o serie de probleme 
organizatorice şi proceduri birocratice și în cazul în care acest proces 
este îngreunat de procedurile birocratice, reticența de a se implica are 
un impact negativ asupra edificării structurilor intercomunale; 

- lipsa surselor financiare. Lipsa de finanţare a diferitelor atribuţii face 
dificilă realizarea lor, deoarece necesită identificare finanţării din alte 
surse; 

-  dezinteresul. Această atitudine față de cooperarea intercomunală este 
determinată în mare parte de lipsa de informaţii și, în consecință, 
scepticismul privind aplicarea: lipsa de interes face imposibilă 
stabilirea de contacte cu potenţiali parteneri; 

- nivelul scăzut al culturii de cooperare. Unii funcţionari din cadrul autori- 
tăților puterii locale și o parte a populaţiei împărtășesc convingerea că 
problemele locale constituie prerogativa deplină și exclusivă a 
propriei administrații locale, nimeni, în afară de autorităţile locale, nu 
le poate soluţiona; 5 

- costurile politice ale cooperării. Viziunile politice diferite/divergente ale 
funcţionarilor din autorităţile puterii locale pot influența substanţial 
sau chiar periclita cooperarea intercomunală; 

- procesul lent de luare a deciziilor. Complexitatea procedurilor şi forme- 
lor organizatorico-juridice ale cooperării intercomunitare, implicarea 
mai multor actori în procesul decizional deseori se soldează cu 


întârzierea adoptării deciziilor; 5% 


54 AriBa30B A. MexMyHHITUNa ABHOE COTPyAHUIECTBO. AADTePHaTWBH5IE IIyTU Pa3BuTuA // 
Aenenrpaausanua B AeiicrBuu: nATb rpumepos n3 crpan CHI. Knes: Mexaynapoanuii 
IJeHTp nepcreKruBHUx uccaeaoBanuii, 2007, c. 52-53. 

% Jackson J. et al. Op. cit., p. 8. 

- deficitul democratic. Implicarea în procesul de cooperare intercomunală 
a mai multor actori instituționali, depăşirea hotarelor administrative 
în furnizarea serviciilor publice efectiv poate slăbi controlul democra- 
tic asupra decidenţilor locali și să afecteze transparenţa decizională. 
Dezvoltarea societăţii civile pentru a contribui la consolidarea contro- 
lul democratic este o necesitate imperioasă pentru ca cooperarea 
intercomunală să-și producă efectele scontate.” 

În concluzie, cooperarea intercomunală rămâne o problemă mereu 
actuală, fiind discutată în spațiul românesc de la începutul secolului XX şi până 
în zilele noastre. Astfel, abordând problema beneficiilor de pe urma cooperării 
intercomunale, P. Negulescu în „Tratat de drept administrativ român” a 
explicat cooperarea intercomunală în felul următor: „... se poate întâmpla ca 
mai multe comune să aibă asupra unor chestiuni interese identice. În asemenea 
caz fiecare din aceste comune nu ar putea avea mijloace suficiente proprii 
pentru satisfacerea acestor interese, pe când unindu-se mai multe comune, 
mijloacele pecuniare fiind mai însemnate, asemenea lucrări ar fi posibile. S-ar 
putea crea pentru satisfacerea unor asemenea interese intercomunale o noua 
persoană morală administrativă, sindicatul de comune, pentru construirea, 
întreținerea unor drumuri vicinale, pentru facerea unor şcoli profesionale de 
interes local, şi pentru alte trebuinţe locale”.5 

C. Cooperarea transfrontalieră a colectivităţilor locale fiind prin caracte- 
rul său mecanism eficient de colaborare externă a colectivităţilor locale, se 
materializează prin structuri teritoriale formate în scopul intensificării relaţiilor 
interregionale şi transfrontaliere, urmărind edificarea unui spaţiu coerent de 
dezvoltare economică şi socială, ştiinţifică şi culturală. Colaborarea la nivelul 
transfrontalier se manifestă prin stabilirea raporturilor directe între regiunile şi 
colectivitățile teritoriale locale aflate de ambele părți ale frontierelor de stat, în 
virtutea competenţei autorităţilor puterii locale, potrivit legislaţiei naționale. 

Vom menţiona lapidar că la nivel european, cadrul normativ de referință 
pentru cooperarea transfrontalieră a colectivităţilor locale este determinat 
expres de următoarele documente: Carta europeană a autonomiei locale, Convenția- 
cadru europeană asupra cooperării transfrontaliere între colectivitățile sau autoritățile 
locale, semnata la Madrid în data de 21 mai 1980, si Protocolul aditional al 
Convenţiei-cadru europene privind cooperarea transfrontaliera a colectivităților sau 
autorităților teritoriale din 9 noiembrie 1995 de la Strasbourg. 


5 Swianiewicz P. Op. cit., p. 8-10. 
5 Negulescu P. Tratat de drept administrativ român. București: Tip. Gutenberg, 1903-1904, 
p. 136. 

Potrivit stipulărilor din Convenţția-Cadru Europeană asupra cooperării trans- 
frontaliere a colectivităților sau autoritaților teritoriale din 21 mai 1980, ratificată de 
Republica Moldova la 24 septembrie 1999 cooperarea transfrontalieră a 
colectivităților locale prezintă „orice concertare a acţiunilor care vizează întărirea 
şi dezvoltarea raporturilor de vecinătate între colectivităţile sau autorităţile 
teritoriale care depind de două sau mai multe Părţi Contractante, precum şi 
încheierea de acorduri şi de aranjamente utile în acest scop” (art. 2).5 Cooperarea 
transfrontalieră implică cooperarea bi-, tri- sau multilaterală între autorităţile 
puterilor locale şi regionale (subiecţii semi-publici şi privaţi pot fi, de asemenea, 
implicaţi în acest context) care operează în zone geografice învecinate.” 

Astfel, în statele din Europa Occidentală capacitatea autorităţilor puterii 
locale de a desfăşura activităţi externe este reglementată, mai mult sau mai 
puţin detaliat prin acte normative interne, care rezultă din îndelungata practică 
administrativă. Constituţiile nu consacră în mod expres această posibilitate, 
însă principiul autonomiei locale fiind înscris în legile fundamentale ale 
statelor, este în prezent interpretat de doctrină, dar şi de autorităţile publice, ca 
incluzând în mod obligatoriu dimensiunea supra-frontalieră. 

Referitor la R. Moldova, activităţile de cooperare transfrontalieră sunt 
susținute de o serie de acorduri şi protocoale trilaterale şi bilaterale încheiate 
între R. Moldova, România şi Ucraina, precum şi acorduri bilaterale încheiate 
între autorităţile locale din R. Moldova, Ucraina şi România. Însă până în 
prezent nu este adoptat un act normativ naţional care ar reglementa, în mod 
expres, relaţiile transfrontaliere ale autorităţilor publice. Legea nr. 436-XVI din 
28.12.2006 atribuie consiliilor locale dreptul de a decide, în condiţiile legii: 

a) asocierea cu alte autorităţi ale administraţiei publice locale, inclusiv din 
străinătate, pentru realizarea lucrărilor şi a serviciilor de interes public, 
promovarea şi protejarea intereselor autorităţilor administraţiei publice locale, 
colaborarea cu agenţi economici şi asociaţii obşteşti din țară şi din străinătate în 
scopul realizării unor acţiuni sau lucrări de interes comun; 

b) stabilirea de legături de colaborare, cooperare, inclusiv transfrontalieră, 
şi de înfrățire cu localităţi din străinătate (art. 14, pct. 2, lit. j, k). Potrivit 
prevederilor art. 19, pct. 4 al Legii, asocierea cu alte consilii, instituţii publice 


58 Hotărârea Parlamentului Republicii Moldova, privind ratificarea Convenţiei-Cadru Europene 
asupra cooperării transfrontaliere a colectivităţilor sau autorităţilor teritoriale din 21.05.1980 
nr. 596-XIV din 24.09.99. 

5 Saca V., Dandiş N. Corelaţia cooperării transfrontaliere cu procesul de integrare europeană: 
abordări conceptuale. În: Revista de Filozofie, Sociologie şi Ştiinţe Politice, nr. 2, 2010, p. 
168-169. 

din ţară sau din străinătate se adoptă cu votul majorităţii consilierilor aleşi. Și 
Consiliile raionale, conform art. 43, pct.1, lit. t, al Legii citate, pot decide, în con- 
diţiile legii, asocierea cu alte autorităţi ale administraţiei publice locale, inclusiv 
cooperarea transfrontalieră, pentru realizarea unor lucrări şi servicii de interes 
public, promovarea şi protejarea intereselor autorităţilor administraţiei publice 
locale, precum şi colaborarea cu agenţi economici şi asociaţii obşteşti din ţară şi 
din străinătate, în scopul realizării unor acţiuni sau lucrări de interes comun. 

Un rol substanţial în definirea principiilor şi obiectivelor strategice ale 
cooperării transfrontaliere a avut Concepția cooperării transfrontaliere a Republicii 
Moldova pentru anii 2004-2006, adoptată la 29.09.2004, care a recomandat 
adeziunea la principiile de bază ale cooperării transfrontaliere a localităţilor/ 
colectivităţilor de frontieră elaborate de Asociaţia Europeană a Regiunilor 
Frontaliere (AEBR) şi promovate de Comisia Europeană. Au fost stabilite, de 
asemenea, priorităţile de bază în implementarea cooperării transfrontaliere şi 
criteriile ce urmau a fi respectate la realizarea acestor priorităţi și obiective. Cu 
toate acestea, Concepția a avut un caracter singular deoarece guvernările 
ulterioare n-au continuat această modalitate de a stabili priorități pe termen 
scurt privind cooperarea transfrontalieră. 

R. Moldova se învecinează doar cu două state - România şi Ucraina cu 
care are frontieră de cca 684 de km şi respectiv 1222 de km.“ Declarându-și 
independența, Republica Moldova a stabilit relaţii de parteneriat şi cooperare 
atât la nivel central, cât şi la nivel local prin intensificarea colaborării 
colectivităţilor locale cu entităţile locale și regionale similare din ţările vecine — 
România şi Ucraina. Autorităţile locale și regionale din R. Moldova, după cum 
se menţiona în Avizul Comitetului Regiunilor din 06 octombrie 2010, în 
comparaţie cu alte ţări membre ale Parteneriatului Estic, dispun de avantaje 
competitive în relaţia cu Uniunea Europeană, în virtutea vecinătăţii nemijlocite 
şi a dimensiunilor teritoriului naţional, făcând toate autorităţile locale și 
regionale ca să fie eligibile pentru implementarea proiectelor susţinute de 
parteneriate transfrontaliere. 

Cooperarea transfrontalieră în cadrul euroregiunilor ar putea oferi raioa- 
nelor din R. Moldova următoarele oportunități: 

- crearea unui spaţiu informaţional comun privind potenţialul econo- 

mic şi oportunităţile de afaceri în cadrul euroregiunilor; 

- constituirea unor structuri comune privind facilitarea cooperării economi- 

ce, coordonarea certificării mărfurilor, dezvoltarea piețelor de desfacere a 
produselor, valorificarea şi dezvoltarea potenţialului economic existent; 


% Dandiş N., Saca V. Republica Moldova între cadrul normativ naţional şi cel european 
privind cooperarea transfrontalieră. În: Moldoscopie, nr. 2, 2010, p. 84. 

- dezvoltarea infrastructurii care să asigure eficient facilitarea trecerii 
frontierelor şi accesul la comunicațiile de transport internaţional auto, 
feroviar, fluvial şi maritim; 

- elaborarea unei strategii comune de dezvoltare a turismului, folosind 
potenţialul turistic al euroregiunilor; 

- dezvoltarea cooperării în domeniul cercetare-dezvoltare, a relaţiilor 
de colaborare dintre instituţiile de învăţământ, intensificarea schim- 
bului de studenţi şi cadre didactice din euroregiuni; 

- crearea centrelor comune de instruire, recalificare şi angajare a forţei de 
muncă, organizarea schimbului de informaţii în cadrul euroregiunilor; 

- organizarea festivalurilor, expozițiilor, târgurilor culturale, competi- 
ţiilor sportive regionale; 

- coordonarea programelor de protecţie a mediului ambiant, realizarea 
în comun a proiectelor şi monitorizarea în comun a factorilor de 
poluare din regiuni. 

Relaţii de colaborare între regiunile frontaliere ale R. Moldova, României 
şi Ucrainei au fost stabilite încă la mijlocul anilor '80, însă, practic, au avut un 
caracter mai mult formal. După 1989, acestea s-au intensificat, dar erau stopate 
de lipsa clarităţii în relaţiile interstatale dintre părţi. Prin Tratatul de bază 
româno-ucrainean la 2 iunie 1997, au fost puse bazele unei cooperări strânse în 
diferite domenii, inclusiv cooperarea transfrontalieră. În conformitate cu art. 8 
al Tratatului, părţile se angajau să sprijine cooperarea între unităţile adminis- 
trativ-teritoriale din regiunile de frontieră şi se preconiza, de asemenea, crearea 
euroregiunilor „Prutul de Sus” şi „Dunărea de Jos” la care puteau să participe 
colectivităţi teritoriale locale din R. Moldova.“ Iniţiativa de instituţionalizare a 
cooperării transfrontaliere între R. Moldova, România şi Ucraina a fost lansată 
de Preşedintele României la începutul anului 1997, aceasta fiind materializată 
puţin mai târziu, în cadrul summit-ului de la Ismail din 3-4 iulie 1997, prin 
semnarea de către Preşedinţii R. Moldova, României şi Ucrainei a „Declaraţiei 
privind cooperarea transfrontalieră” şi, la nivel guvernamental, a protocolului 
de colaborare trilaterală. 

Graţie avantajelor economice oferite de cooperarea transfrontalieră, 
participarea R. Moldova în cadrul euroregiunilor ar trebui să prezinte interes. 
Colectivităţile locale din România şi Ucraina posedă un potenţial economic 
mult mai mare în comparaţie cu raioanele din R. Moldova. Totodată, interesul 


6! Roşcovan M. Cooperarea transfrontalieră a R. Moldova cu România şi Ucraina. 
www.ipp.md/public/files/Publicatii/2003/iulie/Pr-Roscovan.doc (accesat la 20.03.2017). 

vădit al R. Moldova în aprofundarea relaţiilor de cooperare transfrontalieră a 
fost în permanenţă eclipsat de o pasivitate pronunţată atât la nivel central, cât 
şi la cel local. Pasivitatea părţii moldoveneşti în lansarea şi realizarea 
activităților de cooperare transfrontalieră este cauzată de mai mulţi factori. 
Astfel, în R. Moldova nu funcţionează o structură guvernamentală care să pro- 
moveze politica de cooperare transfrontalieră şi să sprijine eficient interesele 
euroregiunilor în structurile centrale de stat. Sistemul autorităţilor publice locale 
constituite după contrareforma din anul 2003 au redus foarte mult capacitatea 
destul de joasă în promovarea unor politici de cooperare de sine stătător. 
Participarea părţii moldoveneşti în cadrul euroregiunilor poartă mai mult un 
caracter inerţial, fiind impulsionată preponderent de relaţiile româno-ucrainene. 
Atât la nivel central, cât şi la nivel local practic nu există strategii de integrare 
regională sau planuri de acţiuni concrete care să valorifice beneficiile cooperării 
transfrontaliere pentru colectivitățile locale. Altă cauză ţine de insuficienţa 
resurselor financiare din bugetele locale pentru finanţarea activităţilor de 
cooperare, accesul şi posibilităţile reduse la sursele financiare externe.*? 

Cu toate că aproximativ 70% din teritoriu şi 80% din populaţia R. Moldova 
participă la activităţi transfrontaliere în cadrul euroregiunilor, revenirea la 
raioane care a avut loc urmare a contrareformei din 2003 a periclitat şi 
cooperarea transfrontalieră în cadrul euroregiunilor. Au devenit lipsite de sens 
acordurile încheiate de autorităţile judeţene cu parteneri transfrontalieri, fiincă, 
reiterăm, fiecare judeţ a fost fracţionat în 2-5 raioane. Din cauza eterogenității şi 
pluralităţii subiecţilor de dialog, s-a făcut foarte dificilă cooperarea 
transfrontalieră în cadrul euroregiunilor „Dunărea de Jos”, „Siret-Prut-Nistru” 
şi „Prutul Superior”, la care R. Moldova este parte. Dacă până în mai 2003 
teritoriul R. Moldova din cadrul Euroregiunii „Siret-Prut-Nistru” cuprindea 5 
judeţe-membre, (Chişinău, Lăpuşna, Orhei, Soroca şi Ungheni), după 2003 
acestea au devenit 18 raioane, în sens de 18 parteneri transfrontalieri cu viziuni 
diverse asupra opţiunilor şi modalităţilor de cooperare. Teritoriul României, 
parte componentă la aceeaşi euroregiune este comparabil cu cel al R. Moldova, 
dar include doar trei județe (laşi, Neamţ şi Vaslui). 

În general, cooperarea transfrontalieră a colectivităţilor locale din R. 
Moldova în cadrul euroregiunilor se caracterizează prin următoarele particu- 
larităţi: a) procesul de creare a euroregiunilor a fost inițiat nu de structurile și 
autorităţile publice locale, ci de sus, de la conducerea de vârf a ţărilor 


2 Roşca P., Galben I., Costache L. Euroregiunile şi cooperarea transfrontalieră în ţările 
Uniunii Europene. În: Studii economice, nr. 3-4, 2008, p. 14. 

implicate; b) în cadrul euroregiunilor sunt incluse zone transfrontaliere care 
întrunesc în cadrul lor reprezentanţi ai minorităților etnice, conaționalii cărora 
constituie națiuni titulare în statul-partener; c) dacă în UE, euroregiunile, de 
regulă, sunt create în zonele situate până la 10-15 kilometri adâncime de la 
hotar, în cazul euroregiunilor din care face parte R. Moldova spaţiul respectiv 
este mult mai mare; d) dacă în ţările UE obiectivul principal al Euroregiunilor 
create este de a contribui la dezvoltarea economică a colectivităţilor teritoriale 
implicate, în cazul R. Moldova obiectivele sun mai ample, acoperind nu doar 
domeniul economic, dar şi alte domenii: naţional, cultural, social, psihologic și 
financiar; e) în acelaşi timp, direcţiile de colaborare stabilite în documentele 
euroregiunilor sunt prea generale; f) raioanele participante la cooperarea 
transfrontalieră sunt neproporțional de mici; g) teritoriile incluse în 
euroregiuni nu sunt cele mai dezvoltate, având și acelaşi profil economic; h) 
lipsa experienţei cu privire la implementarea cooperări transfrontaliere, 
experienţa socialistă anterioară de punere în aplicare a unei astfel de cooperări 
fiind puţin folositoare; © i) proiectele realizate în cadrul euroregiunilor sunt 
planificate și implementate la nivelul autorităţilor publice, în timp ce 
organizaţiile neguvernamentale şi reprezentanții mediului de afaceri nu sunt 
atrași în activităţile entităţilor de cooperare transfrontalieră.*+ 

O problemă importantă care necesită mai multă atenţie rezidă în elabora- 
rea unui set comun de norme vizând administrarea, finanțarea şi monitori- 
zarea implementării proiectelor de cooperare transfrontalieră. România, fiind 
partenerul principal al R. Moldova în domeniul cooperării transfrontaliere, 
oferă deopotrivă exemple de bune practici, dar și lecţii de învăţat, important 
este ca să fie însușite. În România, misiunea de a sprijini iniţiativele şi acţiunile 
colectivităţilor locale din zonele de frontieră, de a gestiona eficient programele 
şi proiectele de cooperare transfrontalieră revine Birourilor Regionale de 
Cooperare Transfrontalieră (BRCT): BRCT sunt structuri formate prin asocierea 
Agenţiilor pentru Dezvoltare Regională localizate în apropierea zonelor de 
graniță. Spre deosebire de alte multe asocieri în vederea creării unei structuri 
neguvernamentale, asocierea Agenţiilor pentru Dezvoltare Regională este una 


6 Blajko VI. Colaborarea internaţională în Euroregiunea „Prutul de Sus”: probleme, 
perspective. În: Idei și valori perene în științele socio-umane. Studii și cercetări. Tomul 
XIII. Cluj-Napoca: Editura Argonaut, 2008, p. 241-242; 

Mormmara B. PecrryGauka Moaaosa n eBpoperuonsi // Moldoscopie (Probleme de analiză 
politică), nr. 2, 2000, p. 72-74. 

6 DaaxKko B. TpancrpaHuaHoe COTPyAHH4eCTBO KAK MEXaHU3M eBPOHHTerparuu CTpan (Ha 
rpumepe espopernonos „Bepxuună Ilpyr” u „Huxruă /lynaă” PecryGauku Moaaosa). 
În: Revista de Filosofie, Sociologie și Ştiinţe Politice, nr. 2, 2017, p. 55. 

oarecum indusă sau chiar impusă, iar argumentul justificator invocat pentru 
crearea BRCT îl constituie transformările înregistrate la nivelul Uniunii 
Europene, care au impus reconsiderarea importanţei cooperării transfrontaliere 
şi definirea unui nou concept de susținere a dezvoltării zonelor de graniță. În 
procesul de negociere a capitolului 21 „Politica regională şi coordonarea 
instrumentelor structurale” din acquis-ul comunitar România s-a angajat să 
creeze până la sfârşitul anului 2004 birouri regionale pentru cooperare 
transfrontalieră, astfel încât acestea să devină funcţionale până la sfârşitul 
semestrului I al anului 2005. Ordonanţa de urgenţă nr. 111 din 16 noiembrie 2004 
a modificat şi a completat Legea nr. 315/2004 privind dezvoltarea regională în 
România, lege prin care Agenţiile de dezvoltare regională din regiunile de dez- 
voltare, care au în componenţa lor judeţe situate de-a lungul frontierei comune, 
se pot asocia, formând birouri regionale pentru cooperare transfrontalieră, în 
scopul asigurării managementului administrativ, financiar şi tehnic al programe- 
lor de cooperare transfrontalieră.“ Este lesne de observat, din textele reglemen- 
tărilor, caracterul limitativ şi cu dedicație al asocierii: s-au constituit 5 BRCT — 
la Iaşi, Suceava, Timişoara, Oradea şi Călăraşi, prin asocierea Agenţiilor de 
Dezvoltare Regională din zonele de frontieră comună, BRCT devenind orga- 
nisme cu personalitate juridică, neguvernamentale, nonprofit şi apolitice, care 
funcţionează în domeniul dezvoltării regionale şi al cooperării transfrontaliere. 

Aflându-se la intersecția dintre lumea asociativă și birocraţia guverna- 
mentală, BRCT au fost într-o măsură afectate de fenomenul izomorfismului 
instituțional: practicile curente de activitate se rezumă strict la sarcinile 
delegate, fără a suplimenta oferta guvernamentală cu servicii de calitate sau 
alte tipuri de servicii. Capacitatea acestor structuri de a-şi îndeplini, prin 
mecanisme de „soft transfer” (stiluri, moduri de a acţiona, valori) misiunea 
fundamentală, este relativ redusă. Dependenţa financiară de bugetele de 
asistență tehnică, angajări, activități strict procedurale, limitează capacitatea 
birourilor de a se angaja în schimbări eficiente și oportune. Pentru depășirea 
acestei situaţii a fost necesar de a delimita activitatea de management de 
activitatea de promovare a programelor de cooperare transfrontalieră.% 

Am reliefat experienţa instituțională a României în domeniul cooperării 
transfrontaliere în scopul cunoașterii şi identificării bunelor practici pentru a 


Legea nr. 315/2004 privind dezvoltarea regională în România. Publicată în Monitorul 
Oficial al României, Partea I, nr.577 din 29.06.2004, art. 8. 

Cornea S., Cornea V. The institutional isomorphism of the Regional Bureaus for Cross- 
border Cooperation in Romania. In: Cross-Border Journal of International Studies, nr. 1 
(2), 2017, p. 21-34. 

contribui la amplificarea participării unor colectivităţi teritoriale interesate în 
acest proces foarte important de colaborare pe coordonata sus elucidată. Am 
determinat că și la acest capitol avem numeroase restanţe, iar remedierea lor va 
fi în măsură să impulsioneze cooperarea pe coordonata transfrontalieră. 

În concluzie constatăm că, de fapt, colectivităţile locale din R. Moldova nu 
valorifică pe deplin oportunităţile oferite de colaborarea transfrontalieră în 
cadrul euroregiunilor. Exprimăm convingerea că amalgamarea colectivităţilor 
locale de nivelul doi ar constitui o premisă pentru fortificarea potenţialului lor 
și le-ar înlesni implicarea în proiecte transfrontaliere cu  colectivităţile 
teritoriale similare din România și din Ucraina. Colaborarea colectivităţilor 
locale din R. Moldova în cadrul euroregiunilor ar facilita accesul la surse 
externe de finanţare şi ar contribui, astfel, la dezvoltarea locală. 

Cu titlu de remarcă finală menţionăm că o colectivitate teritorială locală 
poate fi mică în unele privințe și mare în altele. Astfel, dimensiunea unei 
colectivități locale poate fi, de exemplu, satisfăcătoare din punctul de vedere al 
gradului de participare al populaţiei în viața publică, dar nesatisfăcătoare 
privind furnizarea de servicii sau disponibilitatea anumitor servicii. Coope- 
rarea intercomunală și cooperarea transfrontalieră permit remedierea unor 
deficiențe în organizarea teritorială a puterii publice locale fără a schimba 
radical dimensiunea teritorială a colectivităţilor locale de ambele niveluri. 


4.2. Condiţiile realizării reformei organizării teritoriale 
a puterii locale 


Practica vieţii sociale a demonstrat că organizarea teritorială eficientă a 
puterii publice locale are o contribuţie esenţială la dezvoltarea statului 
contemporan şi trebuie realizată în perspectiva dezvoltării de ansamblu a 
societăţii, sarcinilor şi atribuţiilor care vor reveni sistemului autorităților 
publice în viitor. Reforma organizării teritoriale a puterii publice locale trebuie 
să răspundă unui obiectiv dublu: aspirațiilor europene ale R. Moldova şi 
necesităţii edificării unui sistem de exercitare a puterii publice democratic, bine 
dimensionat şi structurat, suplu şi performant, care să asigure oferirea 
serviciilor de calitate cetăţenilor. Reforma nu trebuie tratată ca pe un scop în 
sine, ca o acţiune singulară, ci este necesar să fie o parte integrantă a unui efort 
continuu şi complex de reformare a statului. Accentul reformei nu ar trebui să 
fie pus preponderent pe stabilirea numărului și dimensiunilor colectivităților 
locale sau celor intermediare, ci se impune instituționalizarea unei structuri 
teritoriale a puterii publice funcţională, capabilă să răspundă contextului actual 
dominat de provocările cu care se confruntă R. Moldova. 

La realizarea reformei organizării teritoriale a puterii locale, evaluarea 
rezultatelor, elaborarea politicilor, acţiunilor, strategiilor, tacticilor și mecanis- 
melor de perfecționare, drept punct de plecare servesc principiile sale funda- 
mentale, altfel spus, soarta reformei va depinde de principiile care vor fi puse la 
baza efectuării ei. În scopul realizării cu succes a reformei organizării teritoriale a 
puterii publice locale recomandăm respectarea următoarelor principii: 

- reforma trebuie să fie realizată în contextul respectării și protejării 

drepturilor și libertăţilor cetățenilor; 

- reforma trebuie realizată prin metode democratice, cu implicarea obli- 
gatorie a autorităţilor puterii locale şi a populaţiei în procesul de pregă- 
tire, furnizarea de informaţii ample referitor la schimbările preconizate 
şi exercitarea unor activități de explicare a necesităţii și a avantajelor 
reformei, aplicarea critică a experienţei altor țări în acest domeniu; 

- reforma trebuie realizată în complex, ca parte a unei reforme adminis- 
trative cuprinzătoare, consolidând sistemul finanțelor publice locale, 
perfecționarea legislaţiei, clarificarea problemelor privind delimitarea 
proprietăţilor publice la nivel intermediar și local; 

- reforma trebuie realizată în baza unei justificări teoretice consistente, 
materializate într-un concept aprobat de către autorităţile competente. 
În acest scop trebuie folosite rezultatele obţinute în urma efectuării 
cercetărilor științifice ample şi analizei experienței acumulate în 
implementarea reformelor precedente; 

- justificarea legală pentru reformă trebuie să fie dată de un act norma- 
tiv care să conţină prevederile esențiale privind procesul de reformă; 

- crearea în procesul de reformă a două tipuri de colectivităţi teritoriale 
subnaționale: 

a) colectivitățile teritoriale locale (de nivelul I) — comunele, 
b) colectivităţile teritoriale intermediare (de nivelul II) — județele; 

- separarea clară a funcţiilor politice de cele administrative. Definirea 
rolului, atribuţiilor şi a relaţiilor între instituţiile autorităţilor publice 
de diferite niveluri. Responsabilităţile autorităţilor publice locale și 
intermediare trebuie să fie clar delimitate și să nu se dubleze; 

- asigurarea adoptării deciziilor de autorităţile cele mai apropiate de 
cetățeni și transparenţei decizionale în autorităţile publice locale; 

- garantarea autonomiei decizionale a autorităților publice locale și 
intermediare; 

- informatizarea sistemului de exercitare a puterii publice locale și sim- 
plificarea procedurilor administrative. 

În opinia noastră, reforma organizării teritoriale a puterii locale ar trebui 
să se concentreze asupra următoarelor obiective principale: 

a) crearea unor colectivități locale de ambele niveluri viabile, capabile să 
îndeplinească într-un mod eficient și cu resurse minime funcţiile de 
autoadministrare şi de furnizare a serviciilor în funcţie de nevoile și interesele 
populaţiei locale; 

b) aprofundarea procesului de descentralizare a puterii publice, sporirea 
rolului şi a influenţei autorităților puterii locale în administrarea afacerilor 
publice, diversificarea eficace a mijloacelor de acțiune privind protecția 
intereselor populaţiei; 

c) concentrarea resurselor materiale și financiare pentru exercitarea 
raţională și eficientă a funcţiilor puterii locale, reducerea graduală a subven- 
țiilor, fortificarea capacității de autofinanţare a colectivităţilor locale; 

d) fortificarea capacităţii colectivităților locale de gestionare a taxelor și 
impozitelor locale, stabilirea cuantumului în limite prevăzute de lege, acumula- 
rea resurselor financiare proporționale cu responsabilităţile și funcţiile atribuite; 

e) constituirea unor colectivități locale cu capacități reale de asigurare a 
dezvoltării locale în conformitate cu interesele populaţiei, formarea unui 
mediu propice pentru atragerea de investiţii, schimbarea structurii economice 
şi intensificarea activităţii antreprenoriale; 

f) promovarea consolidării colectivităţilor locale care întrunesc conexiuni 
culturale, istorice şi a căror populație este implicată în activități economice 
comune, oferirea oportunităţilor pentru autorităţile locale de a planifica şi a pune 
în aplicare proiecte comune de dezvoltare a infrastructurii reciproc avantajoase; 

g) respectarea deplină a intereselor locuitorilor în activitatea autorităţilor 
publice locale ce ţin de satisfacerea necesităților sale vitale și în menţinerea 
particularităților vieţii locale; 

h) asigurarea participării locuitorilor în administrarea treburilor publice 
locale, implicând potenţialul lor creativ în dezvoltarea economică, socială și 
culturală a colectivităților locale; 

i) sporirea capacităţii politicienilor locali de punere în aplicare a propriilor 
proiecte și de a acţiona în interesul populaţiei locale, creşterea responsabilității 
lor pentru îndeplinirea sarcinilor legal atribuite; 

j) formarea unor colectivități locale viabile, capabile să-și constituie auto- 
rități publice locale deliberative şi executive, să asigure continuitatea activității 
acestora şi să îmbunătăţească calitatea serviciilor publice furnizate populației; 

k) formarea colectivităților locale capabile a fi parteneri egali în coope- 
rarea transfrontalieră și în relaţiile cu entităţi similare din alte state; 

l) armonizarea eficientă a interesele autorităţilor publice locale și autorită- 
ţilor publice statale în materie de soluționare a problemelor de importanță 
locală şi furnizarea unor servicii publice de înaltă calitate; 

m) punerea în aplicare a principiului dezvoltării echitabile a colectivită- 
ţilor locale, reducerea decalajelor destul de mari de venit pe cap de locuitor, 
eliminarea cauzelor finanțării inechitabile a colectivităţilor locale; 

n) acordarea colectivităţilor locale a oportunității de gestionare a taxelor şi 
impozitelor locale și de a stabilirii mărimea lor în limitele admise de lege, prin 
încurajarea activității economice la nivel local şi prin transmiterea terenurilor și 
proprietăţii statului în proprietatea colectivităţilor teritoriale intermediare şi 
locale. 

Reforma organizării teritoriale a puterii publice locale poate fi realizată nu- 
mai în cazul în care există o viziune de ansamblu clară privind viitorul societății, 
o pregătire minuțioasă, termeni reali de realizare și transparenţa procesului de 
realizare. Reforma în sine nu va schimba lucrurile, de aceea ea trebuie să fie 
încadrată într-un context general de reforme politice, economice, sociale. 

Pentru a realiza cu succes reforma organizării teritoriale a puterii locale, 
este importantă asigurarea prealabilă a interdependenței mai multor condiţii 
esenţiale, cum ar fi: 

- Pregătirea temeinică a reformei. Reforma trebuie iniţiată atunci când există 
toate premisele necesare pentru succesul ei, fiind necesară o temeinică 
pregătire în baza unor criterii clar stabilite şi asigurării tuturor condiţiilor 
corespunzătoare economice, politice şi sociale care să conducă la stabilirea 
momentului optim al punerii ei în practică; graba, insuficienta pregătire 
organizatorică, materială şi financiară, poate să o compromită sau poate 
conduce la consecințe greu de prevăzut.” 

Complexitatea fenomenului determină şi modalităţile de realizare a 
procesului de reformare, fiind caracteristice pe de o parte, diversitatea, 
pluridimensionalitatea şi interdependenţa factorilor politici, economici şi 
sociali, pe de alta, influenţa vădită a unor factori subiectivi, care se manifestă 
preponderent prin activitatea personalului din autoritățile publice, îndeosebi a 
factorilor de decizie. Pentru realizarea cu succes a reformei este necesară o 
bună pregătire organizaţională. Este raţional de a forma un centru unic 
ştiințifico-metodic şi organizaţional, centru care se va ocupa de soluţionarea 


6€ Preda M. Criteriile ce trebuie avute în vedere pentru îmbunătăţirea organizării admi- 
nistrative a teritoriului României. În: Dreptul, nr. 8, 1995, p. 43. 

6 Sîmboteanu A. Reforma Administraţiei Publice în Republica Moldova. Chişinău: Museum, 
2001, p. 59. 

tuturor problemelor legate de reformă. Credem că ar fi utilă crearea unei baze 
de date care ar conţine informaţii ample referitor la colectivitățile locale și 
intermediare din R. Moldova. 

- Ajustarea abordărilor conceptuale la realitățile de dezvoltare a societății 
democratice. Cu certitudine, va fi foarte complicat de a reforma organizarea 
teritorială a puterii locale fără a ajusta abordările conceptuale la noile realităţi 
de dezvoltare a societăţii. Reforma trebuie să ţintească în viitor, pentru această 
este necesar de a identifica noi abordări conceptuale a fenomenului și de a fi 
atraşi specialişti şi experți din diferite domenii — drept, istorie, ştiinţe politice, 
ştiinţa administraţiei, geografie, economie, sociologie, demografie. Sunt 
necesare investigaţii serioase pe teren, proiecte noi de cercetare din domeniile 
menționate. La elaborarea conceptului reformei ar trebui de atras institutele de 
cercetare, catedrele și departamentele de profil ale universităţilor, care ar oferi 
soluţii pe domeniile lor de specializare și expertizare. 

Pentru ca o reformă să fie realizată cu succes, se cere de clarificat şi de 
definit clar noţiunile și sintagmele, ambiguitatea abordărilor teoretice produce 
interpretări legislative și ideatice neclare, contradictorii. Pentru aceasta este 
necesar de clarificat în cadrul forurilor ştiinţifice, cu participare largă, abordările 
teoretice și conceptuale pe subiecte stabilite clar şi relevante pentru realizarea cu 
succes a reformei. Eşecul unor reforme administrative se explică şi prin faptul că 
deseori acestea nu se bazează pe un studiu aprofundat şi, mai ales, nu ţin seama 
de dezvoltarea pe termen lung a fenomenelor și proceselor, deşi necesitatea 
studierii acestor procese decurge din chiar rolul oricărei administrații moderne, 
de instrument chemat să regleze ritmul, proporţiile şi orientările dezvoltării 
social-economice, de forţă motrice a schimbărilor ce se impun.“ 

Realizarea cu succes a reformei organizării teritoriale a puterii publice 
locale solicită în mod imperios clarificarea teoretică, în primul rând, a sensului 
noţiunii „reformă”. După amploarea schimbărilor pe care le produce ar trebui 
să se facă distincţie între „reorganizare”, ce presupune doar o ameliorare 
parţială, la nivelul unei instituţii, a unor sectoare, sau a unor sectoare similare 
ale mai multor instituţii, si „reformă” care are un cadru mult mai larg vizând 
chiar ansamblul vieţii sociale sau cel puţin a uneia din dimensiunile sale. Prin 
urmare, denumim „reformă” schimbările de anvergură la nivelul organizării 
teritoriale a puterii publice locale, a structurilor și autorităților publice locale, a 
proceselor de autoadministrare. 


© Apostol D. Probleme actuale ale descentralizării administrative (II). În: Studii de drept 
românesc, nr. 1, 1993, p. 43. 

J.S. Quah defineşte reforma administrativă ca pe o „... încercare deliberată 
de a schimba ambele: a) structura şi procedurile birocraţiei publice (de 
exemplu, reorganizarea sau aspectul instituțional) şi b) atitudinea şi compor- 
tamentul birocraţiei publice implicate (de exemplu, aspectul atitudinal), în 
scopul de a promova eficienţa organizaţională şi a atinge obiectivele naţionale 
de dezvoltare”. V. Cușnir și A. Stratan acreditează ideea că reforma 
organizării teritoriale a puterii publice urmează să se bazeze pe trei piloni: 1) 
furnizarea serviciilor publice de calitate, 2) promovarea dezvoltării social- 
economice în teritoriu, 3) extinderea participării în procesul decizional la nivel 
local.” O reformă, potrivit opiniilor lui Cr. Pollitt și G.Bouckaert trebuie să 
cuprindă, în mod necesar, următoarele elemente: a) o realitate care trebuie 
reformată ca punct de plecare, b) o stare nouă care trebuie realizată ca ţintă şi 
de ajuns și c) mijloacele potrivite pentru această realizare.” B.G. Peters susţine 
că există patru categorii de conţinuturi de bază ale reformei administrative: 
bugetul, structurile, procedurile şi relaţiile între funcţionarii publici 
permanenţi şi liderii politici.”* Potrivit supoziţiilor lui G.E. Caiden, reformele 
administrative care s-au desfășurat în lume pot fi categorisite în cinci tipuri: 
privatizare şi  co-producţie, debirocratizare, reorganizare, eficientizarea 
managementului public şi optimizarea finanţelor.7* Sub anumite aspecte, 
menționa D. Apostol, strategia şi teoria reformelor administrative prezintă un 
caracter universal, concluziile fiind valabile pentru toate ţările; alteori ele sunt 
particulare unor state, sau grupuri de state ce prezintă un cadru politic şi 
social-economic asemănător. Fiecare stat cunoscând experiența pozitivă, în 
materie, a altor state, trebuie să selecteze ceea ce este în acord cu realităţile deja 
existente care să conducă la rezultate favorabile; ar fi greşit să se adopte 
indistinct modele străine care nu-şi găsesc justificare în raport cu realităţile 
proprii.” 


7 Quah J.S. Administrative Reform: A Conceptual Analysis. In: Philippine Journal of Public 
Administration, Vol. 20, No. 1, 1976, p. 58. 

71 Cuşnir V., Stratan A. Reforma administrativ-teritorială în Republica Moldova: De la 
constrângeri la prerogative. http://agora.md/analize/103/reforma-administrativ-terito 
riala-in-republica-moldova-de-la-constrangeri-la-prerogative (accesat la 17.10.2017). 

72 Pollitt Cr., Bouckaert G. Reforma managementului public. Chişinău: Epigraf, 2004, p. 79-80. 

75 Peters B. G. Government Reform and Reorganization in an Era of Retrenchment and 
Conviction Politics. In: Farazmand Ali (ed.) Handbook of Comparative and Development 
Public Administration. New York: Marcel Dekker, 2001, p. 673-676. 

74 Caiden G.E. Administrative Reform. In: Farazmand Ali (ed.) Handbook of Comparative 
and Development Public Administration. New York: Marcel Dekker, 2001, p. 655-664. 

75 Apostol D. Op. cit., p. 44-45. 

De remarcat că în condiţiile R. Moldova, după cum am mai menţionat, 
termenul „reformă” este folosit oarecum neadecvat realităților naționale, 
deoarece presupune doar unele modificări a situaţiei existente. Dacă ar fi să 
definim în termeni realiști ceea ce ar trebui întreprins în condiţiile R. Moldova 
şi care s-ar încadra în noțiunea „reformă” ar fi următorul conţinut: 
„transformarea radicală a organizării teritoriale a puterii publice locale potrivit 
cu necesitățile societății democratice contemporane”, deoarece, în mare parte, a 
fost menţinut mecanismul de distribuire a puterii publice în raport cu teritoriul 
moştenit de la sistemul sovietic hipercentralizat. 

- Elaborarea concepției reformei. Decizia cu privire la realizarea reformei 
trebuie să fie anticipată de o analiză ştiinţifică profundă care ar permite 
evitarea consecinţele negative ale unei astfel de schimbări radicale. În acest 
sens de idei, este necesar de a elabora o concepţie foarte clară a reformei, care 
să cuprindă fundamentele teoretice, organizaționale şi instituționale; să stabi- 
lească obiectivele şi finalităţile. Din punct de vedere conceptual, reforma trebuie 
să fie îndreptată spre sporirea eficienței puterii publice locale, amplificarea 
cointeresării populaţiei de a participa la viața publică locală și a încrederii 
locuitorilor în capacitatea autorităților puterii locale de a soluţiona problemele 
lor vitale. La elaborarea concepției reformei trebuie trebuie luate în considerare 
studiile şi proiecte de cercetare care cuprind realizările cele mai importante şi 
recente din diferite ramuri ale ştiinţei, cum ar fi știința politică, ştiinţa adminis- 
traţiei, drept constituţional, drept administrativ, economie regională, socio- 
logie, geografie economică, demografie, istorie. Reforma nu poate fi lansată 
fără un monitoring riguros al condiţiilor naturale, geografice, demografice, 
economice şi sociale existente; la stabilirea dimensiunilor teritoriale ale 
colectivităţilor locale și intermediare trebuie să fie luaţi în considerare toţi 
parametrii, nu doar numărul populaţiei şi suprafaţa stabilite în mod voluntar. 

Concepţia reformei organizării teritoriale a puterii publice locale în R. 
Moldova poate fi elaborată, adoptată și realizată dacă este asigurat un consens 
politic între principalii actori. 

- Estimarea costurilor reformei. Pregătirea şi gestionarea procesului de 
realizare a reformei trebuie să includă estimarea corectă a costurilor, bugetării 
şi justificării financiare a schimbărilor propuse: fără un buget adecvat, orice 
acţiune de reformă este pasibilă de a rămâne doar un nou truc propagandistic 
supus eșecului.” Soluţia privind stabilirea sursei de finanţare a reformei a fost 


7 Munteanu Ig. Analiza funcţională a puterilor locale: metodă și concept. Chișinău: TISH, 
2004, p. 54. 

clarificată de Curtea Constituţională, care, supunând interpretării dispoziţiile 
art. 131, alin. 4 din Constituţie, s-a pronunţat în sensul că problema stabilirii 
sursei de finanţare a cheltuielilor necesare pentru implementarea reformei 
administraţiei publice locale ţine de competenţa Parlamentului, urmând a fi 
soluţionată prin modificarea legii bugetare anuale.” 

- Luarea în considerare a implicațiilor sociale ale reformei. În procesul de 
elaborare a concepției reformei nu pot fi neglijate costurile sociale, materiale, 
financiare şi de altă natură, pe termen scurt, mediu său lung, pe care aceste 
acţiuni le presupun şi cărora societatea trebuie să le facă faţă. Este necesar ca în 
adoptarea unor soluţii concrete să nu se ignore implicaţiile şi efectele sociale şi, 
implicit, costurile, care se ascund în spatele unor acțiuni. Între acestea pot fi 
numite: a) necesitatea ca limita teritorială a colectivităților locale de ambele 
niveluri să se suprapună cu limita proprietăţii persoanelor asupra terenurilor, 
b) evitarea dispersării informaţiilor şi documentelor la un număr prea mare de 
autorităţi, cu efecte negative în păstrarea corectă şi gestionarea datelor, c) 
necesitatea organizării de noi alegeri locale, pentru ca colectivităţile locale nou 
create să-şi desemneze propriile autorităţi publice.78 

- Elaborarea strategiei de realizare a reformei. Realizarea reformei poate 
începe numai după adoptarea unei strategii naţionale clare și coerente de 
realizare. În scopul elaborării strategiei este indispensabil să fie realizate 
următoarele sarcini: a) analiza necesităţilor şi problemelor cu care se confruntă 
colectivitățile locale, b) elaborarea planului de acţiuni cu indicarea cheltuielilor 
necesare pentru realizarea loc, c) coordonarea activităţilor actorilor implicați în 
implementarea reformei și d) monitorizarea şi evaluarea acţiunilor realizate. 

Un calendar al procesului de reformă trebuie să includă câteva etape, care 
ar avea obiective imediate, pe termen scurt, pe termen mediu și pe termen 
lung.” Stabilirea priorităţilor strategice ale reformei pentru fiecare etapă este o 
activitate foarte importantă pentru finalizarea ei cu succes. 

- Elaborarea cadrului normativ al reformei. Succesul reformei reclamă direct 
de a formula foarte clar și deschis problema, de a obține conştientizarea, la cele 
mai înalte structuri decizionale, a necesității realizării reformei, presupunând, 
în esență, reforma complexă a organizării teritoriale a puterii publice la toate 


77 Hotărârea Curţii Constituţionale nr. 13 din 14.03.2002 cu privire la controlul constituţiona- 
lităţii unor prevederi din Legea nr. 781-XV din 28.12.2001 „Pentru modificarea şi 
completarea Legii nr. 186-XIV din 6.11.1998 „Privind administraţia publică locală”. 

78 Preda M. Op. cit., p. 44-45. 

7? Popa V. Regândirea procesului de reformă al administrației publice locale în Moldova 
prin politici publice și acțiuni participative. Chișinău: TISH, 2003, p. 22. 

nivelurile, ordine care solicită modificări ale sistemului normativ şi, nu este 
exclus, în textul constituțional. Principalul element de reper, atunci când se 
iniţiază discuţii privind reforma organizării teritoriale a puterii locale, evident, 
trebuie să fie Constituţia, care prevede că R. Moldova este un stat unitar. 

Incontestabil este că reforma organizării teritoriale a puterii locale nu 
constă numai în modificarea legilor, ci, mai ales, în schimbarea mentalităţii şi a 
metodelor de exercitare a politicilor de dezvoltare locală și de soluţionare a 
problemelor colectivităţilor locale. După starea de lucruri existentă în R. 
Moldova putem constata că adoptarea legilor necesare pentru reformă și imple- 
mentarea lor sunt două realități paralele: eforturile legislative nu sunt sufi- 
ciente pentru ca o colectivitate locală să devină viabilă fără existenţa simultană 
a unor condiţii social-economice și politico-administrative corespunzătoare. 

- Managementul eficient al realizării reformei. În procesul de implementare a 
reformei poate apărea riscul aglomerării cu sarcini cotidiene, rămânând astfel 
puţin timp pentru a căuta noi soluţii la disfuncţionalităţile apărute. În 
consecință, pentru ca reforma să aibă succes este util ca un număr mare de 
grupuri ţintă (în particular, persoane cheie de la nivelurile de conducere și de 
decizie) să-şi exprime sprijinul şi angajamentul în recunoașterea necesității 
schimbărilor și în implementarea acestor schimbări.% 

- Crearea sentimentului de oportunitate și urgență în aplicarea reformei. Lipsa 
unor stimulente, hiperpolitizarea problemelor vieții reale ale populaţiei sunt 
motive plauzibile, nu numai pentru a justifica nevoia de reformă, dar, de 
asemenea, pentru a aprofunda așa-numita „stare de urgență”, care este o 
condiție prealabilă pentru orice tip de schimbare. Crearea unui sentiment al 
necesității urgente este o prioritate pentru orice reformă, acesta nu trebuie 
tratat neapărat ca fiind un procedeu de a induce frica, ci ca un pas necesar 
pentru sensibilizarea cetățenilor, care trebuie să înțeleagă că situația actuală 
este mai periculoasă decât tranziția spre necunoscut. Potrivit opiniei lui J.P. 
Kotter, jumătate din încercările de schimbare suferă eșec anume la această 
etapă. Studiile sale sugerează că pentru a se realiza și finaliza cu succes e 
necesar ca 75% din părțile interesate trebuie să conștientizeze necesitatea 
realizării urgente a reformei.&! 


8 Profiroiu M. et. al. Reforma administraţiei publice în contextul integrării europene. 
http://beta.ier.ro/documente/studiideimpactPaisIll_ro/Pais3_studiu_3_ro.pdf (accesat la 
14.01.2017). 

81 Kotter J.P. Leading Change. Why transformation efforts fail. In: Harvard Business Review, 
January 2007, p. 97-98. 

- Convingerea populaţiei de necesitatea reformei. Una din cele mai dificile 
probleme constă în a convinge populaţia de necesitatea reformei. Problema 
poate fi rezolvată printr-o campanie de informare şi comunicare în care să fie 
prezentate argumente credibile privind necesitatea reformei. Populaţia trebuie 
să simtă indispensabilitatea implicării în soluționarea problemelor locale şi să 
aibă certitudinea că problemele sale vitale vor fi rezolvate. 

Comunicarea şi explicarea necesităţii reformei este foarte importantă dacă 
se doreşte a fi implementată și nu doar de a puncta realizarea unei componente 
a programului de guvernare sau o promisiune electorală. Ar trebui, în primul 
rând, de a scoate în evidenţă cheltuielile financiare exagerate de întreţinere a 
aparatului administrativ (banii respectivi ar putea fi repartizaţi pentru 
infrastructură). Implicarea în campania de informare a cât mai mulţi actori 
sociali (şcoala, biserica, autorităţile locale, ONG) şi persoanele notorii din 
localităţi este oportună, un rol esenţial în această campanie ar trebui să revină 
mass-mediei, în mod special - televiziunile, deoarece au o popularitate mare 
printre cetăţenii R. Moldova, dar şi mass-mediei locale. 

Este necesar de a lua în considerare și pregătirea psihologică a populaţiei 
pentru schimbările care vor avea loc, urmărindu-se asigurarea sprijinului 
acordat reformatorilor. Anume din aceste considerente reforma trebuie să fie 
precedată de munca asiduă de explicare a logicii şi beneficiilor, proiectele de 
reformă ar trebui discutate pe larg cu populaţia, cu reprezentanţii societăţii 
civile şi ale autorităţilor publice. Activitatea de promovare a reformei ar trebui 
să includă, nu în ultimul rând, sistemul educațional — instituţii preuniversitare, 
şcoli profesionale, universităţi. În acest scop ar putea fi folosite tehnologiile 
moderne, prin crearea unei platforme on-line de discuţii cu privire la diverse 
aspecte ale reformei. 

Pentru a asigura publicitatea necesară procedurilor de consultare a opiniei 
populaţiei trebuie de realizat următoarele activități: informarea publicului cu 
privire la reforma preconizată, crearea unui mecanism instituțional de 
cooperare între autoritățile locale și populaţie, analiza organizării teritoriale a 
puterii publice existente și prezentarea populaţiei a principalelor rezultate și 
concluzii ale analizei desfășurate, studierea preliminară a opiniei publice 
referitor la problema preconizatelor schimbări, pregătirea proiectelor de decizii 
şi prezentarea lor, studierea opiniei publice privind conţinutul soluţiilor 
propuse, luarea deciziilor pe baza rezultatelor consultării, informarea 
populaţiei referitor la deciziile luate. 

În același timp, analizând reformele care au avut loc în Slovacia, J. Nemec 
menţiona că acestea se caracterizează prin faptul că nu au avut la bază discuţii 

publice de proporţii. Programele și proiectele au fost adoptate de un mic grup 
de reprezentanţi ai partidului de guvernământ şi de birocraţia guvernamentală 
politizată. Spre exemplu, în cadrul discuţiilor publice care au urmat ulterior 
publicării proiectului de lege privind reforma organizării teritoriale a puterii 
publice nu au fost analizate nici costurile şi beneficiile şi nici necesitatea 
schimbărilor preconizate. În cea mai mare parte s-a discutat atribuirea localită- 
ţilor la unităţile administrative de nivel superior. Această situaţie, consideră J. 
Nemec, este o ilustrație a comportamentului electoratului în societăţile aflate în 
tranziţie, determinat de nivelul insuficient de pregătire şi insuficienţa 
experienţei de a controla acţiunile politicienilor şi a birocraţiei. 

Pentru realizarea cu succes a reformei este nevoie de a obţine un consens 
în plan politic şi social în ceea ce priveşte cerinţele necesare procesului de 
reformă, prin diseminarea pe scară largă a informaţiilor privind reforma şi 
încurajarea participării cetăţenilor. Doar atunci când majoritatea absolută a 
populaţiei, de la elita politică până la cetăţenii simpli vor înțelege necesitatea 
reformelor, doar atunci putem avea certitudinea că rezistenţa la schimbare va fi 
una minimă. 

- Implicarea autorităţilor puterii locale în pregătirea și realizarea 
reformei. Un rol important în pregătirea şi implementarea reformei revine, în 
opinia noastră, autorităţilor puterii locale. Gradul de reprezentativitate este 
mare datorită faptului că acestea cunosc cel mai bine doleanțele populaţiei 
locale şi problemele la nivel local, anume din aceste considerente poziția 
autorităţilor puterii locale de ambele niveluri trebuie luată în considerare în 
procesul de elaborare a strategiei de reformă. 

- Evitarea schimbărilor voluntariste. În condiţiile R. Moldova nu este 
recomandat de a întreprinde schimbări radicale în perioade scurte de timp, 
limitele de acţiune fiind determinate de condiţiile politice, economice, sociale, 
legale, culturale, psihologice și de mentalitate. 

Din perspectiva evitării schimbărilor voluntariste ar trebui de luat în 
considerare principiul: dacă ceva merge bine şi se poate continua fără a 
schimba, atunci nu trebuie de schimbat. Reforma de dragul reformei implică 
costuri materiale, financiare şi sociale considerabile, care, în condiţiile R. 
Moldova, reprezintă un lux nepermis. Ar fi bine, unde este posibil, să fie 
menținute, în limita posibilităţilor, hotarele și sistemul de comunicaţii existent, 


8 Nemec J. New Territorial and Administrative Structure of the Slovak Republic. In: 
Developing organizations and changing, attitudes: public administration in Central and 
Eastern Europe: proceedings from the Fourth Annual Conference held in Tirana, March 
28-30, 1996 / Ed. by J. Jabes. Bratislava: NISPAcee, 1997, p. 157-158. 

fiind important ca „decupajul” teritorial să corespundă cât de mult posibil cu 
modelul existent în conștiința publică până la reformă. Crearea hotarelor 
administrative artificiale, chiar dacă se dovedesc a fi logice din punct de vedere 
tehnic, dar fără a lua în considerare tradiţiile și particularităţile în materie de 
tradiţii istorice şi culturale, vor fi respinse de către populaţie sau vor afecta 
negativ stabilitatea socială. În același timp, dacă reforma va fi orientată doar 
spre redimensionarea teritorială cosmetică a sistemului actual al puterii publice 
locale, aceasta nu poate contribui la o schimbare de fond. Multe opinii şi 
viziuni pornesc de la realităţile existente şi insistă preponderent asupra 
perfecţionării modelului. În această situaţie, perfecționarea nu ar însemna 
altceva decât menţinerea sistemului neperformant. Reforma nu ar trebui să se 
concentreze numai pe aspectele de suprafaţă sau de formă, ci, în mod special, 
pe conţinutul funcţionării puterii publice atât la nivel statal, cât şi la nivel 
subnaţional. Nu în ultimul rând, orice reforme pot fi eficiente doar atunci când 
sunt realizate prin mijloace democratice și în interesul beneficiarului ei direct — 
colectivităţile teritoriale subnaţionale de ambele niveluri. 

Pentru implementarea reformelor este relevantă problema frecvenţei 
schimbărilor, în sensul de menţinere a echilibrului între necesitatea de a adapta 
administraţia la noile condiţii de activitate şi fenomenele negative care 
însoțesc, de regulă, orice inovaţie. 

- Monitorizarea şi evaluarea progresului reformei. Monitorizarea şi evaluarea 
progresului acțiunilor întreprinse trebuie să constituie un element esenţial al 
realizării reformei. Amplitudinea shimbărilor, impune crearea unui grup 
profesional şi autonom de „auditori” ai reformei, cu sarcina să monitorizeze 
sistematic progresele înregistrate şi să recomande ajustări necesare la strategie, 
planuri de acţiuni şi proceduri. 

Respectarea condiţiilor enumerate este în măsură să asigure realizarea 
promtă şi cu rezultate fezabile acţiunile preconizate în procesul demarării și 
desfășurării reformei organizării teritoriale a puterii locale din R. Moldova. 

Nu mai puţin important pentru implementarea reformei este identificarea 
potenţialelor obstacole și anticiparea consecinţelor negative. Având în vedere 
situaţia concretă din R. Moldova, realizarea cu succes a reformei ar putea fi 
periclitată de următorii factori, atât obiectivi cât şi subiectivi: 

- Complexitatea schimbărilor preconizate, amploarea lor, ar putea influen- 
ţa negativ procesul de implementare a reformei. Imposibilitatea instituțională a 


8 Apostol D. Op. cit., p. 44. 
s Munteanu Ig. Op. cit., p. 54. 

echipei de implementare a reformei de a monitoriza permanent și de a controla 
eficient modalităţile şi respectarea strictă a etapelor şi a planului calendaristic 
de desfășurare ar putea frâna ritmurile de realizare a reformei. 

- Contextul politic, economic și social nefavorabil existent în parte sau care 
ar putea să apară pe parcursul realizării, reprezintă un impediment în procesul 
de reformă. Politica dintr-o anumită ţară, a menţionat P. Negulescu, este 
influenţată uneori de mentalitatea specială a unei clase sociale, alteori este 
determinată de spiritul, de caracterul poporului, sau de spiritul timpului adică 
spiritul unei epoci. Apariţia unor probleme stringente, de o importanţă vitală 
deosebită sau de forță majoră ar putea sustrage atenţia, dar și resursele de la 
realizarea reformei. 

- Nu mai puţin importantă este existenţa sau lipsa voinţei politice pentru 
realizarea reformei. Partidele de stânga nu vor vota o reformă care va anula 
rezultatele contrareformei din 2003, acestea vor insista acerb și impropriu 
referitor la factori neimportanţi, cum ar fi denumirea colectivităţilor teritoriale 
intermediare, pentru a evita schimbările esențiale. Neacceptarea reformei, în 
special, a reducerii numărului colectivităților locale de nivelul doi, de către 
fracţiunile parlamentare de stânga, ar putea face imposibilă amendarea 
Constituţiei. Partidele politice aflate la guvernare, la rândul lor, au temeri că 
ar putea pierde pârghiile de influenţă la nivel local, atât prin mecanismele 
financiare, cât și prin persoanele promovate în funcţii pe criterii politice. În 
acest sens vom reaminti că un factor motivant pentru mobilizarea forțelor la 
nivel local de către PCRM în cadrul alegerilor parlamentare din anul 2001 a 
fost promisiunea de a realiza o contrareformă și de a le oferi posturi celor care 
le-au pierdut în rezultatul reformei din 1998. Nu este întâmplător că actuala 
guvernare a început procesul de reformare a sistemului administrativ cu 
administrația centrală și ezită în realizarea reformei puterii locale, inclusiv a 
organizării ei teritoriale. 

- Reforma reprezintă prin natura sa o problemă de interes naţional, 
aceasta nu poate să se transforme în nici o împrejurare în capital politic şi, cu 
atât mai mult, în capital electoral pentru formațiunile politice. Este necesar să 
se realizeze un deplin consens social (nu numai politic) privind reforma, care 
să-şi găsească apoi expresia juridică într-o lege şi apoi în măsuri de aplicare a 


& Negulescu P. Curs de politică administrativă. Fascicola 1-a. Bucureşti, 1938, p. 69. 

8 Cuşnir V., Stratan A. Reforma administrativ-teritorială în Republica Moldova: De la con- 
strângeri la prerogative. http://agora.md/analize/103/reforma-administrativ-teritoriala-in- 
republica-moldova-de-la-constrangeri-la-prerogative (accesat la 17.10.2017). 


232 


4. Opţiuni privind reformarea sistemului organizării teritoriale a puterii locale 


acesteia, la care să fie angrenaţi toţi factorii şi mai ales comunitățile locale, 
beneficiarii acestor transformări.S 

- Prestaţia actorilor implicaţi, politicienii și funcționarii publici de diferite 
niveluri care deţin roluri şi funcții în administrarea treburilor publice pot să 
tergiverseze desfăşurarea procesului de reformă. 

- Un factor care trebuie să fie luat în calcul ține de incapacitatea (sau 
ezitarea) funcționarilor din cadrul autorităţilor publice raionale de a schimba 
radical sistemul existent, incapacitatea (sau ezitarea) autorităţilor puterii locale 
de a accepta și de a contribui la implementarea reformei. Lipsa sau insuficiența 
cadrelor calificate, capabile să accepte schimbările produse ar putea influența, 
de asemenea, rezultatele reformei. 

- Un mare obstacol care poate să se afle în calea implementării reformei 
pot fi presupusele consecințe politice ale micșorării numărului de persoane cu 
funcţii elective în cadrul autorităţilor publice intermediare și locale. Actualele 
consilii locale oferă poziţii politice şi roluri de conducere pentru aproximativ 
12 mii de reprezentanţi, aleși în marea lor majoritate în bază apartenenţei 
partinice. O consolidare rațională a colectivităţilor locale va reduce substanţial 
funcţiile elective, având drept consecință micșorarea substanţială a numărului 
de funcţii politice şi posturi de influenţă oferite elitelor politice locale.s În acest 
sens, nu este de neglijat rezistenţa la schimbare a funcţionarilor publici raionali 
şi locali care vor fi supuși riscului de a-și pierde locurile de muncă. 

- Un impediment în calea reformei poate fi sentimentul de neîncredere şi 
respingere în faza iniţială a implementării sistemului nou şi nemulțumirea 
populaţiei față de schimbările produse sau preconizate. L. Balcerowicz, 
analizând perioada tranziției postcomuniste poloneze, afirma: „chiar și cele 
mai de succes reforme produc, în mod inevitabil, nemulțumire. Cu toate 
acestea, reformele lente sau lipsa lor totală, în mod obligatoriu produc chiar o 
mai mare insatisfacţie”.% În scopul evitării nemulțumirilor față de reformele 
demarate, este foarte important de a convinge populaţia de necesitatea acestor 
reforme, fiind esenţial ca în rezultat să crească nivelul participării cetăţenilor în 
viaţa publică. În caz contrar, ar putea se va repeta situaţia din anul 2001: 
deficitul de comunicare la realizarea reformei din 1998 a determinat insuccesul 
ei și a deschis un câmp larg de manipulare pentru PCRM, favorizând accede- 
rea lui spectaculoasă la putere. 


87 Preda M. Op. cit., p. 44-45. 

8 Ionescu A., Drezgic S., Rusu lu. Opțiunile pentru reorganizarea structurii administrativ- 
teritoriale în Republica Moldova. Chișinău: PNUD, 2015, p. 62-63. 

83 Balcerowicz L. Post-Communist Transition: Some Lessons. London: The Institute of 
Economic Affairs, 2002, p. 53-54. 

- Gradul scăzut de implicare a populaţiei în desfășurarea reformei poate 
împiedica realizarea schimbărilor în limitele de timp stabilite şi în volumul 
planificat. Spre exemplu: sărăcia impune ca populaţia să se axeze pe soluțio- 
narea problemelor curente privind supraviețuirea şi nicidecum pe schimbările 
care le-ar îmbunătăţi viaţa, dar într-o perioadă de timp mai îndelungată. 
Nivelul redus de participare a cetăţenilor poate fi determinat și de procesele 
emigraţioniste, în rezultatul cărora populaţia activă a părăsit locul de trai 
permanent. 

- O dificultate majoră în realizarea reformei ar putea fi „patriotismul 
local”, care se manifestă prin înrădăcinarea în conştiinţa oamenilor a ideii că 
păstrarea identităţii și prosperarea localităţii lor de baștină poate fi asigurată 
doar în cazul în care funcționează sau va fi instituită o primărie. 

- Un impediment esenţial în înfăptuirea reformei ar putea constitui 
supraestimarea eforturilor legislative în realizarea reformelor. Experienţa 
demonstrează, menţiona V. Popa, că guvernanţii înțeleg sensul reformei în 
sistemul administrării publice numai prin adoptarea unor noi acte normative, 
prin înlocuirea acelor „învechite”, în opinia lor, sau prin amendarea acestora în 
funcţie de gusturile juridice ale consultanţilor de care dispun.” 

- Deoarece realizarea unei reforme necesită cheltuieli considerabile, 
insuficiența mijloacelor financiare pentru susținerea procesului de reformă ar 
putea fi o mare problemă. În cazul R. Moldova finanţarea unei astfel de 
reforme depinde de partenerii de dezvoltare, care pot condiţiona acordarea 
împrumuturilor de respectarea unor cerințe sau stabili termene pentru 
implementarea ei. 

Procesul de reformare a sistemului organizării teritoriale a puterii publice 
locale este unul cu caracter continuu, deoarece evoluţiile care au loc în societate 
se produc cu o intensitate sporită şi autorităţile publice, pentru a face față 
cerințelor, trebuie permanent să se adapteze noilor condiţii, realități şi 
necesităţi sociale. În discursul său ţinut în şedinţa Adunării Deputaţilor din 9 
iunie 1917, N. lorga subliniază că reformele de anvergură „sunt chestiuni care 
rămân întotdeauna deschise în mijlocul unui popor la care fiecare generație 
contribuie, măcar prin măsurile care deschid drum liber dezvoltării prin sine a 
lucrurilor”. În aceeași ordine de idei T.M. Horvath afirmă că „reforma 
administrației publice locale este o parte esenţială a transformării sistemelor 


% Popa V. Regândirea procesului de reformă al administraţiei publice locale în Moldova 
prin politici publice și acţiuni participative. Chișinău: TISH, 2003, p. 5. 

” Iorga N. Discursul ţinut la discuţia reformelor, în şedinţa Adunării Deputaţilor de la 9 
iunie. laşi: Tipografia „Progresul“, 1917, p. 18. 


234 


4. Opţiuni privind reformarea sistemului organizării teritoriale a puterii locale 


politice, un element important al schimbării politice, o condiţie şi un contri- 
buitor la dezvoltarea economică” .? Astfel abordată, reforma trebuie să fie o 
parte componentă a unui întreg mecanism reformator, necesar pentru schim- 
barea fundamentală a sistemului existent. Totodată, reforma nu trebuie tratată 
ca o alternativă a reformei fiscale, nici a celei judiciare sau a oricărei alta. 

În ultimă instanţă, deciziile privind constituirea modelului optim al 
organizării teritoriale a puterii locale le adoptă decidenţii politici, „în mâinile 
cărora se află concentrată influența politică și puterea decizională”. 
Dificultatea acestui exercițiu în cazul R. Moldova se rezumă la următoarele: 
conștientizează clasa politică actualitatea și indispensabilitatea implementării 
unui model adecvat al organizării teritoriale a puterii locale. Pentru a ne forma 
o imagine veridică la acest subiect, este util de a analiza conţinutul dezbaterilor 
politice. Analizând mesajele şi acțiunile partidelor politice am constatat că 
problemele organizării teritoriale a puterii locale, precum și a consolidării 
democraţiei locale se regăsesc mai puţin în lista obiectivelor prioritare ale 
formațiunilor politice. De fapt, problemele ce vizează consolidarea democraţiei 
locale sunt incluse în agenda partidelor aflate la guvernare sub presiunea 
organismelor internaţionale şi a partenerilor de dezvoltare ai Republicii 
Moldova, pe când formațiunile de opoziţie, parlamentară şi extraparlamentară, 
fac uz de acest subiect relevant urmărind să acumuleze capital electoral. 

Încheiem prin a sublinia că organizarea structurală a puterii publice în 
raport cu teritoriul este determinată de necesităţile obiective ale politicii interne 
şi externe, reprezentând organizarea părţilor sale componente, întrunind forme 
spaţiale diferite. Se impune precizarea că sunt delimitate în circumscripţii 
teritoriale nu numai autorităţile administraţiei publice, dar şi alte instituţii 
publice cum ar fi, de exemplu, instanţele judecătoreşti, existând în R. Moldova 
circumscripţii ale judecătoriilor și ale curților de apel. 

Din perspectiva ştiinţelor politice și administrative reforma organizării 
teritoriale a puterii publice locale nu se rezumă numai la „perfecționarea 
organizării administrativ-teritoriale”. Drept punct inițial de dezbatere servește 
supoziţia că în stat sunt prezente mai multe tipuri de colectivităţi teritoriale, în 
sens de colectivitate statală (naţională) şi colectivităţi locale (subnaţionale), 
existând interese statale (naţionale) şi interese locale. Autorităţile publice 
reprezentative ale colectivităţilor locale activează în regim de putere publică, 


% Horvath T.M. Directions and Differences of Local Changes. In: Decentralization: 
Experiments and Reforms. Budapest: OSI/LGI, 2000, p. 19-60, p. 22-23. 

% Varzari P. Puterea elitistă şi modernizarea politică a Republicii Moldova: repere conceptuale 
și de conţinut. În: Revista de Filozofie, Sociologie şi Ştiinţe Politice, nr. 1, 2015, p. 47-48. 

pentru buna gestionare a treburilor publice fiind important de a delimita 
competențele pe fiecare nivel de exercitare a puterii publice. 

În concluzie afirmăm că eficienţa activităţii autorităţilor puterii locale este 
determinată de volumul de responsabilități atribuite şi de asigurarea cu 
resurse corespunzătoare pentru exercitarea lor cu randament maxim. 
Consolidarea colectivităţilor teritoriale locale și intermediare este absolut 
necesară din acest raționament, pentru a satisface cât mai deplin interesele 
locuitorilor autorităţile publice locale trebuie să dispună de un anumit volum 
de responsabilități şi de resurse financiare, materiale, organizaționale şi umane 
suficiente pentru realizarea lor. Consolidarea colectivităţilor teritoriale locale 
va avea ca efect crearea unor entităţi care ar dispune de potenţial mai mare 
pentru îndeplinirea competențelor atribuite şi satisfacerea maximal posibil 
necesităţile populaţiei. 

Consolidarea puterii publice locale nu este o premisă pentru descom- 
punerea ţării, afirmaţiile de acest tip sunt lipsite de temei deoarece în mâinile 
puterii statale rămân suficiente pârghii politice și juridice pentru a garanta 
integritatea teritorială. 

În condiţiile actuale, colectivităţile locale de dimensiuni mici nu pot să-şi 
asigure mijloacele necesare pentru acoperirea cheltuielilor vitale, locuitorii 
fiind sortiţi să suporte eforturi financiare mai mari decât cei din colectivitățile 
locale mari. Gradul de interacțiune a populaţiei cu autoritățile publice locale 
este minim, irațional se dovedeşte a fi de a întreţine din banii publici 
funcţionari cu posibilități de intervenţie limitate în soluţionarea problemelor 
locale ale colectivităţilor locale mici ca dimensiune. Soluţii eficiente de 
diminuare a fragmentării teritoriale a R. Moldova pot fi atât cooperarea 
intercomunală, cât și amplificarea cooperării transfrontaliere. 


4.3. Concluzii la capitolul 4 


1. Sistemul actual al organizării teritoriale a puterii locale se află într-o 
contradicţie evidentă cu obiectivele de dezvoltare ale R. Moldova. 

2. Reforma organizării teritoriale a puterii locale, în condiţiile în care 
sistemul existent nu mai corespunde necesităţilor sociale, este iminentă, dar 
trebuie înfăptuită în limitele Constituţiei, fără delimitarea ţării în structuri 
autonome cu conţinut etnic. 

3. Într-o societate divizată și politizată, cu influențe etno-politice. și 
geopolitice, procesul de consolidare a colectivităţilor teritoriale locale trebuie 
realizat etapizat şi cu crearea, în prealabil, a unui substrat motivaţional. 

4. Opţiunea pentru un anumit model de organizare teritorială a puterii 
publice locale trebuie să fie rezultatul unor ample dezbateri publice. Experiența 
internaţională denotă că în toate ţările în care a avut loc procesul de reformare 
a organizării teritoriale a puterii publice, reforma a fost rezultatul unei munci 
asidue pentru identificarea unor compromisuri și a unui dialog constructiv 
între autoritățile publice statale, colectivitățile locale și societatea civilă. 

5. Reforma sistemului organizării teritoriale a puterii locale din R. 
Moldova trebuie să corespundă plenar bunelor practici în domeniu, 
valorificarea experienţei străine, mai ales a celei europene, privind reformarea 
organizării teritoriale a puterii locale este o chestiune principială. Analiza 
experienței europene indică, în același timp, că este indispensabil de a lua în 
calcul realităţile specifice naţionale, particularitățile colectivităților locale 
autohtone și procesele transformatoare care se produc în stat. Copierea 
mecanică a realizărilor din alte state, atât în teorie, cât și în activitatea practică, 
de multe ori nu se finalizează cu rezultatele preconizate. 

6. Studierea practicilor administrative contemporane demonstrează că 
tendinţa generală este de a mări dimensiunile teritoriale ale colectivităților 
locale, asigurându-le o forţă sporită în vederea realizării eficiente a principiilor 
autonomiei locale. Colectivităţile teritoriale locale trebuie să fie viabile, cu un 
puternic potenţial uman şi material, care să le asigure funcţionalitatea şi 
dezvoltarea ulterioară. 

7. Prin scopurile și obiectivele sale, reformarea organizării teritoriale a 
puterii locale trebuie să asigure condiţii egale de dezvoltare tuturor cetăţenilor, 
indiferent de statusul social, apartenenţa etnică sau alte criterii. 

8. Procesul organizării teritoriale a puterii publice locale este determinat 
nu numai de factori obiectivi, dar şi de cei subiectivi. În acest sens, reformarea 
sistemului existent nu constă numai în schimbarea cadrului normativ, ci mai 
ales în schimbarea mentalităţii şi a metodelor de soluţionare a problemelor 
colectivităţilor locale. 

9. Modelarea organizării teritoriale a puterii locale practic este de 
neconceput fără a lua în considerare experienţa istorică a evoluției organizării 
teritoriale a puterii. Particularitatea esenţială a organizării teritoriale a puterii 
publice din R. Moldova este că s-a format sub influența sistemului imperial 
rus/sovietic, din componenţa căruia a făcut parte. 

10. Atât studiile teoretice, cât și activitatea practică au confirmat faptul că 
nu a fost elaborat un model de organizare a puterii locale universal acceptat, 
fiecare stat fundamentând propriile viziuni şi mecanisme privind echilibrarea 
eficienței economice a furnizării serviciilor publice către beneficiari și asigurare 


237 


Reorganizarea teritorială a puterii locale — imperativ al modernizării R. Moldova 


a legitimităţii democratice a puterii locale. Modelul adecvat depinde atât de 
contextul național, cât și de cel local, modele care funcționează bine într-un stat 
pot sau nu pot să fie funcționale în altul. 

În condiţiile autonomiei locale, colectivităţile locale de dimensiuni mici, 
cu resurse materiale reduse, nu pot să-și asigure mijloacele financiare necesare 
pentru acoperirea necesităţilor locale şi nici să asigure dezvoltarea economico- 
socială a colectivităţilor locale. 

11. Pentru redimensionarea teritorială a puterii locale este esenţial să fie 
luate în considerare cunoștințele evaluative cu privire la efectele consolidării 
colectivităţilor locale pentru a evita luarea deciziilor voluntariste. O alternativă 
eficientă a proceselor de consolidare a colectivităților locale este cooperarea 
intercomunală şi transfrontalieră. 

12. Organizarea teritorială a puterii publice locale trebuie realizată în 
perspectiva dezvoltării de ansamblu a societăţii, precum şi a responsabilităţilor 
care vor reveni sistemului în viitor. 

13. Reformarea organizării teritoriale a puterii locale se dovedește a fi o 
condiție importantă pentru dezvoltarea democratică a R. Moldova, însă asupra 
conținutului și modului în care ar trebui să fie realizată, nu atestăm unitate de 
abordări la nivelurile decizionale. Discuţiile în jurul subiectului privind 
importanţa în organizarea teritorială a puterii locale a dimensiunii democratice 
versus dimensiunea economică, sunt departe de a se finaliza şi nici răspunsul 
nu este clar. Decizia privind prevalarea unei sau altei dimensiuni depinde de 
voinţa politicienilor. Însă elita politică din R. Moldova nu a înţeles pe deplin 
care ar trebui să fie structura teritorială și mecanismul de realizare a puterii 
publice locale în noile condiţii. Problema constă în faptul că logica oamenilor 
politici diferă de cea a experţilor sau a cercetătorilor ştiinţifici, deoarece 
principalul lor obiectiv este de a se menţine la putere fie la nivel naţional, fie la 
cel local. Reforma este deseori considerată ca fiind una din componentele 
utilizării resursei administrative, iar (re)delimitarea teritorială este în măsură 
să genereze transformări substanţiale în rândurile elitelor politice locale. 

Rezultatele cercetării oferă posibilitatea de a justifica o serie de concluzii 
teoretice şi practice privind reformarea sistemului actual de organizare 
teritorială a puterii locale: 

1. În spaţiul de cercetare autohton, organizarea teritorială a puterii locale 
nu a constituit obiectul unor investigaţii științifice pertinente. În elaborările 
ştiinţifice, care, în cea mai mare parte, au supus analizei diferite aspecte ale 
reformei  administrativ-teritoriale a predominat abordarea etatistă a 
fenomenului. 

2. Limitele abordării etatiste au favorizat perpetuarea organizării 
teritoriale a puterii locale caracteristică sistemelor centralizate de exercitare a 
puterii publice. 

3. Încercările de reformare a sistemului organizării teritoriale a puterii 
locale, fiind lipsite de viziune, nu au avut ca finalitate instituirea unui sistem 
optim și eficient, tendinţele centralizatoare au favorizat procesele de stagnare 
la nivel local. 

4. Relaţiile existente între nivelurile de exercitare a puterii publice și 
funcționalitatea sa sunt determinate de mecanismul ineficient de distribuire a 
responsabilităţilor între nivelurile puterii publice. 

5. Parcursul european al R. Moldova este irealizabil fără modernizarea 
organizării teritoriale a puterii locale, deoarece puterea publică locală, prin 
rolul pe care îl îndeplineşte și mijloacele de acţiune disponibile poate impune 
societăţii direcţiile, ritmul și anumite standarde de dezvoltare. 

6. Modelele de organizare teritorială a puterii locale sunt impuse de 
condiţii concrete istorice, politice, economice şi sociale. În condiţiile actuale din 
R. Moldova soluţiile fezabile pentru diminuarea repercusiunilor fragmentării 
teritoriale și edificarea unui model judicios de organizare teritorială a puterii 
locale rezidă în: a) consolidarea temperată a colectivităţilor locale de ambele 
niveluri, b) cooperarea intercomunală și c) cooperarea transfrontalieră. 

7. Reforma organizării teritoriale a puterii locale urmează să fie pusă în 
aplicare atunci când vor fi elaborate fundamentele sale conceptuale, bazate pe 
o anumită viziune, priorități strategice, valori democratice și standarde 
europene ale administrării eficiente. 

Constituirea şi consolidarea în R. Moldova a unui sistem eficient şi 
competitiv de organizare teritorială a puterii locale presupune o reevaluare 
conceptuală privind puterea publică și valenţele ei în statul democratic. În 
această ordine de idei, propunem următoarele recomandări: 

A. Pentru autorităţile publice centrale: 

a) privind definirea conceptuală a noțiunilor şi sintagmelor: 

1. Renunţarea la sintagma „organizarea administrativ-teritorială” în 
favoarea sintagmei „organizarea teritorială a puterii publice”. Sintagma 
„organizarea administrativ-teritorială” a fost preluată din sistemul administra- 
tiv sovietic şi reflectă situaţia în care puterea executivă exercitată prin organele 
administrative era predominantă, iar „divizarea” teritoriului în „unități 
administrativ-teritoriale” servea, prioritar, pentru amplasarea organelor 
administrative, de unde şi denumirea. În condiţiile recunoaşterii dreptului 
colectivităților teritoriale publice la autoadministrare, când autorități repre- 
zentative şi executive activează la nivelul subnaţional de realizare a puterii 
publice, respectiva sintagmă trebuie înlocuită cu „organizarea teritorială a 
puterii publice”, care corespunde noilor realități sociale şi reprezintă un sistem 
de relaţii între diferitele niveluri ale puterii publice. 

2. Introducerea în textul Constituţiei Republicii Moldova a sintagmei 
„colectivitate locală”: art. 110 practic nu face distincţie clară între localități și 
colectivități locale („unităţi administrativ-teritoriale”), producînd confuzii în 
sistemul organizării teritoriale a puterii publice. Recomandăm să fie inclus în 
textul constituțional sintagma „colectivitate locală” (de ambele niveluri): 
judeţele (colectivităţi locale de nivelul II, în locul actualelor raioane) şi 
comunele (colectivități locale de nivelul I), care pot fi rurale și urbane (oraşe și 
municipii). Din aceste considerente propunem ca art. 110 al Constituţiei 
Republicii Moldova să fie redenumit și formulat după cum urmează: 

„Organizarea teritorială a puterii publice subnaţionale în Republica 
Moldova 

(1) Sistemul organizării teritoriale a puterii publice subnaţionale în 
Republica Moldova este alcătuit din judeţe, comune (rurale şi urbane) şi 
unitatea teritorială autonomă Găgăuzia. Comunele urbane pot fi orașe și 


municipii”. 

3. Amendarea textului constituţional și a cadrului legal, în sensul 
recunoașterii explicite a populaţiei colectivităților locale în calitate de subiecți 
ai autonomiei locale. 

b) privind delimitarea atribuţiilor între nivelurile de exercitare a puterii publice: 

4. Asocierea reformei organizării teritoriale a puterii publice cu procesul 
de descentralizare. Transferul de atribuţii trebuie efectuat în conformitate cu 
posibilitățile materiale, financiare și umane ale fiecărui nivel al puterii publice. 

5. Delimitarea clară a atribuţiilor între puterea statală și nivelurile puterii 
subnaţionale. La nivel intermediar și local, autoritățile publice statale trebuie să 
exercite doar funcţii de semnificație națională sau funcţii care nu le pot efectua 
autoritățile publice subnaționale. Responsabilităţile de nivel intermediar și 
nivel local, în conformitate cu principiul subsidiarităţii, sunt plasate în sfera de 
competenţă a nivelului corespunzător al puterii publice. 

c) privind reformarea sistemului actual al organizării teritoriale a puterii publice 
locale: 

6. Încadrarea reformei organizării teritoriale a puterii locale într-un 
context naţional general de reforme politico-juridice şi social-economice în 
scopul maximizării finalităţilor. 

7. Asocierea reformei organizării teritoriale a puterii locale cu reformarea 
mecanismului electoral local, în scopul de a scoate de sub influența forțelor 
politice constituirea autorităților publice subnaționale. Pentru asigurarea unui 
grad înalt de legitimitate și reprezentativitate pentru autoritățile publice 
subnaţionale de ambele niveluri, propunem introducerea următorului model al 
mecanismului electoral local: în comunele urbane și cele rurale alegerile ar 
trebui realizate în circumscripţii uninominale, iar la nivel intermediar — în baza 
sistemului mixt. Astfel, 50% din consilieri vor fi aleşi în cadrul circumscripțiilor 
uninominale, iar 50% — potrivit sistemului proporţional. 

8. Obiectivul final al reformei organizării teritoriale a puterii locale în R. 
Moldova trebuie să fie formarea unor colectivităţi locale și intermediare 
viabile, cu suficiente prerogative și resurse, care pot să asigure stabilitatea și 
uniformitatea standardelor de calitate a vieţii populaţiei. În acest scop se 
impune asigurarea  corespunderii optime a sarcinilor și capacităților 
colectivităților locale de ambele niveluri, în conformitate cu necesităţile lor şi a 
unui echilibru al repartizării responsabilităţilor între nivelurile de exercitare a 


puterii publice. 

d) privind modelul optim al organizării teritoriale a puterii locale: 

9. Asigurarea echilibrului optim între interesele statului și ale populaţiei 
locale în stabilirea dimensiunilor colectivităților subnaționale. Pentru realizarea 
acestui scop este necesar de a lua în calcul o serie de factori, cum ar fi: 
activitatea economică, densitatea populaţiei, activitatea autorităţilor puterii 
locale, dezvoltarea industriei, a infrastructurii, comerțului, finanțelor, ştiinţei, 
care, la rândul lor, vor determina raportul dintre locul de muncă și reşedinţă. 

10. Crearea cadrului legal favorabil stimulării cooperării intercomunale în 
scopul dezvoltării unor servicii şi utilități publice. Necesitatea implementării și 
amplificării mecanismelor de punere în aplicare a cooperării intercomunale în 
sistemul de autoadministrare locală este determinată de fragmentarea 
colectivităților locale, dezechilibrul semnificativ între colectivitățile locale 
urbane și colectivitățile rurale, capacitatea lor administrativă slabă, în special a 
celor rurale, care reprezintă cea mai mare parte. 

11. Elaborarea cadrului legal favorabil stimulării cooperării transfron- 
taliere a colectivităţilor locale. 

12. Pentru depășirea fragmentării teritoriale a Republicii Moldova, propu- 
nem următorul algoritm: 

- menținerea organizării puterii publice locale pe două niveluri; 

- reducerea semnificativă a numărului colectivităţilor locale de 
nivelul II; 

- consolidarea temperată a colectivităţilor locale de nivelul I pe calea 
fuzionării voluntare; 

- crearea condiţiilor pentru amplificarea și extinderea cooperării inter- 
comunale; 

- crearea condiţiilor pentru aprofundarea cooperării transfrontaliere; 

- redefinirea construcției regionale prin crearea a trei regiuni de 
dezvoltare viabile (Nord, Centru, Sud), comparabile, după numărul 
populaţiei şi a resurselor disponibile, în concordanţă cu rigorile 
NUTS. 

B. Pentru autoritățile publice locale: 

1. Consolidarea voluntară a colectivităţilor locale în scopul consolidării 
bazei materiale şi a resurselor disponibile pentru a realizarea cu succes a 
competenţei atribuite. 

2. Diversificarea mijloacelor de implicare a populaţiei locale în procesul 
decizional cu scopul legitimării deciziilor adoptate. 

3. Valorificarea oportunităţilor oferite de cooperarea transfrontalieră, 
participarea în proiecte finanţate de Uniunea Europeană și de alţi parteneri de 
dezvoltare ai Republicii Moldova. 

4. Amplificarea cooperării intercomunale în scopul diversificării gamei 
serviciilor publice oferite populaţiei, urmărindu-se calitatea și diversificarea 
lor. 

5. Gestionarea eficientă a patrimoniului public disponibil, identificarea și 
luarea în gestiune a patrimoniului aflat în perimetrul teritorial al colectivită- 
ţilor locale. 

Finalitatea reformei organizării teritoriale a puterii locale trebuie să 
contribuie substanţial la soluționarea următoarelor probleme: 

a) să pună în aplicare un mecanism uniform pentru realizarea autonomiei 
locale, ţinându-se cont de tradiţiile locale, istorice şi de alte particularități 
semnificative ale colectivităţilor locale din Republica Moldova; 

b) să stabilească dimensiunile teritoriale ale colectivităților locale de 
ambele niveluri, evitând fragmentarea lor teritorială; 

c) să asigure funcționarea eficientă a autorităților puterii locale; 

d) să favorizeze implicarea populaţiei locale în viața publică şi în 
administrarea afacerilor publice la nivel local; 

e) să reducă efectiv, per ansamblu, aparatul administrativ al autorităților 
locale; 

f) să delimiteze clar sferele de responsabilitate a autorităţilor la fiecare 
nivel de realizare a puterii publice; 

g) să asigure realizarea cooperării intercomunale în vederea soluționării 
problemelor comune ale colectivităţilor teritoriale subnaţionale; 

h) să asigure dreptul de a alege și de a fi ales al cetăţenilor în autorităţile 
deliberative ale puterii locale, dreptul de a controla activitatea autorităților 
puterii locale de ambele niveluri; 

i) să implementeze un mecanism eficient de evaluare a activității autorită- 
ţilor puterii locale de ambele niveluri. 

Prin cercetarea efectuată nu pretindem de a fi pus punctul final într-o 
dispută ştiinţifică. Prin datele şi argumentele prezentate am configurat reperele 
conceptuale ale unui sistem de organizare teritorială a puterii publice locale, 
construit pe fundamentul teoretic al pluralităţii colectivităţilor teritoriale locale 
şi democraţiei locale. 

Niveluri de exercitare a puterii publice în statele europene 


Niveluri 


State unitare 


State federale 


Trei niveluri: 

consiliul local; 
departament /provincie/ 
judeţ / district; regiune 
sau entitate federală 


Franţa, Polonia 


Belgia, Germania, Italia, 
Spania 


Două niveluri: 

1) consiliul local; 
provincie / departament / 
judeţ / district 


2) consiliul local, regiune 
sau entitate federală 


Croaţia, Grecia, Ungaria, 
Irlanda, Letonia, Olanda, 
Norvegia, Polonia (oraşele cu 
statut de district), România 


Albania, Republica Cehă, 
Danemarca (din 01.01.2007), 
Franţa (Paris), Serbia 
(Voivodina), Republica 
Slovacă, Suedia, Regatul Unit 
(Anglia, Tara Galilor) 


1) nici unul 


2) Austria, Belgia 
(capitala-Bruxelles), 
Bosnia şi Herţegovina, 
Federaţia Germana 
(Kreisfreie Stădte), 
Portugalia (regiunile 
insulare), Spania 
(anumite comunităţi 
autonome cu o singură 
provincie), Elveţia, 
Regatul Unit (Scoţia) 


Un nivel: 
consiliul local 

şi consorțiul 
consiliilor locale 


1) Bulgaria, Cipru, Estonia, 
Finlanda, Islanda, Lituania, 
Luxemburg, FRY Macedonia, 
Malta, Muntenegru, Portugalia 
(continentală), Republica Srpska, 
Serbia, Slovenia, Regatul Unit 
(Anglia: consiliile unitare şi 
districtele metropolitane) 

2) anumite capitale: Bucureşti, 
Budapesta, Praga, Zagreb 


Germania (Berlin, 
Bremen, Hamburg); 
Austria (Viena) 


Sursă: Decentralization and local democracy in the world: first global report by United Cities and Local 
Governments, 2008. Barcelona, 2009, p.135. 

P) 


Anexa 2 


Sursele numelor colectivităţilor locale din Republica Moldova: 


Relief, condiţii naturale (Bălţi, Bulhac, Văleni, Vâlcele, Poiana, Câmpul Drept, Izvoare); 
Fortificaţii militare şi locuri întărite (Palanca, Parcani, Tabăra); 

Locul unor aşezări izolate, construcţii, locuinţe, adăposturi în câmp (Bordeie, Vărăria, 
Chilioara, Coşara, Crama, Odaia, Prisaca, Ratuş, Sătuc); 

Antroponime (Cele mai vechi provin de la numele conducătorilor de obşti, iar ulterior, 
de la numele primilor locuitori sau proprietari: Ostăpceni, Procopinţi, Bubueci, 
Bălăsineşti, Vărzăreşti); 

Personalităţi istorice (Decebal, Alexandru cel Bun, Ion Vodă, Alexandru loan Cuza); 
Starea socială, fiscală administrativă sau juridică a membrilor societăţii (Mazâleasca, 
Răzeşia, Ţărăncuţa); 

Funcţii din ierarhia administrativă a statului medieval (Visterniceni, Vorniceni, 
Păhărniceni); 

Servicii şi obligaţiuni militare ale locuitorilor (Volontirovca, Vânători, Lipcani, 
Semeni); 

Meserii sau meşteşuguri ale locuitorilor (Cărbunari, Obădari, Rotari, Sobari, Vânători); 
Faună (Albina, Bobocica, Cucoara, Gîsca, Drochia, Căpreşti, Bursuc, Cioara, lepureni); 
Floră (Salcia, Frasin, Floreşti, Floreni, Mereni, Trestieni, Plop, Secăreni, Ulmu, 
Nucăreni); 

Nume topice de provenienţă sovietică (Iliciovca, Pervomaisc, Maiscoe, Okteabriskoe); 
Toponime de origine slavă (Lipnic, Lozova, Naslavcea, Peresecina, Sadova, 
Horodişte); 

Toponime de origine turcă (Bender, Căinari, Taşlâc, Ciobalaccia); 

Toponime de origine tătară (Abaclia, Agichioi, Acui, Baurci, Borogani, Gaidar, 
Hagimus); 

Toponime de origine găgăuză (Avdarma, Baurci, Dezghinge, Joltai, Etulia, Congaz). 


Surse: Eremia A. Tainele numelor geografice. Chişinău: Ştiinţa, 1986; Eremia A. Nomenclatorul 
localităţilor din Republica Moldova. Chişinău: CIVITAS, 2001; Cibotaru V. Aspecte istorico-geografice 
ale toponimiei din Basarabia (sec. XIX-XX). În: Analele ştiinţifice ale Universităţii de Stat din Moldova. 
Seria „Ştiinţe socioumanistice”. Volumul III. Chişinău, 2003, p. 181-183; Dron I. Transnistria: 
antroponime de origine românească (teritoriul Republicii Moldova). În: Destin românesc, nr.1, 2002, p. 
130-144. 

Anexa 3 


Repere ale evoluţiei organizării administrativ-teritoriale ale RSS 
Moldoveneşti în componenţa URSS: 


- După ocuparea Basarabiei la 28 iunie 1940, autorităţile sovietice au întreprins 
măsuri energice privind instaurarea noului regim. În luna noiembrie 1940 prezidiul 
Sovietului Suprem al RSS Moldoveneşti a stabilit noua delimitare teritorial-administrativă: 6 
judeţe, 58 raioane, 14 oraşe, inclusiv 4 de subordonare republicană, 11 orășele şi peste 1100 
sate. 

- La data de 1 ianuarie 1941 erau 6 judeţe (Bălţi, Bender, Cahul, Chişinău, Orhei, 
Soroca), 58 de raioane, 1.132 soviete săteşti, 4 oraşe de subordine republicană, 10 oraşe de 
subordine raională şi 8 „aşezări de tip orăşenesc”. 

- La începutul anului 1947 erau aceleaşi 6 judeţe, dar deja 54 de raioane, 1143 soviete 
săteşti, 3 oraşe de subordine republicană, 8 „aşezări de tip orăşenesc”. 

- În ianuarie 1952 raioanele existente au fost grupate în patru districte (Bălţi, 
Chişinău, Tiraspol şi Cahul), care au existat o perioadă foarte scurtă — până la 15 iunie 1953. 

- Către 1 ianuarie 1955 erau 60 de raioane, 700 soviete săteşti, 7 oraşe de subordine 
republicană, 8 oraşe de subordine raională. 

- La începutul anului 1956 în RSSM erau 60 de raioane şi 700 soviete săteşti, 15 oraşe 
dintre care 4 de importanţă republicană şi 18 aşezări de tip orăşenesc. 

- Trei ani mai târziu, la începutul anului 1959 erau 40 de raioane şi 678 soviete săteşti, 
17 oraşe dintre care 4 de importanţă republicană şi 21 aşezări de tip orăşenesc. 

- La începutul anului 1960 erau 35 de raioane şi 678 soviete săteşti, 17 oraşe dintre 
care 4 de importanţă republicană şi 21 aşezări de tip orăşenesc. 

- La data de 1 martie 1961 erau 35 de raioane, 607 soviete săteşti, 13 oraşe de 
subordine raională şi 16 „aşezări de tip orăşenesc”, iar la începutul anului 1962 erau deja 17 
oraşe dintre care 4 de importanţă republicană şi 21 aşezări de tip orăşenesc. 

- Numărul raioanelor la 01 aprilie 1964 se micșorase până la 18, care aveau în 
componenţa lor 608 soviete săteşti, 18 oraşe, dintre care 8 de importanţă republicană şi 22 
aşezări de tip orăşenesc. 

- La data de 01 octombrie 1974 erau 33 de raioane, 706 soviete săteşti, 12 oraşe de 
subordine raională şi 33 de „aşezări de tip orăşenesc”. 

- În anul 1981 erau 39 de raioane, 771 soviete săteşti, 9 oraşe de subordonare 
republicană, 21 oraşe de subordine raională şi 45 de „aşezări de tip orăşenesc”. 

- În anul 1986, erau 40 de raioane şi 817 soviete săteşti. Ulterior, numărul raioanelor 
rămâne constant — 40, în schimb numărul sovietelor săteşti a fost în permanentă creştere: 
1987 — 827, 1988 — 831, 1989 — 829, 1990 — 854, 1991 — 881. 

Sursa: Cornea S. Organizarea teritorială a puterii locale în Republica Moldova: concept, 
mecanisme, soluţii. Bucureşti: Editura Academiei Române; Brăila: Editura Istros a Muzeului 
Brăilei „Carol I”, 2017, p. 335-336. 

Anexa 4 


Numărul de colectivități locale pe raioane conform 
Legii nr. 306-XIllIdin 07.12.94 (abrogată) 

*Anexa nr. 4 a Legii „Unitatea teritorială autonomă cu statut special Găgăuzia (Gagauz Yeri)” a fost 


introdusă prin Legea nr. 563 din 22.07.95. 


Nr. Nunia Colectivități 
locale 

1. | Chişinău 14 

2. | Bălţi 2 

3: Bender 3 

4. Tiraspol 4 


Sursa: Legea privind organizarea administrativ-teritorială a Republicii Moldova nr. 306-XII din 
07.12.94. Publicată în: Monitorul Oficial al R.Moldova nr.3-4/40 din 14.01.1995. 

Anexa 5 


Numărul de colectivități locale pe judeţe 
conform Legii nr. 191-XIV din 12.11.98 (abrogată) 


Colectivităţi locale 


Sursa: Legea privind organizarea administrativ-teritorială a Republicii Moldova 
nr. 191-XIV din 12.11.98. Publicată în Monitorul Oficial nr.116-118/705 din 
30.12.1998. 


Anexa 6 


Veniturile municipiilor și raioanelor cu pondere mare în bugetului public 
național (primul trimestru al anului 2018) 


ta Raionul/municipiul/UTA Încasări la BPN În % din totalul 
(lei) încasărilor 
1 Municipiul Chişinău 5 978 842 mii 66,78 
2 Municipiul Bălți 457 808,9 mii 5,11 
3 UTA Găgăuzia 214455,6 mii 2,4 
4 Raionul Cahul 150 440,2 mii 1,68 
5 Raionul Orhei 144 927,6 mii 1,62 
6 Raionul Ialoveni 146 278,8 mii 1,63 
7 Raionul Ungheni 127 671,9 mii 1,43 
8 Raionul Anenii Noi 114 595,2 mii 1,28 
9 Raionul Comrat 112 308,2 mii 1,25 
10 | Raionul Edineț 108 492, 8 mii 1,21 
11 Raionul Hîncești 101 555,6 mii 1,13 


Sursa: Datele trimestriale privind încasările în Bugetul Public Național (BPN) în profil regional prezentate 
de Serviciul Fiscal de Stat la 04.04.2018. http://www.fisc.md/article.aspx?id=8981 (accesat la 07.04.2018) 

Anexa 7 


Colectivități 
locale 


Numărul de colectivităţi locale pe raioane 
conform Legii nr. 764-XV din 27.12.2001 


Colectivități 
Raioane 
locale 


EA Pe fa 


re 

e. 
=] 
© 
că 


Ialoveni 
juca | 3 


EI EI E 


A = N IEI E = 
Toa o 


Municipii 
Si a, 


ENI RE 


Sursa: Legea privind organizarea administrativ-teritorială a Republicii Moldova nr. 764-XV din 27.12.2001. 
Publicată în: Monitorul Oficial, nr.16/53 din 29.01.2002. 


Anexa 8 


Nomenclatorul unităţilor teritoriale de statistică al Republicii Moldova 
(Aprobat prin Hotărârea Guvernului nr. 570 din 19 iulie 2017) 


Codul 


„Unităţile administrativ-teritoriale” în componenţa regiunilor 


Nivelul 1 Republica Moldova 
Nivelul 2 MD 11 Partea de Vest (partea dreaptă a Nistrului) 


Nivelul 3 MD 111 Regiunea Nord 


Municipiul Bălți 


Raionele: Briceni, Donduşeni, Drochia, Edinet, Fălești, Floreşti, 
Glodeni, Ocniţa, Rîşcani, Sîngerei, Soroca. 

„Unităţile administrativ-teritoriale” în componenţa regiunilor 
Nivelul3 [MD 12 


Raionele: Anenii Noi, Călăraşi, Criuleni, Dubăsari, Hîncești, 
Ialoveni, Nisporeni, Orhei, Rezina, Străşeni, Şoldăneşti, 
Teleneşti, Ungheni. 


Nivelul 3 MD 113 Regiunea Sud 


| ata Sete Cm Cite 
Leova, Ştefan Vodă, Taraclia. 

Unităţile administrativ-teritoriale din stînga Nistrului 
Mii ee 


Sursa: Hotărârea Guvernului cu privire la aprobarea Nomenclatorului unităţilor teritoriale de statistică al 
Republicii Moldova nr. 570 din 19.07.2017. Publicată în: Monitorul Oficial, nr. 253-264/663 din 21.07.2017. 


Anexa 9 


Numărul mediu al populaţiei colectivităţilor locale (pe raioane)* 


DERD Populația În medie, la Media, fără 
A Colectivităţi Za ERA AR š 
Raionul focala * | la recensământul | o colectivitate reședința 
din 2014 locală raionului 
Anenii Noi 26 78 996 3038 2725 
Basarabeasca 7 23 012 3287 2424 
Briceni 28 70 029 2501 2323 
Cahul 37 105 324 2846 2092 
Cantemir 27 52 115 1930 1873 
Călăraşi 28 64 401 2300 1985 
Căuşeni ** 27 81 185 3006 2509 
Cimişlia 23 49 299 2143 1696 
Criuleni 25 70 648 2826 2664 
Donduşeni 22 37 856 1721 1465 
Drochia 28 74 443 2658 2270 
Dubăsari*** 10 29 271 3252 3252 
Edineţ 32 71 849 2245 1817 
Făleşti 33 78 258 2371 2068 
Floreşti 40 76 457 1911 1653 
Glodeni 19 51 306 2700 2368 
Hânceşti 39 103 784 2661 2402 
Ialoveni 25 93 154 3726 3360 
Leova 25 44 702 1788 1552 
Nisporeni 23 53 154 2311 1959 
Ocniţa 21 47 425 2258 2009 

ete ta Populaţia În medie, la Media, fără 
i Colectivităţi SNI ER 8 

Raionul locale * | la recensământul | o colectivitate reședința 

din 2014 locală raionului 
Orhei 38 101 502 2671 2174 
Râşcani 28 59 226 2115 1851 
Rezina 25 42 486 1699 1311 
Sângerei 26 79 814 3069 2694 
Soroca 35 77 656 2218 1631 
Străşeni 27 82 675 3062 2473 
Şoldăneşti 23 36 743 1597 1403 
Ştefan Vodă 23 62 072 2698 2500 
Taraclia 15 37 357 2490 2281 
Teleneşti 31 61 144 1972 1797 
Ungheni 33 101 064 3062 2196 
Medie total 26,7 65 575 2 476 2 149 


* După rezultatele Recensământului Populaţiei și al Locuinţelor 2014. 


** fără comunele Chițcani, Cremenciug, şi Gâsca. 


*** fără comuna Corjova 
Sursa: http://w ww .statistica.md/newsview.php?l=ro&idc=30&id=5582 (accesat la 03.05.2017). 


Anexa 10 
Suprafaţa raioanelor Republicii Moldova 
(fără Transnistria şi Găgăuzia) 
Loc Raion Suprana Loc Raion Auprarala 
km? km? 
1 Cahul 1545,28 17 Telenești 848,62 
2 Hîncești 1475,13 18 Briceni 814,44 
3 Orhei 1228,31 19 Ialoveni 783,49 
4 Căușeni 1185,16 20 Leova 764,73 
5 Florești 1108,19 21 Glodeni 754,18 
6 Ungheni 1082,62 22 Călărași 753,55 
7 Fălești 1072,60 23 Străşeni 729,12 
8 Soroca 1042,99 24 Criuleni 687,95 
9 Sângerei 1033,71 25 Taraclia 673,69 
10 Drochia 999,91 26 Donduşeni 644,12 
11 | Ştefan Vodă 998,38 27 | Nisporeni 629,02 
12 Râșcani 936,03 28 Rezina 621,79 
13 | Edineţ 932,92 29 | Soldăneşti 598,37 
14 Cimișlia 923,70 30 Ocniţa 597,47 
15 | Anenii Noi 887,62 31 Dubăsari 309,22 
16 Cantemir 867,86 32 Basarabeasca 294,54 


Sursa: Populaţia Republicii Moldova pe vîrste şi sexe, în profil teritorial la 1 ianuarie 2010. 
Chișinău: BNS, 2010, p. 12. 

Anexa 11 


Primele zece raioane/judeţe din Republica Moldova și România 
după suprafață 


Republica Moldova România 
Raion Suprafaţa, km? | Loc Judeţ Suprafaţa, km? 
Cahul 1.545,28 1 Timiş 8.697 
Hînceşti 1.475,13 2 Suceava 8.553 
Orhei 1.228,31 3 Caraş-Severin 8.520 
Căuşeni 1.185,16 4 Tulcea 8.499 
Floreşti 1.108,19 5 Arad 7.754 
Ungheni 1.082,62 6 Bihor 7.544 
Fălești 1.072,60 7 Dolj 7.414 
Soroca 1.042,99 8 Constanta 7.071 
Sângerei 1.033,71 9 Hunedoara 7.063 
Drochia 999,91 10 Argeş 6.826 


Sursa: http://media.imopedia.ro/stiri-imobiliare/top-10-cele-mai-mari-judete-din-romania-21871. html 
(accesat la 06.10.2016); Populaţia Republicii Moldova pe vîrste şi sexe, în profil teritorial la 1 ianuarie 
2010. Chişinău: BNS, 2010, p. 12. 


Anexa 12 
Dotarea locuințelor cu comodități 
(anul 2015) 
pr, Media Urban Rural 

Comodităţi (%) (%) (%) 
Apeduct reţea publică 64,0 90,0 43,2 
Apă caldă 48,6 75,7 26,9 
Apă caldă sistem public 10,0 22,6 - 
Apă caldă sistem propriu 38,6 53,1 26,9 
Încălzire centrală 18,9 41,8 0,6 
Sistem termic propriu de încălzire 14,7 27,6 4,5 
Alt tip de încălzire (sobă, cămin, etc.) 66,3 30,5 95,0 
Gaze din rețea 59,0 85,4 37,8 
Grup sanitar în interiorul locuinţei 41,1 77,2 12,2 
Sistem de canalizare 63,9 91,3 41,9 
Sistem de canalizare public 33,0 72,1 1,7 
Sistem de canalizare propriu 30,8 19,2 40,2 
Baie sau duș 53,3 82,8 29,6 


Sursa: http://statbank.statistica.md/pxweb/pxweb/ro/30%20Statistica20sociala/30%20 StatisticaY20Osociala 
__04%20NIV__NIVO40/NIV041300.px/?rxid=8ebd14c1-7adf-494b-9840-9cb85498f247 (accesat la 25.10.2016) 


253 


Reorganizarea teritorială a puterii locale — imperativ al modernizării R. Moldova 


Anexa 13 


Încrederea populaţiei față de autorităţile locale (Primărie) potrivit BOP 
(2003-2017) 


Perioada % Perioada % Perioada % 
Noi., 2003 52 Oct., 2008 50 Apr., 2013 43 
Mai, 2004 47 Mar., 2009 47 Noi., 2013 47 
Noi., 2004 54 Tul., 2009 44 Apr., 2014 54 
Feb., 2005 55 Noi., 2009 56 Noi., 2014 55 
Dec., 2005 43 Mai, 2010 51 Mar., 2015 43 
Apr., 2006 42 Noi., 2010 48 Noi., 2015 52 
Noi., 2006 50 Mai, 2011 47 Apr., 2016 47 
Mai, 2007 47 Noi., 2011 51 Oct., 2016 38 
Noi., 2007 50 Mai, 2012 58 Apr., 2017 42 
Apr., 2008 44 Noi., 2012 47 Noi., 2017 40,5 


Sursa: http://ipp.md/public/files/Barometru/BOP_10.2016_anexe.pdf (accesat la 21.10.2016). BOP, aprilie 
2017. http://ipp.md/old/lib.php?l=ro&idc=156&year=2017 (accesat la 11.08.2017); http://ipp.md/wp- 
content/uploads/2017/12/Rezultate-sondaj.-Partea-I.pdf (accesat la 16.04.2018). 


Anexa 14 
Rata participării la alegerile parlamentare şi locale (în %) 
; Rata de 
Scrutin N 

participare 

I Alegerile parlamentare anticipate din 27 februarie 1994 79,31 
II Alegerile locale din 16 aprilie 1995 60,02 
III Alegerile parlamentare din 22 martie 1998 69,12 
IV Alegerile locale generale din 23 mai 1999 61,28 
V Alegerile parlamentare anticipate din 25 februarie 2001 67,52 
VI Alegerile locale generale din 25 mai 2003 58.58 
VII Alegerile parlamentare din 6 martie 2005 64,84 
VII | Alegerile locale generale din 3 iunie 2007 52.25 
IX Alegerile parlamentare din 5 aprilie 2009 57,54 
X Alegerile parlamentare din 29 iulie 2009 58,5 
XI Alegerile parlamentare anticipate din 28 noiembrie 2010 63,37 
XII Alegerile locale generale din 5 iunie 2011 54,59 
XIII Alegerile parlamentare din 30 noiembrie 2014 55,6 
XIV Alegerile locale generale din 14 iunie 2015 49,02 
XV Alegerile parlamentare din 24 februarie 2019 49, 22 


Sursa: http://www.cec.md, http://www.e-democracy.md 

Anexa 15 


Atitudinea populaţiei referitor la extinderea drepturilor administraţiei locale 
ca soluţie a îmbunătăţi situaţiei social-economice din Republica Moldova (în %) 


2002 toiembrie 7 2010 Hal l 5 
mai 7 noiembrie 6 
2003 7 : : 
noiembrie 6 2011 mai 9 
2004 mai 5 noiembrie 7 
noiembrie 5 2012 mai 6 
2005 februarie 9 noiembrie 8 
decembrie 8 2013 aprilie 5 
aprilie 7 noiembrie 6 
2006 = : Z 
noiembrie 8 2014 aprilie 7 
mai 7 noiembrie 6 
2007 z : F 
noiembrie 7 2015 martie 4 
2008 aprilie 8 noiembrie 4 
octombrie 9 aprilie 5 
- 2016 a 
2009 martie 6 octombrie 4 
noiembrie 7 2017 aprilie 6 


Sursa: http://ipp.md/public/files/Barometru/BOP_10.2016_anexe.pdf (accesat la 24.10.2016). 


Anexa 16 
Gradul de satisfacţie al populaţiei 
faţă de curăţenia şi îngrijirea localităţii lor potrivit BOP 
(2003-2017) 

Perioada % Perioada % Perioada % 
Noi., 2003 29 Oct., 2008 23 Apr., 2013 22 
Mai, 2004 32 Mar., 2009 25 Noi., 2013 41 
Noi., 2004 32 Tul., 2009 31 Apr., 2014 40 
Feb., 2005 29 Noi., 2009 37 Noi., 2014 38 
Dec., 2005 25 Mai, 2010 34 Mar., 2015 35 
Apr., 2006 25 Noi., 2010 31 Noi., 2015 31 
Noi., 2006 36 Mai, 2011 36 Apr., 2016 37 
Mai, 2007 42 Noi., 2011 36 Oct., 2016 31 
Noi., 2007 31 Mai, 2012 49 Apr., 2017 30 
Apr., 2008 24 Noi., 2012 38 Noi., 2017 35 


Sursa: http://ipp.md/public/files/Barometru/BOP_10.2016_anexe.pdf (accesat la 24.10.2016); 
http://bop.ipp.md/ro/result/table# (accesat la 23.08.2017); http://ipp.md/wp-content/uploads/2017/12/ 
Rezultate-sondaj.-Partea-I.pdf (accesat la 16.04.2018). 

Anexa 17 


Transferuri de mijloace băneşti din străinătate efectuate în favoarea persoanelor 
fizice (milioane USD) 


Anul Suma 
1999 89,62 
2000 152,94 
2001 211,99 
2002 254,12 
2003 317,29 
2004 422,41 
2005 683,25 
2006 854,55 
2007 1.218,23 
2008 1.660,09 
2009 1.182,02 
2010 1.244,14 
2011 1.443,47 
2012 1.494,23 
2013 1.608,98 
2014 1.612,96 
2015 1.129,36 
2016 1.079,39 
2017 1.199,97 
2018 1.266,84 


Sursa: http://bnm.md/bdi/pages/reports/dbp/DBP4.xhtml (accesat la 05.02.2019). 


Anexa 18 


Cetățenii Republicii Moldova plecați peste hotare la loc permanent de trai 
(situația la 01.07.2017) 


Destinația plecării Număr Destinația plecării Număr 
FEDERAȚIA RUSĂ 34 059 IORDANIA 7 
UCRAINA 27 065 TADJIKISTAN 6 
STATELE UNITE 16 077 ARGENTINA 5 
GERMANIA 12 864 LIBAN 5 
ISRAEL 7 454 NOUA ZEELANDĂ 5 
BELARUS 2 424 SERBIA 5 
CANADA 597 AFRICA DE SUD 4 
REPUBLICA CEHĂ 450 BOSNIA ŞI HERZEGOVINA 4 

Destinația plecării Număr | Destinația plecării Număr 
AUSTRIA 371 BRAZILIA 4 
KAZAHSTAN 315 LUXEMBURG 4 
ITALIA 295 MAURITANIA 4 
ROMÂNIA 197 MAURITIUS 4 
BULGARIA 194 NIGERIA 4 
TURCIA 160 CIPRU 3 
OLANDA 113 SUDAN 3 
LITUANIA 97 TURKMENISTAN 3 
NORVEGIA 89 YEMEN 3 
SLOVENIA 70 CUBA 2 
ELVEȚIA 62 GHANA 2 
POLONIA 57 IRLANDA 2 
AUSTRALIA 54 MALI 2 
LETONIA 54 REPUBLICA COREEA 2 
DANEMARCA 52 REPUBLICA DOMINICANĂ 2 
ESTONIA 51 VIETNAM 2 
SPANIA 37 BOLIVIA 1 
UZBEKISTAN 35 CAPUL VERDE 1 
FINLANDA 30 COASTA DE FILDEŞ 1 
FRANȚA 30 CONGO 1 
GRECIA 28 EMIRATELE ARABE UNITE 1 
M. BRITANIE ŞI IRLANDA DE 
NORD 27 HONG KONG 1 
UNGARIA 25 IRAK 1 
ARMENIA 24 ISLANDA 1 

JAMAHIRIYA ARABA 
GEORGIA 24 LIBIANĂ 1 
AZERBAIDJAN 21 KENYA 1 
BELGIA 18 MEXIC 1 
SUEDIA 14 NICARAGUA 1 
REPUBLICA ARABA 
SIRIANĂ 10 PAKISTAN 1 
IUGOSLAVIA 9 R.D.P. COREEA 
JAPONIA 9 RWANDA 

SAINT PIERRE ŞI 
KIRGHIZSTAN 9 MIQUELON 1 
PORTUGALIA 9 SLOVACIA 1 
CEHOSLOVACIA 7 TUVALU 1 
CROAŢIA 7 TOTAL 103 699 


Sursa: http://www.registru.md/date-statistice/referitor-la-cetatenii-rm-plecati-peste-hotare-la-loc- 
permanent-de-trai (accesat la 07.04.2018) 

Anexa 19 


Persoanele fizice cu loc de trai în Republica Moldova în profil administrativ- 


Municipiul / raionul 


Mun. CHIŞINĂU 


Mun. BĂLȚI 
ANENII NOI 


BASARABEASCA 


BRICENI 
CAHUL 
CĂLĂRAŞI 
CANTEMIR 
CĂUŞENI 
CIMIŞLIA 
CRIULENI 
DONDUŞENI 
DROCHIA 
DUBĂSARI 
EDINEȚ 
FĂLEŞTI 
FLOREŞTI 
GLODENI 
HÎNCEŞTI 
IALOVENI 
LEOVA 
NISPORENI 
OCNIŢA 
ORHEI 
REZINA 
RÎŞCANI 
SÎNGEREI 
ŞOLDĂNEŞTI 
SOROCA 
ŞTEFAN VODĂ 
STRĂŞENI 
TARACLIA 
TELENEȘTI 
UNGHENI 


UTA GĂGĂUZIA 
Terit. din st. Nistrului 


şi m. Bender 
TOTAL 


teritorial (situaţia la 01.07.2017) 


Persoanele 
cu înregistra- 
re la domiciliu 


632 165 
107 025 
72 362 
25 783 
66 404 
101 725 
64 485 
51 616 
83 065 
52 280 
61 940 
35 882 
73 263 
29 186 
67 349 
75 037 
74 423 
49 541 
103 123 
87 045 
44 680 
55 461 
45 938 
103 504 
40 486 
55 736 
73 796 
34 995 
83 463 
63 130 
79 593 
36 130 
59 134 
94 171 
136 657 


249 875 
3 170 448 


Persoa- 


nele 


minore 


39 451 
8 624 
8 368 
2 385 
5 423 
12 589 
9 066 
8 048 
11 181 
5 957 
9 132 
4 039 
8 078 
3 981 
7 673 
11 012 
10 140 
6719 
14 749 
11 377 
6 362 
8 079 
3 259 
13 801 
6 195 
6 974 
11 509 
5 883 
9 346 
7 777 
10 884 
3 805 
9 108 
14 640 
14 148 


18 787 
348 549 


Persoanele 
cu domici- 
liul declarat 


112 159 
18 166 
8 598 
2 402 
5 125 
12 991 
6 966 
5 751 
8 910 
6 022 
6 866 
2 540 
6 733 
3 304 
6 328 
7 073 
6 586 
4 222 
11 954 
11 877 
4 883 
6 508 
2 481 
11 823 
3 496 
5 198 
7 243 
2 398 
6 424 
4 019 
10 055 
4 038 
5 146 
10 560 
19 745 


29 213 
387 803 


Persoanele care 
se află în proces 
de migraţie 
internă 


32 896 
7 752 
637 
216 
286 
1 277 
785 
147 
578 
310 
305 
197 
501 
160 
480 
546 
399 
280 
509 
669 
414 
186 
837 
1 681 
302 
214 
343 
154 
619 
270 
748 
320 
207 
1912 
1815 


4 977 
63 929 


Total 


816 671 
141 567 
89 965 
30 786 
77 238 
128 582 
81 302 
65 562 
103 734 
64 569 
78 243 
42 658 
88 575 
36 631 
81 830 
93 668 
91 548 
60 762 
130 335 
110 968 
56 339 
70 234 
52 515 
130 809 
50 479 
68 122 
92 891 
43 430 
99 852 
75 196 
101 280 
44 293 
73 595 
121 283 
172 365 


302 852 
3 970 729 


Sursa: http://www.registru.md/date-statistice/in-profil-administrativ-teritorial (accesat la 07.04.2018) 

Anexa 20 
Indicele Integral Teritorial de Securitate Demografică 
Raion Tadica Indicele indicele Indicele IITSD | Rating 
demografic | sănătăţii | social | ocupaţional 
Chișinău 67.5 67.5 88.4 57.2 70.2 1 
Bălți 61.2 60.2 79.0 42.0 60.6 2 
Dubăsari 66.7 59.2 77.2 31.5 58.7 3 
Ialoveni 66.4 62.3 59.5 38.4 56.6 4 
Cahul 55.5 69.8 63.1 37.5 56.5 5 
Anenii Noi 59.4 58.2 64.8 37.6 55.0 6 
Ungheni 62.1 58.8 62.6 36.4 54.9 7 
Orhei 57.4 65.2 61.8 35.1 54.9 8 
Criuleni 61.5 56.3 60.1 39.7 54.4 9 
Soroca 55.0 57.0 63.9 37.1 53.3 10 
UTAG 58.1 57.1 61.3 36.1 53.1 11 
Străşeni 62.9 52.5 61.7 35.3 53.1 12 
Nisporeni 52.1 72.6 53.3 32.6 52.6 13 
Rezina 54.0 57.1 64.1 33.4 52.1 14 
Fălești 57.3 55.6 62.8 32.5 52.1 15 
Cimișlia 42.4 66.7 57.5 40.4 51.8 16 
Leova 54.2 61.1 55.0 35.3 51.4 17 
Drochia 42.6 62.5 69.3 30.6 51.2 18 
Basarabeasca 51.0 53.1 61.9 36.6 50.6 19 
Glodeni 44.3 62.1 63.0 32.0 50.4 20 
Ştefan-Vodă 51.3 57.3 56.5 35.7 50.2 21 
Căușeni 46.7 59.2 58.4 34.6 49.7 22 
Sângerei 57.7 49.8 58.4 32.7 49.6 23 
Briceni 37.4 64.2 62.0 34.4 49.5 24 
Hâncești 49.9 64.7 53.7 29.5 49.4 25 
Edineţ 43.3 55.9 64.9 32.5 49.1 26 
Râșcani 44.8 53.5 63.9 32.8 48.8 27 
Telenești 55.1 53.8 50.2 34.7 48.4 28 
Taraclia 40.2 59.1 58.9 35.3 48.4 29 
Călăraşi 47.2 54.3 56.2 34.4 48.0 30 
Floreşti 44.5 48.1 65.2 30.4 47.0 31 
Ocnița 30.5 63.1 64.4 28.2 46.5 32 
Cantemir 54.6 46.1 52.3 32.6 46.4 33 
Donduşeni 32.7 55.0 65.3 29.1 45.5 34 
Şoldăneşti 46.8 45.4 49.5 36.6 44.6 35 


Sursa: Gagauz O., Pahomii Ir. Indicele Integral Teritorial de Securitate Demografică (martie-aprilie, 2016). 
http://ccd.ucoz.com/_1d/0/48_Policy-Paper-I.pdf (accesat la 01.10.2016). 

Anexa 21 


Populaţia stabilă la 1 ianuarie 2016 în profil teritorial 


N Raioane Fopulație % din numărul total 
r. (mii persoane) 

1 Total Republica Moldova 3 553,1 100 
2 Municipiul Chişinau 814,1 22,91 
3 Municipiul Bălți 150,7 4,24 
4 Anenii Noi 83,4 2,35 
5 Basarabeasca 28,5 0,80 
6 Briceni 72,9 2,05 
7 Cahul 124,6 3,51 
8 Cantemir 62,0 1,74 
9 Călăraşi 77,8 2,19 
10 | Cauşeni 90,5 2,55 
11 | Cimișlia 60,1 1,69 
12 | Criuleni 73,6 2,07 
13 | Donduşeni 42,9 1,21 
14 | Drochia 87,4 2,46 
15 | Dubăsari 35,3 0,99 
16 | Edineţ 80,7 2,27 
17 | Fălești 91,5 2,58 
18 | Floreşti 87,6 2,47 
19 | Glodeni 59,6 1,68 
20 | Hâncești 120,2 3,38 
21 | Ialoveni 101,3 2,85 
22 | Leova 52,8 1,49 
23 | Nisporeni 65,6 1,85 
24 | Ocniţa 54,0 1,52 
25 | Orhei 125,0 3,52 
26 | Rezina 50,8 1,43 
27 | Râșcani 67,9 1,91 
28 | Sângerei 92,2 2,59 
29 | Soroca 100,1 2,82 
30 | Străşeni 92,3 2,60 
31 | Şoldăneşti 41,9 1,18 
32 | Ştefan Vodă 70,4 1,98 
33 | Taraclia 43,6 1,23 
34 | Telenești 72,6 2,04 
35 | Ungheni 117,3 3,30 
36 | U.T.A. Găgăuzia 161,9 4,56 


Sursa: http://statbank.statistica.md/pxweb/sq/1b3169ca-9da0-48c8-a472-b880ac8097db 


(accesat la 29.09.2016) 

Anexa 22 


Populaţia regiunilor de dezvoltare Nord-Est și Sud-Est (România) 
la 1 ianuarie 2016 


Regiune/judeţ Populaţie Regiune/judeţ Populaţie 
Nord-Est 3.922.407 Sud-Est 2.871.862 
Bacău 746.566 Brăila 356.196 
Botoşani 455.973 Buzău 478.811 
laşi 919.049 Constanţa 769.768 
Neamţ 577.359 Galaţi 631.669 
Suceava 743.645 Tulcea 244.249 
Vaslui 479.815 Vrancea 391.169 


Sursa: Populaţia României pe localităţi la 1 ianuarie 2016. București: INS, 2016, p.25. 


Anexa 23 


Alegerile primarului în unele localități cu un număr redus al populaţiei 
în alegerile locale generale din 5 iunie 2011 şi 14 iunie 2015 


Alegerile locale generale din 5 Alegerile locale generale din 14 
| iunie 2011 iunie 2015 
Localitatea F : 
3 Voturi | . Voturi 3 
Voturi i Inclusi Voturi i Incluși 
valabil e E valabil papal le 
acumulate f în liste | acumulate A în liste 
exprimate exprimate 
dei i 161 297 486 174 329 478 
raionul Rezina 
ba aa 135 294 445 167 320 452 
raionul Rezina 
Marianca de Jos, 
raionul 113 289 455 151 299 446 
Ştefan Vodă 
Alava, raionul 
ă 251 7 
Ştefan Vodă 107 236 350 132 5 376 
Iujrios 303 303 568 182 327 568 
raionul Cahul 
foaia 240 355 515 148 288 531 
raionul Cahul 
i l 79 163 240 81 151 289 
raionul Taraclia 
Oaa bo Ta 166 189 344 89 174 347 
nul Anenii Noi 
Sa UTA 159 273 382 152 249 412 
Găgăuzia 

Alegerile locale generale din 5 Alegerile locale generale din 14 
: iunie 2011 iunie 2015 
Localitatea f ; 
; Voturi . i Voturi | 
Voturi : Incluși Voturi ý Incluși 
valabil A, valabil Aa KLT 
acumulate în liste | acumulate À în liste 
exprimate exprimate 
Poprerii l 277 348 468 269 313 526 
raionul Telenești 
POMA 143 212 408 123 243 437 
raionul Leova 
ir tie ZII 125 307 418 157 271 409 
raionul Râșcani 
Antoneuea 102 264 327 129 241 342 
raionul Drochia 


Sursa: Alegerile locale generale din 5 iunie 2011 din Republica Moldova. http://www.voteaza.md/r/tp/ 
(accesat la 14.04.2018); Alegerile locale generale din 14 iunie 2015 din Republica Moldova. 
http://www.voteaza.md/r/ (accesat la 14.04.2018). 


Anexa 24 
Coeficientul îmbătrânirii populației (CÎP) * 

Nr. Raioane CÎP Nr. Raioane CÎP 
Media pe ţară 16,7 19 Hâncești 15,4 

2 M. Chisinau 15,3 20 Ialoveni 13,2 
3 Mun. Bălți 17,2 21 Nisporeni 14,9 
4 Briceni 21,7 22 Orhei 15,6 
5 Donduşeni 24,3 23 Rezina 16,3 
6 Drochia 23,0 24 Străşeni 15,0 
7 Edineţ 22,5 25 Şoldăneşti 16,9 
8 Fălești 18,0 26 Telenești 15,2 
9 Floreşti 19,3 27 Ungheni 15,1 
10 Glodeni 19,7 28 Basarabeasca 16,0 
11 Ocniţa 21,3 29 Cahul 15,3 
12 Râşcani 21,5 30 Cantemir 13,9 
13 Sângerei 16,7 31 Căușeni 16,4 
14 Soroca 18,6 32 Cimișlia 16,9 
15 Anenii Noi 15,9 33 Leova 14,7 
16 Călărași 16,8 34 Ştefan Vodă 16,6 
17 Criuleni 14,2 35 Taraclia 18,2 
18 Dubăsari 16,5 36 Găgăuzia 16,1 


* Datele de la începutul anului 2016 


Sursa: http://statbank.statistica.md/pxweb/pxweb/ro/20%20Populatia%20si%20procesele% 
20demografice/20%20Populatia%20si%20procesele%20demografice_POP010/POP011700reg.px/table/ta 


bleViewLayout1/?rxid=2345d98a-890b-4459-bb1f-9b565f99b3b9 (accesat la 01.1 

Anexa 25 


Evoluţia numărului colectivităţilor locale în statele europene 
(anii '50-'90 ai sec. XX) 


Statul 1950 1992 Rata de descreştere 
Bulgaria 2178 255 88.3 
Suedia 2281 286 87.5 
Danemarca 1387 275 80.2 
Belgia 2669 589 77.9 
Marea Britanie 2028 484 76.1 
Cehia 11051 6196 43.9 
Austria 3999 2301 42.5 
Norvegia 744 439 41.0 
Olanda 1015 647 36.3 
Finlanda 547 460 15.9 
Iclanda 229 197 14.0 
Spania 9214 8082 12.3 
Luxembourg 127 118 7.1 
Franța 38814 36763 5.3 
Elveția 3097 3021 2.5 
Grecia 5959 5922 0.6 
Portugalia 303 305 -0.7 
Italia 7781 8100 -4.1 


Sursa: The size of municipalities, efficiency and citizen participation. Local and regional authorities in 
Europe, No. 56. Strasbourg: Council of Europe Press, 1995, p.16. 


Anexa 26 


Colectivitățile locale din Republica Moldova după numărul de locuitori * 


Număr Număr 
Număr locuitori colectivități Număr locuitori colectivități 
locale locale 
> 500 10 5501 - 6000 11 
501 - 1000 133 6001 - 6500 
1001 - 1500 175 6501 - 7000 4 
1501 - 2000 169 7001 - 7500 10 
2001 - 2500 107 7501 - 8000 1 
2500 - 3000 86 8001 - 8500 3 
3001 - 3500 62 8501 - 9000 2 

3501 - 4000 27 9001 - 9500 2 
4001 - 4500 28 9501 - 10000 1 
4501 - 5000 13 10001- 20000 24 
5001 - 5500 16 20000 > 7 
Total > 5500 826 Total 5501 > 71 


* Nu au fost incluse comunele Chițcani, Cremenciug și Gâsca din raionul Căușeni, comuna Corjova din 
raionul Dubăsari în care recensământul nu a fost efectuat. lar comuna Molovata Nouă din raionul 
Dubăsari nu include și datele privind numărul locuitorilor satului Roghi unde recensământul, de 
asemenea, nu a fost efectuat. 

Sursa: Rezultatele Recensământului Populaţiei și al Locuinţelor 2014. http://www.statistica.md/ 
pageview.php?l=ro&idc=479 (accesat la 07.05.17). 


Anexa 27 
Argumente pro și contra consolidării colectivităţilor locale 
Pro Contra 
I. Argumente asociate democraţiei 

- o mai bună reprezentare a diferitelor - încălcarea principiilor autonomiei locale, 
grupuri minoritare, - responsabilitatea slabă a politicienilor, 
- o mai bună accesibilitate la administraţia | - mai multă birocraţie, 
publică locală, - participarea mai slabă şi controlul efectiv asupra 


- candidați mai competenţi pentru funcţiile | deciziilor politice, 

alese. - reducerea totală a participării non-electorale, 

- accesibilitatea redusă a administraţiei locale, 

- slăbeşte relaţia interumană, 

- posibile conflicte între diferitele componente ale 
colectivităţii locale. 

II. Argumente economice 


- economii de scară la furnizarea - mai multe cheltuieli administrative, 

serviciilor publice, - coordonarea anevoioasă a aparatului administrativ, 
- o mai bună specializare și birocraţie - aprofundarea decalajului dintre politicile publice 
profesionistă, implementate și preferinţele individuale ale 

- costuri mai mici ale externalizării cetăţenilor, 

serviciilor, - reducerea competiției între administraţiile locale 

- reducerea aparatului administrativ, pentru resursele financiare, 

mai multe oportunităţi financiare și de - corupția. 


angajare pentru locuitori, 

- suficiente resurse umane, economice și 
politice, 

- proiecte de dezvoltare mai ambiţioase, 
- o infrastructură tehnică mai bună. 


Sursa: Matejova L. Consolidation of Small Municipalities as a Solution of Territorial Fragmentation in 
the Czech Republic. In: Current Trends in Public Sector Research. Proceedings of the 18th International 
Conference, Šla panice, 16-17 January 2014. Brno: Masaryk University, 2014, p.173. 

Lista abrevierilor 


AEBR  -— Asociația Europeană a Regiunilor Frontaliere 

AMN - Alianța „Moldova Noastră” 

APC - Administrația publică centrală 

APL - Administrația publică locală 

BBC - British Broadcasting Corporation 

BNS — Biroul Naţional de Statistică 

BRCT  - Biroul Regional de Cooperare Transfrontalieră 

BOP - Barometrul opiniei publice 

CALM - Congresul Autorităţilor Locale din Moldova 

CPLRE - Congresului Puterilor Locale şi Regionale al Consiliului Europei 
CDRM  - Comitetul director pentru problemele regionale şi municipale 
CSI - Comunitatea Statelor Independente 

ECE - Europa Centrală și de Est 

EEIP - Echipa de evaluare inter pares a procesului de descentralizare 
IDAM - Indicele de Deprivarea Ariilor Mici 

IITSD  -— Indicele Integral Teritorial de Securitate Demografică 
MAEIE - Ministerul Afacerilor Externe și Integrării Europene 

OTPL  - Organizarea teritorială a puterii locale 

PCRM - Partidul Comuniștilor din Republica Moldova 

PCUS  - Partidul Comunist al Uniunii Sovietice 

PDAM - Partidul Democrat Agrar din Moldova 

PDM - Partidul Democrat din Moldova 

PIB — Produsul Intern Brut 

PL - Partidul Liberal 

PLDM - Partidul Liberal Democrat din Moldova 
PMAN - Piaţa Marii Adunări Naţionale 

PNUD - Programul Naţiunilor Unite pentru Dezvoltare 
PSRM - Partidul Socialiștilor din Republica Moldova 
REG - Republica Federală Germania 

RSSM - Republica Sovietică Socialistă Moldovenească 
SND - Strategia Naţională de Descentralizare 

UE — Uniunea Europeană 

URSS - Uniunea Republicilor Sovietice Socialiste 

USD - Unitatea monetara a Statelor Unite ale Americii 
UV - Uniunea Vamală 

